
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 118 

24 Μαίου 2011 


ΝΟΜΟΣ ΥΠ’ ΑΡΙΘ. 3966 

Θεσμικό πλαίσιο των Πρότυπων Πειραματικών Σχολείων, 
Ίδρυση Ινστιτούτου Εκπαιδευτικής Πολιτικής, Οργάνω¬ 
ση του Ινστιτούτου Τεχνολογίας Υπολογιστών και Εκ¬ 
δόσεων «ΔΙΟΦΑΝΤΟΣ» και λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΙΝΣΤΙΤΟΥΤΟ ΕΚΠΑΙΔΕΥΤΙΚΗΣ ΠΟΛΙΤΙΚΗΣ 
Άρθρο 1 

Ίδρυση Ινστιτούτου Εκπαιδευτικής Πολιτικής 

Ιδρύεται νομικό πρόσωπο ιδιωτικού δικαίου με την 
επωνυμία «Ινστιτούτο Εκπαιδευτικής Πολιτικής» (Ι.Ε.Π.), 
το οποίο λειτουργεί χάριν του δημόσιου συμφέροντος, 
εδρεύει στην Αθήνα και εποπτεύεται από τον Υπουργό 
Παιδείας, Δια Βίου Μάθησης και Θρησκευμάτων. 

Άρθρο 2 

Σκοπός και αρμοδιότητες 

1. Το Ι.Ε.Π. είναι επιτελικός επιστημονικός φορέας που 
υποστηρίζει το Υπουργείο Παιδείας, Δια Βίου Μάθησης 
και Θρησκευμάτων στα θέματα που αφορούν την πρω¬ 
τοβάθμια και δευτεροβάθμια εκπαίδευση, καθώς και τη 
μετάβαση από τη δευτεροβάθμια στην τριτοβάθμια εκ¬ 
παίδευση. 

2. Σκοπός του Ι.Ε.Π. είναι η επιστημονική έρευνα και 
μελέτη των θεμάτων που αναφέρονται στην προηγού¬ 
μενη παράγραφο και η διαρκής επιστημονική και τεχνι¬ 
κή υποστήριξη του σχεδιασμού και της εφαρμογής της 
εκπαιδευτικής πολιτικής στα θέματα αυτά. 

3. Για την εκπλήρωση του σκοπού του, το Ι.Ε.Π. ασκεί, 
ιδίως, τις ακόλουθες αρμοδιότητες: 

α) Γνωμοδοτεί ή εισηγείται, ύστερα από σχετικό ερώτη¬ 
μα του Υπουργού Παιδείας, Δια Βίου Μάθησης και Θρη¬ 
σκευμάτων ή αυτεπαγγέλτως, αντίστοιχα, για: 

αα) θέματα σχετικά με τη διαμόρφωση, το διαρκή εκ¬ 
συγχρονισμό και τη βέλτιστη εφαρμογή της εκπαιδευ¬ 
τικής πολιτικής σε όλους τους τύπους των σχολικών 
μονάδων, 

ββ) θέματα που αφορούν τα προγράμματα σπουδών 
της πρωτοβάθμιας και δευτεροβάθμιας εκπαίδευσης, τα 
σχολικά βιβλία και τα λοιπά διδακτικά μέσα, 


γγ) την εναρμόνιση της κατάρτισης και της επιμόρφω¬ 
σης των εκπαιδευτικών, της επιλογής των εκπαιδευτικών 
μέσω του Ανώτατου Συμβουλίου Επιλογής Προσωπικού 
(Α.Σ.Ε.Π.), του προγράμματος υποτροφιών του Ιδρύματος 
Κρατικών Υποτροφιών (Ι.Κ.Υ.) ως προς τις επιστήμες της 
εκπαίδευσης (αγωγής) και των εκπαιδευτικών αδειών 
των εκπαιδευτικών με τους στόχους της εκπαιδευτικής 
πολιτικής, 

δδ) θέματα που αφορούν την αξιολόγηση των διοικητι¬ 
κών και των εκπαιδευτικών δομών της πρωτοβάθμιας και 
δευτεροβάθμιας εκπαίδευσης και των εκπαιδευτικών, 

εε) θέματα της λειτουργίας των ελληνικών σχολείων 
του εξωτερικού και 

στστ) θέματα της παιδείας των ομογενών και της δια- 
πολιτισμικής εκπαίδευσης. 

β) Διερευνά και εντοπίζει αλληλεπικαλύψεις σε ερευ¬ 
νητικές ή πειραματικές δραστηριότητες διαφορετικών 
φορέων σε θέματα εκπαίδευσης και γνωμοδοτεί ή ει- 
σηγείται σχετικά με τρόπους αποφυγής των αλληλεπι- 
καλύψεων αυτών και βέλτιστης αξιοποίησης των πόρων 
στα θέματα αρμοδιότητας του Ι.Ε.Π. 

γ) Μελετά συστηματικά: 

αα) τα θέματα που συνδέονται με τη σχολική ζωή και 
γνωμοδοτεί ή εισηγείται σχετικά με τρόπους βελτίωσής 

της, 

ββ) τα θέματα της ειδικής αγωγής και εκπαίδευσης, 
καθώς και των εκπαιδευτικών στόχων και αναγκών συ¬ 
γκεκριμένων ομάδων του μαθητικού πληθυσμού και γνω¬ 
μοδοτεί ή εισηγείται σχετικά με τρόπους ικανοποίησης 
και αντιμετώπισής τους και 

γγ) τους παράγοντες που άμεσα ή έμμεσα επηρεάζουν 
το χαρακτήρα, τη λειτουργία και την αποτελεσματικότη- 
τα των σχολικών μονάδων, όπως η δομή της εκπαίδευσης, 
το οργανωτικό - διοικητικό σύστημα και οι υλικοτεχνικές 
υποδομές, και γνωμοδοτεί ή εισηγείται για τις βέλτιστες 
αναγκαίες παρεμβάσεις. 

δ) Υλοποιεί υποστηρικτικές δράσεις στα θέματα των 
ανωτέρω αρμοδιοτήτων του, στο πλαίσιο της εφαρμογής 
νέων εκπαιδευτικών πολιτικών. Με απόφαση του Υπουρ¬ 
γού Παιδείας, Δια Βίου Μάθησης και Θρησκευμάτων, που 
δημοσιεύεται στην Εφημερίδα της Κυβερνήσεως, ανα¬ 
τίθεται η υλοποίηση των δράσεων αυτών στο Ι.Ε.Π. και 
ρυθμίζεται κάθε σχετικό θέμα. 

4. Για την εκπλήρωση του σκοπού του, το Ι.Ε.Π. συνερ¬ 
γάζεται με τις υπηρεσίες του Υπουργείου Παιδείας, Δια 
Βίου Μάθησης και Θρησκευμάτων, το Εθνικό Συμβούλιο 

Παιδείας (Ε.ΣΥ.Π.), τα Ανώτατα Εκπαιδευτικά Ιδρύμα¬ 
τα (Α.Ε.Ι.) και ιδίως τα παιδαγωγικά τμήματά τους, τα 
γνωμοδοτικά συμβούλια της εκπαίδευσης, ιδρύματα και 
οργανισμούς μελετών και ερευνών της ημεδαπής ή της 
αλλοδαπής και λοιπούς φορείς με συναφή αποστολή. 

Άρθρο 3 

Όργανα διοίκησης 

Όργανα διοίκησης του Ι.Ε.Π. είναι το Διοικητικό Συμ¬ 
βούλιο και ο Πρόεδρος. 

Άρθρο 4 

Διοικητικό Συμβούλιο 

1. Το Διοικητικό Συμβούλιο του Ι.Ε.Π. είναι επταμελές και 
συγκροτείται με απόφαση του Υπουργού Παιδείας, Δια 
Βίου Μάθησης και Θρησκευμάτων, που δημοσιεύεται στην 
Εφημερίδα της Κυβερνήσεως, από τα ακόλουθα μέλη: 

α) τον Πρόεδρο, ο οποίος είναι μέλος Διδακτικού - 
Ερευνητικού Προσωπικού (Δ.Ε.Π.) πανεπιστημίου ή εκ¬ 
παιδευτικός της δημόσιας ή ιδιωτικής πρωτοβάθμιας ή 
δευτεροβάθμιας εκπαίδευσης με ιδιαιτέρως αυξημένα 
προσόντα ή πρόσωπο εγνωσμένου κύρους και ορίζεται 
ύστερα από γνώμη της αρμόδιας κατά τον Κανονισμό 
της Βουλής Επιτροπής, 

β) πέντε μέλη Δ.Ε.Π. πανεπιστημίου ή εκπαιδευτικοί της 
δημόσιας ή ιδιωτικής πρωτοβάθμιας ή δευτεροβάθμιας 
εκπαίδευσης με αυξημένα προσόντα και 

γ) έναν Σύμβουλο Α' του Ι.Ε.Π., από τους προβλεπό- 
μενους στο άρθρο 11. Για το χρονικό διάστημα που για 
οποιονδήποτε λόγο δεν υπηρετεί κανένας Σύμβουλος Α', 
στη θέση του μέλους αυτού ορίζεται Σύμβουλος Β', από 
τους προβλεπόμενους στο παραπάνω άρθρο. 

2. Με την απόφαση της συγκρότησης του Διοικητικού 
Συμβουλίου ορίζεται ως Αντιπρόεδρος ένα από τα μέλη 
του. 

3. Η θητεία των μελών του Διοικητικού Συμβουλίου 
είναι τριετής και παρατείνεται μετά από τη λήξη της 
αυτοδικαίως, μέχρι τη συγκρότηση νέου Διοικητικού Συμ¬ 
βουλίου, όχι όμως πέρα από ένα εξάμηνο. Σε περίπτωση 
αντικατάστασης μέλους κατά τη διάρκεια της θητείας 
του, το νέο μέλος ορίζεται για το υπόλοιπο της θητείας 
του προκατόχου του. 

4. Η θητεία των μελών του Διοικητικού Συμβουλίου 
μπορεί να ανανεώνεται μία φορά. 

5. Αν μέλος του Διοικητικού Συμβουλίου εκλείψει ή απο¬ 
χωρήσει για οποιονδήποτε λόγο ή απολέσει την ιδιότη¬ 
τα βάσει της οποίας ορίστηκε, το Διοικητικό Συμβούλιο 
εξακολουθεί να λειτουργεί και να λαμβάνει αποφάσεις 
νόμιμα, μέχρι τη συμπλήρωση της κενής θέσης ή την 
αντικατάσταση του μέλους που λείπει, εφόσον κατά 
τις συνεδριάσεις του τα λοιπά μέλη επαρκούν ώστε να 
υπάρχει απαρτία. 

6. Δεν δύναται να οριστεί μέλος του Διοικητικού Συμ¬ 
βουλίου όποιος έχει κώλυμα διορισμού δημοσίου υπαλ¬ 
λήλου, σύμφωνα με τις διατάξεις της παραγράφου 1 του 
άρθρου 8 του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ., που κυ¬ 
ρώθηκε με το άρθρο πρώτο του ν. 3528/2007 (Α' 26). Από 
την ιδιότητα του μέλους του Διοικητικού Συμβουλίου 
εκπίπτει εκείνος στο πρόσωπο του οποίου συντρέχουν οι 
προϋποθέσεις έκπτωσης δημοσίου υπαλλήλου, σύμφωνα 
με τις διατάξεις του άρθρου 149 του ίδιου Κώδικα. 

7. Στις συνεδριάσεις του Διοικητικού Συμβουλίου μπο¬ 
ρεί να καλούνται και να παρίστανται, για την παροχή 


διευκρινίσεων χωρίς δικαίωμα ψήφου, ο Διευθυντής και 
οι προϊστάμενοι των υπηρεσιών του Ι.Ε.Π. 

Άρθρο 5 

Θέματα μελών του Διοικητικού Συμβουλίου 

1. Ο Πρόεδρος του Ι.Ε.Π. ασκεί τα καθήκοντά του με 
πλήρη απασχόληση. Με κοινή απόφαση των Υπουργών 
Οικονομικών και Παιδείας, Δια Βίου Μάθησης και Θρη¬ 
σκευμάτων, που δημοσιεύεται στην Εφημερίδα της Κυ¬ 
βερνήσεως, ορίζονται οι αποδοχές του Προέδρου, καθώς 
και η κατά συνεδρίαση αποζημίωση του Προέδρου και 
των λοιπών μελών του Διοικητικού Συμβουλίου, σύμφωνα 
με τις κείμενες διατάξεις. 

2. Ο Σύμβουλος του Ι.Ε.Π. που ορίζεται μέλος του Διοι¬ 
κητικού Συμβουλίου ασκεί παράλληλα και τα καθήκοντά 
του ως μέλος του επιστημονικού προσωπικού του Ι.Ε.Π. 

Άρθρο 6 

Λειτουργία Διοικητικού Συμβουλίου 

1. Το Διοικητικό Συμβούλιο βρίσκεται σε απαρτία και 
συνεδριάζει νόμιμα όταν παρίστανται τουλάχιστον τέσ¬ 
σερα μέλη του. Η απαρτία πρέπει να υπάρχει σε όλη τη 
διάρκεια της συνεδρίασης. 

2. Το Διοικητικό Συμβούλιο συνεδριάζει στην έδρα του 
Ι.Ε.Π., ύστερα από έγγραφη πρόσκληση του Προέδρου, 
που αποστέλλεται σε όλα τα μέλη τουλάχιστον πέντε 
ημέρες πριν από τη συνεδρίαση. Στην πρόσκληση ορί¬ 
ζονται η ημέρα και η ώρα της συνεδρίασης, καθώς και 
τα θέματα της ημερήσιας διάταξης. Οι συνεδριάσεις 
πραγματοποιούνται τακτικά τουλάχιστον μία φορά το 
μήνα και εκτάκτως, κατά την κρίση του Προέδρου, όταν 
προκύψουν θέματα προς συζήτηση. Έκτακτη σύγκληση 
του Διοικητικού Συμβουλίου είναι υποχρεωτική για τον 
Πρόεδρο εφόσον τη ζητήσουν τέσσερα τουλάχιστον μέλη 
με έγγραφη αίτησή τους, στην οποία προσδιορίζουν τα 
θέματα για τα οποία ζητείται η σύγκληση. Σε περίπτω¬ 
ση έκτακτης σύγκλησης του Διοικητικού Συμβουλίου, η 
σχετική πρόσκληση αποστέλλεται στα μέλη τουλάχιστον 
μία εργάσιμη ημέρα πριν από τη συνεδρίαση. 

3. Ο Πρόεδρος κηρύσσει την έναρξη και τη λήξη των 
συνεδριάσεων, εισηγείται τα θέματα προς συζήτηση, δι¬ 
ευθύνει τις εργασίες του Διοικητικού Συμβουλίου και 
φροντίζει για την εύρυθμη λειτουργία του. 

4. Ο Πρόεδρος μπορεί να αναθέτει σε μέλος του Διοι¬ 
κητικού Συμβουλίου, στον Διευθυντή ή σε μέλος του επι¬ 
στημονικού ή διοικητικού προσωπικού του Ι.Ε.Π. την ειδι¬ 
κότερη μελέτη και εισήγηση συγκεκριμένου θέματος. 

5. Οι αποφάσεις του Διοικητικού Συμβουλίου λαμβάνο- 
νται με πλειοψηφία των παρόντων μελών. 

6. Χρέη γραμματέα ασκεί υπάλληλος του Ι.Ε.Π., ο οποίος 
ορίζεται, μαζί με τον αναπληρωτή του, με απόφαση του 
Προέδρου. 

7. Για τις συζητήσεις και αποφάσεις του Διοικητικού 
Συμβουλίου συντάσσονται πρακτικά, τα οποία καταχω¬ 
ρίζονται σε ειδικό βιβλίο. Τα πρακτικά συντάσσονται 
από τον γραμματέα και επικυρώνονται από το Διοικη¬ 
τικό Συμβούλιο στην επόμενη συνεδρίαση, με επιμέλεια 
του Προέδρου. 

8. Αντίγραφα ή αποσπάσματα των πρακτικών χορη¬ 
γούνται, ύστερα από σχετική αίτηση, με έγκριση του 
Προέδρου. 

9. Κατά τα λοιπά εφαρμόζονται αναλόγως οι διατά¬ 
ξεις των άρθρων 13 έως και 15 του Κώδικα Διοικητικής 
Διαδικασίας, που κυρώθηκε με το άρθρο πρώτο του 
ν. 2690/1999 (Α' 45). 

Άρθρο 7 

Αρμοδιότητες Διοικητικού Συμβουλίου 

1. Το Διοικητικό Συμβούλιο είναι αρμόδιο για τη δια¬ 
μόρφωση και την υλοποίηση της στρατηγικής του Ι.Ε.Π. 
για την επίτευξη της αποστολής του, στο πλαίσιο της 
κείμενης νομοθεσίας, του Κανονισμού Εσωτερικής Ορ¬ 
γάνωσης και Λειτουργίας που προβλέπεται στο άρθρο 
19 και της πολιτικής που χαράσσεται από το Υπουργείο 
Παιδείας, Δια Βίου Μάθησης και Θρησκευμάτων. 

2. Ειδικότερα το Διοικητικό Συμβούλιο: 

α) καταρτίζει το στρατηγικό σχέδιο και το ετήσιο 
πρόγραμμα δράσης του Ι.Ε.Π. κατά τομέα ενασχόλησης, 
ελέγχει την πορεία τους και υποβάλλει σχετική έκθεση 
στον Υπουργό Παιδείας, Δια Βίου Μάθησης και Θρη¬ 
σκευμάτων, 

β) αποφασίζει για την ανάπτυξη συνεργασιών με άλ¬ 
λους φορείς, 

γ) αποφασίζει την ανάθεση μελετών και ερευνών σε 
συνεργαζόμενους φορείς ή ομάδες εργασίας, 
δ) εισηγείται θέματα σχετικά με τη λειτουργία του 
Ι.Ε.Π. στον Υπουργό Παιδείας, Δια Βίου Μάθησης και 
Θρησκευμάτων, 

ε) ασκεί τις αρμοδιότητες που προβλέπονται στο άρ¬ 
θρο 3Α του ν. 2362/1995 (Α' 247), 
στ) αποφασίζει για τον ετήσιο προϋπολογισμό και απο¬ 
λογισμό, 

ζ) εγκρίνει και υποβάλλει στον Υπουργό Παιδείας, Δια 
Βίου Μάθησης και Θρησκευμάτων, εντός τριών μηνών από 
το τέλος κάθε οικονομικού έτους, τον οικονομικό απο¬ 
λογισμό και έκθεση πεπραγμένων και μεριμνά και απο¬ 
φασίζει για κάθε θέμα που αφορά την εκπλήρωση των 
υποχρεώσεων του Ι.Ε.Π. σε θέματα άσκησης του κρατικού 
ελέγχου και της οικονομικής εποπτείας επ’ αυτού, 
η) αποφασίζει για τις προμήθειες, τις συμβάσεις, τις 
δαπάνες και τη διάθεση των πόρων του Ι.Ε.Π. και 
θ) καθοδηγεί και ελέγχει το έργο του Διευθυντή και 
όλων των προϊσταμένων των επιστημονικών και διοικη¬ 
τικών υπηρεσιών. 

3. Το Διοικητικό Συμβούλιο αποφασίζει για κάθε άλλο 
θέμα σχετικό με τη διοίκηση και λειτουργία του Ι.Ε.Π. 
που δεν ρυθμίζεται από τον παρόντα νόμο ή από τον 
Κανονισμό Εσωτερικής Οργάνωσης και Λειτουργίας που 
προβλέπεται στο άρθρο 19. 

4. Το Διοικητικό Συμβούλιο με απόφασή του, ύστερα 
από εισήγηση του Προέδρου, μπορεί να μεταβιβάζει συ¬ 
γκεκριμένες αρμοδιότητές του στον Αντιπρόεδρο ή σε 
άλλο μέλος του Διοικητικού Συμβουλίου, στον Διευθυντή 
ή σε μέλος του επιστημονικού ή διοικητικού προσωπικού 
του Ι.Ε.Π. 

Άρθρο 8 

Πρόεδρος και Αντιπρόεδρος 

1. Ο Πρόεδρος εκπροσωπεί το Ι.Ε.Π. δικαστικώς και 
εξωδίκως, στις σχέσεις του με κάθε αρχή ή τρίτους. 
Με απόφαση του Προέδρου μπορεί να ανατίθεται σε 
μέλος του Διοικητικού Συμβουλίου, στον Διευθυντή, σε 
προϊσταμένους υπηρεσιακών μονάδων ή σε μέλος του 
επιστημονικού προσωπικού η εκπροσώπηση του Ι.Ε.Π. 
σε συγκεκριμένη υπόθεση ή σε κατηγορίες υποθέσεων. 
Ο Πρόεδρος ασκεί επίσης κάθε άλλη αρμοδιότητα του 
Διοικητικού Συμβουλίου που του μεταβιβάζεται με από¬ 
φαση του Συμβουλίου αυτού. 

2. Ο Αντιπρόεδρος αναπληρώνει τον Πρόεδρο πλήρως 
στα καθήκοντά του όταν εκείνος ελλείπει, απουσιάζει ή 
κωλύεται. 


Άρθρο 9 
Διευθυντής 

1. Στο Ι.Ε.Π. συνιστάται θέση Διευθυντή, με καθεστώς 
πλήρους απασχόλησης. Η πλήρωση της θέσης αυτής 
γίνεται ύστερα από προκήρυξη, η οποία εκδίδεται από 
το Διοικητικό Συμβούλιο του Ι.Ε.Π. 

2. Δικαίωμα υποβολής υποψηφιοτήτων για τη θέση του 
Διευθυντή έχουν μέλη Δ.Ε.Π. ή Επιστημονικού Προσωπικού 
(Ε.Π.) των Α.Ε.Ι. ή εκπαιδευτικοί της δημόσιας και ιδιωτικής 
εκπαίδευσης ή υπάλληλοι του δημόσιου τομέα, όπως αυ¬ 
τός ορίζεται στην παρ. 1 του άρθρου 1Β του ν. 2362/1995, 
ή ιδιώτες. Τα προσόντα του Διευθυντή, τα κωλύματα και 
τα ασυμβίβαστα στο πρόσωπό του, το όργανο και η δια¬ 
δικασία επιλογής και πρόσληψής του καθορίζονται στον 
Κανονισμό Εσωτερικής Οργάνωσης και Λειτουργίας, που 
προβλέπεται στο άρθρο 19. Οι αποδοχές του Διευθυντή 
καθορίζονται σύμφωνα με τις κείμενες διατάξεις, με κοινή 
απόφαση των Υπουργών Οικονομικών και Παιδείας, Δια 
Βίου Μάθησης και Θρησκευμάτων, που δημοσιεύεται στην 
Εφημερίδα της Κυβερνήσεως. 

3. Η θητεία του Διευθυντή ορίζεται σε πέντε έτη και 
μπορεί να ανανεώνεται μία φορά. Η θητεία του Διευθυντή 
μπορεί να διακόπτεται πριν από τη λήξη της για λόγους 
που ανάγονται σε αδυναμία ή σε πλημμελή εκπλήρωση 
των καθηκόντων του, με πράξη του Προέδρου, που εκ- 
δίδεται ύστερα από αιτιολογημένη απόφαση του Διοι¬ 
κητικού Συμβουλίου και δημοσιεύεται στην Εφημερίδα 
της Κυβερνήσεως. 

4. Αν ο Διευθυντής πριν από την πρόσληψή του υπη¬ 
ρετούσε ως εκπαιδευτικός της δημόσιας εκπαίδευσης ή 
ως υπάλληλος του δημόσιου τομέα, μετά τη λήξη και τη 
μη ανανέωση της θητείας του, με κοινή απόφαση των 
Υπουργών Εσωτερικών, Αποκέντρωσης και Ηλεκτρονικής 
Διακυβέρνησης, Οικονομικών, Παιδείας, Δια Βίου Μάθησης 
και Θρησκευμάτων και του κατά περίπτωση αρμόδιου 
Υπουργού, που δημοσιεύεται στην Εφημερίδα της Κυβερ¬ 
νήσεως, επιστρέφει, ύστερα από την υποβολή σχετικής 
αίτησης, στον φορέα προέλευσης και καταλαμβάνει κενή 
οργανική θέση αντίστοιχη με τη θέση που κατείχε στον 
ίδιο φορέα ή, αν δεν υπάρχει τέτοια θέση, καταλαμβάνει 
προσωποπαγή θέση με την ίδια σχέση εργασίας, της 
ίδιας κατηγορίας και του ίδιου κλάδου ή ειδικότητας, 
που συνιστάται με την ίδια απόφαση. 

5. Το Διοικητικό Συμβούλιο αξιολογεί τη θητεία του 
Διευθυντή και αποφασίζει για την ανανέωσή της ή μη, 
ύστερα από εισήγηση του Προέδρου. Τα κριτήρια και 
η διαδικασία αξιολόγησης του Διευθυντή καθορίζονται 
στον Κανονισμό Εσωτερικής Οργάνωσης και Λειτουργίας 
που προβλέπεται στο άρθρο 19. 

6. Όταν ελλείπει ο Διευθυντής, αναπληρώνεται προσω¬ 
ρινά μέχρι την πρόσληψη νέου Διευθυντή από δημόσιο 
εκπαιδευτικό ή διοικητικό υπάλληλο του Υπουργείου Παι¬ 
δείας, Δια Βίου Μάθησης και Θρησκευμάτων, ο οποίος 
αποσπάται στο Ι.Ε.Π. με απόφαση του Υπουργού Παιδείας, 
Δια Βίου Μάθησης και Θρησκευμάτων. 

Άρθρο 10 

Αρμοδιότητες Διευθυντή 

1. Ο Διευθυντής προίσταται της διοικητικής υπηρεσίας 
και του διοικητικού προσωπικού, συντονίζει και ελέγχει τη 
λειτουργία και το έργο τους και είναι υπεύθυνος έναντι 
του Διοικητικού Συμβουλίου για την εύρυθμη λειτουργία 
του Ι.Ε.Π. 

2. Ειδικότερα, ο Διευθυντής ασκεί, ιδίως, τις ακόλουθες 
αρμοδιότητες: 

α) έχει την ευθύνη για την εξειδίκευση και εφαρμογή 
των προτεραιοτήτων του Ι.Ε.Π. με βάση τις γενικές κα¬ 
τευθύνσεις του Διοικητικού Συμβουλίου, 
β) συντονίζει τα Τμήματα και τα Γραφεία της διοικη¬ 
τικής υπηρεσίας του Ι.Ε.Π. για την αποδοτικότερη και 
αποτελεσματικότερη λειτουργία τους, 
γ) σχεδιάζει και υποβάλλει για έγκριση στο Διοικητικό 
Συμβούλιο τα διοικητικά προγράμματα, σύμφωνα με το 
σκοπό και την πολιτική του Ι.Ε.Π., και μεριμνά για την 
πραγματοποίησή τους, 

δ) εισηγείται στο Διοικητικό Συμβούλιο για την κατανο¬ 
μή και την τοποθέτηση του διοικητικού προσωπικού στις 
μονάδες της διοικητικής υπηρεσίας του Ι.Ε.Π., 
ε) αξιολογεί το έργο της διοικητικής υπηρεσίας του 
Ι.Ε.Π. και υποβάλλει σχετικές εκθέσεις στο Διοικητικό 
Συμβούλιο, 

στ) μεριμνά για την εκτέλεση των αποφάσεων του 
Διοικητικού Συμβουλίου, 

ζ) εκτελεί τις λειτουργικές δαπάνες στο πλαίσιο του 
εγκεκριμένου από το Διοικητικό Συμβούλιο ετήσιου προ¬ 
ϋπολογισμού, 

η) υπογράφει συμβάσεις για λογαριασμό του Ι.Ε.Π., 
ύστερα από εξουσιοδότηση από τον Πρόεδρο, 
θ) εισηγείται κατά περίπτωση προς το Διοικητικό Συμ¬ 
βούλιο, με βάση σχετική εντολή του Προέδρου, 
ι) ενημερώνει το Διοικητικό Συμβούλιο για την πρόοδο 
εκτέλεσης του ετήσιου προϋπολογισμού, 
ια) εισηγείται προς το Διοικητικό Συμβούλιο τον ετήσιο 
προϋπολογισμό, τον απολογισμό και την έκθεση πεπραγ¬ 
μένων, 

ιβ) εισηγείται στο Διοικητικό Συμβούλιο την αποδοχή 
δωρεών, κληρονομιών και κληροδοσιών και 
ιγ) εισηγείται στο Διοικητικό Συμβούλιο κάθε θέμα σχε¬ 
τικό με το διοικητικό προσωπικό του Ι.Ε.Π. 

Άρθρο 11 

Επιστημονικό Προσωπικό 

1. Συνιστώνται σαράντα πέντε θέσεις επιστημονικού 
προσωπικού του Ι.Ε.Π., οι οποίες κατανέμονται στα ακό¬ 
λουθα κλιμάκια ως εξής: 

α) Σύμβουλοι Α': πέντε θέσεις, 
β) Σύμβουλοι Β': δέκα θέσεις, 
γ) Σύμβουλοι Γ': δεκαπέντε θέσεις και 
δ) Εισηγητές: δεκαπέντε θέσεις. 

2. Εκτός κλιμακίων συνιστώνται πέντε θέσεις Ειδικών 
Συμβούλων. Ως Ειδικοί Σύμβουλοι απασχολούνται για 
διάστημα δύο σχολικών ετών, που δεν ανανεώνεται, ούτε 
επαναλαμβάνεται, εν ενεργεία εκπαιδευτικοί με αυξημέ¬ 
να ακαδημαϊκά προσόντα και μακρόχρονη εκπαιδευτική 
εμπειρία ή διακεκριμένη δράση ή βεβαιωμένη συμμετοχή 
σε καινοτόμα προγράμματα, με σκοπό αφ’ ενός την εξοι¬ 
κείωσή τους με θέματα προγραμματισμού, οργάνωσης 
και διοίκησης εκπαιδευτικών δραστηριοτήτων ευρείας 
κλίμακας και αφ’ ετέρου την ανατροφοδότηση του Ι.Ε.Π. 
με βάση την εξειδικευμένη εκπαιδευτική τους γνώση και 
εμπειρία. Η επιλογή των Ειδικών Συμβούλων γίνεται με 
απόφαση του Διοικητικού Συμβουλίου και ύστερα από 
σχετική πρόσκληση υποβολής υποψηφιοτήτων, στην 
οποία ορίζονται τα ειδικότερα προσόντα ανάλογα με 
τα θέματα στα οποία δίνει εκάστοτε έμφαση το Ι.Ε.Π. 
κατά τις εργασίες του. Τα κριτήρια και η διαδικασία 
αξιολόγησης και επιλογής των υποψηφίων, καθώς και 
τα απαιτούμενα δικαιολογητικά, καθορίζονται στον Κα¬ 
νονισμό Εσωτερικής Οργάνωσης και Λειτουργίας του 


Ι.Ε.Π., που προβλέπεται στο άρθρο 19. Αν σε θέση Ει¬ 
δικού Συμβούλου επιλεγεί εκπαιδευτικός της ιδιωτικής 
εκπαίδευσης, για το χρονικό διάστημα της απασχόλησής 
του στο Ι.Ε.Π. λογίζεται ότι τελεί σε εκπαιδευτική άδεια 
και λαμβάνει μόνο τις αποδοχές της άδειας αυτής, οι 
οποίες καλύπτονται σύμφωνα με τις κείμενες διατάξεις. 
Αν επιλεγεί εκπαιδευτικός της δημόσιας εκπαίδευσης, 
ο επιλεγόμενος αποσπάται στο Ι.Ε.Π., σύμφωνα με την 
περίπτωση β' της παρ. 6 του άρθρου 6 του ν. 2740/1999 
(Α' 186) και λαμβάνει το σύνολο των αποδοχών της ορ¬ 
γανικής του θέσης, με τα πόσης φύσεως γενικά ή ειδικά 
επιδόματα και όλες τις επιπλέον πρόσθετες αμοιβές ή 
αποζημιώσεις. Η άσκηση καθηκόντων Ειδικού Συμβούλου 
μοριοδοτείται για την επιλογή σε θέση στελέχους της 
εκπαίδευσης κατά τις διατάξεις των άρθρων 10 έως και 
29 του ν. 3848/2010, όπως η άσκηση των καθηκόντων 
του μέντορα που προβλέπεται στην παράγραφο 6 του 
άρθρου 4 του ίδιου νόμου. 

3. Γ ια την πρόσληψη σε θέση Συμβούλου Α' απαιτούνται 
ως ειδικά προσόντα διδακτορικός τίτλος σπουδών και 
πρωτότυπες επιστημονικές μονογραφίες ή δημοσιεύ¬ 
σεις σε επιστημονικά περιοδικά, από τις οποίες τουλά¬ 
χιστον μία αυτοδύναμη στις επιστήμες της εκπαίδευσης 
(αγωγής), καθώς και τουλάχιστον δεκαετής εκπαιδευτική 
υπηρεσία. 

4. Γ ια την πρόσληψη σε θέση Συμβούλου Β' απαιτούνται 
ως ειδικά προσόντα διδακτορικός τίτλος σπουδών και 
πρωτότυπες επιστημονικές μονογραφίες ή δημοσιεύσεις 
σε επιστημονικά περιοδικά στις επιστήμες της εκπαίδευ¬ 
σης (αγωγής) και τουλάχιστον οκταετής εκπαιδευτική 
υπηρεσία. 

5. Γ ια την πρόσληψη σε θέση Συμβούλου Γ' απαιτού¬ 
νται ως ειδικά προσόντα διδακτορικός τίτλος σπουδών 
και πρωτότυπη επιστημονική μονογραφία πέρα από τη 
διδακτορική διατριβή ή δημοσιεύσεις σε επιστημονικά 
περιοδικά ή συνδυασμός των παραπάνω στις επιστήμες 
της εκπαίδευσης (αγωγής), καθώς και τουλάχιστον πε¬ 
νταετής εκπαιδευτική υπηρεσία. Γ ια μέχρι τρεις θέσεις 
Συμβούλων Γ' η εκπαιδευτική υπηρεσία μπορεί να υποκα¬ 
θίσταται από πενταετή διοικητική εμπειρία στο δημόσιο 
ή τον ιδιωτικό τομέα, όπως ο δημόσιος τομέας ορίζεται 
στην παρ. 1 του άρθρου 1Β του ν. 2362/1995. 

6. Γ ια την πρόσληψη σε θέση Εισηγητή απαιτούνται ως 
ειδικά προσόντα μεταπτυχιακός τίτλος σπουδών στις 
επιστήμες της εκπαίδευσης (αγωγής) και τουλάχιστον 
τριετής εκπαιδευτική υπηρεσία. 

7. Γ ια την επιλογή σε θέσεις Συμβούλων Α', Συμβούλων 
Β', Συμβούλων Γ' και Εισηγητών συνεκτιμάται η εμπειρία 
στο σχεδίασμά και την εφαρμογή καινοτόμων προγραμ¬ 
μάτων στο χώρο της εκπαίδευσης. 

8. Τα πτυχία που χορηγούνται από εκπαιδευτικά 
ιδρύματα της αλλοδαπής γίνονται δεκτά ως προσόντα 
πρόσληψης, κατά τις διατάξεις του παρόντος άρθρου, 
εφόσον έχουν αναγνωριστεί ως ισότιμα και αντίστοιχα 
από το Διεπιστημονικό Οργανισμό Αναγνώρισης Τίτλων 
Ακαδημαϊκών και Πληροφόρησης (Δ.Ο.Α.Τ.Α.Π.) ή το Δια- 
πανεπιστημιακό Κέντρο Αναγνώρισης Τίτλων Σπουδών 
της Αλλοδαπής (ΔΙ.Κ.Α.Τ.Σ.Α.)/Ινστιτούτο Τεχνολογικής 
Εκπαίδευσης (Ι.Τ.Ε.). Οι μεταπτυχιακοί και οι διδακτορι¬ 
κοί τίτλοι σπουδών που χορηγούνται από εκπαιδευτικά 
ιδρύματα της αλλοδαπής γίνονται δεκτοί εφόσον έχουν 
αναγνωρισθεί ως ισότιμοι από το Δ.Ο.Α.Τ.Α.Π., σύμφωνα 
με τις οικείες διατάξεις και συνοδεύονται από βεβαίω¬ 
σή του ότι είναι αντίστοιχου γνωστικού αντικειμένου με 

τους τίτλους σπουδών που ζητούνται από την οικεία 
προκήρυξη. 

9. Η πλήρωση των κενών θέσεων των Συμβούλων Α', 
Συμβούλων Β', Συμβούλων Γ' και Εισηγητών γίνεται με 
πρόσληψη ύστερα από προκήρυξη στην οποία καθορίζε¬ 
ται το γνωστικό αντικείμενο της θέσης, σύμφωνα με τις 
κείμενες διατάξεις περί Α.Σ.Ε.Π. και με ανάλογη εφαρμογή 
των διατάξεων του άρθρου 19 του ν. 2190/1994 (Α' 28). 
Υποψήφιοι μπορεί να είναι και μέλη του προσωπικού του 
Ι.Ε.Π. Κατά την προκήρυξη των θέσεων λαμβάνεται μέρι¬ 
μνα ώστε στη σύνθεση του επιστημονικού προσωπικού 
του Ι.Ε.Π. να αποφεύγεται η μονομέρεια σε γνωστικά 
αντικείμενα και σε εκπαιδευτικές βαθμίδες. Επίσης, λαμ- 
βάνεται μέριμνα ώστε να εξασφαλίζεται επάρκεια του 
προσωπικού σε θέματα που αφορούν την επιμόρφωση, 
την αξιολόγηση, την έρευνα, τη διοίκηση της εκπαίδευ¬ 
σης, την ειδική αγωγή και εκπαίδευση και την ανάπτυξη 
προγραμμάτων σπουδών. 

10. Οι Σύμβουλοι Α', Σύμβουλοι Β', Σύμβουλοι Γ' και οι 
Εισηγητές προσλαμβάνονται με σύμβαση εργασίας ιδι¬ 
ωτικού δικαίου αορίστου χρόνου. Το τελευταίο εξάμηνο 
πριν από τη λήξη των τριών πρώτων ετών υπηρεσίας, το 
προσωπικό αυτό αξιολογείται σύμφωνα με τις διατάξεις 
της επόμενης παραγράφου. Σε περίπτωση θετικής αξι¬ 
ολόγησης, η αξιολόγηση σύμφωνα με τις διατάξεις της 
επόμενης παραγράφου επαναλαμβάνεται το τελευταίο 
εξάμηνο πριν από τη λήξη των επόμενων τεσσάρων ετών 
υπηρεσίας. 

11. Η αξιολόγηση πραγματοποιείται ύστερα από εισήγη¬ 
ση του Προϊσταμένου του Γραφείου στο οποίο υπηρετεί 
ο αξιολογούμενος από επιτροπή που συγκροτείται με 
απόφαση του Διοικητικού Συμβουλίου του Ι.Ε.Π. Η επι¬ 
τροπή αυτή αποτελείται από τον Πρόεδρο του Ι.Ε.Π. ως 
Πρόεδρο, έναν Πρόεδρο παιδαγωγικού τμήματος πανε¬ 
πιστημίου και έναν εμπειρογνώμονα στις επιστήμες της 
εκπαίδευσης (αγωγής) από τους περιλαμβανόμενους στο 
Μητρώο ανεξάρτητων εμπειρογνωμόνων που τηρεί η 
Αρχή Διασφάλισης της Ποιότητας στην Ανώτατη Εκ¬ 
παίδευση (Α.ΔΙ.Π.) σύμφωνα με την παρ. 2 του άρθρου 8 
του ν. 3374/2005 (Α' 189), ο οποίος προτείνεται από την 
Ολομέλεια της Αρχής. Η αποζημίωση των μελών της 
επιτροπής καθορίζεται σύμφωνα με τις κείμενες διατά¬ 
ξεις, με κοινή απόφαση των Υπουργών Οικονομικών και 
Παιδείας, Δια Βίου Μάθησης και Θρησκευμάτων, που δη¬ 
μοσιεύεται στην Εφημερίδα της Κυβερνήσεως. Κριτήρια 
για την αξιολόγηση αποτελούν η προσήκουσα εκτέλεση 
των καθηκόντων του αξιολογούμενου και η επιστημονική 
συνεισφορά του στο έργο του Ι.Ε.Π. 

12. Η αρνητική αξιολόγηση, σύμφωνα με τις δύο προη¬ 
γούμενες παραγράφους, συνιστά λόγο καταγγελίας της 
σύμβαση του αξιολογούμενου. Αν το μέλος του επιστη¬ 
μονικού προσωπικού πριν από την πρόσληψή του ήταν 
εκπαιδευτικός της δημόσιας εκπαίδευσης ή υπάλληλος 
του δημόσιου τομέα, όπως αυτός ορίζεται στην παρ. 1 
του άρθρου 1Β του ν. 2362/1995, μετά την καταγγελία της 
σύμβασής του σύμφωνα με την παρούσα παράγραφο, 
με κοινή απόφαση των Υπουργών Εσωτερικών, Αποκέ¬ 
ντρωσης και Ηλεκτρονικής Διακυβέρνησης, Οικονομικών, 
Παιδείας, Δια Βίου Μάθησης και Θρησκευμάτων και του 
κατά περίπτωση αρμόδιου Υπουργού, που δημοσιεύεται 
στην Εφημερίδα της Κυβερνήσεως, επιστρέφει στον φο¬ 
ρέα προέλευσης και καταλαμβάνει κενή οργανική θέση 
αντίστοιχη με τη θέση που κατείχε στον φορέα αυτόν και, 
αν δεν υπάρχει τέτοια θέση, καταλαμβάνει αντίστοιχη 


προσωποπαγή θέση που συνιστάται με την ίδια απόφαση. 
Ο χρόνος υπηρεσίας του στο Ι.Ε.Π. λαμβάνεται υπόψη για 
την περαιτέρω βαθμολογική και μισθολογική του εξέλιξη 
και για κάθε άλλη συνέπεια. 

13. Για τη διευκόλυνση των Εισηγητών για την εκπόνηση 
διδακτορικής διατριβής σε θέματα που εντάσσονται στον 
τρέχοντα προγραμματισμό του Ι.Ε.Π., κάθε έτος, ύστερα 
από απόφαση του Διοικητικού Συμβουλίου, δύο Ειση¬ 
γητές μπορεί να απασχολούνται στο Ι.Ε.Π. το 75% του 
κανονικού ωραρίου για ένα ακαδημαϊκό έτος. Η παροχή 
της διευκόλυνσης αυτής ισχύει μόνο για ένα ακαδημαϊκό 
έτος και παρέχεται σε κάθε Εισηγητή, ο οποίος δεν έχει 
κάνει ήδη χρήση άδειας υπηρεσιακής εκπαίδευσης για 
την εκπόνηση διδακτορικής διατριβής, μία μόνο φορά. 
Προϋπόθεση για τη διευκόλυνση των Εισηγητών για την 
εκπόνηση διδακτορικής διατριβής αποτελεί η τουλάχι¬ 
στον τριετής προϋπηρεσία στο Ι.Ε.Π. Η χρήση της διευ¬ 
κόλυνσης της παρούσας παραγράφου δεν αποκλείει τη 
δυνατότητα χορήγησης άδειας υπηρεσιακής εκπαίδευσης 
από το μεθεπόμενο σχολικό έτος για την εκπόνηση δι¬ 
δακτορικής διατριβής. 

14. Ο βασικός μηνιαίος μισθός των Συμβούλων Α', 
Συμβούλων Β', Συμβούλων Γ' και Εισηγητών του Ι.Ε.Π. 
καθορίζεται με βάση το βασικό μηνιαίο μισθό του Ει¬ 
σηγητή, ο οποίος πολλαπλασιάζεται με τους παρακάτω 
συντελεστές και στρογγυλοποιείται στην πλησιέστερη 
μονάδα ευρώ: 

α) Σύμβουλος Α': 1,50 
β) Σύμβουλος Β': 1,36 
γ) Σύμβουλος Γ': 1,18 
δ) Εισηγητής: 1,00. 

Γ ια τη διαμόρφωση των βασικών μισθών της παρα¬ 
γράφου αυτής, ο μηνιαίος βασικός μισθός του Εισηγητή 
ορίζεται σε χίλια διακόσια είκοσι ένα (1.221) ευρώ. 

15. Πέρα από το βασικό μισθό που προβλέπεται στην 
προηγούμενη παράγραφο, στους Συμβούλους Α', Συμβού¬ 
λους Β', Συμβούλους Γ' και τους Εισηγητές παρέχονται και 
τα εξής επιδόματα, παροχές και αποζημιώσεις κατά μήνα: 

α) Χρόνου υπηρεσίας, σύμφωνα με τις διατάξεις της 
περίπτωσης α' της παρ. 2 του άρθρου 36 του ν. 3205/ 
2003 (Α' 297). 

β) Πάγια αποζημίωση για δημιουργία και ενημέρωση 
βιβλιοθήκης και για συμμετοχή σε συνέδρια, οριζόμενη 
ως εξής: 

Σύμβουλος Α': 390 ευρώ 
Σύμβουλος Β': 332 ευρώ 
Σύμβουλος Γ': 238 ευρώ 
Εισηγητής: 143 ευρώ. 

γ) Ειδικό ερευνητικό, για την εκτέλεση έρευνας και 
την ταχύτερη και αποτελεσματικότερη προώθηση των 
ερευνητικών προγραμμάτων, οριζόμενο σε: 

Σύμβουλος Α': 328 ευρώ 
Σύμβουλος Β': 319 ευρώ 
Σύμβουλος Γ': 289 ευρώ 
Εισηγητής: 258 ευρώ. 

δ) Οικογενειακή παροχή, σύμφωνα με τις διατάξεις του 
άρθρου 11 του ν. 3205/2003. 

ε) Εορτών και αδείας, χορηγούμενα σύμφωνα με τις 
διατάξεις του άρθρου 31 του ν. 3205/2003. 

Άρθρο 12 

Διοικητικό προσωπικό 

1. Γ ια τη στελέχωση της διοικητικής υπηρεσίας του 
Ι.Ε.Π. συνιστώνται τριάντα πέντε θέσεις διοικητικού προ- 

σωπικού με σχέση εργασίας ιδιωτικού δικαίου αορίστου 
χρόνου. 

2. Η κατανομή των ανωτέρω θέσεων κατά κατηγορίες 
και ειδικότητες, καθώς και τα προσόντα πρόσληψης κα¬ 
θορίζονται στον Κανονισμό Εσωτερικής Οργάνωσης και 
Λειτουργίας που προβλέπεται στο άρθρο 19. 

3. Τα θέματα που αφορούν την υπηρεσιακή κατάσταση 
του διοικητικού προσωπικού του Ι.Ε.Π. ρυθμίζονται στον 
Κανονισμό Εσωτερικής Οργάνωσης και Λειτουργίας που 
προβλέπεται στο άρθρο 19. Τα θέματα που αφορούν τη 
μισθολογική του κατάσταση ρυθμίζονται σύμφωνα με 
τις κείμενες διατάξεις, με κοινή απόφαση των Υπουρ¬ 
γών Οικονομικών και Παιδείας, Δια Βίου Μάθησης και 
Θρησκευμάτων, που δημοσιεύεται στην Εφημερίδα της 
Κυβερνήσεως. 

Άρθρο 13 

Επιστημονική υπηρεσία 

1. Η επιστημονική υπηρεσία του Ι.Ε.Π. διαρθρώνεται στα 
ακόλουθα Γραφεία: 

α)Έρευνας, Σχεδιασμού και Εφαρμογών Α', 
β) Έρευνας, Σχεδιασμού και Εφαρμογών Β', 
γ) Βιβλιοθήκης, Αρχείων και Εκδόσεων, 
δ) Ευρωπαϊκής και Διεθνούς Εκπαιδευτικής Πολιτικής και 
ε) Χρηματοδοτούμενων και Συγχρηματοδοτούμενων 
Προγραμμάτων. 

2. Τα Γραφεία'Ερευνας, Σχεδιασμού και Εφαρμογών Α' 
και Β' είναι αρμόδια για: α) όλα τα θέματα που αφορούν 
την πρωτοβάθμια και δευτεροβάθμια εκπαίδευση, καθώς 
και τη μετάβαση από τη δευτεροβάθμια στην τριτοβάθμια 
εκπαίδευση, με έμφαση σε ό,τι αφορά την έρευνα, τα 
προγράμματα σπουδών, την επιμόρφωση των εκπαιδευ¬ 
τικών, την ειδική αγωγή και εκπαίδευση, την αξιολόγηση 
των εκπαιδευτικών και των εκπαιδευτικών και διοικητικών 
δομών της πρωτοβάθμιας και δευτεροβάθμιας εκπαί¬ 
δευσης και τη διοίκηση της εκπαίδευσης, β) τη μελέτη 
τεκμηρίων και στοιχείων κάθε είδους για τη λειτουργία 
του εκπαιδευτικού συστήματος και γ) τη σύνταξη και την 
επιμέλεια της έκδοσης ετήσιας έκθεσης για την εξέλιξη 
των σχολικών πραγμάτων κατά το προηγούμενο σχολικό 
έτος, στην οποία περιλαμβάνεται και η σχολιασμένη στα¬ 
τιστική απεικόνιση του εκπαιδευτικού συστήματος και η 
ποσοτική και ποιοτική ανάλυση των αποτελεσμάτων των 
διαδικασιών εισαγωγής στην τριτοβάθμια εκπαίδευση. 

3. Το Γ ραφείο Βιβλιοθήκης, Αρχείων και Εκδόσεων είναι 
αρμόδιο για: α) την ομαλή λειτουργία της βιβλιοθήκης και 
του αρχείου του Ι.Ε.Π., β) τη συνέχιση της έκδοσης του 
«Δελτίου Εκπαιδευτικής Άρθρογραφίας» του Παιδαγωγι¬ 
κού Ινστιτούτου, γ) τη συμπλήρωση και ολοκλήρωση του 
έργου «Ελληνικά Παιδαγωγικά Περιοδικά 1831 -1991» του 
Κέντρου Εκπαιδευτικής Έρευνας, δ) την έκδοση επετη¬ 
ρίδας, η οποία περιλαμβάνει αποκλειστικά εργασίες που 
προκύπτουν από το έργο του Ι.Ε.Π. ή που έχουν συγγρά¬ 
φει από μέλη του προσωπικού του και ε) τη φροντίδα 
και επιμέλεια για τις εκδόσεις του Ι.Ε.Π. 

4. Το Γραφείο Ευρωπαϊκής και Διεθνούς Εκπαιδευτικής 
Πολιτικής είναι αρμόδιο για: α) την παρακολούθηση και 
μελέτη της ευρωπαϊκής και της διεθνούς εκπαιδευτικής 
πολιτικής, β) την παρακολούθηση Διεθνών Προγραμμάτων 
Αξιολόγησης Εκπαιδευτικών Συστημάτων και Μαθητών, 
γ) την εισήγηση των μέτρων και των δράσεων για την 
έγκαιρη και αποτελεσματική ανταπόκριση στις υποχρεώ¬ 
σεις της χώρας, οι οποίες απορρέουν από τη συμμετοχή 
της σε διεθνή προγράμματα αξιολόγησης μαθητών, όπως 
το πρόγραμμα ΡΙ5Α (ΡΐΌρίΒηηπίθ ϊογ ΙηΙθΓηαϋοηαΙ Βίυάοηί 


Αεεβεειποηί) του Οργανισμού Οικονομικής Συνεργασίας και 
Ανάπτυξης (Ο.Ο.Σ.Α.) και δ) τη σύνταξη και δημοσιοποίηση 
σχολιασμένης ανάλυσης των αποτελεσμάτων της ελληνι¬ 
κής συμμετοχής σε διεθνή προγράμματα αξιολόγησης. 

5. Το Γ ραφείο Χρηματοδοτούμενων και Συγχρηματοδο¬ 
τούμενων Προγραμμάτων έχει την αρμοδιότητα του επι¬ 
στημονικού σχεδιασμού, της διαχείρισης, της επίβλεψης 
και της υλοποίησης προγραμμάτων που χρηματοδοτού¬ 
νται ή συγχρηματοδοτούνται από την Ευρωπαϊκή Ένωση 
και άλλους διεθνείς οργανισμούς, σε άμεση συνεργασία 
με την Επιτροπή Ερευνών και το Γ ραφείο Ειδικού Λογαρι¬ 
ασμού του Τμήματος Οικονομικών Υποθέσεων του Ι.Ε.Π. 

6. Σε κάθε Γραφείο προΐσταται Σύμβουλος Α' ή Β', ο 
οποίος επιλέγεται για μία διετία που μπορεί να ανανε¬ 
ώνεται με βάση την αξιολόγηση του έργου του, με από¬ 
φαση του Διοικητικού Συμβουλίου, ύστερα από εισήγηση 
του Προέδρου. 

7. Με απόφαση του Διοικητικού Συμβουλίου, ύστερα από 
εισήγηση του Προέδρου, καθορίζεται το ειδικότερο περι¬ 
εχόμενο ενασχόλησης κάθε Γ ραφείου και διαμορφώνεται 
αντίστοιχα η σύνθεση του προσωπικού του, ανάλογα με 
τις επιστημονικές προτεραιότητες του Ι.Ε.Π. Το επιστημο¬ 
νικό προσωπικό τοποθετείται στα Γ ραφεία με απόφαση 
του Διοικητικού Συμβουλίου, ύστερα από εισήγηση του 
Προέδρου. Κάθε μέλος του επιστημονικού προσωπικού 
μπορεί να υπηρετεί σε ένα μόνο Γ ραφείο. Με απόφαση 
του Διοικητικού Συμβουλίου, ύστερα από εισήγηση του 
Προέδρου, είναι δυνατή η μετακίνηση μέλους του επι¬ 
στημονικού προσωπικού σε άλλο Γ ραφείο. 

8. Το Διοικητικό Συμβούλιο, με απόφασή του, αναθέτει 
σε μέλη του την εποπτεία των Γ ραφείων. Τ α μέλη του 
Διοικητικού Συμβουλίου που ασκούν την εποπτεία των 
Γ ραφείων παρέχουν γενικές κατευθύνσεις στους Προϊ¬ 
σταμένους των Γ ραφείων στο πλαίσιο των αποφάσεων 
του Διοικητικού Συμβουλίου, ενημερώνουν το Διοικητικό 
Συμβούλιο για την πορεία των εργασιών των Γ ραφείων 
και μεριμνούν για τη δημιουργία διαύλων επικοινωνίας 
και συνεργασίας μεταξύ των Γ ραφείων. 

9. Όλα τα Γραφεία ασκούν αρμοδιότητες που αφορούν 
την πρωτοβάθμια και τη δευτεροβάθμια εκπαίδευση και 
όλα τα γνωστικά αντικείμενα και υποστηρίζουν, το κα¬ 
θένα στο αντικείμενό του, το Διοικητικό Συμβούλιο στην 
επιτέλεση του σκοπού και στην άσκηση των αρμοδιο¬ 
τήτων του Ι.Ε.Π. που καθορίζονται στο άρθρο 2. Για το 
σκοπό αυτόν οι Προϊστάμενοι των Γ ραφείων συντάσσουν 
εκθέσεις προς το Διοικητικό Συμβούλιο, ύστερα από την 
ολοκλήρωση της μελέτης κάθε θέματος, αφού λάβουν 
υπόψη τις γνώμες των μελών του επιστημονικού προ¬ 
σωπικού του Γραφείου τους. Το Διοικητικό Συμβούλιο, 
λαμβάνοντας υπόψη τη σχετική έκθεση του αρμόδιου 
Γ ραφείου, διατυπώνει την οριστική εισήγηση ή γνώμη 
του Ι.Ε.Π. προς τον Υπουργό Παιδείας, Δια Βίου Μάθησης 
και θρησκευμάτων. 

10. Για τη μελέτη συγκεκριμένων θεμάτων, με απόφαση 
του Διοικητικού Συμβουλίου μπορεί να συγκροτούνται 
για ορισμένο χρόνο ομάδες εργασίας, στις οποίες με¬ 
τέχουν μέλη του επιστημονικού προσωπικού διαφορετι¬ 
κών Γ ραφείων και των φορέων που προβλέπονται στην 
παράγραφο 4 του άρθρου 2. 

Άρθρο 14 

Διοικητική υπηρεσία 

1. Η διοικητική υπηρεσία του Ι.Ε.Π. διαρθρώνεται στα 
Τμήματα: α) Διοικητικών Υποθέσεων και β) Οικονομικών 
Υποθέσεων. 

2. Το Τμήμα Διοικητικών Υποθέσεων περιλαμβάνει τα 
Γ ραφεία: 

α) Προσωπικού, με αρμοδιότητα τα θέματα της υπηρε¬ 
σιακής κατάστασης του προσωπικού του Ι.Ε.Π. 

β) Γραμματείας Διοίκησης, με αρμοδιότητα τη διοι¬ 
κητική υποστήριξη των οργάνων και της επιστημονικής 
υπηρεσίας του Ι.Ε.Π. και τη σύνταξη, διεκπεραίωση και 
αρχειοθέτηση των πρακτικών των συνεδριάσεων του 
Διοικητικού Συμβουλίου, τα θέματα τήρησης του πρω¬ 
τοκόλλου, διακίνησης και διεκπεραίωσης των εγγράφων, 
τήρησης του αρχείου της διοικητικής υπηρεσίας, στέγα¬ 
σης των υπηρεσιών του Ι.Ε.Π., συντήρησης των εγκατα¬ 
στάσεων και του εξοπλισμού, παραλαβής και διάθεσης 
των κάθε είδους υλικών και μέσων του Ι.Ε.Π. και τήρησης 
των βιβλίων αποθήκης. 

3. Το Τμήμα Οικονομικών Υποθέσεων περιλαμβάνει τα 
Γ ραφεία: 

α) Προϋπολογισμού και Μισθοδοσίας, με αρμοδιότητα 
σε θέματα κατάρτισης και εκτέλεσης του προϋπολογι¬ 
σμού, κατάρτισης του απολογισμού, προμηθειών, μισθο¬ 
δοσίας και λοιπών αμοιβών και αποζημιώσεων και 

β) Ειδικού Λογαριασμού, με αρμοδιότητα τη διοικητική 
στήριξη της Επιτροπής Ερευνών του Ειδικού Λογαρια¬ 
σμού του Ι.Ε.Π., την κατάρτιση προκηρύξεων, τη σύναψη 
συμβάσεων, καθώς και το συντονισμό και την παρακο¬ 
λούθηση των προγραμμάτων, ενεργειών και έργων που 
εκτελούνται στο Ι.Ε.Π. Ειδικότερα, το Γραφείο Ειδικού 
Λογαριασμού είναι αρμόδιο για: αα) τη σύνταξη προδια¬ 
γραφών και διακηρύξεων και τη διαδικασία προμήθειας 
υλικών ή μέσων που πραγματοποιούνται στο πλαίσιο 
συγχρηματοδοτούμενων προγραμμάτων, ββ) την παρακο¬ 
λούθηση των δικαιολογητικών, παραστατικών στοιχείων, 
την τήρηση του Κώδικα Βιβλίων και Στοιχείων, τη σύνταξη 
ισολογισμού και απολογισμού και γγ) τις κάθε φύσης 
πληρωμές στα φυσικά ή νομικά πρόσωπα, φορείς του 
δημόσιου ή του ιδιωτικού τομέα και γενικά τις πληρωμές 
που λαμβάνουν χώρα στο πλαίσιο των συγχρηματοδο¬ 
τούμενων προγραμμάτων. 

4. Οι κατηγορίες και οι ειδικότητες στις οποίες ανήκουν 
οι υπάλληλοι που κρίνονται από το Διοικητικό Συμβούλιο 
για την κατάληψη θέσεων προϊσταμένων των Γ ραφείων 
και των Τμημάτων της διοικητικής υπηρεσίας του Ι.Ε.Π., 
καθορίζονται στον Κανονισμό Εσωτερικής Οργάνωσης 
και Λειτουργίας που προβλέπεται στο άρθρο 19. 

5. Για τον εσωτερικό έλεγχο και την παρακολούθηση 
της εφαρμογής και της τήρησης του Κανονισμού Εσω¬ 
τερικής Οργάνωσης και Λειτουργίας και της νομοθεσίας 
που αφορά το Ι.Ε.Π., συνιστάται αυτοτελής Υπηρεσιακή 
Μονάδα Εσωτερικού Ελέγχου, η οποία λειτουργεί σε επί¬ 
πεδο Γραφείου και η οποία υπάγεται απευθείας στον 
Πρόεδρο, προς τον οποίο υποβάλλει ετήσια απολογιστική 
έκθεση συμπερασμάτων και προτάσεις βελτίωσης του 
τρόπου λειτουργίας του Ι.Ε.Π. Η έκθεση αυτή υποβάλλε¬ 
ται, ύστερα από έγκριση του Προέδρου και με τις τυχόν 
παρατηρήσεις του, στον Υπουργό Παιδείας, Δια Βίου 
Μάθησης και Θρησκευμάτων. Οι αρμοδιότητες της Υπη¬ 
ρεσιακής Μονάδας Εσωτερικού Ελέγχου, οι διαδικασίες 
του συστήματος εσωτερικού ελέγχου, το ακριβές περιε¬ 
χόμενο της ετήσιας έκθεσης και ο χρόνος υποβολής της 
εξειδικεύονται στον Κανονισμό Εσωτερικής Οργάνωσης 
και Λειτουργίας. 

6. Η εξειδίκευση των αρμοδιοτήτων των Τμημάτων, 
Γραφείων και της Υπηρεσιακής Μονάδας Εσωτερικού 
Ελέγχου του παρόντος άρθρου, καθώς και τα λοιπά θέ¬ 


ματα οργάνωσης και λειτουργίας του Ι.Ε.Π. καθορίζονται 
στον Κανονισμό Εσωτερικής Οργάνωσης και Λειτουργίας 
που προβλέπεται στο άρθρο 19. Ως τη δημοσίευση του 
Κανονισμού αυτού τα θέματα που αναφέρονται στην 
παρούσα παράγραφο ρυθμίζονται με αποφάσεις του Δι¬ 
οικητικού Συμβουλίου, που εκδίδονται ύστερα από εισή¬ 
γηση του Προέδρου και δημοσιεύονται στην Εφημερίδα 
της Κυβερνήσεως. 

Άρθρο 15 
Ομάδες εργασίας 

Με απόφαση του Υπουργού Παιδείας, Δια Βίου Μά¬ 
θησης και θρησκευμάτων, που εκδίδεται ύστερα από 
πρόταση του Διοικητικού Συμβουλίου του Ι.Ε.Π. και δη¬ 
μοσιεύεται στην Εφημερίδα της Κυβερνήσεως, μπορεί 
να συγκροτούνται ομάδες εργασίας για την εκτέλεση 
επί μέρους δράσεων του Ι.Ε.Π., στις οποίες μπορεί να 
μετέχουν μέλη Δ.Ε.Π. ή Ε.Π. των Α.Ε.Ι., εκπαιδευτικοί της 
πρωτοβάθμιας ή της δευτεροβάθμιας δημόσιας ή ιδιωτι¬ 
κής εκπαίδευσης, ερευνητές και άλλοι εμπειρογνώμονες 
και ειδικοί επιστήμονες, καθώς και υποχρεωτικά ένα 
τουλάχιστον μέλος του επιστημονικού προσωπικού του 
Ι.Ε.Π. Με την ίδια απόφαση καθορίζονται η διάρκεια της 
ομάδας εργασίας, η οποία δεν μπορεί να υπερβαίνει το 
ένα έτος, χωρίς δυνατότητα ανανέωσης, και κάθε θέμα 
σχετικό με τη λειτουργία της. Με κοινή απόφαση των 
Υπουργών Οικονομικών και Παιδείας, Δια Βίου Μάθησης 
και Θρησκευμάτων που δημοσιεύεται στην Εφημερίδα 
της Κυβερνήσεως, καθορίζεται η αποζημίωση των με¬ 
λών της ομάδας εργασίας σύμφωνα με τις κείμενες 
διατάξεις. 

Άρθρο 16 
Αξιολόγηση 

1. Το Ι.Ε.Π. μέσα στο πρώτο τρίμηνο κάθε έτους υποβάλ- 
λει'Εκθεση Απολογισμού και Αξιολόγησης στον Υπουργό 
Παιδείας, Δια Βίου Μάθησης και Θρησκευμάτων. Η έκθε¬ 
ση περιλαμβάνει με τεκμηριωμένο τρόπο τα δεδομένα 
της λειτουργίας του Ι.Ε.Π., αξιολογεί τα αποτελέσματα 
της λειτουργίας και το βαθμό υλοποίησης του ετήσιου 
προγράμματος δράσης και επίτευξης των στόχων του 
και υποδεικνύει τις ενέργειες και τα σχέδια βελτίωσης 
και ανάπτυξής του. 

2. Ο Υπουργός Παιδείας, Δια Βίου Μάθησης και Θρη¬ 
σκευμάτων, κάθε δύο έτη συγκροτεί επιτροπή τριών 
εμπειρογνωμόνων για τον έλεγχο των δεδομένων της 
έκθεσης του Ι.Ε.Π. και την αποτίμηση της λειτουργίας 
του. Η επιτροπή συντάσσει έκθεση με βάση τα δεδομένα 
των εκθέσεων απολογισμού και επιτόπιας επίσκεψης. Με 
κοινή απόφαση των Υπουργών Οικονομικών και Παιδείας, 
Δια Βίου Μάθησης και Θρησκευμάτων, που δημοσιεύε¬ 
ται στην Εφημερίδα της Κυβερνήσεως, καθορίζεται η 
αποζημίωση των μελών της επιτροπής σύμφωνα με τις 
κείμενες διατάξεις. 

Άρθρο 17 

Πόροι και οικονομική διαχείριση 

1. Πόροι του Ι.Ε.Π. είναι: 

α) Επιχορηγήσεις από τον τακτικό προϋπολογισμό του 
Υπουργείου Παιδείας, Δια Βίου Μάθησης και Θρησκευ¬ 
μάτων, 

β) επιχορηγήσεις από το Πρόγραμμα Δημοσίων Επεν¬ 
δύσεων και την Ευρωπαϊκή Ένωση ή άλλους διεθνείς 
οργανισμούς, 

γ) εισπράξεις από διάθεση ψηφιακών ή συμβατικών 
εκδόσεων σχετικών με τα αποτελέσματα των εργασιών 
του, 

δ) έσοδα από την εκτέλεση ερευνητικών έργων για 
λογαριασμό τρίτων (δημόσιων υπηρεσιών, εθνικών και 
διεθνών οργανισμών, νομικών προσώπων δημοσίου ή ιδι¬ 
ωτικού δικαίου και ιδιωτών), τα οποία εκτελούνται ύστερα 
από έγκριση του Διοικητικού Συμβουλίου, 

ε) έσοδα από τη σύνταξη εκθέσεων καταλληλότητας 
εκπαιδευτικού και εποπτικού υλικού για λογαριασμό τρί¬ 
των και 

στ) δωρεές, χορηγίες, κληροδοσίες και άλλες παρο¬ 
χές τρίτων και επιχορηγήσεις από άλλες πηγές. Για την 
αποδοχή των εσόδων της περίπτωσης αυτής απαιτείται 
απόφαση του Διοικητικού Συμβουλίου του Ι.Ε.Π. και έγκρι¬ 
ση από τους Υπουργούς Οικονομικών και Παιδείας, Δια 
Βίου Μάθησης και Θρησκευμάτων. 

2. Το Ι.Ε.Π. έχει τη δυνατότητα να συνάπτει δάνεια και υπο- 
χρεούται να τηρεί λογιστικά βιβλία τρίτης κατηγορίας. 

3. Η οικονομική διαχείριση του Ι.Ε.Π. ελέγχεται από 
ορκωτό ελεγκτή, τον οποίο ορίζει ο Υπουργός Παιδείας, 
Δια Βίου Μάθησης και Θρησκευμάτων. 

Άρθρο 18 

Συμμετοχή των οργανώσεων των εκπαιδευτικών 

1. Το Ι.Ε.Π., για να εισηγηθεί ή γνωμοδοτήσει σε θέματα 
μείζονος ενδιαφέροντος, ζητά τις απόψεις της Διδασκαλι¬ 
κής Ομοσπονδίας Ελλάδας (Δ.Ο.Ε.), της Ομοσπονδίας Λει¬ 
τουργών Μέσης Εκπαίδευσης (Ο.Λ.Μ.Ε.), της Ομοσπονδίας 
Ιδιωτικών Εκπαιδευτικών Λειτουργών Ελλάδας (Ο.Ι.Ε.Λ.Ε.) 
και της Πανελλήνιας Ένωσης Σχολικών Συμβούλων. 

2. Τα Διοικητικά Συμβούλια των ανωτέρω οργανώσεων 
οφείλουν να υποβάλλουν τις απόψεις τους εντός της 
προθεσμίας που τάσσεται από το Διοικητικό Συμβούλιο 
του Ι.Ε.Π. Αν παρέλθει άπρακτη η προθεσμία αυτή, το 
Διοικητικό Συμβούλιο του Ι.Ε.Π. αποφασίζει και χωρίς τις 
απόψεις των οργανώσεων. Η μη υποβολή των απόψεων 
αυτών μνημονεύεται ρητά στα πρακτικά της σχετικής 
συνεδρίασής του. 

3. Στο πλαίσιο της συνεργασίας αυτής, το Διοικητικό 
Συμβούλιο του Ι.Ε.Π. ορίζει έναν Σύμβουλο Α' ως σύνδεσμο 
μεταξύ του Ι.Ε.Π., των Ομοσπονδιών και της Ένωσης. Αν 
για οποιονδήποτε λόγο δεν υπάρχει Σύμβουλος Α', ως 
σύνδεσμος ορίζεται ένας από τους Συμβούλους Β'. Η 
θέση του συνδέσμου είναι ασυμβίβαστη προς εκείνη του 
μέλους του Διοικητικού Συμβουλίου του Ι.Ε.Π. 

Άρθρο 19 

Εξουσιοδοτικές διατάξεις 

1. Μέσα σε προθεσμία έξι μηνών από την έναρξη της 
πλήρους λειτουργίας του Ι.Ε.Π., το Διοικητικό Συμβούλιο 
καταρτίζει τον Κανονισμό Εσωτερικής Οργάνωσης και 
Λειτουργίας, ο οποίος εγκρίνεται με προεδρικό διάταγμα 
που εκδίδεται με πρόταση των Υπουργών Εσωτερικών, 
Αποκέντρωσης και Ηλεκτρονικής Διακυβέρνησης, Οικο¬ 
νομικών και Παιδείας, Δια Βίου Μάθησης και Θρησκευ¬ 
μάτων. Με τον Κανονισμό αυτόν ρυθμίζονται, πέραν των 
θεμάτων που ορίζονται στις επί μέρους διατάξεις του 
παρόντος νόμου, τα πειθαρχικά παραπτώματα του κάθε 
είδους προσωπικού, οι πειθαρχικές ποινές, τα όργανα 
και η διαδικασία επιβολής τους και κάθε σχετικό θέμα, 
καθώς και τα λοιπά θέματα οργάνωσης και λειτουργίας 
του Ι.Ε.Π., που δεν ρυθμίζονται με το νόμο αυτόν και τις 
λοιπές κείμενες διατάξεις. 

2. Μέσα στην ίδια προθεσμία των έξι μηνών, που ορί¬ 
ζεται στην προηγούμενη παράγραφο, το Διοικητικό Συμ¬ 
βούλιο καταρτίζει τον Κανονισμό Προμηθειών. Ο Κανο¬ 
νισμός Προμηθειών εγκρίνεται με κοινή απόφαση των 
Υπουργών Οικονομίας, Ανταγωνιστικότητας και Ναυτιλίας 
και Παιδείας, Δια Βίου Μάθησης και Θρησκευμάτων, που 
δημοσιεύεται στην Εφημερίδα της Κυβερνήσεως. 

Άρθρο 20 

Μεταβατικές διατάξεις 

1. Το προσωπικό των φορέων που καταργούνται σύμ¬ 
φωνα με τις διατάξεις του άρθρου 21, από την παύση της 
λειτουργίας των φορέων αυτών εντάσσεται ή μεταφέρε- 
ται στο Ι.Ε.Π. ή την Κεντρική Υπηρεσία του Υπουργείου 
Παιδείας, Δια Βίου Μάθησης και Θρησκευμάτων, σύμφωνα 
με τις διατάξεις που ακολουθούν. Κατά το χρονικό διά¬ 
στημα που μεσολαβεί από τη δημοσίευση του παρόντος 
νόμου και έως την παύση της λειτουργίας των καταργού- 
μενων φορέων, το προσωπικό αυτό μπορεί να αποσπάται 
στο Ι.Ε.Π. για την κάλυψη των οργανωτικών αναγκών του 
με απόφαση του Υπουργού Παιδείας, Δια Βίου Μάθησης 
και Θρησκευμάτων. 

2. Οι Σύμβουλοι του Παιδαγωγικού Ινστιτούτου, κάτοχοι 
μόνιμων και προσωποπαγών θέσεων, εντάσσονται σε 
θέσεις Συμβούλων Β' του Ι.Ε.Π. 

3. Οι μόνιμοι Πάρεδροι του Παιδαγωγικού Ινστιτούτου, 
καθώς και οι κάτοχοι ειδικών προσωποπαγών θέσεων 
Παρέδρων με θητεία, εντάσσονται σε θέσεις Συμβούλων 
Γ' του Ι.Ε.Π. 

4. Οι Πάρεδροι επί θητεία του Παιδαγωγικού Ινστιτού¬ 
του, στους οποίους παρέχεται δικαίωμα διακοπής της 
θητείας τους, εντάσσονται σε θέσεις Εισηγητών του Ι.Ε.Π. 
για το χρονικό διάστημα έως τη λήξη της θητείας τους 
που δεν ανανεώνεται. 

5. Η ένταξη του προσωπικού σύμφωνα με τις διατάξεις 
των παραγράφων 2 έως και 4 γίνεται με κοινή από¬ 
φαση των Υπουργών Εσωτερικών, Αποκέντρωσης και 
Ηλεκτρονικής Διακυβέρνησης, Οικονομικών και Παιδεί¬ 
ας, Δια Βίου Μάθησης και Θρησκευμάτων, που εκδίδε- 
ται ύστερα από αίτηση των ενδιαφερομένων και δημο¬ 
σιεύεται στην Εφημερίδα της Κυβερνήσεως. Η αίτηση 
υποβάλλεται στη Διεύθυνση Διοικητικού της Κεντρικής 
Υπηρεσίας του Υπουργείου Παιδείας, Δια Βίου Μάθη¬ 
σης και Θρησκευμάτων μέσα σε προθεσμία ενός μήνα 
από τη δημοσίευση του παρόντος νόμου. Το προσωπικό 
που εντάσσεται σύμφωνα με την παρούσα παράγραφο, 
ύστερα από την ένταξή του, απασχολείται στο Ι.Ε.Π. με 
σχέση εργασίας ιδιωτικού δικαίου αορίστου χρόνου. Αν 
οι θέσεις Συμβούλων Β' του Ι.Ε.Π. δεν επαρκούν για την 
ένταξη των Συμβούλων του Παιδαγωγικού Ινστιτούτου, με 
την κοινή απόφαση που προβλέπεται στο πρώτο εδάφιο 
συνιστώνται προσωποπαγείς θέσεις, στις οποίες εντάσ¬ 
σονται οι Σύμβουλοι του Παιδαγωγικού Ινστιτούτου με το 
μικρότερο χρόνο υπηρεσίας στη θέση αυτή. 

6. α) Το προσωπικό που δεν επιθυμεί να ενταχθεί σε 
θέσεις του Ι.Ε.Π. σύμφωνα με τις διατάξεις των παραγρά¬ 
φων 2 έως και 4 μεταφέρεται με σχέση εργασίας δημο¬ 
σίου δικαίου: αα) στην πρωτοβάθμια ή δευτεροβάθμια 
εκπαίδευση και καταλαμβάνει προσωποπαγείς θέσεις 
εκπαιδευτικών της διεύθυνσης εκπαίδευσης της επιλογής 
του για τις οποίες διαθέτει τα αντίστοιχα προσόντα και 
οι οποίες συνιστώνται με την απόφαση μεταφοράς ή 
ββ) στην Κεντρική Υπηρεσία του Υπουργείου Παιδείας, 
Δια Βίου Μάθησης και Θρησκευμάτων και καταλαμβάνει 

προσωποπαγείς θέσεις ΠΕ Συμβούλων που συνιστώνται 
με την ίδια απόφαση. Η μεταφορά πραγματοποιείται 
ύστερα από αίτηση των ενδιαφερομένων με τη διαδικα¬ 
σία της προηγούμενης παραγράφου. 

Το μεταφερόμενο προσωπικό κατατάσσεται σε μισθο- 
λογικά κλιμάκια της ΠΕ κατηγορίας, ανάλογα με το συνο¬ 
λικό χρόνο υπηρεσίας και το μισθολογικό καθεστώς του 
καθορίζεται σύμφωνα με την παράγραφο 22 του άρθρου 
τρίτου του ν. 3845/2010 (Α' 65), η οποία προστέθηκε με 
το άρθρο 2 του ν. 3899/2010 (Α' 212). 

β) Το προσωπικό που μεταφέρεται στην Κεντρική Υπη¬ 
ρεσία του Υπουργείου Παιδείας, Δια Βίου Μάθησης και 
Θρησκευμάτων σύμφωνα με την προηγούμενη περίπτω¬ 
ση, τοποθετείται με απόφαση του Υπουργού Παιδείας, 
Δια Βίου Μάθησης και Θρησκευμάτων στα Γραφεία του 
Γ ενικού Γ ραμματέα και των Προϊσταμένων των Γ ενικών 
Διευθύνσεων του Υπουργείου Παιδείας, Δια Βίου Μάθη¬ 
σης και Θρησκευμάτων και ασκεί επιστημονικά συμβου¬ 
λευτικά καθήκοντα. Για τα θέματα του προσωπικού αυτού 
εφαρμόζονται εφεξής οι διατάξεις του Κώδικα Κατά¬ 
στασης Δημοσίων Πολιτικών Διοικητικών Υπαλλήλων και 
Υπαλλήλων Ν.Π.Δ.Δ. Με απόφαση του Υπουργού Παιδείας, 
Δια Βίου Μάθησης και Θρησκευμάτων, το προσωπικό 
αυτό μπορεί να αποσπάται στο Ι.Ε.Π. για την άσκηση 
καθηκόντων Συμβούλων Β' και Γ', με ανάλογη εφαρμογή 
των δύο τελευταίων εδαφίων της παραγράφου 27. 

7. Το προσωπικό που δεν υποβάλει αίτηση για την 
ένταξη ή τη μεταφορά του σύμφωνα με τις παραγράφους 
5 και 6, μπορεί με αίτησή του που υποβάλλεται μέσα σε 
προθεσμία ενός μήνα από τη δημοσίευση του παρόντος 
νόμου, να αποχωρήσει από την υπηρεσία και πριν από 
το τέλος του διδακτικού έτους, κατά παρέκκλιση των 
διατάξεων των παραγράφων 1 και 2 του άρθρου 4 του 
ν. 3687/2008 (Α' 159). Η μη υποβολή αίτησης ένταξης ή 
μεταφοράς ή αποχώρησης από την υπηρεσία σύμφωνα 
με τα ανωτέρω συνεπάγεται την αυτοδίκαιη λύση της 
υπαλληλικής σχέσης του προσωπικού αυτού. 

δ.'Υστερα από την ολοκλήρωση της διαδικασίας έντα¬ 
ξης κατά τις παραγράφους 2 έως και 5 και μετά από 
σχετική πρόσκληση υποβολής υποψηφιοτήτων που εκ- 
δίδεται μόνο μία φορά από το Διοικητικό Συμβούλιο, 
δύο Σύμβουλοι του Παιδαγωγικού Ινστιτούτου, οι οποίοι 
εντάσσονται σε θέσεις Συμβούλου Β' σύμφωνα με την 
παράγραφο 2, μπορεί να ενταχθούν σε θέσεις Συμβούλου 
Α' και τρεις μόνιμοι Πάρεδροι ή κάτοχοι ειδικών προσω¬ 
ποπαγών θέσεων Παρέδρων με θητεία του Παιδαγωγικού 
Ινστιτούτου, οι οποίοι εντάσσονται σε θέσεις Συμβούλου 
Γ' σύμφωνα με την παράγραφο 3, μπορεί να ενταχθούν 
σε θέσεις Συμβούλου Β'. Η ένταξη γίνεται με πράξη του 
Προέδρου, η οποία εκδίδεται ύστερα από αξιολόγηση των 
υποψηφίων και δημοσιεύεται στην Εφημερίδα της Κυ- 
βερνήσεως. Η αξιολόγηση, κατά την οποία λαμβάνονται 
υπόψη τα τυπικά και ουσιαστικά προσόντα των υποψη¬ 
φίων και η συνεισφορά τους στο έργο του καταργού- 
μενου Παιδαγωγικού Ινστιτούτου, όπως προκύπτει από 
τους οικείους υπηρεσιακούς φακέλους, πραγματοποιείται 
από πενταμελή επιτροπή, η οποία συγκροτείται από το 
Διοικητικό Συμβούλιο και αποτελείται από τον Πρόεδρο 
και ένα μέλος του Διοικητικού Συμβουλίου, δύο μέλη 
Δ.Ε.Π. και έναν Περιφερειακό Διευθυντή Εκπαίδευσης. Με 
απόφαση του Υπουργού Παιδείας, Δια Βίου Μάθησης και 
Θρησκευμάτων, που δημοσιεύεται στην Εφημερίδα της 
Κυβερνήσεως, ρυθμίζεται η διαδικασία της αξιολόγησης 
και κάθε σχετικό θέμα. 


9. Το προσωπικό με σχέση εργασίας ιδιωτικού δικαίου 
αορίστου χρόνου των καταργούμενων φορέων μεταφέ- 
ρεται με την ίδια σχέση εργασίας στο Ι.Ε.Π. και καταλαμ¬ 
βάνει προσωρινές θέσεις εργασίας, οι οποίες καταργού- 
νται με την ολοκλήρωση της διαδικασίας των επόμενων 
εδαφίων. Το προσωπικό αυτό, μέσα σε αποκλειστική 
προθεσμία ενός μήνα από την παύση της λειτουργίας 
των καταργούμενων φορέων, υποβάλλει αίτηση για την 
οριστική μεταφορά του στο Ι.Ε.Π. και την κατάληψη προ¬ 
σωποπαγών θέσεων προσωπικού με την ίδια σχέση ερ¬ 
γασίας, αντίστοιχης κατηγορίας και ειδικότητας, για τις 
οποίες κατέχει τα τυπικά προσόντα. Η οριστική μεταφορά 
του προσωπικού αυτού στις προσωποπαγείς θέσεις και η 
σύσταση των θέσεων αυτών πραγματοποιείται με κοινή 
απόφαση των Υπουργών Εσωτερικών, Αποκέντρωσης και 
Ηλεκτρονικής Διακυβέρνησης, Οικονομικών και Παιδείας, 
Δια Βίου Μάθησης και Θρησκευμάτων, η οποία εκδίδεται 
ύστερα από εισήγηση του Διοικητικού Συμβουλίου του 
Ι.Ε.Π. και δημοσιεύεται στην Εφημερίδα της Κυβερνήσεως. 
Γ ια όσο χρόνο υφίστανται οι ανωτέρω προσωποπαγείς 
θέσεις, δεν πληρούται ίσος αριθμός θέσεων διοικητικού 
προσωπικού του Ι.Ε.Π. 

10. Η μη υποβολή της προβλεπόμενης από τις διατάξεις 
της παραγράφου 9 αίτησης οριστικής μεταφοράς του 
με σχέση εργασίας ιδιωτικού δικαίου αορίστου χρόνου 
προσωπικού που αναφέρεται στην ίδια παράγραφο συ¬ 
νεπάγεται την αυτοδίκαιη λύση της σύμβασης εργασίας 
και την απόλυσή του, χωρίς αποζημίωση για την αιτία 
αυτή. 

11. Οι προσωποπαγείς θέσεις που συνιστώνται σύμφωνα 
με τις διατάξεις του άρθρου αυτού, καταργούνται αυτο¬ 
δικαίως, όταν για οποιονδήποτε λόγο κενωθούν. 

12. Το πάσης φύσης προσωπικό που υπηρετεί με από¬ 
σπαση στους καταργούμενους φορείς, από την παύση 
της λειτουργίας τους μεταφέρεται στο Ι.Ε.Π. και υπηρετεί 
σε αυτό έως τη λήξη της απόσπασής του. 

13. Ο συνολικός χρόνος υπηρεσίας του εντασσόμενου 
ή μεταφερόμενου προσωπικού, σύμφωνα με τις διατάξεις 
του παρόντος άρθρου, που έχει διανυθεί στους φορείς 
προέλευσης και ο χρόνος που αναγνωρίσθηκε ως χρόνος 
υπηρεσίας σύμφωνα με τις διατάξεις του άρθρου 15 του 
ν. 3205/2003 θεωρείται χρόνος πραγματικής υπηρεσίας 
για τα θέματα βαθμολογικής και μισθολογικής εξέλιξης 
και για κάθε άλλη συνέπεια. 

14. Όσοι ζητήσουν την οριστική μεταφορά τους σύμ¬ 
φωνα με τις διατάξεις της παραγράφου 9, εφόσον δεν 
παρουσιαστούν μέσα σε αποκλειστική προθεσμία δεκα¬ 
πέντε εργάσιμων ημερών από την κοινοποίησή της για 
ανάληψη υπηρεσίας, θεωρείται ότι κατήγγειλαν τη σύμ¬ 
βασή τους και δεν δικαιούνται αποζημίωση για την αιτία 
αυτή. Η κοινοποίηση της απόφασης μεταφοράς επιδίδε¬ 
ται επί αποδείξει στους ενδιαφερομένους. 

15. Ως προς το ασφαλιστικό - συνταξιοδοτικό καθεστώς 
του εντασσόμενου ή μεταφερόμενου, σύμφωνα με τις δια¬ 
τάξεις του παρόντος άρθρου, προσωπικού εφαρμόζονται 
αναλόγως οι διατάξεις της παραγράφου 2 του άρθρου 
4 του ν. 3408/2005 (Α' 272), όπως αντικαταστάθηκε με 
την παρ. 17 του άρθρου 4 του ν. 3513/2006 (Α' 265). Το 
χρονικό διάστημα που μεσολαβεί από την παύση της λει¬ 
τουργίας των καταργούμενων φορέων έως τη δημοσίευ¬ 
ση της απόφασης ένταξης ή μεταφοράς και την πράξη 
ανάληψης υπηρεσίας του προσωπικού που τακτοποιείται 
με τις διατάξεις του άρθρου αυτού, θεωρείται για κάθε 
συνέπεια ως χρόνος πραγματικής υπηρεσίας του προ- 

σωπικού αυτού στον φορέα στον οποίο εντάσσεται ή 
μεταφέρεται, ο οποίος καταβάλλει και τις αντίστοιχες 
αποδοχές για το διάστημα αυτό. Οι πιστώσεις του τα¬ 
κτικού προϋπολογισμού που καλύπτουν τη μισθοδοσία 
του προσωπικού του Παιδαγωγικού Ινστιτούτου, που 
εντάσσεται ή μεταφέρεται σύμφωνα με τις διατάξεις 
του παρόντος άρθρου, μεταφέρονται αντίστοιχα στον 
φορέα υποδοχής για την ίδια αιτία. Οι επιχορηγήσεις του 
τακτικού προϋπολογισμού που καλύπτουν τη μισθοδοσία 
του προσωπικού των λοιπών καταργούμενων φορέων που 
μεταφέρεται, σύμφωνα με τις διατάξεις του παρόντος 
άρθρου, μεταφέρονται στους φορείς υποδοχής για την 
ίδια αιτία. 

16. Από την παύση της λειτουργίας των καταργούμε- 
νων φορέων, το Ι.Ε.Π. υπεισέρχεται ως εργοδότης στις 
συμβάσεις του προσωπικού που απασχολείται στους κα- 
ταργούμενους φορείς με σύμβαση εργασίας ιδιωτικού 
δικαίου ορισμένου χρόνου ή σύμβαση έργου, έως τη λήξη 
των συμβάσεων αυτών. 

17. Από την παύση της λειτουργίας των καταργούμενων 
φορέων, λήγει η θητεία των μονοπρόσωπων οργάνων δι¬ 
οίκησης, καθώς και των μελών των συλλογικών οργάνων 
τους αζημίως για το Δημόσιο. 

18. Με την επιφύλαξη της παραγράφου 25, απαιτήσεις, 
υποχρεώσεις και πάσης φύσεως εκκρεμότητες που υφί- 
στανται κατά την παύση της λειτουργίας των καταρ- 
γούμενων φορέων αναλαμβάνονται από το Δημόσιο, το 
οποίο συνεχίζει και τις εκκρεμείς δίκες. 

19. Η περιουσία, η κυριότητα και κάθε άλλο εμπράγματο 
δικαίωμα επί του συνόλου της κινητής περιουσίας, καθώς 
και τα δικαιώματα διανοητικής ιδιοκτησίας των καταρ- 
γούμενων φορέων, περιέρχονται αυτοδικαίως, χωρίς την 
τήρηση οποιουδήποτε τύπου, πράξης ή συμβολαίου και 
χωρίς αντάλλαγμα, στο Ι.Ε.Π. στο οποίο ανήκει και η απο¬ 
κλειστική χρήση και διαχείρισή τους, με την επιφύλαξη 
των διατάξεων της κείμενης νομοθεσίας για δωρεές, 
κληρονομιές και κληροδοσίες. Μέσα σε ένα μήνα από 
τη δημοσίευση του παρόντος νόμου, οι καταργούμενοι 
φορείς, με ευθύνη των συλλογικών οργάνων διοίκησής 
τους, προβαίνουν στη διενέργεια απογραφής του συνό¬ 
λου της περιουσίας που κατά τις διατάξεις του παρόντος 
άρθρου περιέρχεται στο Ι.Ε.Π. Το Διοικητικό Συμβούλιο 
του Ι.Ε.Π., μέσα σε ένα μήνα από την έναρξη της πλήρους 
λειτουργίας του Ινστιτούτου, προβαίνει στην επαλήθευση 
και έγκριση της παραπάνω απογραφής. Η χρήση της 
περιουσίας παραμένει στους καταργούμενους φορείς 
έως την παύση της λειτουργίας τους. 

20. Οι βιβλιοθήκες των καταργούμενων φορέων περι¬ 
έρχονται στην ιδιοκτησία του Ι.Ε.Π., σύμφωνα με τις δια¬ 
τάξεις της προηγούμενης παραγράφου, και συγκροτούν 
μία ενιαία βιβλιοθήκη, η οποία λειτουργεί υπό την ευθύνη 
του Γραφείου Βιβλιοθήκης, Αρχείων και Εκδόσεων. 

21. Με την επιφύλαξη της παραγράφου 25, ταμειακά 
υπόλοιπα και υπόλοιπα τραπεζικών λογαριασμών των κα- 
ταργούμενων φορέων, ύστερα από την εξόφληση των ήδη 
ανειλημμένων υποχρεώσεων, μεταφέρονται μέσα σε ένα 
μήνα από την έναρξη ισχύος της απόφασης που εκδίδεται 
κατ’ εξουσιοδότηση των διατάξεων της παραγράφου 33 
με εντολή του Υπουργού Παιδείας, Δια Βίου Μάθησης και 
Θρησκευμάτων, ως επιχορήγηση στο Ι.Ε.Π. 

22. Από την παύση της λειτουργίας των καταργούμε- 
νων φορέων, οι δικηγόροι που απασχολούνται στους 
φορείς αυτούς με σύμβαση έμμισθης εντολής, με αίτησή 
τους που υποβάλλεται στο Ι.Ε.Π. σε προθεσμία δεκαπέντε 


εργάσιμων ημερών από τη δημοσίευση της απόφασης 
που προβλέπεται στην παράγραφο 33, μπορεί να με¬ 
ταφερθούν με την ίδια σχέση απασχόλησης στο Ι.Ε.Π., 
σύμφωνα με τις διατάξεις του Κώδικα των Δικηγόρων 
(ν.δ. 3026/1954, Α' 235). Οι δικηγόροι αυτοί υποχρεούνται 
μέσα στην ίδια προθεσμία να υποβάλουν στον Υπουργό 
Παιδείας, Δια Βίου Μάθησης και Θρησκευμάτων: α) Ανα¬ 
λυτική κατάσταση των εκκρεμών και των περατωμένων 
δικαστικών υποθέσεων που χειρίστηκαν, στην οποία γί¬ 
νεται λεπτομερής μνεία του διαδικαστικού σταδίου στο 
οποίο βρίσκεται κάθε εκκρεμής υπόθεση και η ημερομη¬ 
νία της επόμενης διαδικαστικής πράξης και β) πλήρεις 
φακέλους των παραπάνω εκκρεμών και περατωμένων 
υποθέσεων με ακριβή αντίγραφα των δικογράφων, ει¬ 
σηγητικών εκθέσεων, δικαστικών αποφάσεων και των 
εγγράφων αποδείξεως. Σε περίπτωση που τα πιο πάνω 
στοιχεία δεν παραδοθούν εντός της προβλεπόμενης 
προθεσμίας ή δεν είναι πλήρη θεωρείται ότι η σύμβαση 
λύθηκε για σπουδαίο λόγο με υπαιτιότητα του δικηγό¬ 
ρου και δεν οφείλεται αποζημίωση λόγω καταγγελίας. 
Οι δικηγόροι με έμμισθη εντολή έχουν υποχρέωση να 
υποβάλουν τα παραπάνω στοιχεία και για τις υποθέσεις 
των οποίων ο χειρισμός ανατέθηκε σε δικηγόρους που 
δεν αμείβονταν με πάγια αντιμισθία, εφόσον τα στοιχεία 
έχουν περιέλθει σε αυτούς. Σε αντίθετη περίπτωση πρέ¬ 
πει να φροντίσουν να συλλέξουν τα στοιχεία αυτά και 
στη συνέχεια να τα υποβάλουν, σύμφωνα με τα πιο πάνω. 
Σε περίπτωση που η συλλογή και η παράδοση των στοι¬ 
χείων που αναφέρονται στα προηγούμενα εδάφια δεν 
καταστεί δυνατή μέσα στην προβλεπόμενη προθεσμία, 
άνευ υπαιτιότητας του δικηγόρου, δεν λύεται η σύμβασή 
του για το λόγο αυτό. 

23. Υφιστάμενες μισθώσεις των καταργούμενων φορέων 
λύονται μέσα σε ένα μήνα από την παύση της λειτουργίας 
τους. Με κοινή απόφαση των Υπουργών Οικονομικών και 
Παιδείας, Δια Βίου Μάθησης και Θρησκευμάτων μπορεί 
να παραταθεί υφιστάμενη μίσθωση έως έναν ακόμη μήνα 
και για μία μόνο φορά, με την προϋπόθεση ότι συντρέχει 
σοβαρός λόγος που μνημονεύεται στην απόφαση αυτή. 
Με όμοια απόφαση ρυθμίζεται και κάθε άλλο θέμα σχε¬ 
τικό με τη λύση των μισθώσεων. 

24. Έως τη δημοσίευση των κανονισμών που προβλέπο- 
νται στο άρθρο 19, το Διοικητικό Συμβούλιο αποφασίζει 
για τα καθήκοντα του προσωπικού και για τα θέματα 
τρέχουσας διαχείρισης, οργάνωσης και λειτουργίας του 
Ι.Ε.Π. 

25. Συγχρηματοδοτούμενες από την Ευρωπαϊκή Ένωση 
πράξεις, που υλοποιούνται από τους καταργούμενους 
φορείς, από την παύση της λειτουργίας των φορέων 
αυτών συνεχίζουν να υλοποιούνται από το Ι.Ε.Π., το οποίο 
θεωρείται καθολικός διάδοχος ως προς τις υποχρεώσεις 
και τα δικαιώματα που απορρέουν από τις πράξεις αυτές, 
καθώς και δικαιούχος των τραπεζικών λογαριασμών των 
φορέων για τη χρηματοδότηση των πράξεων αυτών. Στις 
υποχρεώσεις και τα δικαιώματα αυτά συμπεριλαμβάνο- 
νται και όσα απορρέουν από συμβάσεις έργου μέχρι τη 
λήξη τους. 

26. Ο ειδικός λογαριασμός που συστάθηκε με την 
Η/3273/27.4.1994 κοινή απόφαση των Υπουργών Οικονο¬ 
μικών, Εθνικής Παιδείας και Θρησκευμάτων και Βιομηχα¬ 
νίας,Έρευνας και Τεχνολογίας (Β' 352) μεταφέρεται από 
την παύση της λειτουργίας του Παιδαγωγικού Ινστιτού¬ 
του στο Ι.Ε.Π. Ο λογαριασμός αυτός συνεχίζει να υφί- 
σταται για την αξιοποίηση των κονδυλίων επιστημονικής 

έρευνας και διέπεται από τις μέχρι τη δημοσίευση του 
νόμου αυτού ισχύουσες διατάξεις. Για την εφαρμογή των 
διατάξεων αυτών: α) όπου αναφέρεται το Παιδαγωγικό 
Ινστιτούτο νοείται το Ι.Ε.Π., β) όπου στις διατάξεις της 
ΚΑ/679/22.8.1996 κοινής απόφασης των Υπουργών Οικο¬ 
νομικών και Εθνικής Παιδείας και Θρησκευμάτων (Β' 826), 
που κυρώθηκε με το άρθρο 36 του ν. 3794/2009 (Α' 156), 
αναφέρεται η Σύγκλητος ή το Πρυτανικό Συμβούλιο ή ο 
Πρύτανης Πανεπιστημίου νοείται το Διοικητικό Συμβούλιο 
του Ι.Ε.Π. και ο Πρόεδρος, αντίστοιχα, και όπου γίνεται 
αναφορά σε ίδρυμα νοείται το Ι.Ε.Π. και γ) η Επιτροπή 
Διαχείρισης του Ειδικού Λογαριασμού (Επιτροπή Ερευ¬ 
νών) που προβλέπεται στην ίδια απόφαση αποτελείται 
από τον Πρόεδρο, τον Αντιπρόεδρο, τον Διευθυντή του 
Ι.Ε.Π. και δύο Συμβούλους Α', Β' ή Γ', οι οποίοι ορίζονται 
από το Διοικητικό Συμβούλιο του Ι.Ε.Π. 

27. Οι ανάγκες που προκύπτουν από την ύπαρξη κενών 
θέσεων επιστημονικού προσωπικού του Ι.Ε.Π., όλων των 
κλιμακίων, μπορεί να καλύπτονται από εκπαιδευτικούς 
αντίστοιχων προσόντων της δημόσιας πρωτοβάθμιας 
και δευτεροβάθμιας εκπαίδευσης που αποσπώνται 
ύστερα από αίτησή τους, η οποία υποβάλλεται ύστερα 
από σχετική πρόσκληση υποβολής υποψηφιοτήτων του 
Ι.Ε.Π. Η απόσπαση πραγματοποιείται με απόφαση του 
Υπουργού Παιδείας, Δια Βίου Μάθησης και Θρησκευμά¬ 
των, ύστερα από πρόταση του Διοικητικού Συμβουλίου 
του Ι.Ε.Π. Οι εκπαιδευτικοί που αποσπώνται σύμφωνα με 
τις διατάξεις της παρούσας παραγράφου ασκούν όλα 
τα καθήκοντα του επιστημονικού προσωπικού του αντί¬ 
στοιχου κλιμακίου, μπορεί να ορίζονται προϊστάμενοι των 
Γ ραφείων της επιστημονικής υπηρεσίας και λαμβάνουν 
το σύνολο των αποδοχών τους, με τα πόσης φύσεως 
γενικά ή ειδικά επιδόματα της οργανικής τους θέσης και 
όλες τις επιπλέον πρόσθετες αμοιβές ή αποζημιώσεις, κα¬ 
θώς και ειδικό επίδομα, το ύψος του οποίου καθορίζεται, 
ανάλογα με το κλιμάκιο της θέσης της οποίας καθήκο¬ 
ντα επιτελούν, με απόφαση των Υπουργών Οικονομικών 
και Παιδείας, Δια Βίου Μάθησης και Θρησκευμάτων, που 
δημοσιεύεται στην Εφημερίδα της Κυβερνήσεως. Με την 
ίδια απόφαση καθορίζεται και η διαδικασία πληρωμής 
του ειδικού επιδόματος. 

28. Όπου στις διατάξεις της κείμενης νομοθεσίας προ- 
βλέπεται συμμετοχή εκπροσώπων των καταργούμενων 
φορέων σε Διοικητικά Συμβούλια και κάθε είδους συλ¬ 
λογικά διοικητικά όργανα, νοείται από την παύση της 
λειτουργίας των φορέων αυτών η συμμετοχή εκπροσώ¬ 
που του Υπουργείου Παιδείας, Δια Βίου Μάθησης και 
Θρησκευμάτων, ο οποίος ορίζεται από τον Υπουργό. 

29. Τα υπόλοιπα των πιστώσεων του εγκεκριμένου 
προϋπολογισμού του έτους 2011 του Παιδαγωγικού Ιν¬ 
στιτούτου, ύστερα από την εξόφληση των ήδη ανειλημ¬ 
μένων υποχρεώσεων, μεταφέρονται ως επιχορήγηση στο 
Ι.Ε.Π. κατά παρέκκλιση των διατάξεων του άρθρου 15 του 
ν. 2362/1995, όπως αντικαταστάθηκε με το άρθρο 17 του 
ν. 3871/2010 (Α' 141). 

30. Γ ια το χρονικό διάστημα έως την πρόσληψη Διευ¬ 
θυντή του Ι.Ε.Π., τα καθήκοντα του επιτελεί δημόσιος 
εκπαιδευτικός ή άλλος δημόσιος υπάλληλος, ο οποίος 
αποσπάται στο Ι.Ε.Π. σύμφωνα με την παράγραφο 6 του 
άρθρου 9. Ο εκπαιδευτικός ή ο υπάλληλος αυτός λαμβά¬ 
νει το σύνολο των αποδοχών του, με τα πόσης φύσεως 
γενικά ή ειδικά επιδόματα της οργανικής του θέσης και 
όλες τις επιπλέον πρόσθετες αμοιβές ή αποζημιώσεις, 
καθώς και το ειδικό επίδομα που λαμβάνει ο εκπαιδευτι¬ 


κός που αποσπάται για την κάλυψη των αναγκών θέσης 
Συμβούλου Α', το οποίο καθορίζεται σύμφωνα με την 
παράγραφο 27. 

Το χρονικό διάστημα της απόσπασης σύμφωνα με τις 
διατάξεις της παρούσας παραγράφου μοριοδοτείται για 
την επιλογή σε θέση προϊσταμένου οργανικής μονάδας 
όπως η υπηρεσία σε θέση προϊσταμένου γενικής διεύ¬ 
θυνσης και, προκειμένου για την επιλογή εκπαιδευτικού 
σε θέση στελέχους της εκπαίδευσης, όπως η υπηρεσία 
σε θέση διευθυντή εκπαίδευσης. 

31. Κατά την πρώτη συγκρότηση του Διοικητικού Συμ¬ 
βουλίου του Ι.Ε.Π., στη θέση του μέλους του Διοικητικού 
Συμβουλίου που καλύπτεται από Σύμβουλο Α' ορίζεται 
Σύμβουλος του Παιδαγωγικού Ινστιτούτου. 

32. Όπου στις διατάξεις του άρθρου 32 του ν. 3848/ 
2010 αναφέρεται το Κ.Ε.Ε., νοείται από την παύση της 
λειτουργίας του το Ι.Ε.Π. 

33. Οι φορείς που καταργούνται σύμφωνα με τις δια¬ 
τάξεις του άρθρου 21 συνεχίζουν τη λειτουργία τους 
έως την παρέλευση εξήντα εργάσιμων ημερών από τη 
συγκρότηση του Διοικητικού Συμβουλίου του Ι.Ε.Π. και 
την απόσπαση δημόσιου εκπαιδευτικού ή άλλου δημό¬ 
σιου υπαλλήλου για την προσωρινή κάλυψη των αναγκών 
της θέσης του Διευθυντή, σύμφωνα με την παράγραφο 
30. Η παύση της λειτουργίας των φορέων αυτών και η 
ταυτόχρονη έναρξη της πλήρους λειτουργίας του Ι.Ε.Π. 
και της άσκησης των αρμοδιοτήτων του διαπιστώνεται 
με απόφαση του Υπουργού Παιδείας, Δια Βίου Μάθησης 
και Θρησκευμάτων, που δημοσιεύεται στην Εφημερίδα 
της Κυβερνήσεως. 

34. Κατά το χρονικό διάστημα που μεσολαβεί από τη 
δημοσίευση του παρόντος νόμου έως την κατά την προ¬ 
ηγούμενη παράγραφο έναρξη της πλήρους λειτουργίας 
του Ι.Ε.Π., η διοικητική υποστήριξή του γίνεται από τη 
Διεύθυνση Διοικητικής και Οικονομικής Στήριξης του Παι¬ 
δαγωγικού Ινστιτούτου της Κεντρικής Υπηρεσίας του 
Υπουργείου Παιδείας, Δια Βίου Μάθησης και Θρησκευ¬ 
μάτων και η εκκαθάριση των δαπανών του διενεργείται 
σε βάρος των πιστώσεων του Υπουργείου Παιδείας, Δια 
Βίου Μάθησης και Θρησκευμάτων. 

Από την πλήρη λειτουργία του Ι.Ε.Π. και την κατάρ¬ 
γηση του Παιδαγωγικού Ινστιτούτου, η Διεύθυνση αυτή 
καταργείται και το με κάθε σχέση εργασίας προσωπικό 
της Κεντρικής Υπηρεσίας του Υπουργείου Παιδείας, Δια 
Βίου Μάθησης και Θρησκευμάτων που υπηρετεί στη Διεύ¬ 
θυνση αυτή μετακινείται σε άλλες οργανικές μονάδες 
της Κεντρικής Υπηρεσίας. 

35. Ειδικότερα ζητήματα που αφορούν την κατάργηση 
των φορέων που προβλέπεται στο άρθρο 21 και ιδίως 
κάθε θέμα σχετικό με τη διαδικασία ένταξης ή μεταφο¬ 
ράς και την κατάσταση του προσωπικού τους ρυθμίζεται 
με απόφαση του Υπουργού Παιδείας, Δια Βίου Μάθησης 
και Θρησκευμάτων, που δημοσιεύεται στην Εφημερίδα 
της Κυβερνήσεως. Στην περίπτωση ρύθμισης ζητημά¬ 
των κινητής περιουσίας, τρόπου διάθεσης των ταμειακών 
υπολοίπων και κάθε άλλου σχετικού θέματος εκδίδεται 
κοινή απόφαση των Υπουργών Οικονομικών και Παιδείας, 
Δια Βίου Μάθησης και Θρησκευμάτων, που δημοσιεύεται 
στην Εφημερίδα της Κυβερνήσεως. 

Άρθρο 21 

Κατάργηση φορέων 

Καταργούνται οι ακόλουθοι φορείς αρμοδιότητας του 
Υπουργείου Παιδείας, Δια Βίου Μάθησης και Θρησκευ¬ 
μάτων, οι οποίοι εδρεύουν στην Αθήνα: 

α) το Παιδαγωγικό Ινστιτούτο (Π.Ι.), ανεξάρτητη δημόσια 
υπηρεσία η οποία επανιδρύθηκε με την παρ. 1 του άρθρου 
23 του ν. 1566/1985 (Α' 167), 

β) το Κέντρο Εκπαιδευτικής Έρευνας (Κ.Ε.Ε.), νομικό 
πρόσωπο ιδιωτικού δικαίου, το οποίο ιδρύθηκε με το 
άρθρο 2 του ν. 2327/1995 (Α' 156), 
γ) ο Οργανισμός Επιμόρφωσης Εκπαιδευτικών (Ο.ΕΠ. 
ΕΚ.), νομικό πρόσωπο ιδιωτικού δικαίου, το οποίο ιδρύ¬ 
θηκε με το άρθρο 6 του ν. 2986/2002 (Α' 24) και 
δ) το Ινστιτούτο Παιδείας Ομογενών και Διαπολιτισμι- 
κής Εκπαίδευσης (Ι.Π.Ο.Δ.Ε.), νομικό πρόσωπο ιδιωτικού 
δικαίου, το οποίο ιδρύθηκε με το άρθρο 5 του ν. 2413/ 
1996 (Α' 124). 

ΚΕΦΑΛΑΙΟ Β' 

ΙΝΣΤΙΤΟΥΤΟ ΤΕΧΝΟΛΟΓΙΑΣ ΥΠΟΛΟΓΙΣΤΩΝ ΚΑΙ 
ΕΚΔΟΣΕΩΝ «ΔΙΟΦΑΝΤΟΣ» 

Άρθρο 22 

Μετονομασία του Ερευνητικού Ακαδημαϊκού 
Ινστιτούτου Τεχνολογίας Υπολογιστών 

1. Το νομικό πρόσωπο ιδιωτικού δικαίου μη κερδοσκοπι¬ 
κού χαρακτήρα με την επωνυμία «Ερευνητικό Ακαδημαϊκό 
Ινστιτούτο Τεχνολογίας Υπολογιστών» (Ε.Α.Ι.Τ.Υ.), το οποίο 
ιδρύθηκε ως «Ινστιτούτο Τεχνολογίας Υπολογιστών» με 
το άρθρο 1 του π.δ. 9/1985 (Α' 6) και μετονομάστηκε με 
την παρ. 1 του άρθρου 2 του ν. 2909/2001 (Α' 90), με¬ 
τονομάζεται σε «Ινστιτούτο Τεχνολογίας Υπολογιστών 
και Εκδόσεων “Διόφαντος”» (Ι.Τ.Υ.Ε.), έχει διοικητική και 
οικονομική αυτοτέλεια, εποπτεύεται από τον Υπουργό 
Παιδείας, Δια Βίου Μάθησης και Θρησκευμάτων και διέ- 
πεται από τις διατάξεις του παρόντος. 

2. Το Ι.Τ.Υ.Ε. έχει έδρα στην Πάτρα και διατηρεί πα¬ 
ράρτημα στην Αθήνα. Με κοινή απόφαση των Υπουργών 
Εσωτερικών, Αποκέντρωσης και Ηλεκτρονικής Διακυβέρ¬ 
νησης, Οικονομικών και Παιδείας, Δια Βίου Μάθησης και 
Θρησκευμάτων, που εκδίδεται ύστερα από εισήγηση του 
Διοικητικού Συμβουλίου του Ι.Τ.Υ.Ε. και δημοσιεύεται στην 
Εφημερίδα της Κυβερνήσεως, μπορεί να ιδρύονται και 
άλλα παραρτήματα στην ημεδαπή ή την αλλοδαπή. 

Άρθρο 23 

Σκοπός και αρμοδιότητες 

1. Το Ι.Τ.Υ.Ε. είναι ερευνητικός και τεχνολογικός φορέας 
με σκοπό την έρευνα και την αποτελεσματική αξιοποίηση 
των Τεχνολογιών της Πληροφορίας και των Επικοινωνιών 
(Τ.Π.Ε.) στον τομέα της εκπαίδευσης, με έμφαση στην 
ανάπτυξη και εφαρμογή των συμβατικών και ψηφιακών 
μέσων στην εκπαίδευση και τη δια βίου μάθηση, την 
έκδοση έντυπου και ηλεκτρονικού εκπαιδευτικού υλικού, 
τη διοίκηση και διαχείριση του Πανελλήνιου Σχολικού 
Δικτύου, καθώς και την υποστήριξη της οργάνωσης και 
λειτουργίας των ηλεκτρονικών υποδομών του Υπουργεί¬ 
ου Παιδείας, Δια Βίου Μάθησης και Θρησκευμάτων και 
όλων των εκπαιδευτικών μονάδων. Στις αρμοδιότητες 
του Ι.Τ.Υ.Ε. περιλαμβάνονται ιδίως: 

α) Η αξιοποίηση των ψηφιακών τεχνολογιών στην εκ¬ 
παίδευση και ειδικότερα: 

αα) Ο σχεδιασμός και η ανάπτυξη τεχνολογικών προϊ¬ 
όντων και υπηρεσιών και η μεταφορά τεχνογνωσίας για 
τη μετάβαση της παιδείας και της κοινωνίας στην ψη¬ 
φιακή εποχή και 

ββ) η παροχή υπηρεσιών κατάρτισης, διαρκούς επι¬ 
μόρφωσης και δια βίου μάθησης με την αξιοποίηση των 
Τ.Π.Ε., καθώς και η πιστοποίηση ψηφιακών γνώσεων και 


δεξιοτήτων, ύστερα από σχετική άδεια, σύμφωνα με τις 
κείμενες διατάξεις. 

β) Ο σχεδιασμός, η διοίκηση, η λειτουργία και η ανά¬ 
πτυξη δικτύων και ψηφιακών υποδομών πανελλαδικής 
εμβέλειας. 

γ) Η ενίσχυση της εμπιστοσύνης των εκπαιδευτικών, 
των μαθητών και των γονέων στα ψηφιακά μέσα και το 
διαδίκτυο. 

δ) Η παροχή συμβουλευτικών, σχεδιαστικών, τεχνο¬ 
λογικών και διαχειριστικών υπηρεσιών σε θέματα Τ.Π.Ε. 
προς το Υπουργείο Παιδείας, Δια Βίου Μάθησης και Θρη¬ 
σκευμάτων. 

ε) Η διεξαγωγή βασικής και εφαρμοσμένης έρευνας 
στις Τ.Π.Ε., καθώς και στις κοινωνικές, οικονομικές και 
άλλες επιπτώσεις της ψηφιακής τεχνολογίας στο χώρο 
της εκπαίδευσης. 

στ) Η ενθάρρυνση και προώθηση της καινοτομίας στην 
εκπαίδευση. 

ζ) Η κατοχύρωση, εκμετάλλευση και προστασία των 
δικαιωμάτων του διανοητικής ιδιοκτησίας στην ημεδαπή 
και την αλλοδαπή, ο σχεδιασμός εκδόσεων, η οργάνωση 
και ο συντονισμός της παραγωγής των σχολικών βιβλίων, 
εποπτικού υλικού, καθώς και βιβλίων και εντύπων για την 
επιστημονική έρευνα και τη δια βίου μάθηση τόσο σε 
έντυπη όσο και σε ηλεκτρονική μορφή, με αξιοποίηση 
των Τ.Π.Ε., ώστε να καλύπτονται οι σχετικές ανάγκες του 
Υπουργείου Παιδείας, Δια Βίου Μάθησης και Θρησκευ¬ 
μάτων και άλλων δημόσιων φορέων. 

η) Η διασφάλιση της διανομής, της διαχείρισης και 
του δημόσιου χαρακτήρα του ψηφιακού εκπαιδευτικού 
αποθέματος και η ισότιμη πρόσβαση μαθητών και εκπαι¬ 
δευτικών στο ψηφιακό απόθεμα. 

θ) Η επιστημονική και τεχνική υποστήριξη του Υπουρ¬ 
γείου Παιδείας, Δια Βίου Μάθησης και Θρησκευμάτων, 
σε συνεργασία με τις αρμόδιες οργανικές μονάδες του, 
στα θέματα: 

αα) της ψηφιακής υποδομής των υπηρεσιών του Υπουρ¬ 
γείου, 

ββ) των δικτύων και των ψηφιακών υπηρεσιών του 
Υπουργείου, στις υποδομές που εξασφαλίζονται από 
αυτό και 

γγ) των φυσικών υποδομών πληροφορικής και επικοι¬ 
νωνιών και των ενοποιημένων υπηρεσιών σε όλες τις 
βαθμίδες της εκπαίδευσης. 

ι) Η ενσωμάτωση των ψηφιακών τεχνολογιών στη λει¬ 
τουργία, διαχείριση και διοίκηση διοικητικών δομών της 
εκπαίδευσης και εκπαιδευτικών μονάδων, σε συνεργασία 
με τις οργανικές μονάδες του Υπουργείου Παιδείας, Δια 
Βίου Μάθησης και Θρησκευμάτων που είναι αρμόδιες για 
τα αντίστοιχα θέματα, και ειδικότερα σε ό,τι αφορά: 

αα) τη σχεδίαση, ανάπτυξη, λειτουργία και εποπτεία 
των πληροφοριακών συστημάτων και υποδομών της εκ¬ 
παιδευτικής κοινότητας σε όλα της τα επίπεδα, 
ββ) την αξιοποίηση των δεδομένων των πληροφοριακών 
συστημάτων και υποδομών για την υποστήριξη λήψης 
αποφάσεων εκπαιδευτικού σχεδιασμού και εκπαιδευτικής 
έρευνας, 

γγ) τη λειτουργία, συντήρηση, αναβάθμιση και ανάπτυ¬ 
ξη του ψηφιακού υλικού για το σχολείο, 
δδ) την οργάνωση και υποστήριξη των δράσεων ψηφιακής 
επιμόρφωσης των εκπαιδευτικών και τη διεξαγωγή των 
δράσεων αυτών σε συνεργασία και με άλλους φορείς, 
εε) την υποστήριξη και την υλοποίηση των δράσεων 
πιστοποίησης ψηφιακών δεξιοτήτων, 

στστ) την οργάνωση και υποστήριξη των δράσεων 
ψηφιακής κοινωνικής δικτύωσης των μαθητών και της 
εκπαιδευτικής κοινότητας γενικότερα, 
ζζ) την οργάνωση και υποστήριξη των ψηφιακών δρά¬ 
σεων οι οποίες απευθύνονται σε ευπαθείς κοινωνικές 
ομάδες, 

ηη) την τεχνική υποστήριξη των ψηφιακών υποδομών 
και των υπηρεσιών και την επιστημονική καθοδήγηση, 
εποπτεία και επιμόρφωση του προσωπικού της υποστή¬ 
ριξης, 

θθ) την ανάπτυξη τεχνολογικών καινοτομιών για την 
ηλεκτρονική μάθηση και τη μάθηση από απόσταση και 
ιι) την υποστήριξη των διοικητικών δομών στην εφαρ¬ 
μογή των ανωτέρω. 

ια) Η οργάνωση, λειτουργία, διαχείριση και ο συντονι¬ 
σμός, καθώς και η αξιοποίηση των υποδομών, των πό¬ 
ρων και των δικαιωμάτων διανοητικής ιδιοκτησίας που 
αφορούν την παραγωγή, διανομή και διάθεση εκδόσεων 
σε έντυπη και ηλεκτρονική μορφή, στην εκπαιδευτική 
κοινότητα και την αγορά και ειδικότερα: 

αα) η έκδοση διδακτικών βιβλίων και εντύπων και η 
δωρεάν διάθεσή τους σε όλα τα δημόσια σχολεία πρω¬ 
τοβάθμιας και δευτεροβάθμιας εκπαίδευσης της Ελλάδας 
και στις εκπαιδευτικές μονάδες της αλλοδαπής, 
ββ) η προσαρμογή των διδακτικών βιβλίων στη γραφή 
ΒιαίΙΙο, σε γραμματοσειρές κατάλληλες για μαθητές με 
χαμηλή όραση και στην ελληνική νοηματική γλώσσα για 
κωφούς μαθητές, καθώς και η έκδοση και η διάθεσή τους 
σύμφωνα με την προηγούμενη υποπερίπτωση, 
γγ) η έκδοση βιβλίων και εντύπων για την επιστημονι¬ 
κή έρευνα ύστερα από σχετική απόφαση του Υπουργού 
Παιδείας, Δια Βίου Μάθησης και Θρησκευμάτων και 
δδ) η διαχείριση του ψηφιακού βιβλίου και η επέκταση 
των ψηφιακών λειτουργιών παραγωγής και διανομής του 
σχολικού βιβλίου σε νέα αντικείμενα. 

ιβ) Η υποβολή εισηγήσεων για θέματα σχετικά με το 
σκοπό του Ι.Τ.Υ.Ε. προς τον Υπουργό Παιδείας, Δια Βίου 
Μάθησης και Θρησκευμάτων. 

ιγ) Η συνεργασία με φορείς και υπηρεσίες του Υπουρ¬ 
γείου Παιδείας, Δια Βίου Μάθησης και Θρησκευμάτων, 
καθώς και με το Ι.Ε.Π. 

ιδ) Η συνεργασία με άλλους φορείς του δημόσιου και 
του ιδιωτικού τομέα, καθώς και με Α.Ε.Ι. και Ερευνητικά 
Κέντρα της ημεδαπής και της αλλοδαπής. 

2. Το Ι.Τ.Υ.Ε. είναι επιστημονικός και τεχνικός σύμβου¬ 
λος του Υπουργείου Παιδείας, Δια Βίου Μάθησης και 
Θρησκευμάτων σε θέματα αρμοδιότητας του τελευταίου 
σχετικά με τις Τ.Π.Ε. και συνεργάζεται για το σκοπό αυτόν 
με τις αρμόδιες υπηρεσίες του. Με απόφαση του Υπουρ¬ 
γού Παιδείας, Δια Βίου Μάθησης και Θρησκευμάτων, το 
Ι.Τ.Υ.Ε. επιχορηγείται από το Υπουργείο για την παροχή 
υπηρεσιών επιστημονικού και τεχνικού συμβούλου, καθώς 
και την υλοποίηση δράσεων, έργων και δραστηριοτήτων 
σε θέματα που άπτονται των αρμοδιοτήτων του Υπουρ¬ 
γείου, όπως και σε θέματα που αφορούν το σχεδίασμά, 
την ανάπτυξη, τη λειτουργία πληροφοριακών και δικτυ- 
ακών συστημάτων, την επιμόρφωση εκπαιδευτικών και 
χρηστών και την υποστήριξη των ψηφιακών δράσεων 
στην εκπαίδευση σύμφωνα με το σκοπό του Ι.Τ.Υ.Ε. ή 
σε σχετικά με το σκοπό του έργα έρευνας, ανάπτυξης, 
εκπαίδευσης, μελετών και διαχείρισης. Το Ι.Τ.Υ.Ε. ανα¬ 
λαμβάνει καθήκοντα φορέα υλοποίησης, με δυνατότητα 
εκτέλεσης έργων και με ίδια μέσα, ή ενδιάμεσου φορέα 
σε αντίστοιχες συγχρηματοδοτούμενες πράξεις του 


Υπουργείου Παιδείας, Δια Βίου Μάθησης και Θρησκευ¬ 
μάτων ή φορέων που εποπτεύονται από αυτό. 

Άρθρο 24 
Όργανα Διοίκησης 

Όργανα Διοίκησης του Ι.Τ.Υ.Ε. είναι το Διοικητικό Συμ¬ 
βούλιο, ο Πρόεδρος και οι Αντιπρόεδροι. 

Άρθρο 25 

Διοικητικό Συμβούλιο 

1. Το Διοικητικό Συμβούλιο του Ι.Τ.Υ.Ε. συγκροτείται με 
απόφαση του Υπουργού Παιδείας, Δια Βίου Μάθησης 
και Θρησκευμάτων, που δημοσιεύεται στην Εφημερίδα 
της Κυβερνήσεως, και αποτελείται από τον Πρόεδρο 
και άλλα οκτώ μέλη, δύο από τα οποία ορίζονται ως 
Αντιπρόεδροι. Η θητεία του Προέδρου και των λοιπών 
μελών του Διοικητικού Συμβουλίου είναι πενταετής και 
μπορεί να ανανεώνεται. Δεν δύναται να οριστεί μέλος του 
Διοικητικού Συμβουλίου όποιος έχει κώλυμα διορισμού 
δημοσίου υπαλλήλου, σύμφωνα με τις διατάξεις της παρ. 
1 του άρθρου 8 του Κώδικα Κατάστασης Δημοσίων Πο¬ 
λιτικών Διοικητικών Υπαλλήλων και Υπαλλήλων Ν.Π.Δ.Δ. 
Από την ιδιότητα του μέλους του Διοικητικού Συμβουλίου 
εκπίπτει εκείνος στο πρόσωπο του οποίου συντρέχουν οι 
προϋποθέσεις έκπτωσης δημοσίου υπαλλήλου, σύμφωνα 
με τις διατάξεις του άρθρου 149 του ίδιου Κώδικα. 

2. Ο Πρόεδρος του Ι.Τ.Υ.Ε. επιλέγεται από τον Υπουργό 
Παιδείας, Δια Βίου Μάθησης και Θρησκευμάτων, ύστερα 
από προκήρυξη, η οποία δημοσιεύεται σε δύο ημερήσιες 
εφημερίδες της Αθήνας, μία της Θεσσαλονίκης και μία 
της Πάτρας. Υποψήφιοι μπορεί να είναιΈλληνες ή υπήκο¬ 
οι χωρών - μελών της Ευρωπάίκής'Ενωσης, επιστήμονες 
της Πληροφορικής, οι οποίοι έχουν υψηλού επιπέδου πο¬ 
λυετή ερευνητική, εκπαιδευτική και διοικητική εμπειρία. 
Η εκπαιδευτική και ερευνητική εμπειρία πρέπει να είναι 
σε θέση καθηγητή Πανεπιστημίου της ημεδαπής ή της 
αλλοδαπής. Η επιλογή γίνεται ύστερα από εισήγηση πε¬ 
νταμελούς επιτροπής, η οποία συγκροτείται με απόφαση 
του Υπουργού Παιδείας, Δια Βίου Μάθησης και Θρησκευ¬ 
μάτων και αποτελείται από δύο Πρυτάνεις Πανεπιστη¬ 
μίων και τρεις Έλληνες επιστήμονες της Πληροφορικής, 
κατοίκους της ημεδαπής ή της αλλοδαπής. 

3. Στο Διοικητικό Συμβούλιο μετέχουν ως μέλη: 

α) Ο προϊστάμενος της Γενικής Διεύθυνσης της Κεντρι¬ 
κής Υπηρεσίας του Υπουργείου Παιδείας, Δια Βίου Μάθη¬ 
σης και Θρησκευμάτων, στην οποία υπάγεται η οργανική 
μονάδα με αρμοδιότητες σε θέματα Τ.Π.Ε. 

β)Ένας εκπρόσωπος του Υπουργείου. 

γ) Τέσσερις εν ενεργεία καθηγητές Πανεπιστημίου της 
ημεδαπής ή της αλλοδαπής, κατά προτίμηση Τμημάτων 
Πληροφορικής ή Τομέων Πληροφορικής συναφών Τμη¬ 
μάτων ή εκπαιδευτικοί Πληροφορικής αυξημένων προσό- 
ντων.Ένα από τα μέλη της περίπτωσης αυτής μπορεί να 
είναι προϊστάμενος Υπηρεσιακής Μονάδας του Ι.Τ.Υ.Ε. 

δ) Ένας εν ενεργεία καθηγητής Πανεπιστημίου της 
ημεδαπής ή της αλλοδαπής, κατά προτίμηση τμημάτων 
επιστημών της εκπαίδευσης (αγωγής) ή εκπαιδευτικής 
πολιτικής. 

ε)Ένας επιστήμονας με επαγγελματική εμπειρία σε 
θέματα έκδοσης βιβλίων. 

4. Γ ια τον ορισμό των μελών των περιπτώσεων γ' έως 
και ε' της προηγούμενης παραγράφου, ο Υπουργός Παι¬ 
δείας, Δια Βίου Μάθησης και Θρησκευμάτων μπορεί να 
λαμβάνει υπόψη εισήγηση του Προέδρου του Διοικητικού 

Συμβουλίου του Ι.Τ.Υ.Ε., η οποία περιλαμβάνει δώδεκα 
τουλάχιστον υποψήφια μέλη. 

5. Με την απόφαση συγκρότησης του Διοικητικού Συμ¬ 
βουλίου δύο από τα μέλη του ορίζονται ως Αντιπρόε¬ 
δροι. 

6. Η κατά συνεδρίαση αποζημίωση του Προέδρου, των 
Αντιπροέδρων και των λοιπών μελών του Διοικητικού 
Συμβουλίου καθορίζεται σύμφωνα με τις κείμενες δια¬ 
τάξεις, με κοινή απόφαση των Υπουργών Οικονομικών 
και Παιδείας, Δια Βίου Μάθησης και Θρησκευμάτων, που 
δημοσιεύεται στην Εφημερίδα της Κυβερνήσεως. 

7. Το Διοικητικό Συμβούλιο είναι το ανώτατο όργα¬ 
νο διοίκησης και είναι αρμόδιο για την υλοποίηση των 
σκοπών του Ι.Τ.Υ.Ε., στο πλαίσιο της πολιτικής που χα- 
ράσσεται από τον Υπουργό Παιδείας, Δια Βίου Μάθησης 
και Θρησκευμάτων. Ειδικότερα, το Διοικητικό Συμβούλιο, 
ύστερα από εισήγηση του Προέδρου: 

α) εγκρίνει τις επιστημονικές, αναπτυξιακές και διοικη¬ 
τικές δράσεις και προγράμματα του Ι.Τ.Υ.Ε., 

β) αναπτύσσει συνεργασίες με Α.Ε.Ι., επιστημονικές ενώ¬ 
σεις, ερευνητικά κέντρα και ινστιτούτα, υπηρεσίες του 
Υπουργείου Παιδείας, Δια Βίου Μάθησης και Θρησκευμά¬ 
των και άλλους φορείς με εκπαιδευτικές αρμοδιότητες, 

γ) αποφασίζει την ανάθεση μελετών και ερευνών σε συ- 
νεργαζόμενους φορείς ή ομάδες εργασίας, σύμφωνα με 
τον Κανονισμό Προμηθειών που προβλέπεται στο άρθρο 
27 και το ετήσιο Πρόγραμμα Δράσης, προς υλοποίηση 
του τριετούς Σχεδίου Δράσης του Ι.Τ.Υ.Ε., που προβλέ- 
πεται στο άρθρο 31, 

δ) αποφασίζει για τις προμήθειες, τις συμβάσεις, τις 
δαπάνες και τη διάθεση των πόρων του Ι.Τ.Υ.Ε., σύμφωνα 
με τις διατάξεις του Κανονισμού Προμηθειών, 

ε) ρυθμίζει τα θέματα του προσωπικού και ελέγχει το 
έργο του προσωπικού και όλων των υπηρεσιακών μο¬ 
νάδων, 

στ) αποφασίζει για την υπηρεσιακή κατάσταση του 
προσωπικού και ασκεί την πειθαρχική εξουσία σε δεύ¬ 
τερο βαθμό, 

ζ) εισηγείται στον Υπουργό Παιδείας, Δια Βίου Μάθη¬ 
σης και Θρησκευμάτων για κάθε θέμα που αφορά τη 
λειτουργία του Ι.Τ.Υ.Ε., 

η) αποφασίζει για το τριετές Σχέδιο Δράσης και το 
ετήσιο Πρόγραμμα Δράσης που προβλέπονται στο άρ¬ 
θρο 31, καθώς και για τον ετήσιο προϋπολογισμό και 
απολογισμό και 

θ) εγκρίνει και υποβάλλει στον Υπουργό Παιδείας, Δια 
Βίου Μάθησης και Θρησκευμάτων τον οικονομικό απολο¬ 
γισμό και έκθεση πεπραγμένων εντός τριών μηνών από 
το τέλος κάθε οικονομικού έτους. 

8. Το Διοικητικό Συμβούλιο αποφασίζει για κάθε άλλο 
θέμα σχετικό με τη διοίκηση και λειτουργία του Ι.Τ.Υ.Ε., 
που δεν ρυθμίζεται από το νόμο αυτόν ή τον Κανονισμό 
Εσωτερικής Οργάνωσης και Λειτουργίας. 

9. Το Διοικητικό Συμβούλιο μπορεί να μεταβιβάζει συ¬ 
γκεκριμένες αρμοδιότητές του στον Πρόεδρο, τους Αντι¬ 
προέδρους ή σε άλλα μέλη του Διοικητικού Συμβουλίου, 
καθώς και σε μέλη του προσωπικού του Ι.Τ.Υ.Ε. 

10. Το Διοικητικό Συμβούλιο βρίσκεται σε απαρτία και 
συνεδριάζει νόμιμα όταν παρίστανται τουλάχιστον πέ¬ 
ντε μέλη του. Η απαρτία πρέπει να υπάρχει σε όλη τη 
διάρκεια της συνεδρίασης. Τα θέματα λειτουργίας του 
Διοικητικού Συμβουλίου ρυθμίζονται με τις διατάξεις του 
Κανονισμού Εσωτερικής Οργάνωσης και Λειτουργίας. 
Κατά τα λοιπά εφαρμόζονται αναλόγως οι διατάξεις 


των άρθρων 13 έως και 15 του Κώδικα Διοικητικής Δια¬ 
δικασίας. 

Άρθρο 26 

Πρόεδρος - Αντιπρόεδροι 

1. Ο Πρόεδρος εκπροσωπεί το Ι.Τ.Υ.Ε. στις σχέσεις του 
με κάθε δημόσια ή άλλη αρχή ή ιδιώτες. 

2.0 Πρόεδρος καταρτίζει την ημερήσια διάταξη, συγκα- 
λεί το Διοικητικό Συμβούλιο, προεδρεύει στις συνεδριά¬ 
σεις του, εισηγείται τα θέματα ή αναθέτει την εισήγηση 
σε Αντιπρόεδρο ή άλλο μέλος ή σε προϊστάμενο υπηρε¬ 
σιακής μονάδας, εποπτεύει και συντονίζει τη λειτουργία 
των υπηρεσιακών μονάδων του Ι.Τ.Υ.Ε. και είναι υπεύθυνος 
για την εύρυθμη λειτουργία του. Οι αρμοδιότητές του 
περιλαμβάνουν ιδίως: 

α) την εισήγηση στο Διοικητικό Συμβούλιο του τριετούς 
Σχεδίου Δράσης και του ετήσιου Προγράμματος Δράσης 
στο πλαίσιο των προτεραιοτήτων του Ι.Τ.Υ.Ε., 
β) την προώθηση της συνεργασίας και το συντονισμό 
των υπηρεσιακών μονάδων για την αποδοτικότερη και 
αποτελεσματικότερη λειτουργία τους, 
γ) το σχεδίασμά των επιστημονικών, αναπτυξιακών και 
διοικητικών δράσεων και προγραμμάτων, την υποβολή 
τους για έγκριση από το Διοικητικό Συμβούλιο και τη 
μέριμνα για την πραγματοποίησή τους, 
δ) την κατανομή του προσωπικού στις υπηρεσιακές 
μονάδες του Ι.Τ.Υ.Ε. και την άσκηση της πειθαρχικής 
εξουσίας σε πρώτο βαθμό, 

ε) την παρακολούθηση της πορείας υλοποίησης του 
τριετούς Σχεδίου Δράσης και του ετήσιου Προγράμμα¬ 
τος Δράσης, την αποτίμηση του έργου των υπηρεσιακών 
μονάδων και του προσωπικού του Ι.Τ.Υ.Ε. και την υποβολή 
σχετικών εκθέσεων στο Διοικητικό Συμβούλιο, 
στ) τη μέριμνα για την εκτέλεση των αποφάσεων του 
Διοικητικού Συμβουλίου, 

ζ) την υπογραφή συμβάσεων για λογαριασμό του Ι.Τ.Υ.Ε., 
σύμφωνα με τον Κανονισμό Προμηθειών που προβλέπεται 
στο άρθρο 27, 

η) την εκτέλεση των λειτουργικών δαπανών στο πλαί¬ 
σιο του εγκεκριμένου από το Διοικητικό Συμβούλιο ετή¬ 
σιου προϋπολογισμού, 

θ) την ενημέρωση του Διοικητικού Συμβουλίου για την 
πρόοδο εκτέλεσης του τριετούς Σχεδίου Δράσης, του 
ετήσιου Προγράμματος Δράσης και του ετήσιου προ¬ 
ϋπολογισμού, 

ι) την κατάρτιση του ετήσιου οικονομικού απολογισμού 
και της έκθεσης πεπραγμένων που υποβάλλει προς έγκρι¬ 
ση στο Διοικητικό Συμβούλιο, 
ια) την έγκριση και τη σύνταξη παρατηρήσεων για την 
ετήσια έκθεση εσωτερικού ελέγχου που προβλέπεται 
στο άρθρο 27, την οποία και υποβάλλει στον Υπουργό 
Παιδείας, Δια Βίου Μάθησης και Θρησκευμάτων, και 
ιβ) την εισήγηση στο Διοικητικό Συμβούλιο για την 
αποδοχή δωρεών, κληρονομιών, κληροδοσιών και χο¬ 
ρηγιών. 

3. Οι Αντιπρόεδροι συνεργάζονται με τον Πρόεδρο και 
ακολουθούν τις ειδικότερες οδηγίες του. Οι Αντιπρόεδροι 
ασκούν τις ακόλουθες αρμοδιότητες: 

α) ο πρώτος Αντιπρόεδρος εποπτεύει και συντονίζει 
θέματα που αφορούν τις Τ.Π.Ε. και αναπληρώνει τον Πρό¬ 
εδρο όταν ελλείπει, απουσιάζει ή κωλύεται και 
β) ο δεύτερος Αντιπρόεδρος εποπτεύει και συντονίζει 
την οργάνωση, λειτουργία, διαχείριση και αξιοποίηση 
των υποδομών και των πόρων παραγωγής και διανομής 
βιβλίων και εντύπων. 

4. Οι Αντιπρόεδροι ασκούν τις αρμοδιότητες του Προ¬ 
έδρου, που αυτός τους μεταβιβάζει. 

Αρθρο 27 

Οργάνωση και Λειτουργία 

1. Οι υπηρεσίες του Ι.Τ.Υ.Ε. οργανώνονται σε Διευθύν¬ 
σεις, Ερευνητικές Μονάδες και Αυτοτελή Γραφεία. 

2. Το Διοικητικό Συμβούλιο μέσα σε έξι μήνες από την 
έναρξη ισχύος του παρόντος νόμου καταρτίζει, ύστερα 
από εισήγηση του Προέδρου, Κανονισμό Εσωτερικής Ορ¬ 
γάνωσης και Λειτουργίας, στον οποίο εξειδικεύονται τα 
θέματα οργάνωσης και λειτουργίας του Ι.Τ.Υ.Ε. Ο Κανονι¬ 
σμός Εσωτερικής Οργάνωσης και Λειτουργίας εγκρίνεται 
με προεδρικό διάταγμα, που εκδίδεται με πρόταση των 
Υπουργών Εσωτερικών, Αποκέντρωσης και Ηλεκτρονι¬ 
κής Διακυβέρνησης, Οικονομικών και Παιδείας, Δια Βίου 
Μάθησης και Θρησκευμάτων. Ειδικότερα, με τον Κανονι¬ 
σμό Εσωτερικής Οργάνωσης και Λειτουργίας του Ι.Τ.Υ.Ε. 
ρυθμίζονται η αναλυτική οργανωτική δομή του Ι.Τ.Υ.Ε., 
οι αρμοδιότητες των υπηρεσιακών μονάδων του, οι δια¬ 
δικασίες εσωτερικού ελέγχου, θέματα συνεργασιών με 
άλλους φορείς, ο αριθμός των θέσεων προσωπικού και η 
κατανομή τους σε κατηγορίες και ειδικότητες, τα προσό¬ 
ντα πρόσληψης, τα προσόντα και καθήκοντα κάθε θέσης 
ευθύνης, οι κατηγορίες και ειδικότητες στις οποίες ανήκει 
το προσωπικό που κρίνεται από το Διοικητικό Συμβούλιο 
για την κατάληψη θέσεων προϊσταμένων των υπηρεσι¬ 
ακών μονάδων, η διαδικασία εξέλιξης και αξιολόγησης 
του προσωπικού, τα καθήκοντα και οι υποχρεώσεις του, 
η εν γένει υπηρεσιακή και πειθαρχική του κατάσταση και 
κάθε άλλο θέμα προσωπικού, εσωτερικής οργάνωσης και 
λειτουργίας του Ι.Τ.Υ.Ε. και των Παραρτημάτων του που 
δεν ρυθμίζεται από τις διατάξεις του παρόντος νόμου και 
τις λοιπές κείμενες διατάξεις. Τα θέματα που αφορούν 
τη μισθολογική κατάσταση του προσωπικού του Ι.Τ.Υ.Ε. 
ρυθμίζονται σύμφωνα με τις κείμενες διατάξεις, με κοινή 
απόφαση των Υπουργών Οικονομικών και Παιδείας, Δια 
Βίου Μάθησης και Θρησκευμάτων, που δημοσιεύεται στην 
Εφημερίδα της Κυβερνήσεως. 

3. Το Διοικητικό Συμβούλιο του Ι.Τ.Υ.Ε. μέσα σε έξι μήνες 
από την έναρξη ισχύος του παρόντος νόμου καταρτίζει, 
ύστερα από εισήγηση του Προέδρου, Κανονισμό Προ¬ 
μηθειών. Ο Κανονισμός Προμηθειών εγκρίνεται με κοινή 
απόφαση των Υπουργών Οικονομίας, Ανταγωνιστικότη¬ 
τας και Ναυτιλίας και Παιδείας, Δια Βίου Μάθησης και 
Θρησκευμάτων, που δημοσιεύεται στην Εφημερίδα της 
Κυβερνήσεως. 

4. Για τον εσωτερικό έλεγχο και την παρακολούθηση 
της εφαρμογής και της τήρησης του Κανονισμού Εσω¬ 
τερικής Οργάνωσης και Λειτουργίας και της εν γένει 
νομοθεσίας που αφορά το Ι.Τ.Υ.Ε. συνιστάται αυτοτε¬ 
λής Υπηρεσιακή Μονάδα Εσωτερικού Ελέγχου, η οποία 
λειτουργεί σε επίπεδο γραφείου και η οποία υπάγεται 
απευθείας στον Πρόεδρο, προς τον οποίο υποβάλλει ετή¬ 
σια απολογιστική έκθεση συμπερασμάτων και προτάσεις 
βελτίωσης του τρόπου λειτουργίας του Ι.Τ.Υ.Ε. Η έκθεση 
αυτή υποβάλλεται, ύστερα από έγκριση του Προέδρου και 
με τις τυχόν παρατηρήσεις του, στον Υπουργό Παιδείας, 
Δια Βίου Μάθησης και Θρησκευμάτων. Οι αρμοδιότη¬ 
τες της Υπηρεσιακής Μονάδας Εσωτερικού Ελέγχου, οι 
διαδικασίες του συστήματος εσωτερικού ελέγχου, το 
ακριβές περιεχόμενο της ετήσιας έκθεσης και ο χρόνος 
υποβολής της εξειδικεύονται στον Κανονισμό Εσωτερικής 
Οργάνωσης και Λειτουργίας. 


5. Αν καταργηθεί το Ι.Τ.Υ.Ε., τίθεται σε εκκαθάριση με 
εκκαθαριστή που ορίζει ο Υπουργός Παιδείας, Δια Βίου 
Μάθησης και Θρησκευμάτων και η κινητή και ακίνητη 
περιουσία που έχει περιέρχονται, χωρίς οποιαδήποτε 
επιβάρυνση και χωρίς την τήρηση οποιουδήποτε τύ¬ 
που, πράξης ή συμβολαίου, κατά κυριότητα στο Δη¬ 
μόσιο, το οποίο καθίσταται καθολικός διάδοχος του 
νομικού προσώπου ιδιωτικού δικαίου που καταργείται. 
Ο εκκαθαριστής, σε προθεσμία τεσσάρων μηνών από 
την κατάργηση του Ι.Τ.Υ.Ε. υποχρεούται στη διενέργεια 
απογραφής όλων των κινητών και ακινήτων που κατά 
τις διατάξεις του προηγούμενου εδαφίου περιέρχονται 
στην κυριότητά του Δημοσίου. Η έκθεση απογραφής 
εγκρίνεται με πράξη του Υπουργού Παιδείας, Δια Βίου 
Μάθησης και Θρησκευμάτων. Απόσπασμα της εγκεκρι¬ 
μένης έκθεσης, που περιγράφει τα αποκτώμενα κατά 
κυριότητα από το Δημόσιο ακίνητα, καθώς και τα λοιπά 
εμπράγματα δικαιώματα επί ακινήτων, με την περίληψη 
που προβλέπεται από τις διατάξεις του άρθρου 9 του 
β.δ. 533/1963 (Α' 147), καταχωρίζεται ατελώς στα οικεία 
βιβλία μεταγραφών του αρμόδιου υποθηκοφυλακείου. 
Ομοίως, ατελώς πραγματοποιούνται οι απαιτούμενες 
κτηματολογικές εγγραφές. 

Άρθρο 28 
Προσωπικό 

1. Για την επίτευξη των σκοπών του Ι.Τ.Υ.Ε. μπορεί: 

α) να αποσπώνται σε αυτό, ύστερα από αίτησή τους, 
δημόσιοι υπάλληλοι, με κοινή απόφαση του Υπουργού 
Παιδείας, Δια Βίου Μάθησης και Θρησκευμάτων και του 
κατά περίπτωση αρμόδιου Υπουργού, ύστερα από σύμ¬ 
φωνη γνώμη του Διοικητικού Συμβουλίου του Ι.Τ.Υ.Ε. και 
γνώμη του υπηρεσιακού συμβουλίου του φορέα προέ¬ 
λευσης, 

β) να αποσπώνται σε αυτό εκπαιδευτικοί, σύμφωνα με 
την περίπτωση β' της παρ. 6 του άρθρου 6 του ν. 2740/ 
1999, και 

γ) να ανατίθενται σε μέλη του προσωπικού του Ι.Τ.Υ.Ε. 
καθήκοντα με αποκλειστική ή μερική απασχόληση στο 
Υπουργείο Παιδείας, Δια Βίου Μάθησης και Θρησκευμά¬ 
των για ορισμένο χρονικό διάστημα, με απόφαση του 
Υπουργού Παιδείας, Δια Βίου Μάθησης και Θρησκευμά¬ 
των, ύστερα από πρόταση του Διοικητικού Συμβουλίου 
του Ι.Τ.Υ.Ε. 

2. Γ ια τις ανάγκες εκτέλεσης έργων του Ι.Τ.Υ.Ε. μπορεί 
να συνάπτονται συμβάσεις έργου με απόφαση του Διοι¬ 
κητικού Συμβουλίου. Οι συμβάσεις έργου που συνάπτει 
το Ι.Τ.Υ.Ε. για το προσωπικό που απασχολείται για την 
εκτέλεση έργων στο πλαίσιο συγκεκριμένου επιδοτούμε¬ 
νου, συγχρηματοδοτούμενου ή αυτοχρηματοδοτούμενου 
προγράμματος, μπορεί να αναφέρονται σε ολόκληρο 
έργο ή σε τμήμα του. 

3. Το Ι.Τ.Υ.Ε. μπορεί να συνεργάζεται με μέλη Δ.Ε.Π. και 
Ε.Π. των Α.Ε.Ι., καθώς και με Ερευνητές των Ερευνητικών 
Κέντρων, για την εκτέλεση συγκεκριμένων ερευνητικών 
και άλλων έργων της αρμοδιότητας του. Τα συνεργαζό- 
μενα μέλη Δ.Ε.Π. ή Ε.Π. αμείβονται για την παροχή του 
έργου αυτού σύμφωνα με τις διατάξεις της περίπτωσης 
δ' της παρ. 2 του άρθρου 2 και της περίπτωσης γ' της 
παρ. 2 του άρθρου 8 του ν. 2530/1997 (Α' 218), αντίστοιχα, 
μέσω του Ειδικού Λογαριασμού για την Αξιοποίηση των 
ΚονδυλίωνΈρευνας του οικείου Α.Ε.Ι. 

4. Το προσωπικό του Ι.Τ.Υ.Ε. μπορεί, ύστερα από άδεια 
του Διοικητικού Συμβουλίου του Ι.Τ.Υ.Ε., να αναλαμβάνει 

διδακτικό έργο σε Α.Ε.Ι., σύμφωνα με την κείμενη νομο¬ 
θεσία. 

Άρθρο 29 
Αξιολόγηση 

1. Το Ι.Τ.Υ.Ε. μέσα στο πρώτο τρίμηνο κάθε έτους 
υποβάλλει Έκθεση Απολογισμού και Αξιολόγησης στον 
Υπουργό Παιδείας, Δια Βίου Μάθησης και Θρησκευμά¬ 
των. Η έκθεση περιλαμβάνει με τεκμηριωμένο τρόπο τα 
δεδομένα της λειτουργίας του Ι.Τ.Υ.Ε., αξιολογεί τα απο¬ 
τελέσματα της λειτουργίας του και το βαθμό υλοποίησης 
του ετήσιου προγράμματος δράσης και επίτευξης των 
στόχων του και υποδεικνύει τις ενέργειες και τα σχέδια 
βελτίωσης και ανάπτυξής του. 

2. Ο Υπουργός Παιδείας, Δια Βίου Μάθησης και Θρη¬ 
σκευμάτων, κάθε δύο έτη, συγκροτεί επιτροπή που απο- 
τελείται από τρεις εμπειρογνώμονες για τον έλεγχο των 
δεδομένων της έκθεσης του Ι.Τ.Υ.Ε. και την αποτίμηση 
της λειτουργίας του. Η επιτροπή συντάσσει έκθεση με 
βάση τα δεδομένα των εκθέσεων της προηγούμενης πα¬ 
ραγράφου και τα συμπεράσματα επιτόπιας επίσκεψης. Με 
κοινή απόφαση των Υπουργών Οικονομικών και Παιδείας, 
Δια Βίου Μάθησης και Θρησκευμάτων, που δημοσιεύε¬ 
ται στην Εφημερίδα της Κυβερνήσεως, καθορίζεται η 
αποζημίωση των μελών της επιτροπής σύμφωνα με τις 
κείμενες διατάξεις. 

Άρθρο 30 

Πόροι και οικονομική διαχείριση 

1. Πόροι του Ι.Τ.Υ.Ε. είναι: 

α) Επιχορηγήσεις από: 

αα) πράξεις και προγράμματα που χρηματοδοτούνται 
ή συγχρηματοδοτούνται από την Ευρωπαϊκή Ένωση και 
άλλους διεθνείς οργανισμούς και 

ββ) άσκηση καθηκόντων δικαιούχου ή συνδικαιούχου 
ή ενδιάμεσου φορέα σε συγχρηματοδοτούμενες πράξεις 
Επιχειρησιακών Προγραμμάτων, στις περιπτώσεις που 
τα αναλαμβάνει λόγω αποκλειστικής αρμοδιότητας ή 
συναρμοδιότητάς του. 

β) Έσοδα από την παροχή υπηρεσιών και τη διάθεση 
προϊόντων, καθώς και την εκτέλεση έργων για λογαρι¬ 
ασμό τρίτων. 

γ) Επιχορηγήσεις και χρηματοδοτήσεις από την Ευ¬ 
ρωπαϊκή Ένωση και άλλους διεθνείς οργανισμούς στο 
πλαίσιο ερευνητικών και εκπαιδευτικών δράσεων. 

δ) Ειδικές εισφορές ή χρηματοδοτήσεις από δημόσιους 
ή ιδιωτικούς φορείς, επιχειρήσεις και οργανισμούς της 
ημεδαπής ή της αλλοδαπής, ύστερα από έγκριση του 
Διοικητικού Συμβουλίου. 

ε) Δωρεές, κληρονομιές, κληροδοσίες και χορηγίες 
κάθε είδους, καθώς και πρόσοδοι από περιουσιακά στοι¬ 
χεία του. Για την αποδοχή των δωρεών, κληρονομιών, 
κληροδοσιών και χορηγιών απαιτείται απόφαση του Δι¬ 
οικητικού Συμβουλίου και έγκριση από τους Υπουργούς 
Οικονομικών και Παιδείας, Δια Βίου Μάθησης και Θρη¬ 
σκευμάτων. 

στ) Επιχορηγήσεις από τον τακτικό προϋπολογισμό και 
το Πρόγραμμα Δημοσίων Επενδύσεων του Υπουργείου 
Παιδείας, Δια Βίου Μάθησης και Θρησκευμάτων. 

ζ) Χρηματοδοτήσεις μέσω των προγραμμάτων έρευ¬ 
νας της Γενικής Γραμματείας Έρευνας και Τεχνολογίας 
(Γ.Γ.Ε.Τ.), με τους ίδιους όρους και τις προϋποθέσεις που 
χρηματοδοτούνται τα Α.Ε.Ι. και τα εποπτευόμενα από τη 
Γ.Γ.Ε.Τ. ερευνητικά κέντρα. 


2. Το Ι.Τ.Υ.Ε. μπορεί να συνάπτει δάνεια και υποχρεούται 
να τηρεί λογιστικά βιβλία τρίτης κατηγορίας. 

3. Η οικονομική διαχείριση του Ι.Τ.Υ.Ε. ελέγχεται από 
ορκωτό ελεγκτή, τον οποίο ορίζει ο Υπουργός Παιδείας, 
Δια Βίου Μάθησης και Θρησκευμάτων. 

Άρθρο 31 
Σχέδιο δράσης 

1. Γ ια την επίτευξη της αποστολής και των αρμοδιοτή¬ 
των του, το Ι.Τ.Υ.Ε. καταρτίζει, με ευθύνη του Προέδρου, 
κυλιόμενο τριετές Σχέδιο Δράσης, το οποίο υποβάλλεται 
στον Υπουργό Παιδείας, Δια Βίου Μάθησης και Θρησκευ¬ 
μάτων εντός του μηνός Οκτωβρίου κάθε έτους. 

2. Το Σχέδιο Δράσης περιλαμβάνει το μεσοπρόθεσμο 
σχεδίασμά και προγραμματισμό του Ι.Τ.Υ.Ε. για την επί¬ 
τευξη του σκοπού του. 

3. Το Σχέδιο Δράσης εξειδικεύεται για κάθε έτος με το 
αντίστοιχο Πρόγραμμα Δράσης, το οποίο περιλαμβάνει 
αναλυτική περιγραφή των προγραμματιζόμενων δράσε¬ 
ων, των μέσων υλοποίησης, των υπεύθυνων οργανικών 
μονάδων υλοποίησης, του προϋπολογισμού και του χρο¬ 
νοδιαγράμματος τους. Το ετήσιο Πρόγραμμα Δράσης συ¬ 
νοδεύεται από αναλυτικό προϋπολογισμό και τα οικονο¬ 
μικά του στοιχεία κατά το χρόνο υποβολής. Ο Υπουργός 
Παιδείας, Δια Βίου Μάθησης και Θρησκευμάτων μπορεί 
να τροποποιεί και εγκρίνει το ανωτέρω Σχέδιο Δράσης 
το αργότερο μέχρι τέλος Δεκεμβρίου. 

4. Το ετήσιο Πρόγραμμα Δράσης μπορεί να αναθεωρεί¬ 
ται κατά την πορεία εκτέλεσής του, εφόσον αυτό κατα¬ 
στεί απαραίτητο, με απόφαση του Υπουργού Παιδείας, 
Δια Βίου Μάθησης και Θρησκευμάτων, ανάλογα με τις 
εκάστοτε προτεραιότητες του Υπουργείου. 

Άρθρο 32 

Πανελλήνιο Σχολικό Δίκτυο 

1. Το Πανελλήνιο Σχολικό Δίκτυο είναι το εθνικό δί¬ 
κτυο του Υπουργείου Παιδείας, Δια Βίου Μάθησης και 
Θρησκευμάτων, το οποίο διασυνδέει ηλεκτρονικά με 
ασφάλεια τις σχολικές μονάδες της πρωτοβάθμιας και 
δευτεροβάθμιας εκπαίδευσης, περιλαμβανομένων των 
εκπαιδευτικών μονάδων της αλλοδαπής, τους φορείς 
παροχής υπηρεσιών δια βίου μάθησης, τις υπηρεσίες και 
τους εποπτευόμενους φορείς του Υπουργείου Παιδείας, 
Δια Βίου Μάθησης και Θρησκευμάτων σε κεντρικό και 
περιφερειακό επίπεδο, τους μαθητές, τα στελέχη της 
εκπαίδευσης και τους λοιπούς εκπαιδευτικούς. 

2. Μέσω του Πανελλήνιου Σχολικού Δικτύου, το Υπουρ¬ 
γείο Παιδείας, Δια Βίου Μάθησης και Θρησκευμάτων 
παρέχει στην εκπαιδευτική κοινότητα ένα σύνολο από 
προηγμένες υπηρεσίες ηλεκτρονικής μάθησης, επικοι¬ 
νωνίας και συνεργασίας, υπηρεσίες ηλεκτρονικής διακυ¬ 
βέρνησης, καθώς και υπηρεσίες υποστήριξης και αρωγής 
των χρηστών. 

3. Οι υποδομές και οι υπηρεσίες του Πανελλήνιου 
Σχολικού Δικτύου ανήκουν στο Υπουργείο Παιδείας, Δια 
Βίου Μάθησης και Θρησκευμάτων και η διοίκηση και η 
διαχείρισή τους ασκούνται αποκλειστικά από το Ι.Τ.Υ.Ε. 
Ο Υπουργός Παιδείας, Δια Βίου Μάθησης και Θρησκευ¬ 
μάτων, με απόφασή του παραχωρεί στο Ι.Τ.Υ.Ε. τη χρήση 
των υποδομών και ψηφιακών υπηρεσιών που αναφέρονται 
στην παράγραφο 5. 

4. Τα τέλη σύνδεσης των δημόσιων εκπαιδευτικών μο¬ 
νάδων με το Πανελλήνιο Σχολικό Δίκτυο βαρύνουν τον 
Κρατικό Προϋπολογισμό. 

5. Εντός τριών μηνών από την έναρξη ισχύος του πα¬ 
ρόντος νόμου, οι ακαδημαϊκοί και ερευνητικοί φορείς 
που έχουν επιχορηγηθεί σύμφωνα με τις διατάξεις της 
παρ. 2 του άρθρου 11 του ν. 3577/2007 (Α' 130) ορίζουν 
με απόφαση των αρμόδιων οργάνων τους επιτροπή που 
διενεργεί απογραφή του συνόλου των υποδομών και 
των ψηφιακών υπηρεσιών που έχουν υλοποιήσει για το 
Πανελλήνιο Σχολικό Δίκτυο, η οποία εγκρίνεται με από¬ 
φαση του Υπουργού Παιδείας, Δια Βίου Μάθησης και 
Θρησκευμάτων. Όλες οι υποδομές και οι υπηρεσίες που 
απογράφονται περιέρχονται αυτοδικαίως στο Υπουργείο 
Παιδείας, Δια Βίου Μάθησης και Θρησκευμάτων. 

6. Με απόφαση του Υπουργού Παιδείας, Δια Βίου Μά¬ 
θησης και Θρησκευμάτων μπορεί να ανατίθεται σε επο¬ 
πτευόμενους από το Υπουργείο φορείς για ορισμένο 
χρονικό διάστημα η παροχή πρόσθετων ηλεκτρονικών 
υπηρεσιών μέσω του Πανελλήνιου Σχολικού Δικτύου ή 
άλλων ειδικότερων υπηρεσιών υποστήριξης της λειτουρ¬ 
γικότητας του Πανελλήνιου Σχολικού Δικτύου. Στην ίδια 
απόφαση ορίζονται η διάρκεια της ανάθεσης, το ειδικότε¬ 
ρο αντικείμενο των ανατιθέμενων υπηρεσιών, το κόστος 
και η πηγή χρηματοδότησής τους, ιδίως από έργα που 
συγχρηματοδοτούνται από την Ευρωπαϊκή Ένωση και το 
Πρόγραμμα Δημόσιων Επενδύσεων, καθώς και το πλαίσιο 
συνεργασίας με το Ι.Τ.Υ.Ε., ως διαχειριστή του δικτύου 
σύμφωνα με την παράγραφο 3. 

Άρθρο 33 

Θέματα εκδόσεων διδακτικών βιβλίων - 

Κατάργηση του Οργανισμού Εκδόσεων Διδακτικών 
Βιβλίων (Ο.Ε.Δ.Β.) 

1. Από 31.12.2011 το νομικό πρόσωπο δημοσίου δικαίου με 
την επωνυμία «Οργανισμός Εκδόσεων Διδακτικών Βιβλί¬ 
ων» (Ο.Ε.Δ.Β.), που ιδρύθηκε με τον α.ν. 952 της 12/19.11.1937 
(Α' 469), καταργείται και λήγει η θητεία των μονοπρό- 
σωπων οργάνων διοίκησής του, καθώς και των μελών 
των συλλογικών οργάνων του, αζημίως για το Δημόσιο. 
Οι υποδομές, τα περιουσιακά στοιχεία, τα σήματα και 
τα λοιπά διακριτικά γνωρίσματα, καθώς και τα αρχεία 
του Οργανισμού περιέρχονται στο Ι.Τ.Υ.Ε., με εξαίρεση 
τα αρχεία του προσωπικού και της μισθοδοσίας του, το 
αρχείο εκδόσεων και τα έργα τέχνης και λοιπά αντικεί¬ 
μενα καλλιτεχνικής αξίας, όπως προσχέδια καλλιτεχνη¬ 
μάτων (μακέτες), τα οποία περιέρχονται στην Κεντρική 
Υπηρεσία του Υπουργείου Παιδείας, Δια Βίου Μάθησης 
και Θρησκευμάτων. 

2. Η περιουσία, η κυριότητα και κάθε άλλο δικαίωμα 
επί των κινητών πραγμάτων του Ο.Ε.Δ.Β., καθώς και τα 
δικαιώματα διανοητικής ιδιοκτησίας, από την κατάργηση 
του Οργανισμού περιέρχονται αυτοδικαίως χωρίς την 
τήρηση οποιουδήποτε τύπου, πράξης ή συμβολαίου και 
χωρίς αντάλλαγμα στο Ι.Τ.Υ.Ε. ή στην Κεντρική Υπηρε¬ 
σία του Υπουργείου Παιδείας, Δια Βίου Μάθησης και 
Θρησκευμάτων, σύμφωνα με την παράγραφο 1, με την 
επιφύλαξη των διατάξεων της κείμενης νομοθεσίας για 
δωρεές, κληρονομιές και κληροδοσίες, στους οποίους 
ανήκει και η αποκλειστική χρήση και διαχείρισή τους. Το 
αργότερο έως την κατάργηση του Ο.Ε.Δ.Β., το Διοικητικό 
Συμβούλιό του προβαίνει στη διενέργεια απογραφής του 
συνόλου της περιουσίας που κατά τις διατάξεις του πα¬ 
ρόντος άρθρου περιέρχονται στο Ι.Τ.Υ.Ε. ή την Κεντρική 
Υπηρεσία του Υπουργείου Παιδείας, Δια Βίου Μάθησης 
και Θρησκευμάτων. Το Διοικητικό Συμβούλιο του Ι.Τ.Υ.Ε. 
και ο Υπουργός Παιδείας, Δια Βίου Μάθησης και Θρη¬ 


σκευμάτων, μέσα σε ένα μήνα από την κατάργηση του 
Ο.Ε.Δ.Β. προβαίνουν στην επαλήθευση και έγκριση της 
παραπάνω απογραφής. 

3. Το μόνιμο προσωπικό του Ο.Ε.Δ.Β. μεταφέρεται με 
την ίδια σχέση εργασίας στην Κεντρική Υπηρεσία του 
Υπουργείου Παιδείας, Δια Βίου Μάθησης και Θρησκευ¬ 
μάτων και καταλαμβάνει προσωρινές θέσεις εργασίας, 
οι οποίες καταργούνται με την ολοκλήρωση της διαδι¬ 
κασίας των επόμενων εδαφίων. Στην Κεντρική Υπηρεσία 
του Υπουργείου Παιδείας, Δια Βίου Μάθησης και Θρη¬ 
σκευμάτων μεταφέρεται το ποσό της επιχορήγησης του 
Ο.Ε.Δ.Β. που καλύπτει τη μισθοδοσία του μεταφερόμενου 
προσωπικού. Το προσωπικό αυτό, εντός αποκλειστικής 
προθεσμίας ενός μήνα από την κατάργηση του Ο.Ε.Δ.Β., 
υποβάλλει στη Διεύθυνση Διοικητικού της Κεντρικής Υπη¬ 
ρεσίας του Υπουργείου Παιδείας, Δια Βίου Μάθησης και 
Θρησκευμάτων αίτηση για την οριστική μεταφορά του 
στην υπηρεσία αυτή ή σε άλλες υπηρεσίες του Υπουρ¬ 
γείου ή σε φορείς που εποπτεύονται από αυτό και την 
κατάληψη κενών και, αν δεν υπάρχουν, προσωποπαγών 
θέσεων προσωπικού με την ίδια σχέση εργασίας, αντί¬ 
στοιχης κατηγορίας και κλάδου ή ειδικότητας, για τις 
οποίες κατέχουν τα τυπικά προσόντα. Η οριστική με¬ 
ταφορά του προσωπικού αυτού στις ανωτέρω θέσεις, 
καθώς και η σύσταση των απαιτούμενων προσωποπα¬ 
γών θέσεων, πραγματοποιείται με κοινή απόφαση των 
Υπουργών Εσωτερικών, Αποκέντρωσης και Ηλεκτρονικής 
Διακυβέρνησης, Οικονομικών και Παιδείας, Δια Βίου Μά¬ 
θησης και Θρησκευμάτων, η οποία εκδίδεται χωρίς γνώμη 
των οικείων υπηρεσιακών συμβουλίων και δημοσιεύεται 
στην Εφημερίδα της Κυβερνήσεως. Οι πιστώσεις του 
τακτικού προϋπολογισμού που καλύπτουν τη μισθοδοσία 
του προσωπικού που μεταφέρεται οριστικά σύμφωνα με 
την παρούσα παράγραφο μεταφέρονται στους φορείς 
υποδοχής για την ίδια αιτία. Για όσο χρόνο υφίστανται 
οι ανωτέρω προσωποπαγείς θέσεις, δεν πληρούται ίσος 
αριθμός θέσεων μόνιμου ή με σχέση εργασίας ιδιωτι¬ 
κού δικαίου αορίστου χρόνου προσωπικού των οικείων 
φορέων. 

4. Το χρονικό διάστημα που μεσολαβεί από την κα¬ 
τάργηση του Ο.Ε.Δ.Β. έως τη δημοσίευση της απόφασης 
μεταφοράς και την πράξη ανάληψης υπηρεσίας του προ¬ 
σωπικού που τακτοποιείται με τις διατάξεις της προη¬ 
γούμενης παραγράφου, θεωρείται για κάθε συνέπεια ως 
χρόνος πραγματικής υπηρεσίας του προσωπικού αυτού 
στον φορέα στον οποίο μεταφέρεται. 

5. Η μη υποβολή της προβλεπόμενης από τις διατάξεις 
της παραγράφου 3 αίτησης οριστικής μεταφοράς του 
προσωπικού που αναφέρεται στην ίδια παράγραφο συνε¬ 
πάγεται την αυτοδίκαιη λύση της υπαλληλικής σχέσης. 

6. Οι προσωποπαγείς θέσεις που συνιστώνται σύμφωνα 
με τις διατάξεις της παραγράφου 3, καταργούνται αυτο¬ 
δικαίως, όταν για οποιονδήποτε λόγο κενωθούν. 

7. Το πάσης φύσης προσωπικό που υπηρετεί με από¬ 
σπαση στον Ο.Ε.Δ.Β., από την κατάργησή του μεταφέ- 
ρεται στο Ι.Τ.Υ.Ε. και υπηρετεί σε αυτό έως τη λήξη της 
απόσπασής του. 

8. Ο συνολικός χρόνος υπηρεσίας του προσωπικού που 
μεταφέρεται σύμφωνα με τις διατάξεις του παρόντος 
άρθρου, ο οποίος έχει διανυθεί στον Ο.Ε.Δ.Β. και ο χρόνος 
που αναγνωρίσθηκε ως χρόνος υπηρεσίας σύμφωνα με 
τις διατάξεις του άρθρου 15 του ν. 3205/2003 θεωρείται 
χρόνος πραγματικής υπηρεσίας για τα θέματα βαθμο¬ 
λογικής και μισθολογικής εξέλιξης και για κάθε άλλη 
συνέπεια. 

9. Η υπηρεσιακή σχέση όσων ζητήσουν την οριστική με¬ 
ταφορά τους σύμφωνα με τις διατάξεις της παραγράφου 
3, λήγει αυτοδικαίως και αζημίως για το Δημόσιο εφόσον 
δεν παρουσιαστούν μέσα σε αποκλειστική προθεσμία 
δεκαπέντε εργάσιμων ημερών από την κοινοποίηση της 
απόφασης μεταφοράς τους για ανάληψη υπηρεσίας. 
Η κοινοποίηση της απόφασης μεταφοράς στους ενδια¬ 
φερομένους γίνεται με έγγραφο της Διεύθυνσης Διοικη¬ 
τικού του Υπουργείου Παιδείας, Δια Βίου Μάθησης και 
Θρησκευμάτων, το οποίο επιδίδεται επί αποδείξει στους 
ενδιαφερομένους. 

10. Το μεταφερόμενο σύμφωνα με τις διατάξεις του 
παρόντος άρθρου προσωπικό κατατάσσεται σε μισθο- 
λογικά κλιμάκια της οικείας κατηγορίας, ανάλογα με τα 
τυπικά του προσόντα και το συνολικό χρόνο υπηρεσίας 
και λαμβάνει τις αποδοχές του φορέα υποδοχής. Τυχόν 
πρόσθετες αποδοχές ή απολαβές και ειδικά επιδόματα 
οποιοσδήποτε ονομασίας δεν διατηρούνται ως προσω¬ 
πική διαφορά. Ως προς το ασφαλιστικό - συνταξιοδοτικό 
καθεστώς του προσωπικού αυτού εφαρμόζονται αναλό- 
γως οι διατάξεις της παρ. 2 του άρθρου 4 του ν. 3408/ 
2005 (Α' 272), όπως αντικαταστάθηκε με την παρ. 17 του 
άρθρου 4 του ν. 3513/2006 (Α' 265). Ως προς την καταβο¬ 
λή του εφάπαξ βοηθήματος εφαρμόζονται οι διατάξεις 
της παρ. 1 του άρθρου 21 του ν. 3232/2004 (Α' 48), όπως 
ισχύει. 

11. Από την κατάργηση του Ο.Ε.Δ.Β., το Ι.Τ.Υ.Ε. υπεισέρ¬ 
χεται ως εργοδότης στις συμβάσεις του προσωπικού 
που απασχολείται στον Οργανισμό με σύμβαση εργασίας 
ιδιωτικού δικαίου ορισμένου χρόνου ή σύμβαση έργου, 
έως τη λήξη των συμβάσεων αυτών. 

12. Απαιτήσεις, υποχρεώσεις και πάσης φύσεως εκκρε¬ 
μότητες που υφίστανται κατά την κατάργηση του Ο.Ε.Δ.Β. 
αναλαμβάνονται από το Δημόσιο, το οποίο συνεχίζει και 
τις εκκρεμείς δίκες. 

13. Ταμειακά υπόλοιπα και υπόλοιπα τραπεζικών λο¬ 
γαριασμών του Ο.Ε.Δ.Β., μεταφέρονται, ύστερα από την 
εξόφληση των ανειλημμένων υποχρεώσεων, μέσα σε ένα 
μήνα από την κατάργησή του με εντολή του Υπουργού 
Παιδείας, Δια Βίου Μάθησης και θρησκευμάτων, ως επι¬ 
χορήγηση στο Ι.Τ.Υ.Ε. 

14. Από την κατάργηση του Ο.Ε.Δ.Β., οι δικηγόροι που 
απασχολούνται σε αυτόν με σύμβαση έμμισθης εντολής, 
με αίτησή τους που υποβάλλεται στο Ι.Τ.Υ.Ε. σε προ¬ 
θεσμία δεκαπέντε εργάσιμων ημερών από την κατάρ¬ 
γηση του Ο.Ε.Δ.Β., μπορεί να μεταφέρονται στο Ι.Τ.Υ.Ε., 
σύμφωνα με τις διατάξεις του Κώδικα των Δικηγόρων. 
Οι δικηγόροι αυτοί υποχρεούνται μέσα στην ίδια προ¬ 
θεσμία να υποβάλουν στον Υπουργό Παιδείας, Δια Βίου 
Μάθησης και θρησκευμάτων: α) αναλυτική κατάσταση 
των εκκρεμών και των περατωμένων δικαστικών υποθέ¬ 
σεων που χειρίστηκαν, στην οποία γίνεται λεπτομερής 
μνεία του διαδικαστικού σταδίου στο οποίο βρίσκεται 
κάθε εκκρεμής υπόθεση και η ημερομηνία της επόμενης 
διαδικαστικής πράξης και β) πλήρεις φακέλους των πα¬ 
ραπάνω εκκρεμών και περατωμένων υποθέσεων με ακρι¬ 
βή αντίγραφα των δικογράφων, εισηγητικών εκθέσεων, 
δικαστικών αποφάσεων και των εγγράφων αποδείξεως. 
Σε περίπτωση που τα πιο πάνω στοιχεία δεν παραδοθούν 
εντός της προβλεπόμενης προθεσμίας ή δεν είναι πλήρη 
θεωρείται ότι η σύμβαση λύθηκε για σπουδαίο λόγο με 
υπαιτιότητα του δικηγόρου και δεν οφείλεται αποζημί¬ 
ωση λόγω καταγγελίας. Οι δικηγόροι με έμμισθη εντολή 
έχουν υποχρέωση να υποβάλουν τα παραπάνω στοιχεία 
και τις υποθέσεις των οποίων ο χειρισμός ανατέθηκε 


σε δικηγόρους που δεν αμείβονταν με πάγια αντιμισθία, 
εφόσον τα στοιχεία έχουν περιέλθει σε αυτούς. Σε αντί¬ 
θετη περίπτωση πρέπει να φροντίσουν να συλλέξουν 
τα στοιχεία αυτά και στη συνέχεια να τα υποβάλουν, 
σύμφωνα με τα πιο πάνω. Σε περίπτωση που η συλλογή 
και η παράδοση των στοιχείων που αναφέρονται στα 
προηγούμενα εδάφια δεν καταστεί δυνατή μέσα στην 
προβλεπόμενη προθεσμία, άνευ υπαιτιότητας του δικη¬ 
γόρου, δεν λύεται η σύμβασή του για το λόγο αυτόν. 

15. Όπου στις διατάξεις της κείμενης νομοθεσίας προ- 
βλέπεται η συμμετοχή εκπροσώπου του Ο.Ε.Δ.Β. σε Διοι¬ 
κητικά Συμβούλια και κάθε είδους συλλογικά διοικητικά 
όργανα, νοείται από την κατάργηση του Οργανισμού η 
συμμετοχή εκπροσώπου του Υπουργείου Παιδείας, Δια 
Βίου Μάθησης και θρησκευμάτων, ο οποίος ορίζεται από 
τον Υπουργό. 

16. Τα υπόλοιπα των πιστώσεων του εγκεκριμένου προ¬ 
ϋπολογισμού του έτους 2011 του Ο.Ε.Δ.Β., ύστερα από την 
εξόφληση των ήδη ανειλημμένων υποχρεώσεων, μετα- 
φέρονται ως επιχορήγηση στο Ι.Τ.Υ.Ε. 

17. Ειδικότερα ζητήματα που αφορούν την κατάργηση 
του Ο.Ε.Δ.Β. και ιδίως κάθε θέμα σχετικό με τη μεταφορά 
και την κατάσταση του προσωπικού του ρυθμίζεται με 
απόφαση του Υπουργού Παιδείας, Δια Βίου Μάθησης 
και θρησκευμάτων, που δημοσιεύεται στην Εφημερίδα 
της Κυβερνήσεως. Στην περίπτωση ρύθμισης ζητημά¬ 
των κινητής περιουσίας, τρόπου διάθεσης των ταμειακών 
υπολοίπων και κάθε άλλου σχετικού θέματος εκδίδεται 
κοινή απόφαση των Υπουργών Οικονομικών και Παιδείας, 
Δια Βίου Μάθησης και Θρησκευμάτων, που δημοσιεύεται 
στην Εφημερίδα της Κυβερνήσεως. 

Αρθρο 34 

Μεταβατικές διατάξεις 

1. Από τη δημοσίευση του παρόντος νόμου, λήγει η 
θητεία των μελών του Συμβουλίου του Ε.Α.Ι.Τ.Υ., αζημίως 
για το Δημόσιο, και το Διοικητικό Συμβούλιο του Ι.Τ.Υ.Ε. 
συγκροτείται σύμφωνα με τις διατάξεις του άρθρου 25. 
Κατά την πρώτη εφαρμογή του παρόντος νόμου, και έως 
την ολοκλήρωση της διαδικασίας που προβλέπεται στην 
παρ. 2 του άρθρου 25 ως Πρόεδρος του Διοικητικού Συμ¬ 
βουλίου του Ι.Τ.Υ.Ε. ορίζεται ο Διευθυντής και Πρόεδρος 
του Συμβουλίου του Ε.Α.Ι.Τ.Υ. 

2. Το Διοικητικό Συμβούλιο του Ι.Τ.Υ.Ε. συγκαλείται σε 
πρώτη συνεδρίαση με πρόσκληση του Προέδρου του 
μέσα σε δεκαπέντε ημέρες από τη συγκρότησή του. 

3. Οι κάθε είδους συμβατικές υποχρεώσεις, δικαιώματα 
και απαιτήσεις, καθώς και η υλοποίηση συγχρηματοδο- 
τούμενων ή μη έργων του Ε.Α.Ι.Τ.Υ. που μετονομάζεται 
σύμφωνα με τις διατάξεις του άρθρου 22, δεν θίγονται 
από τις διατάξεις του παρόντος νόμου. 

4. Το προσωπικό που απασχολείται κατά την έναρξη 
ισχύος του παρόντος νόμου στο Ε.Α.Ι.Τ.Υ. συνεχίζει να 
απασχολείται με την ίδια σχέση εργασίας ως προσωπικό 
του Ι.Τ.Υ.Ε. 

5/Εως τη δημοσίευση των κανονισμών που προβλέπο- 
νται στο άρθρο 27, το Διοικητικό Συμβούλιο του Ι.Τ.Υ.Ε. 
αποφασίζει για τα καθήκοντα του προσωπικού και για 
τα θέματα τρέχουσας διαχείρισης, οργάνωσης και λει¬ 
τουργίας του Ι.Τ.Υ.Ε. 

Άρθρο 35 
Τελικές διατάξεις 

1. Η παρ. 23 του άρθρου 2 του ν. 2621/1998 (Α' 136) 
αντικαθίσταται ως εξής: 

«23. Στις εξαιρέσεις της παρ. 8 του άρθρου 6 του 
ν. 2527/1997 (Α' 206) και της Πράξης Υπουργικού Συμ¬ 
βουλίου 33/2006 (Α' 280), όπως ισχύουν, περιλαμβάνονται 
και οι συμβάσεις μίσθωσης έργου του προσωπικού που 
απασχολείται για την εκτέλεση έργων από τα Ανώτατα 
Εκπαιδευτικά Ιδρύματα (Α.Ε.Ι.), την Ακαδημία Αθηνών, την 
Αρχή Διασφάλισης της Ποιότητας στην Ανώτατη Εκπαί¬ 
δευση (Α.ΔΙ.Π.), το Ινστιτούτο Εκπαιδευτικής Πολιτικής 
(Ι.Ε.Π.), τα ερευνητικά κέντρα και ινστιτούτα, συμπεριλαμ¬ 
βανομένων αυτών της Γενικής Γραμματείας Έρευνας και 
Τεχνολογίας (Γ.Γ.Ε.Τ.), τον Ειδικό Λογαριασμό του Υπουρ¬ 
γείου Παιδείας, Δια Βίου Μάθησης και Θρησκευμάτων, 
το Ινστιτούτο Διαρκούς Εκπαίδευσης Ενηλίκων (Ι.Δ.ΕΚ. 
Ε.), το Ίδρυμα Κρατικών Υποτροφιών (Ι.Κ.Υ.), το Εθνικό 
Ίδρυμα Νεότητας, το Ινστιτούτο Νεολαίας, το Εθνικό 
Κέντρο Επαγγελματικού Προσανατολισμού (Ε.Κ.Ε.Π.) και 
το Ινστιτούτο Τεχνολογίας Υπολογιστών και Εκδόσεων 
«Διόφαντος» (Ι.Τ.Υ.Ε.), στο πλαίσιο συγκεκριμένου επιδο¬ 
τούμενου, συγχρηματοδοτούμενου ή αυτοχρηματοδο- 
τούμενου προγράμματος.» 

2. Το άρθρο 2 του π.δ. 104/2007 (Α' 131) αντικαθίσταται 
ως εξής: 

«Αρθρο 2 
Προϊστάμενοι 

1) Των Διευθύνσεων Γραμματείας, Λογιστηρίου και 
Διαχείρισης του Ο.Ε.Δ.Β. προΐστανται υπάλληλοι του κλά¬ 
δου ΠΕ Διοικητικού - Οικονομικού και, αν δεν υπάρχουν 
υπάλληλοι του κλάδου αυτού, προΐστανται υπάλληλοι 
του κλάδου ΤΕ Διοικητικού - Λογιστικού. 

2) Της Διεύθυνσης Εκδόσεων του Ο.Ε.Δ.Β., που προήλθε 
από την αντιστοίχιση των οργανικών μονάδων του με τις 
οργανικές μονάδες του ν. 1586/1986 (Δ4/337/18.6.1990 κοινή 
απόφαση των Υπουργών Προεδρίας της Κυβέρνησης και 
Εθνικής Παιδείας και Θρησκευμάτων, Β' 416) προΐστανται 
υπάλληλοι των κλάδων ΠΕ Διοικητικού- Οικονομικού ή 
ΠΕ Διορθωτών ή ΠΕ Καλών Τεχνών και, αν δεν υπάρχουν 
υπάλληλοι των κλάδων αυτών, προΐστανται υπάλληλοι 
του κλάδου ΤΕ Γραφικών Τεχνών και Καλλιτεχνικών 
Σπουδών οποιοσδήποτε ειδικότητας του κλάδου αυτού 
ή υπάλληλοι του κλάδου ΤΕ Διοικητικού - Λογιστικού.» 

ΚΕΦΑΛΑΙΟ Γ 

ΘΕΣΜΙΚΟ ΠΛΑΙΣΙΟ ΛΕΙΤΟΥΡΓΙΑΣ 
ΤΩΝ ΠΡΟΤΥΠΩΝ ΠΕΙΡΑΜΑΤΙΚΩΝ ΣΧΟΛΕΙΩΝ 

Άρθρο 36 

Σκοπός των Πρότυπων Πειραματικών Σχολείων 

Σκοπός των Πρότυπων Πειραματικών Σχολείων (Π.Π.Σ.) 
είναι: 

α) η εξασφάλιση δημόσιας και δωρεάν υψηλής ποιότη¬ 
τας παιδείας για όλους, που συμβάλλει στην ολόπλευρη, 
αρμονική και ισόρροπη ανάπτυξη των μαθητών, 
β) η προαγωγή της εκπαιδευτικής έρευνας στην πράξη, 
σε συνεργασία με τις αντίστοιχες Σχολές και Τμήματα 
των Α.Ε.Ι., στη διδακτική των επί μέρους γνωστικών αντι¬ 
κειμένων, στον ψυχοπαιδαγωγικό τομέα, καθώς και στην 
οργάνωση, διοίκηση, αξιολόγηση και διαχείριση σχέσεων 
στο επίπεδο της σχολικής μονάδας, 
γ) η εκπαίδευση με πρακτική άσκηση των προπτυχια¬ 
κών φοιτητών και σπουδαστών Τμημάτων Α.Ε.Ι. και, ιδίως, 
Παιδαγωγικών Τμημάτων και Τμημάτων Σχολών Θετικών 
Επιστημών και Φιλοσοφικών Σχολών, καθώς και των με¬ 
ταπτυχιακών φοιτητών στις επιστήμες της εκπαίδευσης 
(αγωγής), σε συνεργασία με τις αντίστοιχες Σχολές και 


Τ μήματα, καθώς και η επαγγελματική ανάπτυξη των εκ¬ 
παιδευτικών της ευρύτερης εκπαιδευτικής κοινότητας, 
σε συνεργασία με τα Α.Ε.Ι. και το Ι.Ε.Π., 
δ) η υποστήριξη του στόχου της δημιουργικότητας, της 
καινοτομίας και της αριστείας, με τη δημιουργία ομίλων, 
στους οποίους μπορούν να συμμετέχουν μαθητές από 
όλα τα σχολεία της δημόσιας εκπαίδευσης, και η ανά¬ 
δειξη, προώθηση και εκπαίδευση μαθητών με ιδιαίτερες 
μαθησιακές δυνατότητες και ταλέντα αλλά και η υπο¬ 
στήριξη μαθητών με μαθησιακές δυσκολίες και 
ε) η πειραματική εφαρμογή ιδίως: 
αα) προγραμμάτων σπουδών, αναλυτικών προγραμμά¬ 
των και μεθόδων διδασκαλίας, 
ββ) εκπαιδευτικού υλικού οποιοσδήποτε μορφής, 
γγ) καινοτόμων διδακτικών πρακτικών, 
δδ) καινοτόμων και δημιουργικών δράσεων, 
εε) προγραμμάτων αξιολόγησης της ποιότητας του 
εκπαιδευτικού έργου και της υλικοτεχνικής υποδομής 
των σχολικών μονάδων και 
στστ) νέων μοντέλων διοίκησης και λειτουργίας του 
σχολείου. 

Άρθρο 37 

Ορισμός Πρότυπων Πειραματικών Σχολείων 

1. Ως Π.Π.Σ. μπορεί να ορίζονται σχολικές μονάδες της 
δημόσιας γενικής ή επαγγελματικής εκπαίδευσης. 

2. Οι σχολικές μονάδες της προηγούμενης παραγρά¬ 
φου ορίζονται ως Π.Π.Σ. με απόφαση του Υπουργού Παι¬ 
δείας, Δια Βίου Μάθησης και Θρησκευμάτων, η οποία 
εκδίδεται ύστερα από γνώμη της Διοικούσας Επιτροπής 
Πρότυπων Πειραματικών Σχολείων (Δ.Ε.Π.Π.Σ.) και δημο¬ 
σιεύεται στην Εφημερίδα της Κυβερνήσεως. Για τη δια¬ 
τύπωση της γνώμης, η Δ.Ε.Π.Π.Σ. αξιολογεί τις σχολικές 
μονάδες, ύστερα από αίτησή του Σχολικού Συμβουλίου 
τους, η οποία συνοδεύεται από φάκελο με τα σχετικά 
δικαιολογητικά, με βάση κριτήρια όπως το εκπαιδευτικό 
προσωπικό, η συμμετοχή σε εκπαιδευτικά προγράμματα 
και καινοτόμες δράσεις, πολιτιστικές και κοινωνικές εκ¬ 
δηλώσεις και σε πανελλήνιους και διεθνείς διαγωνισμούς, 
οι υλικοτεχνικές υποδομές, η σύνδεση με τους φορείς 
σύμφωνα με το άρθρο 46, καθώς και λοιπά στοιχεία. Με 
απόφαση του Υπουργού Παιδείας, Δια Βίου Μάθησης και 
Θρησκευμάτων, που δημοσιεύεται στην Εφημερίδα της 
Κυβερνήσεως, εξειδικεύονται τα κριτήρια της αξιολόγη¬ 
σης και καθορίζονται τα δικαιολογητικά που συνοδεύουν 
την αίτηση. 

3. Με απόφαση του Υπουργού Παιδείας, Δια Βίου Μά¬ 
θησης και Θρησκευμάτων, που εκδίδεται ύστερα από 
εισήγηση της Δ.Ε.Π.Π.Σ. και δημοσιεύεται στην Εφημερίδα 
της Κυβερνήσεως, τα Π.Π.Σ. μετατρέπονται σε μη πρότυ¬ 
πα πειραματικά αν δεν διαθέτουν επαρκές εκπαιδευτικό 
προσωπικό με υψηλά ακαδημαϊκά προσόντα ή δεν επι¬ 
τυγχάνουν τους σκοπούς των Π.Π.Σ. Οι προϋποθέσεις του 
προηγούμενου εδαφίου εξειδικεύονται με απόφαση του 
Υπουργού Παιδείας, Δια Βίου Μάθησης και Θρησκευμά¬ 
των, που εκδίδεται ύστερα από γνώμη της Δ.Ε.Π.Π.Σ. και 
δημοσιεύεται στην Εφημερίδα της Κυβερνήσεως. 

4. Οι εκπαιδευτικοί που υπηρετούν με οργανική θέση 
σε μη πρότυπη πειραματική σχολική μονάδα που ορίζεται 
ως Π.Π.Σ., σύμφωνα με τις διατάξεις της παραγράφου 
2, μετά την κάλυψη των θέσεων με θητεία, σύμφωνα 
με το άρθρο 48, τίθενται στη διάθεση του οικείου Πε¬ 
ριφερειακού Υπηρεσιακού Συμβουλίου Πρωτοβάθμιας 
Εκπαίδευσης (Π.Υ.Σ.Π.Ε.) ή Περιφερειακού Υπηρεσιακού 

Συμβουλίου Δευτεροβάθμιας Εκπαίδευσης (Π.Υ.Σ.Δ.Ε.) και 
τοποθετούνται κατά προτεραιότητα στις πρώτες οργανι¬ 
κές θέσεις της ειδικότητάς τους που θα κενωθούν στην 
περιοχή μετάθεσης στην οποία υπηρετούν. 

5. Τα Π.Π.Σ. υπάγονται διοικητικά στον οικείο Περιφε¬ 
ρειακό Διευθυντή Εκπαίδευσης. 

Άρθρο 38 
Χρηματοδότηση 

Τα Π.Π.Σ. χρηματοδοτούνται με τους όρους και τις προ¬ 
ϋποθέσεις που χρηματοδοτούνται και τα λοιπά σχολεία 
και επιπροσθέτως: 

α) από τον Ειδικό Λογαριασμό Κονδυλίων'Ερευνας του 
Α.Ε.Ι. με το οποίο τυχόν συνδέονται ή από τυχόν άλλο 
συνδεδεμένο φορέα σύμφωνα με το άρθρο 46 και 
β) από δωρεές, χορηγίες, κληρονομιές, κληροδοσίες 
και άλλες παροχές τρίτων, καθώς και επιχορηγήσεις από 
άλλες πηγές. Για την αποδοχή των εσόδων της περίπτω¬ 
σης αυτής απαιτείται απόφαση της Δ.Ε.Π.Π.Σ., η οποία 
εγκρίνεται με κοινή απόφαση των Υπουργών Οικονομικών 
και Παιδείας, Δια Βίου Μάθησης και Θρησκευμάτων. 

Άρθρο 39 
Όργανα διοίκησης 

Όργανα διοίκησης των Π.Π.Σ. είναι: 
α) σε εθνικό επίπεδο: η Διοικούσα Επιτροπή Πρότυπων 
Πειραματικών Σχολείων (Δ.Ε.Π.Π.Σ.) και 
β) σε επίπεδο σχολικής μονάδας: 
αα) το Επιστημονικό Εποπτικό Συμβούλιο (ΕΠ.Ε.Σ.), 
ββ) ο διευθυντής, 
γγ) ο υποδιευθυντής και 
δδ) ο σύλλογος διδασκόντων κάθε Π.Π.Σ. 

Άρθρο 40 

Διοικούσα Επιτροπή Πρότυπων 
Πειραματικών Σχολείων 

1. Η Δ.Ε.Π.Π.Σ. είναι επταμελής και συγκροτείται με 
απόφαση του Υπουργού Παιδείας, Δια Βίου Μάθησης και 
Θρησκευμάτων, που δημοσιεύεται στην Εφημερίδα της 
Κυβερνήσεως, για τριετή θητεία από τα ακόλουθα μέλη: 

α)Έναν καθηγητή ή αναπληρωτή καθηγητή Α.Ε.Ι. με 
γνωστικό αντικείμενο στις επιστήμες της εκπαίδευσης 
(αγωγής) ή επιστήμονα εγνωσμένου κύρους του ίδιου 
γνωστικού αντικειμένου και ανάλογων προσόντων, ως 
πρόεδρο, ο οποίος ορίζεται ύστερα από γνώμη της αρ¬ 
μόδιας κατά τον Κανονισμό της Βουλής Επιτροπής. 
β)Ένα μέλος Δ.Ε.Π. ή Ε.Π. Α.Ε.Ι. 

γ)Έναν εκπαιδευτικό της δημόσιας ή ιδιωτικής πρω¬ 
τοβάθμιας ή δευτεροβάθμιας εκπαίδευσης με αυξημένα 
ακαδημαϊκά προσόντα. 

δ) Έναν Περιφερειακό Διευθυντή Εκπαίδευσης, 
ε) Δύο προσωπικότητες εγνωσμένου κύρους της ημε¬ 
δαπής ή της αλλοδαπής. Γ ια τον ορισμό των μελών της 
περίπτωσης αυτής συνεκτιμάται η ιδιότητα του αποφοί¬ 
του Πρότυπου ή Πειραματικού Σχολείου ή Π.Π.Σ. 

στ)Ένα μέλος του επιστημονικού προσωπικού του Ι.Ε.Π. 
ή έναν σχολικό σύμβουλο πρωτοβάθμιας ή δευτεροβάθ¬ 
μιας εκπαίδευσης με αυξημένα ακαδημαϊκά προσόντα 
στις επιστήμες της εκπαίδευσης (αγωγής). 

Με την ίδια απόφαση ορίζονται και ο γραμματέας της 
Δ.Ε.Π.Π.Σ. και ο αναπληρωτής του, οι οποίοι είναι δημόσιοι 
εκπαιδευτικοί ή διοικητικοί υπάλληλοι κατηγορίας ΠΕ της 
Κεντρικής Υπηρεσίας του Υπουργείου Παιδείας, Δια Βίου 
Μάθησης και Θρησκευμάτων. 


2. Ως αντιπρόεδρος ορίζεται ένα από τα μέλη της 
Δ.Ε.Π.Π.Σ., το οποίο εκλέγεται με πλειοψηφία των παρό¬ 
ντων μελών στην πρώτη συνεδρίαση. Ο αντιπρόεδρος 
συνεργάζεται στενά με τον πρόεδρο και τον αναπληρώ¬ 
νει πλήρως στα καθήκοντά του, όταν εκείνος ελλείπει, 
απουσιάζει ή κωλύεται. 

3. Η Δ.Ε.Π.Π.Σ. ασκεί, ιδίως, τις ακόλουθες αρμοδιότη¬ 
τες: 

α) Υποστηρίζει την εφαρμογή της εκπαιδευτικής πο¬ 
λιτικής των Π.Π.Σ. 

β) Γνωμοδοτεί στον Υπουργό Παιδείας, Δια Βίου Μά¬ 
θησης και Θρησκευμάτων για τον ορισμό ενός σχολείου 
ως Π.Π.Σ. 

γ) Επιλέγει τον διευθυντή και τους εκπαιδευτικούς των 
Π.Π.Σ. σύμφωνα με τις διατάξεις των άρθρων 42 και 48, 
αντίστοιχα. 

δ) Επιλέγει τον υπεύθυνο σχολικό σύμβουλο κάθε Π.Π.Σ. 
σύμφωνα με την περίπτωση γ' της παραγράφου 1 του 
άρθρου 41, καθώς και τον εκπαιδευτικό που μετέχει στο 
ΕΠ.Ε.Σ., σύμφωνα με την περίπτωση ε' της ίδιας παρα¬ 
γράφου. 

ε) Επιλύει διαφορές ή προβλήματα που αφορούν τη 
λειτουργία των Π.Π.Σ. 

στ) Προωθεί και προβάλλει το έργο που επιτελείται 
στα Π.Π.Σ. 

ζ) Ορίζει το πλαίσιο των προτεραιοτήτων των ερευνη¬ 
τικών δραστηριοτήτων των Π.Π.Σ. 

η) Συνεργάζεται με τα Α.Ε.Ι., το Ι.Ε.Π., σχολεία, εκπαι¬ 
δευτικούς, κοινωνικούς φορείς και ερευνητικά κέντρα 
της ημεδαπής και της αλλοδαπής και προωθεί διεθνείς 
συνεργασίες. 

θ) Συνεργάζεται με ειδικούς επιστήμονες επί ειδικότε¬ 
ρων θεμάτων που αφορούν τη λειτουργία των Π.Π.Σ. 

ι) Αποφασίζει για τα εξειδικευμένα κριτήρια επιλογής 
των μαθητών των Π.Π.Σ., ύστερα από γνώμη των ΕΠ.Ε.Σ., 
και εγκρίνει τις αποφάσεις των ΕΠ.Ε.Σ. για τη δημιουργία 
των ομίλων. 

ια) Αποφασίζει για την κατ’ εξαίρεση εγγραφή και φοίτη¬ 
ση σε Π.Π.Σ. μαθητών με πιστοποιημένες ιδιαίτερες ικανό¬ 
τητες, σύμφωνα με την παράγραφο 8 του άρθρου 44. 

ιβ) Εγκρίνει και συντονίζει επιμορφωτικές και ερευνητι¬ 
κές δραστηριότητες, καθώς και προγράμματα επαγγελ¬ 
ματικής ανάπτυξης εκπαιδευτικών και πρακτικής άσκησης 
προπτυχιακών φοιτητών και σπουδαστών και μεταπτυ¬ 
χιακών φοιτητών στα Π.Π.Σ. 

ιγ) Εισηγείται στον Υπουργό Παιδείας, Δια Βίου Μάθη¬ 
σης και Θρησκευμάτων για τον καθορισμό της ευρύτερης 
γεωγραφικής περιοχής κάθε Π.Π.Σ. για τη λειτουργία των 
μαθητικών ομίλων και την επαγγελματική ανάπτυξη των 
εκπαιδευτικών. 

ιδ) Εισηγείται στον Υπουργό Παιδείας, Δια Βίου Μάθη¬ 
σης και Θρησκευμάτων την έκδοση απόφασης για την 
πιλοτική εφαρμογή στα Π.Π.Σ. εναλλακτικών συστημάτων 
διοίκησης και λειτουργίας των σχολικών μονάδων. 

ιε) Μεριμνά για την προσέλκυση δωρεών, χορηγιών και 
κάθε είδους παροχών, 
ιστ) Βραβεύει μαθητές υψηλών επιδόσεων, 
ιζ) Διοργανώνει μαθητικούς αγώνες στα πεδία στα 
οποία λειτουργούν όμιλοι. Στους αγώνες αυτούς συμ¬ 
μετέχουν μαθητές από τα Π.Π.Σ. και κατά περίπτωση 
και από άλλα δημόσια και ιδιωτικά σχολεία της ίδιας 
βαθμίδας, της ημεδαπής ή της αλλοδαπής. 

ιη) Επιλέγει και ορίζει για κάθε γνωστικό αντικείμενο 
ή ομάδα γνωστικών αντικειμένων έναν σύμβουλο από 

τους συντονιστές του αντίστοιχου γνωστικού αντικει¬ 
μένου στα Π.Π.Σ. με βάση τα ακαδημαϊκά προσόντα του, 
ο οποίος αποτελεί το σύνδεσμο των σχολείων αυτών 
με τη Δ.Ε.Π.Π.Σ. Για την επιλογή των συμβούλων, οι εν¬ 
διαφερόμενοι συντονιστές υποβάλλουν στη Δ.Ε.Π.Π.Σ. 
αίτηση συνοδευόμενη από βιογραφικό σημείωμα, ύστε¬ 
ρα από πρόσκλησή της. Μετά από την επιλογή τους, οι 
επιλεγέντες υποβάλλουν τα αποδεικτικά των προσόντων 
τους. Σε περίπτωση υποβολής αναληθούς βιογραφικού 
σημειώματος, οι σύμβουλοι εκπίπτουν από την ιδιότητα 
του συμβούλου, καθώς και του συντονιστή. Οι σύμβουλοι 
ενημερώνονται για τον προγραμματισμό και την πορεία 
της διδασκαλίας του γνωστικού τους αντικειμένου σε 
όλα τα Π.Π.Σ. της χώρας, σε συνεργασία με τα ΕΠ.Ε.Σ. 
και τους συντονιστές των αντίστοιχων μαθημάτων των 
σχολείων. 

ιθ) Πραγματοποιεί την εξωτερική αξιολόγηση του εκ¬ 
παιδευτικού έργου των Π.Π.Σ., με βάση τις εκθέσεις εσω¬ 
τερικής αξιολόγησης που καταρτίζουν τα ΕΠ.Ε.Σ. 

4. Η Δ.Ε.Π.Π.Σ. βρίσκεται σε απαρτία όταν είναι παρόντα 
τουλάχιστον τέσσερα από τα μέλη της. Η απαρτία πρέπει 
να υπάρχει σε όλη τη διάρκεια της συνεδρίασης. 

5. Η Δ.Ε.Π.Π.Σ. συνεδριάζει ύστερα από έγγραφη πρό¬ 
σκληση του προέδρου, η οποία αποστέλλεται σε όλα τα 
μέλη τουλάχιστον πέντε ημέρες πριν από τη συνεδρίαση, 
εκτός αν αυτή είναι έκτακτη, οπότε η πρόσκληση μπορεί 
να αποσταλεί και μια ημέρα πριν τη συνεδρίαση. Στην 
πρόσκληση ορίζονται η ημέρα και η ώρα της συνεδρί¬ 
ασης, καθώς και τα θέματα της ημερήσιας διάταξης. Η 
Δ.Ε.Π.Π.Σ. μπορεί να συνεδριάζει και με τηλεδιάσκεψη. 

6. Οι συνεδριάσεις διενεργούνται τακτικά μια φορά το 
μήνα και εκτάκτως κατά την κρίση του προέδρου, όταν 
προκύψουν θέματα προς συζήτηση. Η σύγκληση έκτακτης 
συνεδρίασης είναι υποχρεωτική για τον πρόεδρο, εφό¬ 
σον ζητηθεί από τέσσερα τουλάχιστον μέλη με έγγραφη 
αίτησή τους, στην οποία προσδιορίζουν τα θέματα για 
τα οποία ζητείται η σύγκληση. 

7. Ο πρόεδρος κηρύσσει την έναρξη και τη λήξη των 
συνεδριάσεων, διευθύνει τις εργασίες, φροντίζει για 
την εύρυθμη λειτουργία της Δ.Ε.Π.Π.Σ. και ασκεί κάθε 
άλλη αρμοδιότητα που του ανατίθεται με απόφαση της 
Δ.Ε.Π.Π.Σ. 

8. Ο πρόεδρος μπορεί να αναθέτει σε μέλος της 
Δ.Ε.Π.Π.Σ., σε μέλη των ΕΠ.Ε.Σ. ή σε συντονιστές μαθη¬ 
μάτων σε Π.Π.Σ. την ειδικότερη μελέτη και εισήγηση 
συγκεκριμένου θέματος. Ο πρόεδρος μπορεί επίσης να 
καλεί τους συμβούλους που προβλέπονται στην περί¬ 
πτωση ιη' της παραγράφου 3 να παρίστανται και να 
εισηγούνται σε συνεδριάσεις που αφορούν το γνωστικό 
τους αντικείμενο. 

9. Για τις συζητήσεις και τις αποφάσεις της Δ.Ε.Π.Π.Σ. 
συντάσσονται πρακτικά, τα οποία καταχωρίζονται σε 
ειδικό βιβλίο. Τα πρακτικά συντάσσονται από τον γραμ¬ 
ματέα και επικυρώνονται από τη Δ.Ε.Π.Π.Σ. στην επόμενη 
συνεδρίαση, με επιμέλεια του προέδρου της. 

10. Στις συνεδριάσεις της Δ.Ε.Π.Π.Σ. μπορεί να παρί- 
στανται, ύστερα από πρόσκληση του προέδρου της, είτε 
εκπρόσωποι των συλλόγων γονέων των μαθητών ή των 
συλλόγων αποφοίτων των Π.Π.Σ. είτε εκπρόσωποι των 
εκπαιδευτικών και πολιτιστικών φορέων, όταν συζητού- 
νται θέματα που τους αφορούν. 

11. Κατά τα λοιπά εφαρμόζονται οι διατάξεις του Κώδικα 
Διοικητικής Διαδικασίας. 

12. Η Δ.Ε.Π.Π.Σ. συνεδριάζει στο Υπουργείο Παιδείας, 
Δια Βίου Μάθησης και Θρησκευμάτων και υποστηρίζεται 


διοικητικά από τη Γενική Διεύθυνση Διοίκησης Πρωτο¬ 
βάθμιας και Δευτεροβάθμιας Εκπαίδευσης της Κεντρικής 
Υπηρεσίας του Υπουργείου. 

13. Η αποζημίωση του προέδρου, του αντιπροέδρου και 
των λοιπών μελών της Δ.Ε.Π.Π.Σ., καθώς και του γραμμα¬ 
τέα, καθορίζεται σύμφωνα με τις κείμενες διατάξεις, με 
κοινή απόφαση των Υπουργών Οικονομικών και Παιδείας, 
Δια Βίου Μάθησης και Θρησκευμάτων, που δημοσιεύεται 
στην Εφημερίδα της Κυβερνήσεως. 

Άρθρο 41 

Επιστημονικό Εποπτικό Συμβούλιο 

1. Το ΕΠ.Ε.Σ. του Π.Π.Σ. είναι πενταμελές και συγκρο¬ 
τείται για τριετή θητεία με απόφαση του Υπουργού 
Παιδείας, Δια Βίου Μάθησης και Θρησκευμάτων από τα 
ακόλουθα μέλη: 

α) Ένα μέλος Δ.Ε.Π. ή Ε.Π. Α.Ε.Ι. ή εκπαιδευτικό της 
δημόσιας πρωτοβάθμιας ή δευτεροβάθμιας εκπαίδευσης 
με αντίστοιχα προσόντα, ο οποίος ορίζεται ύστερα από 
εισήγησή της Δ.Ε.Π.Π.Σ., ως πρόεδρο. 

β) Τον υπεύθυνο σχολικό σύμβουλο του Π.Π.Σ. Ο υπεύθυ¬ 
νος σχολικός σύμβουλος επιλέγεται από τη Δ.Ε.Π.Π.Σ. με 
κριτήριο την προσωπικότητα και τη γενική συγκρότησή 
του, ύστερα από πρόσκληση της Δ.Ε.Π.Π.Σ. και αίτηση 
των ενδιαφερομένων σχολικών συμβούλων της περιφε¬ 
ρειακής διεύθυνσης εκπαίδευσης στην οποία ανήκει το 
Π.Π.Σ., η οποία συνοδεύεται από βιογραφικό σημείωμα. 
Η Δ.Ε.Π.Π.Σ. αξιολογεί την προσωπικότητα και τη γενική 
συγκρότηση των υποψηφίων σύμφωνα με την περίπτωση 
γ' της παραγράφου 3 του άρθρου 48 και καταρτίζει σχε¬ 
τικό αξιολογικό πίνακα κατάταξης. Ο επιλεγείς σχολικός 
σύμβουλος οφείλει να καταθέσει φάκελο αποδεικτικών 
στοιχείων του βιογραφικού σημειώματος του. Αν υποβλη¬ 
θεί αναληθές βιογραφικό σημείωμα, ο επιλεγείς εκπίπτει 
από την ιδιότητα του υπεύθυνου σχολικού συμβούλου, 
γ) Τον διευθυντή του σχολείου, 
δ) Δύο εκπαιδευτικούς του Π.Π.Σ., οι οποίοι επιλέγονται 
από τη Δ.Ε.Π.Π.Σ. με βάση τα ακαδημαϊκά προσόντα 
τους στις επιστήμες της εκπαίδευσης (αγωγής) και με 
τη διαδικασία που προβλέπεται στην περίπτωση ιη' 
της παραγράφου 3 του άρθρου 40 για την επιλογή 
συμβούλων. 

2. Το ΕΠ.Ε.Σ. του Π.Π.Σ. έχει την παιδαγωγική και την 
επιστημονική ευθύνη του σχολείου. Προγραμματίζει τις 
ερευνητικές και επιμορφωτικές δραστηριότητες του σχο¬ 
λείου, καθώς και τις δράσεις που αφορούν την προσφορά 
του στην τοπική κοινωνία. Ειδικότερα: 

α) αποφασίζει για τη δημιουργία ομίλων μαθητών ή 
τμημάτων ενισχυτικής διδασκαλίας και για την εγγραφή 
μαθητών στους ομίλους και τα τμήματα αυτά, 
β) αποφασίζει την τροποποίηση του αναλυτικού και 
του ωρολογίου προγράμματος του Π.Π.Σ., προκειμένου να 
υλοποιηθούν καινοτομίες, να λειτουργήσουν οι όμιλοι, τα 
τμήματα ενισχυτικής διδασκαλίας, τα πιλοτικά ερευνητι¬ 
κά προγράμματα, η συνεργασία με σχολεία της ημεδαπής 
ή της αλλοδαπής και ό,τι άλλο κριθεί σκόπιμο κατά τον 
προγραμματισμό των δραστηριοτήτων του σχολείου, 
γ) συνεργάζεται με τον φορέα με τον οποίο τυχόν 
συνδέεται το σχολείο, σχεδιάζει, προγραμματίζει και συ¬ 
ντονίζει τις επιμορφωτικές και τις ερευνητικές δραστη¬ 
ριότητες, οι οποίες εγκρίνονται από τη Δ.Ε.Π.Π.Σ., 
δ) συνεργάζεται με το σύλλογο διδασκόντων του σχο¬ 
λείου στην οργάνωση και το σχεδίασμά του εκπαιδευτι¬ 
κού έργου του σχολείου, 

ε) καταρτίζει αξιολογικούς πίνακες κατάταξης των υπο¬ 
ψήφιων διευθυντών και λοιπών εκπαιδευτικών των Π.Π.Σ. 
κατά τα οριζόμενα στα άρθρα 42 και 48, αντίστοιχα, 
στ) συντονίζει την εσωτερική αξιολόγηση των Π.Π.Σ. και 
υποβάλλει τη σχετική έκθεση στη Δ.Ε.Π.Π.Σ. και 
ζ) διαχειρίζεται τους οικονομικούς πόρους του Π.Π.Σ., 
πέραν αυτών που διαχειρίζεται η αρμόδια σχολική επι¬ 
τροπή. 

3. Για τη λειτουργία του ΕΠ.Ε.Σ. εφαρμόζονται οι δια¬ 
τάξεις του Κώδικα Διοικητικής Διαδικασίας. 

Άρθρο 42 

Διευθυντής, υποδιευθυντής και σύλλογος διδασκό¬ 
ντων 

1. Την ευθύνη για την καθημερινή λειτουργία και την 
υλοποίηση του διετούς σχεδίου δράσης του Π.Π.Σ. έχουν 
ο διευθυντής, ο υποδιευθυντής και ο σύλλογος διδα¬ 
σκόντων. 

2. Ο διευθυντής του Π.Π.Σ. επιλέγεται από τη Δ.Ε.Π.Π.Σ. 
για τετραετή θητεία και όταν ελλείπει, απουσιάζει ή κω¬ 
λύεται αναπληρώνεται από τον υποδιευθυντή του σχο¬ 
λείου. 

3. Ως διευθυντές των Π.Π.Σ. επιλέγονται δημόσιοι εκπαι¬ 
δευτικοί της οικείας βαθμίδας με τουλάχιστον οκταετή 
διδακτική υπηρεσία στη δημόσια ή ιδιωτική εκπαίδευση, 
οι οποίοι απέχουν τουλάχιστον τέσσερα διδακτικά έτη 
από τη συμπλήρωση του προβλεπόμενου ορίου ηλικίας 
και του χρόνου υπηρεσίας για την αυτοδίκαιη απόλυση 
από την υπηρεσία. Στις αρχές κάθε τέταρτου έτους δη¬ 
μοσιεύεται σε δύο ημερήσιες εφημερίδες πανελλήνιας 
κυκλοφορίας προκήρυξη της Δ.Ε.Π.Π.Σ., η οποία εκδίδεται 
ύστερα από εισηγήσεις των ΕΠ.Ε.Σ. και με την οποία κα¬ 
λούνται οι εκπαιδευτικοί που έχουν τα νόμιμα προσόντα 
και επιθυμούν να επιλεγούν ως διευθυντές των Π.Π.Σ. να 
υποβάλουν αίτηση που συνοδεύεται από τα αναγκαία 
δικαιολογητικά, εντός της προθεσμίας που προβλέπεται 
στην προκήρυξη. Αν κατά τη διάρκεια των τριών πρώτων 
ετών της θητείας παραιτηθεί ή εκλείψει διευθυντής Π.Π.Σ., 
η θέση του προκηρύσσεται εκ νέου για το υπόλοιπο της 
θητείας. Αν παραιτηθεί ή εκλείψει διευθυντής κατά τη 
διάρκεια του τέταρτου έτους της θητείας, τα καθήκο¬ 
ντα του διευθυντή στο Π.Π.Σ. ασκεί για το υπόλοιπο της 
θητείας ο υποδιευθυντής. 

4. Κριτήρια επιλογής των διευθυντών των Π.Π.Σ. απο¬ 
τελούν: 

α) Η γνώση του αντικειμένου του προς άσκηση έργου, 
η οποία συνάγεται από: 

αα) την επιστημονική - παιδαγωγική συγκρότηση και 
κατάρτιση, όπως προκύπτει από το βιογραφικό σημείωμα 
και τα αποδεικτικά των προσόντων του υποψηφίου και 
ββ) την υπηρεσιακή κατάσταση, καθοδηγητική και διοι¬ 
κητική εμπειρία, όπως προκύπτει από το βιογραφικό ση¬ 
μείωμα και τα αποδεικτικά των προσόντων του. 

β) Η προσωπικότητα και η γενική συγκρότηση του υπο¬ 
ψηφίου, όπως αξιολογείται κατά την προφορική συνέ¬ 
ντευξη ενώπιον της Δ.Ε.Π.Π.Σ. 

γ) Η συμβολή του υποψηφίου στο εκπαιδευτικό έργο 
από τις θέσεις στις οποίες έχει υπηρετήσει, με έμφαση 
στις διοικητικές θέσεις της εκπαίδευσης, με βάση τις οι¬ 
κείες αξιολογικές εκθέσεις, εφόσον υπάρχουν για όλους 
τους υποψηφίους. 

δ) Η διακεκριμένη δράση και η συμμετοχή του υποψη¬ 
φίου σε καινοτόμες δραστηριότητες. 


Γ ια την εκτίμηση των παραπάνω κριτηρίων, ο υποψήφιος 
μαζί με την αίτησή του υποβάλλει σχετικό φάκελο. 

5. Κάθε εκπαιδευτικός μπορεί να υποβάλει αίτηση υπο¬ 
ψηφιότητας για δύο Π.Π.Σ. κατ’ ανώτατο όριο, με σειρά 
προτίμησης. Η αίτηση υποψηφιότητας, συνοδευόμενη από 
το σχετικό φάκελο, υποβάλλεται και στις δύο σχολικές 
μονάδες. Το ΕΠ.Ε.Σ. κάθε σχολικής μονάδας καταρτίζει 
αρχικό πίνακα κατάταξης των υποψηφίων που έχουν υπο¬ 
βάλει υποψηφιότητα για τη μονάδα αυτή, με αξιολογική 
σειρά, ύστερα από την εκτίμηση των κριτηρίων επιλογής 
των περιπτώσεων α', γ' και δ' της προηγούμενης παρα¬ 
γράφου, ο οποίος διαβιβάζεται στη Δ.Ε.Π.Π.Σ. μαζί με τις 
αιτήσεις και τους φακέλους των υποψηφίων. Η προθεσμία 
κατάρτισης των πινάκων από τα ΕΠ.Ε.Σ. και ανάρτησής 
τους καθορίζεται στην προκήρυξη των θέσεων. Δικαίω¬ 
μα ένστασης έχουν οι υποψήφιοι εκπαιδευτικοί ενώπιον 
της Δ.Ε.Π.Π.Σ. μέσα σε προθεσμία δέκα ημερών από την 
ανάρτηση του αξιολογικού πίνακα των υποψηφίων σε 
κάθε Π.Π.Σ. 

6. Η Δ.Ε.Π.Π.Σ., ύστερα από την κρίση επί των ενστά¬ 
σεων και εκτίμηση του κριτηρίου της περίπτωσης β' της 
παραγράφου 4 με βάση τη συνέντευξη των υποψηφίων, 
καταρτίζει τον τελικό αξιολογικό πίνακα κατάταξής τους. 
Η επιλογή των διευθυντών γίνεται από τη Δ.Ε.Π.Π.Σ. με 
βάση τον τελικό αξιολογικό πίνακα και τις δηλώσεις 
προτίμησης των υποψηφίων. Ο επιλεγείς εκπαιδευτικός 
τοποθετείται στη θέση του διευθυντή με απόφαση του 
Υπουργού Παιδείας, Δια Βίου Μάθησης και Θρησκευμά¬ 
των. Με όμοια απόφαση, που δημοσιεύεται στην Εφημε¬ 
ρίδα της Κυβερνήσεως, εξειδικεύονται τα κριτήρια των 
περιπτώσεων α', γ' και δ' της παραγράφου 4, καθορίζε¬ 
ται το ποιοτικό πλαίσιο αξιολόγησης του κριτηρίου της 
περίπτωσης β' της ίδιας παραγράφου και ρυθμίζονται 
τα ειδικότερα θέματα που αφορούν τον τρόπο και τη 
διαδικασία επιλογής των διευθυντών των Π.Π.Σ. 

7. Ο υποδιευθυντής του Π.Π.Σ. επιλέγεται από το οικείο 
ΕΠ.Ε.Σ. Το ΕΠ.Ε.Σ. καταρτίζει με αξιολογική σειρά πίνακα, 
ύστερα από εκτίμηση των κριτηρίων επιλογής των περι¬ 
πτώσεων α', γ' και δ' της παραγράφου 4 και ύστερα από 
αίτηση των υπηρετούντων εκπαιδευτικών στο Π.Π.Σ., η 
οποία συνοδεύεται από βιογραφικό σημείωμα και τα απο¬ 
δεικτικά των προσόντων τους. Ο επιλεγείς εκπαιδευτικός 
τοποθετείται στη θέση του υποδιευθυντή με απόφαση 
του οικείου περιφερειακού διευθυντή εκπαίδευσης για 
τετραετή θητεία. 

8. Ο σύλλογος διδασκόντων των Π.Π.Σ. πρωτοβάθμιας 
και δευτεροβάθμιας εκπαίδευσης μπορεί, ύστερα από ει¬ 
σήγηση του διευθυντή και σε συνεργασία με το ΕΠ.Ε.Σ., να 
ορίζει δύο δασκάλους ως συντονιστές ή δύο καθηγητές 
ειδικότητας ως συντονιστές για τα μαθήματα συγγενών 
ειδικοτήτων που διδάσκονται, αντίστοιχα. Κατά τα λοιπά, 
ο σύλλογος διδασκόντων ασκεί τις αρμοδιότητες που 
προβλέπονται από τις κείμενες διατάξεις. 

Άρθρο 43 

Συμβούλιο σχολείου 

1. Από τον ορισμό μιας σχολικής μονάδας ως Π.Π.Σ., με 
απόφαση του διευθυντή της συγκροτείται πενταμελές 
συμβούλιο του σχολείου από τα ακόλουθα μέλη: α) του 
διευθυντή του Π.Π.Σ., ως πρόεδρο, β) έναν εκπρόσωπο του 
δήμου με γνώσεις και εμπειρία σε θέματα παιδείας, που 
ορίζεται από το δημοτικό συμβούλιο, ως αντιπρόεδρο, 
γ) έναν εκπρόσωπο του συλλόγου γονέων και δ) δύο 
διακεκριμένες προσωπικότητες της τοπικής κοινωνίας, 

κατά προτίμηση αποφοίτους του σχολείου, οι οποίοι επι¬ 
λέγονται από τα μέλη των περιπτώσεων α' έως και γ'. 

2. Το συμβούλιο του σχολείου συνεδριάζει τακτικά και 
ασκεί τις ακόλουθες αρμοδιότητες: 

α) αποφασίζει για θέματα του σχολείου και για θέμα¬ 
τα που σχετίζονται με την προσφορά του στην τοπική 
κοινωνία, ύστερα από συζήτηση με εκπροσώπους των 
γονέων, των μαθητών των γυμνασίων και λυκείων, του 
συλλόγου των αποφοίτων του Π.Π.Σ. και της τοπικής 
κοινωνίας, 

β) συνεργάζεται με το σύλλογο αποφοίτων και το σύλ¬ 
λογο γονέων του Π.Π.Σ., καθώς και με τους αρμόδιους 
τοπικούς φορείς, ιδίως για θέματα υλικοτεχνικής υπο¬ 
δομής και οικονομικών πόρων της σχολικής μονάδας, 
καθώς και για πολιτισμικές δραστηριότητες στην τοπική 
κοινωνία και 

γ) εισηγείται στο ΕΠ.Ε.Σ. την αξιοποίηση και διάθεση 
των πόρων της σχολικής μονάδας, πέραν αυτών που 
διαχειρίζεται η αρμόδια σχολική επιτροπή. 

Άρθρο 44 

Σύνδεση Πρότυπων Πειραματικών Σχολείων 
διαφορετικών βαθμίδων και επιλογή μαθητών 

1. Τα Πρότυπα Πειραματικά νηπιαγωγεία μπορεί να 
συνδέονται με Πρότυπα Πειραματικά δημοτικά σχολεία, 
τα οποία επίσης μπορεί να συνδέονται με Πρότυπα Πει¬ 
ραματικά γυμνάσια. Η σύνδεση αυτή πραγματοποιείται 
με απόφαση του Υπουργού Παιδείας, Δια Βίου Μάθησης 
και Θρησκευμάτων, ύστερα από εισήγηση της Δ.Ε.Π.Π.Σ. 
Τα συνδεδεμένα Π.Π.Σ. διατηρούν τη διοικητική τους αυ¬ 
τοτέλεια. 

2. Υφιστάμενα πειραματικά νηπιαγωγεία, δημοτικά σχο¬ 
λεία και γυμνάσια τα οποία συνδέονται μεταξύ τους, 
ύστερα από τον ορισμό τους ως Π.Π.Σ. κατά τις διατάξεις 
του παρόντος νόμου, διατηρούν τη σύνδεση αυτή, ώστε 
οι απόφοιτοι του νηπιαγωγείου ή του δημοτικού σχολείου 
να εγγράφονται στο δημοτικό σχολείο ή το γυμνάσιο, 
αντίστοιχα, με βάση προϋποθέσεις οι οποίες ορίζονται 
με απόφαση της Δ.Ε.Π.Π.Σ., που εκδίδεται ύστερα από 
πρόταση του οικείου ΕΠ.Ε.Σ. και δημοσιεύεται στην Εφη¬ 
μερίδα της Κυβερνήσεως. Ο αριθμός των μαθητών που 
μπορεί να εγγραφούν στο Πρότυπο Πειραματικό δημο¬ 
τικό σχολείο ή γυμνάσιο είναι ίσος με τον αριθμό των 
αποφοίτων του συνδεδεμένου Πρότυπου Πειραματικού 
νηπιαγωγείου ή δημοτικού σχολείου, αντίστοιχα, προ¬ 
σαυξημένος έως και κατά 50%. 

3. Αν το Πρότυπο Πειραματικό δημοτικό σχολείο δεν 
συνδέεται με Πρότυπο Πειραματικό νηπιαγωγείο, η ει¬ 
σαγωγή των μαθητών γίνεται με κλήρωση. 

4. Αν το Πρότυπο Πειραματικό γυμνάσιο δεν συνδέεται 
με Πρότυπο Πειραματικό δημοτικό σχολείο, καθώς και 
στην περίπτωση της κάλυψης των επιπλέον θέσεων για 
τα συνδεδεμένα Πρότυπα Πειραματικά γυμνάσια, η εισα¬ 
γωγή μαθητών γίνεται με βάση προϋποθέσεις που ορί¬ 
ζονται με απόφαση της Δ.Ε.Π.Π.Σ., που εκδίδεται ύστερα 
από πρόταση του οικείου ΕΠ.Ε.Σ. και δημοσιεύεται στην 
Εφημερίδα της Κυβερνήσεως. 

5. Η εισαγωγή των μαθητών σε κάθε Πρότυπο Πειρα¬ 
ματικό λύκειο γίνεται ύστερα από εξετάσεις ή δοκιμασία 
(τεστ) δεξιοτήτων, σύμφωνα με απόφαση της Δ.Ε.Π.Π.Σ., 
που εκδίδεται ύστερα από πρόταση του οικείου ΕΠ.Ε.Σ. 
και δημοσιεύεται στην Εφημερίδα της Κυβερνήσεως. 
Η επιτυχής συμμετοχή σε εξετάσεις ή σε δοκιμασία 
(τεστ) δεξιοτήτων μπορεί να περιλαμβάνεται και στις 


προϋποθέσεις που ορίζονται για την εισαγωγή των μα¬ 
θητών στα Πρότυπα Πειραματικά γυμνάσια, σύμφωνα με 
τις παραγράφους 2 και 4. 

6. Η επιλογή των μαθητών στα Πρότυπα Πειραματικά 
νηπιαγωγεία γίνεται με κλήρωση. 

7. Ο αριθμός των μαθητών σε κάθε τμήμα για το νηπι¬ 
αγωγείο ή την Α' Δημοτικού ή την Α' Γυμνασίου ή την Α' 
Λυκείου κάθε σχολικού έτους καθορίζεται με απόφαση 
της Δ.Ε.Π.Π.Σ., που εκδίδεται ύστερα από αιτιολογημένη 
εισήγηση του ΕΠ.Ε.Σ. κάθε σχολείου, αφού ληφθούν υπό¬ 
ψη οι συνθήκες λειτουργίας του. 

8. Με απόφαση της Δ.Ε.Π.Π.Σ., ύστερα από αίτηση των 
ασκούντων τη γονική μέριμνα των ενδιαφερομένων μα¬ 
θητών, είναι δυνατή η κατά παρέκκλιση των διατάξεων 
των προηγούμενων παραγράφων εγγραφή και φοίτηση 
σε Π.Π.Σ. μαθητών με πιστοποιημένες ιδιαίτερες ικανότη¬ 
τες, σε αριθμό που δεν υπερβαίνει το 1% των μαθητών 
του σχολείου. Με απόφαση του Υπουργού Παιδείας, Δια 
Βίου Μάθησης και Θρησκευμάτων, που δημοσιεύεται στην 
Εφημερίδα της Κυβερνήσεως, ορίζονται οι προϋποθέσεις, 
τα αρμόδια όργανα και οι διαδικασίες πιστοποίησης. 

9. Η επιλογή των μαθητών στα Π.Π.Σ., σύμφωνα με τις 
διατάξεις του παρόντος άρθρου, γίνεται ανεξάρτητα από 
τον τόπο διαμονής τους. Η ευθύνη και τα έξοδα μετακί¬ 
νησης των μαθητών βαρύνουν τους ασκούντες τη γονική 
τους μέριμνα, τόσο για την πλήρη φοίτησή τους όσο και 
για τη φοίτησή τους στους ομίλους. 

Άρθρο 45 

Διάρθρωση ωρολογίου προγράμματος 
και λειτουργία ομίλων 

1. Κάθε Π.Π.Σ. ακολουθεί το ωρολόγιο πρόγραμμα των 
μη πρότυπων πειραματικών σχολείων, το οποίο μπορεί να 
αναμορφώνεται με απόφαση του οικείου ΕΠ.Ε.Σ., ανάλογα 
με τις ιδιαίτερες ανάγκες, τις ερευνητικές προτεραιότη¬ 
τες και τις συνθήκες λειτουργίας του σχολείου. 

2. Για την ανάπτυξη των ιδιαίτερων ικανοτήτων και 
κλίσεων των μαθητών, τόσο του Π.Π.Σ. όσο και των δη¬ 
μόσιων σχολικών μονάδων της ευρύτερης γεωγραφικής 
περιοχής του, με απόφαση του ΕΠ.Ε.Σ., που εγκρίνεται 
από τη Δ.Ε.Π.Π.Σ. και δημοσιεύεται στην Εφημερίδα της 
Κυβερνήσεως, δημιουργούνται όμιλοι και ρυθμίζονται 
τα θέματα οργάνωσης και λειτουργίας τους. Οι όμιλοι 
λειτουργούν πέρα από το ωρολόγιο πρόγραμμα μία ή 
δύο φορές την εβδομάδα ο καθένας, σύμφωνα με την 
παραπάνω απόφαση. 

3. Οι όμιλοι αφορούν γνωστικούς τομείς όπως τα μα¬ 
θηματικά, οι φυσικές επιστήμες, η γλώσσα, η λογοτε¬ 
χνία και λοιπά πεδία όπως τα εικαστικά, ο αθλητισμός 
κ.ά., ώστε να δημιουργούνται πυρήνες δημιουργικότητας 
και αριστείας που αξιοποιούν τις αυξημένες ικανότητες 
ορισμένων μαθητών, χωρίς να υπονομεύεται η κοινωνι¬ 
κοποίησή τους. 

4. Η εγγραφή των μαθητών των Π.Π.Σ. στους ομίλους 
γίνεται με αίτηση των ασκούντων τη γονική τους μέριμνα 
στο ΕΠ.Ε.Σ. του σχολείου, ύστερα από σύμφωνη γνώμη 
του δασκάλου του μαθητή και του διευθυντή της σχολι¬ 
κής μονάδας στην οποία φοιτά, προκειμένου για την πρω¬ 
τοβάθμια εκπαίδευση, και του διευθυντή της σχολικής 
μονάδας και του αρμόδιου συντονιστή του μαθήματος 
στο Π.Π.Σ., προκειμένου για τη δευτεροβάθμια εκπαίδευ¬ 
ση. Η εγγραφή των μαθητών στους ομίλους για μαθη¬ 
τές που φοιτούν στις δημόσιες σχολικές μονάδες μιας 
ορισμένης γεωγραφικής περιοχής γίνεται με απόφαση 

του ΕΠ.Ε.Σ. του Π.Π.Σ. με το οποίο συνδέονται τα σχο¬ 
λεία αυτά, ύστερα από αίτηση των ασκούντων τη γονική 
μέριμνα στο Ε.Π.Ε.Σ. και σύμφωνη γνώμη του αρμόδιου 
σχολικού συμβούλου και του διευθυντή του σχολείου 
στο οποίο φοιτά ο μαθητής. Αν δεν λειτουργούν όμιλοι 
στο συγκεκριμένο Π.Π.Σ. για το γνωστικό τομέα για τον 
οποίο ενδιαφέρονται οι μαθητές, μπορεί να εγγραφούν 
σε ομίλους γειτονικού Π.Π.Σ., εφόσον αυτοί λειτουργούν, 
με την ίδια διαδικασία. 

Άρθρο 46 
Σύνδεση με φορείς 

1. Τα Π.Π.Σ. μπορεί να συνδέονται: α) με Α.Ε.Ι. και ειδι¬ 
κότερα με πανεπιστήμια για τις σχολικές μονάδες της 
γενικής εκπαίδευσης και με Τ.Ε.1. ή την Α.Σ.ΠΑΙ.Τ.Ε. για τις 
σχολικές μονάδες της επαγγελματικής εκπαίδευσης, β) 
με ερευνητικούς φορείς και γ) με κοινωφελή ιδρύματα. 

2. Με κάθε φορέα που αναφέρεται στην παράγραφο 1 
μπορεί να συνδέονται περισσότερα του ενός Π.Π.Σ. Για 
συγκεκριμένες δραστηριότητες το Π.Π.Σ., με απόφαση της 
Δ.Ε.Π.Π.Σ., που εκδίδεται ύστερα από πρόταση του ΕΠ.Ε.Σ., 
μπορεί να συνεργάζεται και με τμήματα άλλων Α.Ε.Ι. ή με 
άλλους φορείς της ημεδαπής ή της αλλοδαπής. 

3. Η σύνδεση των σχολικών μονάδων με τους φορείς 
που αναφέρονται στην παράγραφο 1 γίνεται με κοινή 
απόφαση του Υπουργού Παιδείας, Δια Βίου Μάθησης 
και Θρησκευμάτων και του κατά περίπτωση αρμόδιου 
Υπουργού. Το περιεχόμενο της σύνδεσης, καθώς και οι 
σχετικές προϋποθέσεις και η διαδικασία, καθορίζονται 
με απόφαση του Υπουργού Παιδείας, Δια Βίου Μάθησης 
και Θρησκευμάτων, που δημοσιεύεται στην Εφημερίδα 
της Κυβερνήσεως. 

Άρθρο 47 

Σύνδεση των Πρότυπων Πειραματικών Σχολείων 
με τα δημόσια και ιδιωτικά σχολεία της 
πρωτοβάθμιας και δευτεροβάθμιας εκπαίδευσης 

1. Τα Π.Π.Σ. συνδέονται με τις σχολικές μονάδες της 
πρωτοβάθμιας και δευτεροβάθμιας δημόσιας εκπαίδευ¬ 
σης της ευρύτερης γεωγραφικής περιοχής τους για θέ¬ 
ματα που αφορούν τη δημιουργία ομίλων μαθητών. 

2. Τα Π.Π.Σ. συνδέονται επίσης με τις σχολικές μονά¬ 
δες της πρωτοβάθμιας και δευτεροβάθμιας δημόσιας 
και ιδιωτικής εκπαίδευσης της ευρύτερης γεωγραφικής 
περιοχής τους για θέματα που αφορούν την επαγγελμα¬ 
τική ανάπτυξη των εκπαιδευτικών αυτής της περιοχής. 
Στην περίπτωση αυτή το Π.Π.Σ. λειτουργεί ως φορέας 
ενδοσχολικής επιμόρφωσης και διοργανώνει σεμινάρια, 
ημερίδες, συνεργασίες μεταξύ των σχολικών μονάδων 
και των εκπαιδευτικών σε θέματα που αφορούν κυρίως 
την υποστήριξη του θεσμού του μέντορα, την εφαρμογή 
καινοτόμων και δημιουργικών δραστηριοτήτων, την εφαρ¬ 
μογή σύγχρονων μεθόδων διδασκαλίας και διοίκησης, 
καθώς και διεθνείς συνεργασίες. 

3. Η ευρύτερη γεωγραφική περιοχή κάθε Π.Π.Σ. ορίζεται 
με απόφαση του Υπουργού Παιδείας, Δια Βίου Μάθησης 
και Θρησκευμάτων, η οποία εκδίδεται ύστερα από εισή¬ 
γηση της Δ.Ε.Π.Π.Σ. 

Άρθρο 48 

Διδακτικό προσωπικό 

1. Το διδακτικό προσωπικό των Π.Π.Σ. αποτελείται από 
εκπαιδευτικούς όλων των κλάδων και των ειδικοτήτων 
της δημόσιας εκπαίδευσης, οι οποίοι επιλέγονται απο¬ 


κλειστικά σύμφωνα με τις διατάξεις του παρόντος άρ¬ 
θρου. 

2. Ως εκπαιδευτικοί των Π.Π.Σ. επιλέγονται δημόσιοι 
εκπαιδευτικοί της οικείας βαθμίδας με τουλάχιστον τε¬ 
τραετή διδακτική υπηρεσία στη δημόσια ή ιδιωτική εκπαί¬ 
δευση. Στις αρχές κάθε ημερολογιακού έτους εκδίδεται 
προκήρυξη της Δ.Ε.Π.Π.Σ., ύστερα από εισηγήσεις των 
ΕΠ.Ε.Σ., η οποία δημοσιεύεται σε δύο ημερήσιες εφημε¬ 
ρίδες πανελλήνιας κυκλοφορίας και με την οποία καλού¬ 
νται οι εκπαιδευτικοί που έχουν τα νόμιμα προσόντα και 
επιθυμούν να επιλεγούν σε θέσεις με θητεία εκπαιδευ¬ 
τικών των Π.Π.Σ., να υποβάλουν αίτηση που συνοδεύεται 
από τα αναγκαία δικαιολογητικά, εντός της προθεσμίας 
που προβλέπεται στην προκήρυξη. 

3. Κριτήρια επιλογής των εκπαιδευτικών των Π.Π.Σ. 
αποτελούν: 

α) Η αξιολόγηση των σπουδών και της εμπειρίας των 
υποψηφίων και ιδίως η προηγούμενη εμπειρία στο γνω¬ 
στικό τους αντικείμενο, τα ακαδημαϊκά και λοιπά πιστο¬ 
ποιημένα προσόντα, η επιτυχής παρακολούθηση προ¬ 
γραμμάτων επαγγελματικής ανάπτυξης, η συμμετοχή σε 
μορφές παιδαγωγικής καθοδήγησης και η υπηρεσία σε 
πειραματικά σχολεία. 

β) Η αξιολόγηση της παρούσας επαγγελματικής δυ¬ 
νατότητας των υποψηφίων, όπως προκύπτει με βάση 
τις οικείες αξιολογικές εκθέσεις, εφόσον υπάρχουν για 
όλους τους υποψηφίους, τους προσωπικούς φακέλους 
τους και από την παρατήρηση στην τάξη από τους οι¬ 
κείους σχολικούς συμβούλους. Ειδικότερα, η αξιολόγηση 
αφορά ιδίως τη διδακτική και παιδαγωγική επάρκεια, την 
αποδοτικότητα των μαθητών των υποψηφίων με βάση 
τους στόχους του προγράμματος σπουδών, την ανά¬ 
πτυξη καινοτόμων εκπαιδευτικών δράσεων, τη χρήση 
νέας τεχνολογίας και την αξιοποίηση ποικίλου υλικού και 
πηγών στη διδασκαλία, την εφαρμογή διαφοροποιημένης 
παιδαγωγικής στη διδακτική πράξη και την ανάπτυξη 
συνεργατικών δράσεων στο σχολείο και την κοινότητα. 

γ) Η προσωπικότητα και η γενική συγκρότηση του υπο¬ 
ψηφίου, όπως αξιολογείται κατά την προφορική συνέ¬ 
ντευξη ενώπιον της Δ.Ε.Π.Π.Σ. 

Για την εκτίμηση των παραπάνω κριτηρίων, ο υποψήφι¬ 
ος μαζί με την αίτησή του υποβάλει σχετικό προσωπικό 
φάκελο. 

4. Κάθε εκπαιδευτικός μπορεί να υποβάλει αίτηση υπο¬ 
ψηφιότητας για πέντε θέσεις εκπαιδευτικών Π.Π.Σ. κατ’ 
ανώτατο όριο, με σειρά προτίμησης. Η αίτηση υποψηφιό¬ 
τητας, συνοδευόμενη από το σχετικό φάκελο, υποβάλ¬ 
λεται στο Π.Π.Σ. της πρώτης προτίμησής του. Το ΕΠ.Ε.Σ. 
του Π.Π.Σ. αυτού, σε συνεργασία με τον συντονιστή του 
μαθήματος ή των μαθημάτων που αντιστοιχούν σε κάθε 
ειδικότητα, καταρτίζει αρχικούς πίνακες κατάταξης των 
υποψηφίων ανά κλάδο και ειδικότητα με αξιολογική σει¬ 
ρά, ύστερα από εκτίμηση των κριτηρίων επιλογής των 
περιπτώσεων α' και β' της προηγούμενης παραγράφου, 
οι οποίοι διαβιβάζονται στη Δ.Ε.Π.Π.Σ. μαζί με τις αιτή¬ 
σεις και τους φακέλους των υποψηφίων. Η προθεσμία 
κατάρτισης των πινάκων από τα ΕΠ.Ε.Σ. και ανάρτησής 
τους καθορίζεται στην προκήρυξη των θέσεων. Δικαίω¬ 
μα ένστασης έχουν οι υποψήφιοι εκπαιδευτικοί ενώπιον 
της Δ.Ε.Π.Π.Σ. μέσα σε προθεσμία δέκα ημερών από την 
ανάρτηση του αξιολογικού πίνακα κατάταξης των υπο¬ 
ψηφίων σε κάθε Π.Π.Σ. 

5. Η Δ.Ε.Π.Π.Σ., ύστερα από την κρίση επί των ενστά¬ 
σεων και εκτίμηση του κριτηρίου της περίπτωσης γ' της 

παραγράφου 3 με βάση τη συνέντευξη με τους υποψη¬ 
φίους, καταρτίζει τους τελικούς αξιολογικούς πίνακες 
κατάταξης των υποψηφίων, ανά κλάδο και ειδικότητα, 
και επιλέγει τους εκπαιδευτικούς που θα καταλάβουν 
τις προκηρυχθείσες θέσεις. Με απόφαση του Υπουργού 
Παιδείας, Δια Βίου Μάθησης και Θρησκευμάτων, που δη¬ 
μοσιεύεται στην Εφημερίδα της Κυβερνήσεως, εξειδικεύ¬ 
ονται τα κριτήρια των περιπτώσεων α' και β' της παρα¬ 
γράφου 3, καθορίζεται το ποιοτικό πλαίσιο αξιολόγησης 
του κριτηρίου της περίπτωσης γ' της ίδιας παραγράφου 
και ρυθμίζονται τα ειδικότερα θέματα που αφορούν τον 
τρόπο και τη διαδικασία επιλογής των εκπαιδευτικών 
των Π.Π.Σ. 

6. Ο επιλεγείς εκπαιδευτικός τοποθετείται με από¬ 
φαση του Υπουργού Παιδείας, Δια Βίου Μάθησης και 
Θρησκευμάτων για πενταετή θητεία. Κατά τη διάρκεια 
της θητείας του ο εκπαιδευτικός δεν μετατίθεται ούτε 
αποσπάται. Κατ’ εξαίρεση είναι δυνατή η μετάθεση ή 
απόσπαση εκπαιδευτικού που υπηρετεί σε Π.Π.Σ. για 
λόγους ανωτέρας βίας. Στην περίπτωση αυτή λήγει η 
θητεία του εκπαιδευτικού, ο οποίος δεν έχει δικαίωμα 
υποβολής υποψηφιότητας για επιλογή σε θέση διευθυντή 
ή εκπαιδευτικού Π.Π.Σ. για την επόμενη τριετία. 

7. Το διδακτικό και εργασιακό ωράριο του διευθυντή, 
του υποδιευθυντή και των λοιπών εκπαιδευτικών που 
υπηρετούν στο Π.Π.Σ. είναι το ίδιο με το ωράριο των 
εκπαιδευτικών που υπηρετούν στα αντίστοιχα μη πρό¬ 
τυπα πειραματικά σχολεία. Με απόφαση του Υπουργού 
Παιδείας, Δια Βίου Μάθησης και Θρησκευμάτων, που δη¬ 
μοσιεύεται στην Εφημερίδα της Κυβερνήσεως, μπορεί να 
τροποποιείται το διδακτικό ωράριο των υπηρετούντων 
εκπαιδευτικών στα Π.Π.Σ. 

8. Στους διευθυντές, υποδιευθυντές και λοιπούς εκπαι¬ 
δευτικούς που υπηρετούν με οποιαδήποτε σχέση στα 
Π.Π.Σ. καταβάλλεται ειδικό επίδομα, το ύψος του οποίου 
καθορίζεται με κοινή απόφαση των Υπουργών Οικονομι¬ 
κών και Παιδείας, Δια Βίου Μάθησης και Θρησκευμάτων, 
που δημοσιεύεται στην Εφημερίδα της Κυβερνήσεως. 

9. Κατά τη διάρκεια του σχολικού έτους και εφόσον 
υπάρχουν ανάγκες αναπλήρωσης εκπαιδευτικών οι οποίοι 
απουσιάζουν για οποιονδήποτε λόγο, προσλαμβάνονται 
με αίτησή τους και ύστερα από προκήρυξη που εκδίδει 
το οικείο ΕΠ.Ε.Σ, αναπληρωτές εκπαιδευτικοί που διαθέ¬ 
τουν αυξημένα ακαδημαϊκά προσόντα και έχουν επιτύχει 
τη βαθμολογική βάση στον τελευταίο διαγωνισμό του 
Α.Σ.Ε.Π. για την επιλογή εκπαιδευτικών. Αν δεν υποβλη¬ 
θούν αιτήσεις για πρόσληψη αναπληρωτών με αυξημένα 
ακαδημαϊκά προσόντα, τα κενά καλύπτονται από τους 
πίνακες κατάταξης αναπληρωτών εκπαιδευτικών των 
μη πρότυπων πειραματικών σχολείων. Η πρόσληψη των 
αναπληρωτών γίνεται με απόφαση του ΕΠ.Ε.Σ., η οποία 
εγκρίνεται από τη Δ.Ε.Π.Π.Σ. 

Άρθρο 49 

Διοικητική στελέχωση των Πρότυπων 
Πειραματικών Σχολείων 

1. Κάθε Π.Π.Σ. μπορεί να στελεχώνεται με έναν ψυχολό¬ 
γο από τους προβλεπόμενους στην επόμενη παράγραφο, 
δύο διοικητικούς υπαλλήλους ΔΕ κατηγορίας και έναν 
κλητήρα - επιστάτη - φύλακα - νυκτοφύλακα κατηγορίας 
Υ.Ε. Η τοποθέτηση του προσωπικού αυτού γίνεται με 
απόφαση του Υπουργού Παιδείας, Δια Βίου Μάθησης 
και Θρησκευμάτων. 

2. Για τη στελέχωση των Π.Π.Σ., με κοινή απόφαση των 
Υπουργών Εσωτερικών, Αποκέντρωσης και Ηλεκτρονικής 


Διακυβέρνησης, Οικονομικών και Παιδείας, Δια Βίου Μά¬ 
θησης και Θρησκευμάτων, που δημοσιεύεται στην Εφημε¬ 
ρίδα της Κυβερνήσεως, αυξάνονται οι θέσεις του διοικη¬ 
τικού προσωπικού των Π.Π.Σ. και συνιστώνται θέσεις του 
κλάδου ΠΕ Ψυχολόγων. Τυπικά προσόντα για το διορισμό 
σε θέσεις του κλάδου ΠΕ Ψυχολόγων αποτελούν πτυ¬ 
χίο ψυχολογίας και μεταπτυχιακός τίτλος σπουδών σε 
θέματα που σχετίζονται με τη σχολική ψυχολογία ή τη 
συμβουλευτική. 

Άρθρο 50 

Αξιολόγηση του εκπαιδευτικού έργου των Πρότυπων 

Πειραματικών Σχολείων και του προσωπικού τους 

1. Η συστηματική εσωτερική και εξωτερική αξιολόγηση 
των Π.Π.Σ. έχει σκοπό τη διασφάλιση και τη διαρκή βελ¬ 
τίωση της ποιότητας του προσφερόμενου εκπαιδευτικού 
έργου και των εκπαιδευτικών αποτελεσμάτων. 

2. Κάθε Π.Π.Σ., μέχρι το τέλος Σεπτεμβρίου κάθε δεύ¬ 
τερου έτους, καταρτίζει σχέδιο δράσης με τους εκπαι¬ 
δευτικούς στόχους για δύο σχολικά έτη, το οποίο αφορά 
το σύνολο των δραστηριοτήτων του Π.Π.Σ., τα ζητήματα 
προγραμματισμού, οργάνωσης, λειτουργίας και αποτε¬ 
λεσμάτων του, καθώς και την αποτελεσματικότητα του 
εκπαιδευτικού σχεδιασμού και την εφαρμογή των εκπαι¬ 
δευτικών πολιτικών. 

3. Στο τέλος κάθε δεύτερου σχολικού έτους το Π.Π.Σ. 
συντάσσει έκθεση εσωτερικής αξιολόγησης με την οποία 
αξιολογούνται: 

α) η απόδοση της σχολικής μονάδας στο σύνολό της, 

β) η επίτευξη των εκπαιδευτικών στόχων που είχαν 
τεθεί στο σχέδιο δράσης και 

γ) οι επιτυχίες που πραγματοποιήθηκαν και οι αδυνα¬ 
μίες και τα προβλήματα που αντιμετωπίστηκαν κατά τη 
διάρκεια των δύο σχολικών ετών. 

Με την ίδια έκθεση διατυπώνονται προτάσεις βελτίω¬ 
σης για τα επόμενα δύο σχολικά έτη. 

4. Το σχέδιο δράσης και η έκθεση εσωτερικής αξιο¬ 
λόγησης καταρτίζονται με ευθύνη του διευθυντή της 
σχολικής μονάδας, σε συνεργασία με το σύλλογο διδα¬ 
σκόντων και με το συντονισμό του ΕΠ.Ε.Σ., γνωστοποιού¬ 
νται στους μαθητές και το σύλλογο γονέων και δημοσι¬ 
εύονται στις ιστοσελίδες του σχολείου στο διαδίκτυο. Η 
έκθεση εσωτερικής αξιολόγησης αποτελεί τη βάση για 
την εξωτερική αξιολόγηση που πραγματοποιείται από τη 
Δ.Ε.Π.Π.Σ. ανά τετραετία. Αποτιμώντας τα ευρήματα της 
εξωτερικής αξιολόγησης, η Δ.Ε.Π.Π.Σ. γνωμοδοτεί στον 
Υπουργό Παιδείας, Δια Βίου Μάθησης και Θρησκευμάτων 
σχετικά με τη διατήρηση ή τον αποχαρακτηρισμό ενός 
σχολείου ως Π.Π.Σ. 

5. Οι διευθυντές των Π.Π.Σ. αξιολογούνται από τη 
Δ.Ε.Π.Π.Σ. ανά διετία, καθώς και τρεις μήνες πριν από τη 
λήξη της τετραετούς θητείας τους. Η αξιολόγηση αφο¬ 
ρά ιδίως τη διοικητική και καθοδηγητική επάρκεια, τον 
εμπλουτισμό του σχολικού προγράμματος με καινοτόμες 
δράσεις, την ποιοτική ανάπτυξη της σχολικής ζωής, την 
κινητοποίηση όλων των παραγόντων της εκπαιδευτικής 
διαδικασίας και την επίτευξη των στόχων του σχεδίου 
δράσης του Π.Π.Σ. Έως την 30ή Ιουνίου κάθε δεύτερου 
έτους, το ΕΠ.Ε.Σ., με βάση τον προσωπικό φάκελο του 
αξιολογούμενου διευθυντή και την αξιολογική έκθεση 
του περιφερειακού διευθυντή εκπαίδευσης, συντάσσει 
σχετική αξιολογική έκθεση, την οποία εισηγείται στη 
Δ.Ε.Π.Π.Σ. Αν η αξιολόγηση της Δ.Ε.Π.Π.Σ. δεν είναι θετική, 
με απόφασή της διακόπτεται η θητεία των αξιολογου- 

μενών. Τρεις μήνες πριν από τη λήξη της τετραετούς 
θητείας, το ΕΠ.Ε.Σ. εισηγείται νέα αξιολογική έκθεση, 
σύμφωνα με τα ανωτέρω. Η θετική αξιολόγηση από τη 
Δ.Ε.Π.Π.Σ. οδηγεί στην ανανέωση της θητείας των αξιο- 
λογουμένων, εφόσον το επιθυμούν, για μία ακόμη τετρα¬ 
ετία, χωρίς δυνατότητα περαιτέρω ανανέωσης. Για την 
εφαρμογή της παραγράφου αυτής, το ΕΠ.Ε.Σ. εισηγείται 
στη Δ.Ε.Π.Π.Σ. χωρίς τη συμμετοχή των αξιολογουμένων. 
Οι υποδιευθυντές των Π.Π.Σ. αξιολογούνται από το ΕΠ.Ε.Σ. 
ανά διετία, καθώς και τρεις μήνες πριν από τη λήξη της 
τετραετούς θητείας τους. Η αξιολόγηση αφορά ιδίως τη 
διοικητική και καθοδηγητική επάρκεια, τον εμπλουτισμό 
του σχολικού προγράμματος με καινοτόμες δράσεις, την 
ποιοτική ανάπτυξη της σχολικής ζωής, την κινητοποίηση 
όλων των παραγόντων της εκπαιδευτικής διαδικασίας και 
την επίτευξη των στόχων του σχεδίου δράσης του Π.Π.Σ. 
Έως την 30ή Ιουνίου κάθε δεύτερου έτους, το ΕΠ.Ε.Σ. 
αξιολογεί τον υποδιευθυντή, με βάση τον προσωπικό του 
φάκελο και την παρατήρηση στην τάξη από τον υπεύθυνο 
σχολικό σύμβουλο. Αν η αξιολόγηση της Δ.Ε.Π.Π.Σ. δεν 
είναι θετική, με απόφασή της διακόπτεται η θητεία των 
αξιολογουμένων. Τρεις μήνες πριν από τη λήξη της τε¬ 
τραετούς θητείας, το ΕΠ.Ε.Σ. αξιολογεί τον υποδιευθυντή, 
σύμφωνα με τα ανωτέρω. Η θετική αξιολόγηση από το 
ΕΠ.Ε.Σ. οδηγεί στην ανανέωση της θητείας των αξιολο- 
γουμένων, εφόσον το επιθυμούν, για μία ακόμη τετραετία, 
χωρίς δυνατότητα περαιτέρω ανανέωσης. 

6. Τα μέλη του εκπαιδευτικού προσωπικού των Π.Π.Σ. 
αξιολογούνται από το ΕΠ.Ε.Σ. για το εκπαιδευτικό τους 
έργο ανά διετία, καθώς και τρεις μήνες πριν από τη λήξη 
της πενταετούς θητείας τους στο Π.Π.Σ. Η αξιολόγηση 
αφορά ιδίως τη διδακτική και παιδαγωγική επάρκεια, 
την αποδοτικότητα των μαθητών με βάση τους στόχους 
του προγράμματος σπουδών, την ανάπτυξη καινοτόμων 
εκπαιδευτικών δράσεων, τη χρήση νέας τεχνολογίας και 
την αξιοποίηση ποικίλου υλικού και πηγών στη διδασκα¬ 
λία, την εφαρμογή διαφοροποιημένης παιδαγωγικής στη 
διδακτική πράξη και την ανάπτυξη συνεργατικών δράσε¬ 
ων στο σχολείο και την κοινότητα. Έως την 30ή Ιουνίου 
κάθε δεύτερου έτους, το ΕΠ.Ε.Σ., με βάση τον προσωπικό 
φάκελο κάθε εκπαιδευτικού και την παρατήρηση στην 
τάξη από τον υπεύθυνο σχολικό σύμβουλο, συντάσσει 
σχετική αξιολογική έκθεση. Αν η αξιολόγηση δεν είναι θε¬ 
τική, με απόφαση της Δ.Ε.Π.Π.Σ. διακόπτεται η θητεία του 
εκπαιδευτικού στο Π.Π.Σ. Τρεις μήνες πριν από τη λήξη 
της πενταετούς θητείας, το ΕΠ.Ε.Σ. συντάσσει αξιολογική 
έκθεση, σύμφωνα με τα ανωτέρω. Η θετική αξιολόγηση 
από το Ε.ΠΕ.Σ. οδηγεί στην ανανέωση της θητείας του 
εκπαιδευτικού, εφόσον το επιθυμεί, για μία ακόμη πεντα¬ 
ετία, χωρίς δυνατότητα περαιτέρω ανανέωσης. 

7. Οι όροι της θετικής αξιολόγησης και κάθε θέμα σχε¬ 
τικό με την εφαρμογή των παραγράφων 5 και 6 καθο¬ 
ρίζονται με απόφαση του Υπουργού Παιδείας, Δια Βίου 
Μάθησης και Θρησκευμάτων, που δημοσιεύεται στην 
Εφημερίδα της Κυβερνήσεως. 

8. Για τους διευθυντές και τους λοιπούς εκπαιδευτι¬ 
κούς των Π.Π.Σ., των οποίων λήγει και δεν ανανεώνεται 
η θητεία, εφαρμόζονται οι διατάξεις της παραγράφου 4 
του άρθρου 37. 

Άρθρο 51 

Μεταβατικές διατάξεις 

1. Κατά την πρώτη εφαρμογή του παρόντος νόμου ως 
Π.Π.Σ. μπορεί να οριστούν σύμφωνα με τις διατάξεις του 


άρθρου 37, το αργότερο έως 15.10.2011, σχολεία των ακό¬ 
λουθων περιπτώσεων: 

α) Πειραματικά σχολεία της πρωτοβάθμιας και δευτε¬ 
ροβάθμιας εκπαίδευσης των πανεπιστημίων, 

β) Σχολεία τα οποία λειτουργούν ή έχουν λειτουργήσει 
ως πρότυπα ή πειραματικά, περιλαμβανομένων των ολο¬ 
ήμερων πειραματικών δημοτικών σχολείων και 

γ) δύο Επαγγελματικά Λύκεια (ΕΠΑ.Λ.). 

Κατά την πρώτη εφαρμογή του παρόντος νόμου, τα 
σχολεία τα οποία ορίζονται ως Π.Π.Σ. δεν μπορεί να υπερ- 
βούν τα δεκαπέντε νηπιαγωγεία και δημοτικά σχολεία, 
τα δεκαπέντε γυμνάσια και τα δεκαπέντε λύκεια. 

2. Τα σχολεία που αναφέρονται στην προηγούμενη πα¬ 
ράγραφο υποβάλλουν αίτηση και φάκελο αξιολόγησής 
τους στη Δ.Ε.Π.Π.Σ. έως τις 15.9.2011. Ο χαρακτηρισμός 
των παραπάνω σχολείων ως Π.Π.Σ. ή, για τις σχολικές 
μονάδες των περιπτώσεων α'και β' της προηγούμενης 
παραγράφου ο αποχαρακτηρισμός τους από πειραματικά 
σχολεία, αν αξιολογηθούν αρνητικά, πραγματοποιείται 
με απόφαση του Υπουργού Παιδείας, Διά Βίου Μάθησης 
και Θρησκευμάτων, που εκδίδεται ύστερα από γνώμη της 
Δ.Ε.Π.Π.Σ. μέσα στην προθεσμία της παραγράφου 1 και 
δημοσιεύεται στην Εφημερίδα της Κυβερνήσεως. 

3. Κατά την πρώτη εφαρμογή των διατάξεων του νόμου 
αυτού, ως μέλος του ΕΠ.Ε.Σ. ορίζεται εκπαιδευτικός από 
το ήδη υπηρετούν εκπαιδευτικό προσωπικό του Π.Π.Σ., 
σύμφωνα με τις διατάξεις του παρόντος. Η πρώτη θητεία 
κάθε ΕΠ.Ε.Σ. διαρκεί μέχρι την ολοκλήρωση της επιλογής 
του διευθυντή και του εκπαιδευτικού προσωπικού του 
Π.Π.Σ. από τη Δ.Ε.Π.Π.Σ. σύμφωνα με τις διατάξεις του 
παρόντος νόμου και πάντως όχι πέραν της λήξης του 
σχολικού έτους 2011 - 2012. Η λήξη της θητείας κάθε 
ΕΠ.Ε.Σ., σύμφωνα με το προηγούμενο εδάφιο, διαπιστώ¬ 
νεται με απόφαση της Δ.Ε.Π.Π.Σ., η οποία δημοσιεύεται 
στην Εφημερίδα της Κυβερνήσεως. 

4. Κατά την πρώτη εφαρμογή του παρόντος νόμου, 
η επιλογή των διευθυντών και των υποδιευθυντών των 
κατά την παράγραφο 1 υποψήφιων Π.Π.Σ. γίνεται σύμφωνα 
με τις διατάξεις των άρθρων 10 έως και 29 του ν. 3848/ 
2010. Οι διευθυντές και οι υποδιευθυντές των σχολικών 
μονάδων που θα ορισθούν ως Π.Π.Σ. υπάγονται ύστερα 
από την επιλογή τους στις διατάξεις των παραγράφων 
5, 7 και 8 του άρθρου 50. 

5. Όσοι εκπαιδευτικοί υπηρετούν κατά τη δημοσίευση 
του νόμου αυτού με οργανική θέση στα λειτουργούντα 
πειραματικά σχολεία, ύστερα από τον ορισμό των σχο¬ 
λείων αυτών ως Π.Π.Σ., υπηρετούν στα σχολεία αυτά έως 
τη λήξη του σχολικού έτους 2011 - 2012. Κατά τη λήξη 
του διδακτικού έτους 2011 - 2012 αξιολογούνται από τη 
Δ.Ε.Π.Π.Σ. με βάση τα κριτήρια της παραγράφου 3 του 
άρθρου 48. Το κριτήριο της περίπτωσης β' της παραγρά¬ 
φου αυτής αφορά το διδακτικό έτος 2011 - 2012, το οποίο 
για την εφαρμογή της παρούσας παραγράφου λήγει στις 
10.5.2012, με συνεκτίμηση και της συνολικής υπηρεσίας 
του εκπαιδευτικού στα πρότυπα ή πειραματικά σχολεία, 
ανάλογα με την αξιολογική έκθεση κάθε υποψηφίου. 
Οι αξιολογικές εκθέσεις των ανωτέρω εκπαιδευτικών 
καταρτίζονται μέχρι 10.6.2012, οι δε επιλογές τους για 
τις θέσεις με θητεία ολοκληρώνονται μέχρι 20.7.2012. Αν 
η αξιολόγηση της Δ.Ε.Π.Π.Σ. είναι θετική, οι εκπαιδευτικοί 
αυτοί επιλέγονται ως εκπαιδευτικοί του οικείου Π.Π.Σ. 
για πενταετή θητεία. Οι όροι της θετικής αξιολόγησης 
και κάθε θέμα σχετικό με την εφαρμογή της παρούσας 
παραγράφου καθορίζονται με απόφαση του Υπουργού 

Παιδείας, Δια Βίου Μάθησης και Θρησκευμάτων, που δη¬ 
μοσιεύεται στην Εφημερίδα της Κυβερνήσεως. 

6. Όσοι εκπαιδευτικοί υπηρετούν με οργανική θέση 
κατά το χρόνο που θα οριστούν τα ανωτέρω σχολεία 
ως Π.Π.Σ. και δεν επιλεγούν για την κάλυψη θέσεων με 
θητεία σε Π.Π.Σ., σύμφωνα με την προηγούμενη παρά¬ 
γραφο μέχρι το τέλος του σχολικού έτους 2011 - 2012, 
τίθενται στη διάθεση του οικείου Π.Υ.Σ.Π.Ε. ή Π.Υ.Σ.Δ.Ε. και 
τοποθετούνται κατά προτεραιότητα στις πρώτες οργανι¬ 
κές θέσεις της ειδικότητάς τους που θα κενωθούν στην 
περιοχή μετάθεσης στην οποία υπηρετούσαν. 

7. Η προκήρυξη των κενών θέσεων εκπαιδευτικών Π.Π.Σ. 
που προκύπτουν μετά την ολοκλήρωση της διαδικασίας 
της παραγράφου 5 γίνεται κατ’ εξαίρεση μέχρι 30.7.2012 
και οι επιλογές ολοκληρώνονται μέχρι 10.9.2012. 

8. Από το σχολικό έτος 2010 - 2011 δεν πραγματοποιού¬ 
νται μεταθέσεις εκπαιδευτικών: α) στα πειραματικά σχο¬ 
λεία της πρωτοβάθμιας και δευτεροβάθμιας εκπαίδευσης 
των πανεπιστημίων και β) στα σχολεία τα οποία κατά τη 
δημοσίευση του παρόντος νόμου λειτουργούν ή έχουν 
λειτουργήσει ως πειραματικά. Οι ανάγκες που προκύ¬ 
πτουν από την ύπαρξη κενών θέσεων εκπαιδευτικών στα 
σχολεία του προηγούμενου εδαφίου καλύπτονται για το 
σχολικό έτος 2011- 2012 με απόσπαση από τους εκπαιδευ¬ 
τικούς που έχουν ζητήσει μετάθεση στα σχολεία αυτά και 
ύστερα από δήλωσή τους ότι επιθυμούν την απόσπαση. 
Αν οι εκπαιδευτικοί αυτοί δεν επαρκούν για την κάλυψη 
των αναγκών, οι ανάγκες αυτές για το σχολικό έτος 
2011-2012 καλύπτονται με αποσπάσεις εκπαιδευτικών ή 
με πρόσληψη προσωρινών αναπληρωτών. 

9. Από το σχολικό έτος 2012- 2013 δεν πραγματοποι¬ 
ούνται αποσπάσεις εκπαιδευτικών στα Π.Π.Σ., οι δε απο¬ 
σπάσεις που θα πραγματοποιηθούν για το σχολικό έτος 

2011- 2012 λήγουν την 31.8.2012. 

10. Το σχολικό έτος 2011-2012 η εγγραφή των μαθητών 
στα σχολεία της παραγράφου 1 γίνεται σύμφωνα με τις 
μέχρι σήμερα ισχύουσες διατάξεις. Η εγγραφή των μαθη¬ 
τών των Π.Π.Σ. σύμφωνα με τις διατάξεις του άρθρου 44 
αρχίζει από το σχολικό έτος 2012-2013. Η εγγραφή των 
μαθητών στα νηπιαγωγεία, την Α' τάξη του δημοτικού 
σχολείου, την Α' τάξη του γυμνασίου και την Α' τάξη του 
λυκείου των σχολικών μονάδων που θα αποχαρακτηρι- 
σθούν από πειραματικά σχολεία, από το σχολικό έτος 

2012- 2013 και εξής γίνεται σύμφωνα με τις διατάξεις που 
διέπουν την εγγραφή των μαθητών στα μη πρότυπα πει¬ 
ραματικά σχολεία. Οι μαθητές των λοιπών τάξεων αυτών 
των σχολικών μονάδων εξακολουθούν τη φοίτησή τους 
στο νηπιαγωγείο ή το δημοτικό σχολείο ή το γυμνάσιο ή 
το λύκειο αντίστοιχα έως την ολοκλήρωσή τους, εφόσον 
οι ίδιοι το επιθυμούν. 

11. Με την επιφύλαξη του δεύτερου εδαφίου της παρα¬ 
γράφου 7 του άρθρου 48 για τα σχολεία που θα οριστούν 
ως Πρότυπα Πειραματικά από το σχολικό έτος 2011-2012 
το διδακτικό και εργασιακό ωράριο του διευθυντή, του 
υποδιευθυντή και των λοιπών εκπαιδευτικών των κατά 
τη δημοσίευση του παρόντος νόμου λειτουργούντων 
πειραματικών σχολείων είναι το ίδιο με το ωράριο των 
εκπαιδευτικών που υπηρετούν στις λοιπές σχολικές μο¬ 
νάδες. 

Άρθρο 52 

Συμπληρωματική εφαρμογή διατάξεων 

Για τα θέματα που δεν ρυθμίζονται από τις διατάξεις 
του παρόντος Κεφαλαίου εφαρμόζονται συμπληρωματικά 


οι διατάξεις που ισχύουν για τις σχολικές μονάδες της 
δημόσιας πρωτοβάθμιας και δευτεροβάθμιας εκπαίδευ¬ 
σης. 

ΚΕΦΑΛΑΙΟ Δ' 

ΘΕΜΑΤΑ ΒΙΟΜΗΧΑΝΙΚΗΣ ΙΔΙΟΚΤΗΣΙΑΣ 
Άρθρο 53 

Εναρμόνιση εθνικού δικαίου με την Οδηγία 

2004/48/ΕΚ του Ευρωπαϊκού Κοινοβουλίου και του 

Συμβουλίου της 29ης Απριλίου 2004 σχετικά με την 
επιβολή δικαιωμάτων διανοητικής ιδιοκτησίας 

1. Η παρ. 1 του άρθρου 17 του ν. 1733/1987 (Α' 171) αντι¬ 
καθίσταται ως εξής: 

«1. Σε κάθε περίπτωση προσβολής ή επαπειλούμενης 
προσβολής του διπλώματος ευρεσιτεχνίας, ο κάτοχός 
του μπορεί να αξιώσει την άρση της προσβολής και την 
παράλειψή της στο μέλλον. Η άρση της προσβολής μπο¬ 
ρεί να περιλαμβάνει κατ’ αίτηση του κατόχου ενδεικτικά: 
α) την απόσυρση από το εμπόριο των εμπορευμάτων 
που κρίθηκε ότι προσβάλλουν δικαίωμα του παρόντος 
νόμου και, εφόσον απαιτείται, των υλικών που κυρίως 
χρησιμέυσαν στη δημιουργία ή την κατασκευή των εν 
λόγω εμπορευμάτων, β) την οριστική απομάκρυνση αυτών 
από το εμπόριο ή γ) την καταστροφή αυτών σύμφωνα 
με την παράγραφο 5. Κατά την εξέταση του αιτήματος 
του προηγούμενου εδαφίου λαμβάνεται υπόψη η ανάγκη 
αναλογίας μεταξύ της σοβαρότητας της προσβολής και 
των μέτρων αποκατάστασης, καθώς και τα συμφέρο¬ 
ντα τρίτων. Η εκτέλεση των μέτρων που προβλέπονται 
στο δεύτερο εδάφιο γίνεται με δαπάνες του παραβάτη, 
εκτός εάν συνηγορούν ειδικοί λόγοι για το αντίθετο. 
Τα δικαιώματα του πρώτου εδαφίου της παραγράφου 
αυτής έχουν οι δικαιούχοι και κατά ενδιάμεσου προ¬ 
σώπου, οι υπηρεσίες του οποίου χρησιμοποιούνται από 
τρίτον για την προσβολή δικαιωμάτων του παρόντος 
νόμου (άρθρα 10 και 11 της Οδηγίας 2004/48). Εφόσον το 
δικαστήριο καταδικάσει σε παράλειψη πράξης, απειλεί 
για κάθε παράβαση χρηματική ποινή έως δέκα χιλιάδων 
(10.000) ευρώ υπέρ του δικαιούχου, ενώ κατά τα λοιπά 
ισχύει το άρθρο 947 Κ.Πολ.Δ. Γ ια τη διαπίστωση της 
παράβασης της υποχρέωσης παράλειψης του προηγού¬ 
μενου εδαφίου εφαρμόζεται η διαδικασία των άρθρων 
686 επ. Κ.Πολ.Δ.» 

2. Μετά το άρθρο 17 του ν. 1733/1987 (Α' 171) προστίθε¬ 
νται άρθρα 17Α, 17Β, 17Γ, 17Δ, 17Ε, 17ΣΤ και 17Ζ ως εξής: 

«Άρθρο 17Α 

(άρθρα 6 και 8 της Οδηγίας 2004/48) 

Απόδειξη και δικαίωμα ενημέρωσης 

1. Όταν ένας διάδικος έχει προσκομίσει ευλόγως δια¬ 
θέσιμα αποδεικτικά στοιχεία επαρκή προς τεκμηρίωση 
των ισχυρισμών του περί προσβολής ή επικείμενης προ¬ 
σβολής δικαιωμάτων του παρόντος νόμου, ενώ παράλ¬ 
ληλα επικαλείται αποδεικτικά στοιχεία που βρίσκονται 
υπό τον έλεγχο του αντιδίκου, το δικαστήριο ύστερα 
από αίτηση του διαδίκου, μπορεί να διατάξει την προ¬ 
σκόμιση των αποδεικτικών αυτών στοιχείων από τον 
αντίδικο. Η ύπαρξη σημαντικού αριθμού αντιγράφων, 
αξιολογουμένων και των λοιπών περιστάσεων της υπό¬ 
θεσης, μπορεί να θεωρηθεί ότι συνιστά βάσιμο αποδει¬ 
κτικό στοιχείο. Αν διάδικος κληθεί και αδικαιολόγητα 
δεν προσκομίσει τα αποδεικτικά στοιχεία που ορίζονται 
στο πρώτο εδάφιο, οι αντίστοιχοι προς απόδειξη ισχυ¬ 
ρισμοί του διαδίκου που ζήτησε την προσκόμιση ή τη 

γνωστοποίηση των αποδεικτικών στοιχείων θεωρούνται 
ομολογημένοι. 

2. Υπό τους όρους που προβλέπονται στο πρώτο εδάφιο 
της προηγούμενης παραγράφου, αν συντρέχει προσβολή 
των δικαιωμάτων σε εμπορική κλίμακα, το δικαστήριο 
μπορεί επίσης, ύστερα από αίτηση διαδίκου, να διατάξει 
τη γνωστοποίηση τραπεζικών, χρηματοοικονομικών ή 
εμπορικών εγγράφων που βρίσκονται υπό τον έλεγχο 
του αντιδίκου. Η ύπαρξη σημαντικού αριθμού αντιγράφων, 
αξιολογούμενων και των λοιπών περιστάσεων της υπό¬ 
θεσης, μπορεί να θεωρηθεί ότι συνιστά επαρκή ένδειξη 
προσβολής σε εμπορική κλίμακα. Αν διάδικος κληθεί και 
αδικαιολόγητα δεν προσκομίσει τα έγγραφα που ορίζο¬ 
νται στο πρώτο εδάφιο, οι αντίστοιχοι προς απόδειξη 
ισχυρισμοί του διαδίκου που ζήτησε την προσκόμιση ή τη 
γνωστοποίηση των αποδεικτικών στοιχείων θεωρούνται 
ομολογημένοι. 

3. Σε κάθε περίπτωση το δικαστήριο διασφαλίζει την 
προστασία των εμπιστευτικών πληροφοριών. 

4. Ύστερα από αιτιολογημένο αίτημα του διαδίκου, 
ελεγχόμενο από το δικαστήριο για την αναλογικότητά 
του, το οποίο υποβάλλεται με την αγωγή ή και αυτοτελώς 
στο πλαίσιο δίκης για προσβολή δικαιωμάτων του πα¬ 
ρόντος νόμου, ο πρόεδρος επί πολυμελούς δικαστηρίου 
ή ο δικαστής του μονομελούς δικαστηρίου, δικάζοντας 
κατά τη διαδικασία των άρθρων 686 επ. Κ.Πολ.Δ., μπορεί 
και πριν από την συζήτηση της υπόθεσης να διατάσσει 
την παροχή από τον αντίδικο πληροφοριών για την προ¬ 
έλευση και για τα δίκτυα διανομής των εμπορευμάτων ή 
παροχής των υπηρεσιών, που προσβάλλουν δικαίωμα του 
παρόντος νόμου. Το ίδιο μπορεί να διατάσσεται και κατά 
οποιουδήποτε άλλου προσώπου, το οποίο: (α) βρέθηκε να 
κατέχει τα παράνομα εμπορεύματα σε εμπορική κλίμακα, 
(β) βρέθηκε να χρησιμοποιεί τις παράνομες υπηρεσίες 
σε εμπορική κλίμακα, (γ) διαπιστώθηκε ότι παρείχε, σε 
εμπορική κλίμακα, υπηρεσίες χρησιμοποιούμενες για την 
προσβολή δικαιώματος ή (δ) υποδείχθηκε από πρόσωπο 
των περιπτώσεων α', β' και γ' ως εμπλεκόμενο στην πα¬ 
ραγωγή, κατασκευή ή διανομή των εμπορευμάτων ή στην 
παροχή των υπηρεσιών. Όποιος αδικαιολόγητα παραβεί 
διαταγή του δικαστηρίου κατά την παρούσα παράγραφο 
καταδικάζεται εκτός από τα δικαστικά έξοδα και σε χρη¬ 
ματική ποινή ύψους έως εκατό χιλιάδων (100.000) ευρώ, 
που κατατίθεται στο δημόσιο ταμείο. 

5. Οι πληροφορίες της παραγράφου 4 περιλαμβάνουν, 
εφόσον ενδείκνυταί: (α) τα ονοματεπώνυμα και τις διευ¬ 
θύνσεις των παραγωγών, κατασκευαστών, διανομέων, 
προμηθευτών και λοιπών προηγούμενων κατόχων του 
προϊόντος ή της υπηρεσίας, καθώς και των παραληπτών 
χονδρεμπόρων και των εμπόρων λιανικής, (β) πληροφορί¬ 
ες για τις ποσότητες που παρήχθησαν, κατασκευάστηκαν, 
παραδόθηκαν, παραλήφθηκαν ή παραγγέλθηκαν, καθώς 
και για το τίμημα που αφορά στα εν λόγω εμπορεύματα 
ή υπηρεσίες. 

6. Οι παράγραφοι 4 και 5 εφαρμόζονται με την επι¬ 
φύλαξη άλλων διατάξεων, οι οποίες: (α) παρέχουν στον 
δικαιούχο δικαιώματα πληρέστερης ενημέρωσης, (β) διέ- 
πουν τη χρήση, στο πλαίσιο αστικής ή ποινικής διαδικα¬ 
σίας, των πληροφοριών που γνωστοποιούνται βάσει των 
παραγράφων 2 και 3 του παρόντος άρθρου, (γ) διέπουν 
την ευθύνη για καταχρηστική άσκηση του δικαιώματος 
ενημέρωσης ή (δ) παρέχουν τη δυνατότητα άρνησης της 
παροχής πληροφοριών που θα υποχρέωναν το κατά τις 
διατάξεις της παραγράφου 4 πρόσωπο να παραδεχθεί τη 


συμμετοχή του ιδίου ή των στενών συγγενών του στην 
προσβολή δικαιωμάτων του παρόντος νόμου ή (ε) διέπουν 
την προστασία της εμπιστευτικότητας των πηγών πληρο¬ 
φοριών ή την επεξεργασία προσωπικών δεδομένων. 

7. Εφόσον ο υπόχρεος προς πληροφόρηση παράσχει 
ανακριβείς πληροφορίες από δόλο ή από βαρειά αμέ¬ 
λεια, ευθύνεται για τη ζημία που εκ του λόγου τούτου 
προξένησε. 

Αρθρο 17Β 

(άρθρα 7 και 9 της Οδηγίας 2004/48) 

Συντηρητική απόδειξη και λοιπά ασφαλιστικά μέτρα 

1. Εφόσον πιθανολογείται προσβολή δικαιώματος που 
προστατεύεται από τον παρόντα νόμο, το Μονομελές 
Πρωτοδικείο μπορεί να διατάσσει ως ασφαλιστικό μέ¬ 
τρο τη συντηρητική κατάσχεση των αντικειμένων που 
κατέχονται από τον καθ’ ου και αποτελούν μέσο τέ¬ 
λεσης ή προϊόν ή απόδειξη της προσβολής. Αντί για 
συντηρητική κατάσχεση, το δικαστήριο μπορεί να δια¬ 
τάξει την αναλυτική απογραφή των αντικειμένων αυτών 
περιλαμβανομένης και της φωτογράφησής τους. Στις 
περιπτώσεις της παρούσας παραγράφου εφαρμόζεται 
το άρθρο 687 παράγραφος 1 Κ.Πολ.Δ. και, εφόσον απαι¬ 
τείται, χορηγείται προσωρινή διαταγή κατά το άρθρο 
691 παρ. 2 Κ.Πολ.Δ. 

2. Το δικαστήριο μπορεί να λαμβάνει κατά του καθ’ ου 
ασφαλιστικά μέτρα, με σκοπό να προληφθεί κάθε επι¬ 
κείμενη προσβολή δικαιωμάτων του παρόντος νόμου ή 
να απαγορευθεί προσωρινά η συνέχιση της προσβολής, 
εφόσον απαιτείται, με την απειλή καταβολής χρηματι¬ 
κής ποινής κατ’ άρθρο 947 Κ.Πολ.Δ., για κάθε προσβολή 
ή συνέχιση των προσβολών των εν λόγω δικαιωμάτων. 
Για τη διαπίστωση της πλήρωσης των προϋποθέσεων 
ενεργοποίησης της υποχρέωσης καταβολής χρηματικής 
ποινής, σύμφωνα με το διαταχθέν ασφαλιστικό μέτρο 
ή την συναφή διάταξη του άρθρου 691 παρ. 2 Κ.Πολ.Δ., 
εφαρμόζεται η διαδικασία των άρθρων 686 επ. Κ.Πολ.Δ. 
Το δικαστήριο μπορεί να εξαρτήσει τη συνέχιση της εν 
λόγω προσβολής από την παροχή εγγύησης με σκοπό να 
διασφαλισθεί η αποζημίωση του δικαιούχου. Το δικαστή¬ 
ριο μπορεί επίσης να διατάσσει τη συντηρητική κατάσχε¬ 
ση ή τη δικαστική μεσεγγύηση των εμπορευμάτων, για τα 
οποία υπάρχουν υπόνοιες ότι προσβάλλουν δικαιώματα 
του παρόντος νόμου, προκειμένου να εμποδισθεί η εί¬ 
σοδος ή η κυκλοφορία τους στο εμπόριο. 

3. Στις περιπτώσεις προσβολών που διαπράττονται σε 
εμπορική κλίμακα το δικαστήριο μπορεί να διατάσσει 
ως ασφαλιστικό μέτρο τη συντηρητική κατάσχεση των 
περιουσιακών στοιχείων του φερόμενου ως παραβάτη, 
περιλαμβανομένης της δέσμευσης των τραπεζικών του 
λογαριασμών. Προς τούτο, το δικαστήριο μπορεί να δια- 
τάσσει οποιονδήποτε κατέχει τις σχετικές πληροφορίες 
να προβεί στη γνωστοποίηση τραπεζικών, χρηματοοικο¬ 
νομικών ή εμπορικών εγγράφων ή να εξασφαλίσει την 
προσήκουσα πρόσβαση στις σχετικές πληροφορίες. 

4. Η απόφαση περί των ασφαλιστικών μέτρων των 
παραγράφων 2 και 3 μπορεί να λαμβάνεται, εφόσον εν- 
δείκνυται, χωρίς να ακουστεί η άλλη πλευρά κατ’ άρθρο 
687 παρ. 1 Κ.Πολ.Δ., ιδίως όταν τυχόν καθυστέρηση θα 
μπορούσε να προκαλέσει ανεπανόρθωτη ζημία στον αι- 
τούντα. Όταν στις περιπτώσεις αυτές η απόφαση ή η 
διαταγή του δικαστηρίου δεν κοινοποιείται κατά νόμο 
στον καθ’ ου πριν ή κατά την εκτέλεση αυτής, η κοινο¬ 
ποίηση της στον καθ’ ου γίνεται την πρώτη εργάσιμη 

ημέρα μετά την εκτέλεση, διαφορετικά οι διαδικαστικές 
πράξεις που συνιστούν αυτή καθίστανται άκυρες. 

5. Στις περιπτώσεις των παραγράφων 1, 2 και 3 το 
δικαστήριο μπορεί να διατάσσει τα μέτρα με τον όρο 
να δοθεί από τον αιτούντα εγγύηση, που καθορίζεται με 
την απόφασή του ή την προσωρινή διαταγή ή και χωρίς 
εγγύηση και τάσσει υποχρεωτικώς προθεσμία για την 
άσκηση της αγωγής για την κύρια υπόθεση κατά το άρ¬ 
θρο 693 παρ. 1 Κ.Πολ.Δ., που δεν μπορεί να υπερβαίνει τις 
τριάντα ημέρες. Αν περάσει άπρακτη η προθεσμία αυτή 
αίρεται αυτοδικαίως το ασφαλιστικό μέτρο. 

6. Το δικαστήριο διατάσσει ασφαλιστικά μέτρα ή συ¬ 
ντηρητική απόδειξη χωρίς να είναι αναγκαίος ο ειδικός 
προσδιορισμός των αποδεικτικών στοιχείων, που απο- 
δεικνύουν την προσβολή ή την απειλή της, αλλά αρκεί ο 
προσδιορισμός τους ανά κατηγορία. 

7. Για την εφαρμογή των παραγράφων 1 έως και 6, το 
δικαστήριο έχει την εξουσία να απαιτεί από τον αιτού- 
ντα να προσκομίσει κάθε ευλόγως διαθέσιμο αποδει¬ 
κτικό στοιχείο για να σχηματίσει με επαρκείς ενδείξεις 
την πεποίθηση ότι είναι ο δικαιούχος του δικαιώματος 
και ότι το δικαίωμά του προσβάλλεται ή ότι επίκειται 
προσβολή. 

8. Αν τα ασφαλιστικά μέτρα του παρόντος άρθρου ανα¬ 
κληθούν εξαιτίας οποιοσδήποτε πράξης ή παράλειψης 
του αιτούντος ή αν διαπιστωθεί εκ των υστέρων ότι δεν 
υπήρξε προσβολή ή απειλή προσβολής των δικαιωμάτων 
του παρόντος νόμου, το δικαστήριο μπορεί να καταδικά¬ 
σει τον αιτούντα, εφόσον ενήργησε καταχρηστικά, ύστε¬ 
ρα από αίτηση του καθ’ ου, να καταβάλει στον καθ’ ου 
προσήκουσα αποζημίωση για κάθε ζημία που υπέστη 
εξαιτίας των εν λόγω μέτρων. 

Αρθρο 17Γ 

(άρθρο 12 Οδηγίας 2004/48) 

Εναλλακτικά μέτρα 

Μετά από αίτηση του προσώπου έναντι του οποίου 
ενδέχεται να ληφθούν τα μέτρα των άρθρων 17Α και 17Β, 
το δικαστήριο μπορεί, αντί της εφαρμογής των προανα- 
φερόμενων μέτρων, να διατάξει την καταβολή χρηματικής 
αποζημίωσης στον ζημιωθέντα, αν το εν λόγω πρόσωπο 
ενήργησε χωρίς δόλο ή αμέλεια, εφόσον η εκτέλεση των 
εν λόγω μέτρων θα του προκαλούσε δυσανάλογη ζημία 
και εφόσον η καταβολή χρηματικής αποζημίωσης στον 
ζημιωθέντα διάδικο κρίνεται επαρκώς ικανοποιητική. 

Αρθρο 17Δ 

(άρθρα 13,14 και 15 της Οδηγίας 2004/48) 
Αποζημίωση, δικαστικά έξοδα 
και δημοσιότητα αποφάσεων 

1. Μετά από αίτηση του ζημιωθέντος, το δικαστήριο 
μπορεί να καταδικάσει τον παραβάτη, ο οποίος προέβη 
σε προσβολή του δικαιώματος από δόλο ή βαριά αμέλεια, 
να καταβάλει στον δικαιούχο του δικαιώματος αποζημί¬ 
ωση αντίστοιχη προς την πραγματική ζημία που υπέστη 
ο δικαιούχος εξαιτίας της προσβολής του δικαιώματος 
του. Γ ια τον καθορισμό της αποζημίωσης το δικαστή¬ 
ριο: α) λαμβάνει υπόψη όλα τα συναφή ζητήματα, όπως 
τις αρνητικές οικονομικές επιπτώσεις, συμπεριλαμβα- 
νομένης της απώλειας κερδών, τις οποίες υφίσταται ο 
ζημιωθείς διάδικος, και τα τυχόν αδικαιολόγητα κέρδη 
που αποκόμισε ο παραβάτης και, εφόσον ενδείκνυται, 
άλλα στοιχεία, πέραν των οικονομικών, όπως η ηθική 
βλάβη που προκάλεσε στον κάτοχο του δικαιώματος η 


προσβολή, ή β) εναλλακτικά προς την προηγούμενη πε¬ 
ρίπτωση υπό στοιχείο α', δύναται, εφόσον ενδείκνυται, να 
καθορίζει την αποζημίωση ως κατ’ αποκοπήν ποσό βάσει 
στοιχείων όπως τουλάχιστον το ύψος των δικαιωμάτων 
ή λοιπών αμοιβών που θα οφείλονταν αν ο παραβάτης 
είχε ζητήσει την άδεια να χρησιμοποιεί το προσβαλλό¬ 
μενο δικαίωμα. 

2. Στις υποθέσεις του παρόντος νόμου τα εν γένει 
δικαστικά έξοδα και τέλη περιλαμβάνουν υποχρεωτι¬ 
κά και κάθε άλλη συναφή δαπάνη, όπως τα έξοδα των 
μαρτύρων, την αμοιβή των πληρεξουσίων δικηγόρων, τις 
αμοιβές των πραγματογνωμόνων και τεχνικών συμβού¬ 
λων των διαδίκων και τη δαπάνη για την ανακάλυψη των 
προσβολέων, στις οποίες ευλόγως υποβλήθηκε ο νικήσας 
διάδικος. Κατά τα λοιπά εφαρμόζονται οι διατάξεις των 
άρθρων 173 Κ.Πολ.Δ. επ. 

3. Το δικαστήριο, ύστερα από αίτημα του διαδίκου, 
μπορεί να του επιτρέψει να δημοσιεύσει το σύνολο ή 
τμήμα της απόφασης που αφορά δικαιώματα που προ¬ 
στατεύονται από τον παρόντα νόμο στα μέσα μαζικής 
ενημέρωσης ή στο διαδίκτυο με έξοδα του ηττηθέντος 
διαδίκου. 

Άρθρο 17Ε 

(άρθρα 17 και 19 της Οδηγίας 2004/48) 

Κώδικες δεοντολογίας και ανταλλαγή πληροφοριών 

1. Οι ενδιαφερόμενες επιχειρηματικές ή επαγγελματικές 
ενώσεις καταρτίζουν κώδικες δεοντολογίας με σκοπό 
να συμβάλουν σε εθνικό, κοινοτικό ή διεθνές επίπεδο 
στην επιβολή των δικαιωμάτων του παρόντος νόμου. 
Οι κώδικες δεοντολογίας και η ενδεχόμενη αξιολόγηση 
της εφαρμογής τους διαβιβάζονται στην Επιτροπή της 
Ευρωπαϊκής Ένωσης. 

2. Εθνικός ανταποκριτής για τα δικαιώματα του πα¬ 
ρόντος νόμου ορίζεται ο Οργανισμός Βιομηχανικής Ιδι¬ 
οκτησίας. 

Άρθρο 17ΣΤ 

(άρθρο 4 της Οδηγίας 2004/48) 

Διεύρυνση νομιμοποιούμενων προσώπων 

Η εφαρμογή των μέτρων που προβλέπονται στις δια¬ 
τάξεις της παρ. 1 του άρθρου 17 και των άρθρων 17Α, 17Β, 
17Γ, 17Δ και 17Ε μπορεί να ζητηθεί και από: 

α) κάθε άλλο πρόσωπο που έχει εξουσιοδοτηθεί να 
χρησιμοποιεί τα εν λόγω δικαιώματα, ιδίως οι κάτοχοι 
άδειας εκμετάλλευσης, σύμφωνα με τις ισχύουσες δια¬ 
τάξεις. 

β) οργανισμούς προάσπισης επαγγελματικών συμφερό¬ 
ντων, στους οποίους αναγνωρίζεται συνήθως το δικαίωμα 
να εκπροσωπούν τους δικαιούχους δικαιωμάτων διανοη¬ 
τικής ιδιοκτησίας, σύμφωνα με τις ισχύουσες διατάξεις. 

Άρθρο 17Ζ 

Εφαρμογή επί άλλων δικαιωμάτων 
βιομηχανικής ιδιοκτησίας 

Τα άρθρα 17 παρ. 1, 17Α, 17Β, 17Γ, 17Δ, 17Ε και 17ΣΤ 
εφαρμόζονται και για την προστασία των κατόχων τίτλου 
προστασίας συμπληρωματικού πιστοποιητικού για τα 
φάρμακα και συμπληρωματικού πιστοποιητικού για τα 
φυτοπροστατευτικά προϊόντα, των κατόχων βεβαιώσεων 
παράτασης ισχύος του συμπληρωματικού πιστοποιητικού 
προστασίας για παιδιατρικά φάρμακα, καθώς και των κα¬ 
τόχων τίτλων προστασίας φυτικών ποικιλιών, ονομασιών 
προέλευσης και γεωγραφικών ενδείξεων». 

3. Η παρ. 1 του άρθρου 17 του π.δ. 45/1991 (Α' 24) αντι¬ 
καθίσταται ως εξής: 

«1. Σε κάθε περίπτωση προσβολής ή επαπειλούμενης 
προσβολής των δικαιωμάτων αποκλειστικότητας που 
απορρέουν από προστατευόμενη τοπογραφία, ο κάτο¬ 
χός της τοπογραφίας μπορεί να αξιώσει την άρση της 
προσβολής και την παράλειψή της στο μέλλον. Η άρση 
της προσβολής μπορεί να περιλαμβάνει κατ’ αίτηση του 
κατόχου ενδεικτικά: α) την απόσυρση από το εμπόριο 
των εμπορευμάτων που κρίθηκε ότι προσβάλλουν δικαί¬ 
ωμα του παρόντος διατάγματος και, εφόσον απαιτείται, 
των υλικών που κυρίως χρησιμέυσαν στη δημιουργία 
ή την κατασκευή των εν λόγω εμπορευμάτων, β) την 
οριστική απομάκρυνση αυτών από το εμπόριο ή γ) την 
καταστροφή αυτών. Κατά την εξέταση του αιτήματος 
του προηγούμενου εδαφίου λαμβάνεται υπόψη η ανάγκη 
αναλογίας μεταξύ της σοβαρότητας της προσβολής και 
των μέτρων αποκατάστασης, καθώς και τα συμφέροντα 
τρίτων. Η εκτέλεση των μέτρων του δεύτερου εδαφίου 
γίνεται με δαπάνες του παραβάτη, εκτός εάν συνηγο¬ 
ρούν ειδικοί λόγοι για το αντίθετο. Τα δικαιώματα του 
πρώτου εδαφίου της παραγράφου αυτής έχουν οι δικαι¬ 
ούχοι και κατά ενδιάμεσου προσώπου, οι υπηρεσίες του 
οποίου χρησιμοποιούνται από τρίτον για την προσβολή 
δικαιωμάτων του παρόντος νόμου (άρθρα 10 και 11 της 
Οδηγίας 2004/48). Εφόσον το δικαστήριο καταδικάσει 
σε παράλειψη πράξης, απειλεί για κάθε παράβαση χρη¬ 
ματική ποινή έως δέκα (10.000) χιλιάδων ευρώ υπέρ του 
δικαιούχου, ενώ κατά τα λοιπά ισχύει το άρθρο 947 Κ.Πολ. 
Δ. Για τη διαπίστωση της παράβασης της υποχρέωσης 
παράλειψης του προηγούμενου εδαφίου εφαρμόζεται η 
διαδικασία των άρθρων 686 επ. Κ.Πολ.Δ.» 

4. Η παρ. 3 του άρθρου 17 του π.δ. 45/1991 (Α' 24) αντι¬ 
καθίσταται ως εξής: 

«Οι διατάξεις των παραγράφων 3, 4, 5, 6 και 7 του άρ¬ 
θρου 17 του ν. 1733/1987, καθώς και των άρθρων 17Α έως 
και 17ΣΤ του ίδιου νόμου εφαρμόζονται ανάλογα.» 

5. Η παρ. 1 του άρθρου 28 του π.δ. 259/1997 (Α' 185) 
αντικαθίσταται ως εξής: 

«1. Σε κάθε περίπτωση προσβολής ή επαπειλούμενης 
προσβολής του καταχωρημένου σχεδίου ή υποδείγμα¬ 
τος, ο κάτοχός του μπορεί να αξιώσει την άρση της 
προσβολής και την παράλειψή της στο μέλλον. Η άρση 
της προσβολής μπορεί να περιλαμβάνει κατ’ αίτηση του 
κατόχου ενδεικτικά: α) την απόσυρση από το εμπόριο 
των εμπορευμάτων που κρίθηκε ότι προσβάλλουν δι¬ 
καίωμα του παρόντος νόμου και, εφόσον απαιτείται, 
των υλικών που κυρίως χρησιμέυσαν στη δημιουργία 
ή την κατασκευή των εν λόγω εμπορευμάτων, β) την 
οριστική απομάκρυνση αυτών από το εμπόριο ή γ) την 
καταστροφή αυτών. Κατά την εξέταση του αιτήματος 
του προηγούμενου εδαφίου λαμβάνεται υπόψη η ανάγκη 
αναλογίας μεταξύ της σοβαρότητας της προσβολής και 
των μέτρων αποκατάστασης, καθώς και τα συμφέροντα 
τρίτων. Η εκτέλεση των μέτρων του δεύτερου εδαφίου 
γίνεται με δαπάνες του παραβάτη, εκτός εάν συνηγο¬ 
ρούν ειδικοί λόγοι για το αντίθετο. Τα δικαιώματα του 
πρώτου εδαφίου της παραγράφου αυτής έχουν οι δικαι¬ 
ούχοι και κατά ενδιάμεσου προσώπου, οι υπηρεσίες του 
οποίου χρησιμοποιούνται από τρίτον για την προσβολή 
δικαιωμάτων του παρόντος νόμου (άρθρα 10 και 11 της 
Οδηγίας 2004/48). Εφόσον το δικαστήριο καταδικάσει 
σε παράλειψη πράξης, απειλεί για κάθε παράβαση χρη¬ 
ματική ποινή έως δέκα (10.000) χιλιάδων ευρώ υπέρ του 


δικαιούχου, ενώ κατά τα λοιπά ισχύει το άρθρο 947 Κ.Πολ. 
Δ. Γ ια τη διαπίστωση της παράβασης της υποχρέωσης 
παράλειψης του προηγούμενου εδαφίου εφαρμόζεται η 
διαδικασία των άρθρων 686 επ. Κ.Πολ.Δ.» 

6. Η παρ. 2 του άρθρου 28 του π.δ. 259/1997 (Α' 185) 
αντικαθίσταται ως εξής: 

«Οι διατάξεις των παραγράφων 2,3,4,5,6 και 7 του άρ¬ 
θρου 17 του ν. 1733/1987, καθώς και των άρθρων 17Α έως 
και 17ΣΤ του ίδιου νόμου εφαρμόζονται ανάλογα». 

7. α) Σε εκκρεμείς υποθέσεις κατά την έναρξη της 
ισχύος του παρόντος νόμου, οι διαδικαστικές πράξεις 
που δεν έχουν συντελεστεί διενεργούνται κατά τις δια¬ 
τάξεις του. 

β) Η διάρκεια των προθεσμιών που είχαν αρχίσει πριν 
από την έναρξη της ισχύος του παρόντος νόμου, υπο¬ 
λογίζεται σύμφωνα με τις διατάξεις του, μόνο αν η προ- 
βλεπόμενη από αυτές διάρκειά τους είναι μεγαλύτερη 
από εκείνη που προβλεπόταν από τις προϊσχύουσες 
διατάξεις. 

ΚΕΦΑΛΑΙΟ Ε' 

ΡΥΘΜΙΣΕΙΣ ΛΟΙΠΩΝ ΘΕΜΑΤΩΝ 
Άρθρο 54 

Θέματα δια βίου μάθησης 

1. Η υποπερίπτωση ββ' της περίπτωσης α' της παρα¬ 
γράφου 2 του άρθρου 22 του ν. 2469/1997 (Α' 38), όπως 
αντικαταστάθηκε με την παράγραφο 2 του άρθρου 10 
του ν. 3879/2010, αντικαθίσταται ως εξής: 

«ββ) η πιστοποίηση των φορέων παροχής συνοδευτι¬ 
κών υποστηρικτικών υπηρεσιών (Σ.Υ.Υ.) και των στελεχών 
Σ.Υ.Υ. και». 

2. Στο τέλος της περίπτωσης α' της παραγράφου 5 
του άρθρου 22 του ν. 2469/1997, όπως αντικαταστάθηκε 
με την παράγραφο 3 του άρθρου 10 του ν. 3879/2010, 
προστίθεται η φράση «, οι οποίοι ορίζονται με τους ανα¬ 
πληρωτές τους.» 

3. Η περίπτωση θ' της παραγράφου 2 του άρθρου 11 
του ν. 3879/2010 αντικαθίσταται ως εξής: 

«θ) Η αναγνώριση των τίτλων που απονέμονται από 
ελληνικούς φορείς επαγγελματικής εκπαίδευσης και 
επαγγελματικής κατάρτισης, καθώς και η αναγνώριση 
της ισοτιμίας τίτλων επαγγελματικής εκπαίδευσης και 
κατάρτισης της αλλοδαπής, με εξαίρεση αυτών της ανώ¬ 
τατης εκπαίδευσης.» 

4. Το άρθρο 12 του ν. 3879/2010 τροποποιείται ως ακο¬ 
λούθως: 

α) Η παράγραφος 2 αντικαθίσταται ως εξής: 

«Τα δημόσια Ι.Ε.Κ. που έχουν ιδρυθεί κατ’ εφαρμογή 
των διατάξεων της παραγράφου 1 του άρθρου 5 του 
ν. 2009/1992 (Α' 18), ως σύνολο αρμοδιοτήτων, θέσεων, 
προσωπικού και υλικοτεχνικής υποδομής μεταφέρονται 
στη Γενική Γραμματεία Δια Βίου Μάθησης. Με απόφαση 
του Γ ενικού Γ ραμματέα Δια Βίου Μάθησης, που δημοσιεύ¬ 
εται στην Εφημερίδα της Κυβερνήσεως, καταρτίζεται Κα¬ 
νονισμός Εσωτερικής Λειτουργίας των δημόσιων Ι.Ε.Κ. Τα 
Ι.Ε.Κ. που έχουν ιδρυθεί κατ’ εφαρμογή των διατάξεων της 
παραγράφου 6 του ίδιου άρθρου από άλλα Υπουργεία 
ή νομικά πρόσωπα δημοσίου δικαίου εποπτεύονται ως 
προς το εκπαιδευτικό πλαίσιο από τη Γενική Γραμματεία 
Δια Βίου Μάθησης, ενώ ως προς την οργάνωση και λει¬ 
τουργία τους από τους φορείς οι οποίοι τα συνέστησαν. 
Η εποπτεία των Ι.Ε.Κ. που έχουν ιδρυθεί κατ’ εφαρμογή 
των διατάξεων των παραγράφων 7 και 8 του άρθρου 5 

του ν. 2009/1992 ασκείται από τη Γενική Γραμματεία Δια 
Βίου Μάθησης.» 

β) Στο τέλος της παραγράφου 6 προστίθεται εδάφιο 
ως εξής: «Η εποπτεία των Ι.Ε.Κ. αυτών ασκείται από τη 
Γ ενική Γ ραμματεία Δια Βίου Μάθησης.» 

5. Το άρθρο 24 του ν. 3879/2010 τροποποιείται ως ακο¬ 
λούθως: 

α) Στο τέλος της παραγράφου 13 προστίθεται εδάφιο 
ως εξής: «Ταμειακά διαθέσιμα που αφορούν τα δίδακτρα 
που καταβλήθηκαν στον Ο.Ε.Ε.Κ. από τους καταρτιζόμε¬ 
νους των δημόσιων Ι.Ε.Κ. αρμοδιότητας του Υπουργείου 
Παιδείας, Δια Βίου Μάθησης και Θρησκευμάτων για το 
φθινοπωρινό εξάμηνο του έτους κατάρτισης 2010-2011 και 
μεταφέρονται, κατά τα ανωτέρω, στον Ε.Ο.Π.Π. μπορεί, 
με απόφαση του Υπουργού Παιδείας, Δια Βίου Μάθησης 
και Θρησκευμάτων, να μεταφερθούν στη Γ ενική Γ ραμμα¬ 
τεία Διά Βίου Μάθησης για τις ανάγκες λειτουργίας των 
δημόσιων Ι.Ε.Κ. αρμοδιότητας του Υπουργείου Παιδείας, 
Δια Βίου Μάθησης και Θρησκευμάτων. 

β) Η παράγραφος 15 αντικαθίσταται ως εξής: 

«15. Η διάταξη της παραγράφου 2 του άρθρου 12 
εφαρμόζεται από την κατάργηση του Ο.Ε.Ε.Κ. Για την 
οργάνωση, τη λειτουργία και τη διαχείριση των δημό¬ 
σιων Ι.Ε.Κ. και την παροχή των αντίστοιχων υπηρεσιών 
επαγγελματικής κατάρτισης, το Υπουργείο Παιδείας, Δια 
Βίου Μάθησης και Θρησκευμάτων, εκπροσωπούμενο από 
το Γ ενικό Γ ραμματέα Δια Βίου Μάθησης, μπορεί να συ¬ 
νάπτει προγραμματική σύμβαση κατά το άρθρο 21 με 
τους φορείς διοίκησης της δια βίου μάθησης, με χρο¬ 
νική διάρκεια έως την 30.6.2011. Εναλλακτικά, ο Γενικός 
Γραμματέας Δια Βίου Μάθησης με απόφασή του μπορεί 
να αναθέσει στο Ι.Δ.ΕΚ.Ε. την οργάνωση, λειτουργία και 
τη διαχείριση των δημόσιων Ι.Ε.Κ. και την παροχή των 
αντίστοιχων υπηρεσιών επαγγελματικής κατάρτισης από 
την κατάργηση του Ο.Ε.Ε.Κ. έως την 30.6.2011. Η διάταξη 
της παραγράφου 3 του άρθρου 12 εφαρμόζεται από την 
1.7.2011. Οι προθεσμίες αυτές μπορεί να παραταθούν με 
απόφαση του Υπουργού Παιδείας, Δια Βίου Μάθησης και 
Θρησκευμάτων, που δημοσιεύεται στην Εφημερίδα της 
Κυβερνήσεως.» 

γ) Στο τέλος του άρθρου προστίθενται παράγραφοι 
23 και 24 ως εξής: 

«23. Από την κατάργηση του Ο.Ε.Ε.Κ., όπου στις κατά 
τη δημοσίευση του παρόντος νόμου ισχύουσες διατάξεις 
αναφέρονται υπηρεσιακές μονάδες ή όργανα του Ο.Ε.Ε.Κ., 
νοούνται οι υπηρεσιακές μονάδες ή όργανα, αντίστοι¬ 
χα, των φορέων που ασκούν τις σχετικές αρμοδιότη¬ 
τες, σύμφωνα με τις διατάξεις του παρόντος νόμου. Με 
αποφάσεις των οργάνων διοίκησης των φορέων αυτών 
ορίζονται οι ανωτέρω υπηρεσιακές μονάδες ή όργανα. 

24. Από την κατάργηση του Ο.Ε.Ε.Κ., αρμόδιος φορέας 
για τη διαχείριση και εκκαθάριση των συγχρηματοδοτού- 
μενων πράξεων του Επιχειρησιακού Προγράμματος «Εκ¬ 
παίδευση και Δια Βίου Μάθηση» του Ε.Σ.Π.Α., στις οποίες 
ο Ο.Ε.Ε.Κ. ήταν φορέας υλοποίησης, ορίζεται το Ι.Δ.ΕΚ.Ε., 
το οποίο υποκαθίσταται στις υποχρεώσεις και τα δικαι¬ 
ώματα που απορρέουν από τις πράξεις αυτές.» 

6. Με απόφαση του Υπουργού Παιδείας, Δια Βίου Μά¬ 
θησης και Θρησκευμάτων, που δημοσιεύεται στην Εφη¬ 
μερίδα της Κυβερνήσεως, ορίζεται ο φορέας που λει¬ 
τουργεί ως εθνικό γραφείο (εθνική μονάδα συντονισμού) 
στο πλαίσιο του Ολοκληρωμένου Προγράμματος Διά 
Βίου Μάθησης 2007-2013, σύμφωνα με το άρθρο 6 της 
υπ’ αριθμ. 1720/2006 απόφασης του Ευρωπαϊκού Κοινο¬ 


βουλίου και του Συμβουλίου της 15ης Νοεμβρίου 2006 
(1327/45 της 24.11.2006) για τη θέσπιση προγράμματος 
δράσης στον τομέα της Δια Βίου Μάθησης. 

Αρθρο 55 

Θέματα του Εθνικού Στρατηγικού Πλαισίου 
Αναφοράς 2007-2013 (Ε.Σ.Π.Α.) 

1. Στις συγχρηματοδοτούμενες πράξεις του Εθνικού 
Στρατηγικού Πλαισίου Αναφοράς 2007-2013 (Ε.Σ.Π.Α.) 
που αφορούν παρεμβάσεις στο χώρο της εκπαίδευσης, 
της έρευνας και της δια βίου μάθησης, με απόφαση του 
Υπουργού Παιδείας, Δια Βίου Μάθησης και Θρησκευμά¬ 
των, ύστερα από εισήγηση του φορέα υλοποίησης της 
πράξης, μπορεί να παρέχουν υπηρεσίες εκπαιδευτικοί και 
δημόσιοι υπάλληλοι και λειτουργοί, που εργάζονται σε 
φορείς του δημόσιου τομέα, όπως αυτός ορίζεται στην 
παράγραφο 1 του άρθρου 1Β του ν. 2362/1995, για την πα¬ 
ραγωγή εκπαιδευτικού, επιμορφωτικού ή επιστημονικού 
έργου έναντι εύλογης αμοιβής, η οποία αντιστοιχεί στο 
είδος του έργου και στον απαιτούμενο χρόνο απασχό¬ 
λησης. Οι παρεχόμενες υπηρεσίες εκτελούνται σε χρόνο 
που δεν καλύπτεται από υπερωριακή απασχόληση και 
είναι ανεξάρτητες από τα καθήκοντα της θέσης τους. 
Η αμοιβή βαρύνει αποκλειστικά τον προϋπολογισμό της 
συγχρηματοδοτούμενης πράξης, μέσω των πόρων του 
Κεντρικού Λογαριασμού Ε.Σ.Π.Α. 

2. Με κοινή απόφαση των Υπουργών Εσωτερικών, Απο¬ 
κέντρωσης και Ηλεκτρονικής Διακυβέρνησης, Οικονομίας, 
Ανταγωνιστικότητας και Ναυτιλίας και Παιδείας, Δια Βίου 
Μάθησης και Θρησκευμάτων καθορίζεται ανά είδος έρ¬ 
γου ο μέγιστος δυνατός χρόνος απασχόλησης κάθε δη¬ 
μοσίου υπαλλήλου σε κάθε συγχρηματοδοτούμενη πράξη 
της προηγούμενης παραγράφου και η ανώτατη ανά ώρα 
αμοιβή για κάθε είδος έργου. 

3. Γ ια την παροχή υπηρεσιών σύμφωνα με την παρά¬ 
γραφο 1 συνάπτεται σύμβαση έργου μεταξύ του φορέα 
υλοποίησης και του δημοσίου υπαλλήλου, στην οποία 
καθορίζεται υποχρεωτικά το είδος του έργου, ο απαιτού- 
μενος χρόνος απασχόλησης και η αμοιβή. Η διάρκεια της 
σύμβασης δεν μπορεί να υπερβαίνει την προβλεπόμενη 
διάρκεια υλοποίησης της κάθε συγχρηματοδοτούμενης 
πράξης και σε καμία περίπτωση δεν ανανεώνεται ούτε 
παρατείνεται. 

4. Οι παράγραφοι 1 έως και 3 εφαρμόζονται και για 
τα μέλη ομάδων εργασίας που συγκροτούνται για την 
εκπόνηση συλλογικού επιστημονικού έργου στο πλαί¬ 
σιο συγχρηματοδοτούμενων πράξεων του Ε.Σ.Π.Α. που 
αφορούν παρεμβάσεις στο χώρο της εκπαίδευσης, της 
έρευνας και της δια βίου μάθησης, στις οποίες, λόγω της 
φύσης του αντικειμένου και των ιδιαίτερων συνθηκών, ση¬ 
μαντικό μέρος του επιστημονικού έργου επιτελείται από 
κάθε μέλος ατομικά υπό το συντονισμό του επικεφαλής 
της ομάδας εργασίας, σε χρόνο εκτός των συνεδριά¬ 
σεων της ομάδας που δεν καλύπτεται από υπερωριακή 
απασχόληση. 

5. Οι αμοιβές και αποζημιώσεις που καταβάλλονται κατ’ 
εφαρμογή των παραγράφων 1 έως και 4 εξαιρούνται από 
το πεδίο εφαρμογής των διατάξεων των άρθρων 16 και 
17 του ν. 3205/2003 (Α' 297), όπως τροποποιήθηκαν από 
τα άρθρα 6 και 7 του ν. 3833/2010 (Α' 40), αντίστοιχα. 

6. Εκπαιδευτικοί που προσλαμβάνονται από το Υπουρ¬ 
γείο Παιδείας, Δια Βίου Μάθησης και Θρησκευμάτων για 
την υλοποίηση συγχρηματοδοτούμενων πράξεων του 
Επιχειρησιακού Προγράμματος «Εκπαίδευση και Δια Βίου 

Μάθηση» του Ε.Σ.Π.Α., με πλήρες ωράριο διδασκαλίας, σε 
εξαιρετικές περιπτώσεις στις οποίες πιστοποιείται από 
την οικεία Διεύθυνση Εκπαίδευσης ότι για αντικειμενικούς 
λόγους δεν είναι εφικτή η συμπλήρωση πλήρους ωραρίου 
σε δράσεις της ίδιας ή άλλων συγχρηματοδοτούμενων 
πράξεων Ε.Σ.Π.Α., όπως ιδίως σε περιπτώσεις απασχόλη¬ 
σης σε νησιωτικές, απομακρυσμένες ή δυσπρόσιτες πε¬ 
ριοχές, λογίζεται ότι έχουν συμπληρώσει πλήρες ωράριο 
διδασκαλίας και λαμβάνουν τη μηνιαία αποζημίωση που 
καταβάλλεται σε αναπληρωτές πλήρους ωραρίου. 

Άρθρο 56 

Θέματα Ειδικής Αγωγής και Εκπαίδευσης (Ε.Α.Ε.) 

1. Όλες οι οργανικές θέσεις εκπαιδευτικών των κλά¬ 
δων ΠΕ 60 Νηπιαγωγών και ΠΕ 70 Δασκάλων των Ει¬ 
δικών Νηπιαγωγείων, των Ειδικών Δημοτικών Σχολείων 
και των ΤμημάτωνΈνταξης πρωτοβάθμιας εκπαίδευσης, 
καθώς και των Κέντρων Διαφοροδιάγνωσης, Διάγνωσης 
και Υποστήριξης Ειδικών Εκπαιδευτικών Αναγκών (ΚΕ. 
Δ.Δ.Υ.), μετατρέπονται σε οργανικές θέσεις των κλά¬ 
δων ΠΕ 61 Νηπιαγωγών ΕΑΕ και ΠΕ 71 Δασκάλων ΕΑΕ, 
αντίστοιχα. Ομοίως μετατρέπονται οι οργανικές θέσεις 
του κλάδου ΠΕ 70 Δασκάλων των Εργαστηρίων Ειδικής 
Επαγγελματικής Εκπαίδευσης και Κατάρτισης (Ε.Ε.Ε.Ε.Κ.) 
σε οργανικές θέσεις του κλάδου ΠΕ 71 Δασκάλων ΕΑΕ. 
Η πλήρωση των θέσεων αυτών με μετάθεση ή διορισμό 
ή η κάλυψη των σχετικών αναγκών με απόσπαση ή με 
πρόσληψη προσωρινών αναπληρωτών πραγματοποιείται 
σύμφωνα με τις κείμενες διατάξεις. 

2. Στο ν. 3699/2008 (Α' 199) επέρχονται οι ακόλουθες 
τροποποιήσεις: 

α) Τα δύο τελευταία εδάφια της περίπτωσης β' της 
παραγράφου 1 του άρθρου 6, τα οποία προστέθηκαν με 
την περίπτωση α' της παραγράφου 9 του άρθρου 26 του 
ν. 3879/2010 (Α' 163), αντικαθίστανται ως εξής: 

«Από την 1.9.2010, η παράλληλη στήριξη - συνεκπαίδευση 
μπορεί να παρέχεται και μέσω προγραμμάτων εξειδικευ- 
μένης εκπαιδευτικής υποστήριξης για ένταξη μαθητών με 
αναπηρία ή/και ειδικές εκπαιδευτικές ανάγκες, τα οποία 
εντάσσονται σε Πράξεις που συγχρηματοδοτούνται από 
την Ευρωπαϊκή Ένωση και από το Δημόσιο στο πλαίσιο 
του Εθνικού Στρατηγικού Πλαισίου Αναφοράς (ΕΣΠΑ), 
από εκπαιδευτικούς των κλάδων ΠΕ 60 και ΠΕ 70 που 
έχουν τα τυπικά προσόντα τοποθέτησης στην ΕΑΕ, ΠΕ 
61, ΠΕ 71, ΠΕ 02.50, ΠΕ 03.50 και ΠΕ 04.50. Αν οι ανωτέ¬ 
ρω εκπαιδευτικοί δεν επαρκούν, στα προγράμματα αυτά 
μπορεί να συμμετέχουν και οι λοιποί εκπαιδευτικοί των 
κλάδων ΠΕ 60 και ΠΕ 70, καθώς και εκπαιδευτικοί των 
κλάδων ΠΕ 02, ΠΕ 03 και ΠΕ 04. Οι εκπαιδευτικοί όλων 
των ανωτέρω κλάδων μπορεί να παρέχουν συμπληρω¬ 
ματικά και: αα) ενισχυτική διδασκαλία στους μαθητές 
με αναπηρία ή/και ειδικές εκπαιδευτικές ανάγκες, στους 
οποίους παρέχεται παράλληλη στήριξη - συνεκπαίδευση, 
μετά το πέρας των μαθημάτων τους, με απόφαση του 
συλλόγου διδασκόντων, ύστερα από πρόταση του οικείου 
ΚΕΔΔΥ και με τη συγκατάθεση των ασκούντων τη γονική 
μέριμνα των μαθητών, ββ) εξατομικευμένο υποστηρικτικό 
εκπαιδευτικό πρόγραμμα στο πλαίσιο της συνεκπαίδευ¬ 
σης και σε άλλους μαθητές με αναπηρία ή/και ειδικές 
εκπαιδευτικές ανάγκες, που καθορίζεται κατά περίπτωση, 
ως προς την αναγκαιότητα και τις ώρες υποστήριξης, 
από το οικείο ΚΕΔΔΥ. Οι εκπαιδευτικοί όλων των ανω¬ 
τέρω κλάδων παρακολουθούν πρόγραμμα επιμόρφωσης. 
Κατά τη διάρκεια της παρακολούθησης του προγράμ¬ 


ματος αυτού, οι επιμορφούμενοι θεωρείται ότι τελούν 
σε διατεταγμένη υπηρεσία και ο χρόνος επιμόρφωσης 
προσμετράται στην προϋπηρεσία τους. Με απόφαση του 
Υπουργού Παιδείας, Δια Βίου Μάθησης και Θρησκευμά¬ 
των, που εκδίδεται ύστερα από γνώμη του Ινστιτούτου 
Εκπαιδευτικής Πολιτικής (ΙΕΠ) και δημοσιεύεται στην Εφη¬ 
μερίδα της Κυβερνήσεως, καθορίζονται οι στόχοι του 
προγράμματος επιμόρφωσης, η συνολική διάρκειά του 
σε ώρες, τα αντικείμενα διδασκαλίας και οι θεματικές 
ενότητες. Με την ίδια απόφαση ορίζονται ο αριθμός των 
εκπαιδευτικών που θα το παρακολουθήσουν, τα Περιφε¬ 
ρειακά Επιμορφωτικά Κέντρα (ΠΕΚ) ή οι λοιποί φορείς 
που θα το υλοποιήσουν, οι προϋποθέσεις και η διαδικασία 
επιλογής των επιμορφωτών, καθώς και κάθε θέμα σχετικό 
με την επιμόρφωση των ανωτέρω εκπαιδευτικών. Στο 
επιμορφωτικό πρόγραμμα διδάσκουν, ύστερα από αίτησή 
τους, ειδικοί επιστήμονες, μέλη Διδακτικού - Ερευνητικού 
Προσωπικού (ΔΕΠ) ή Εκπαιδευτικού Προσωπικού (ΕΠ) των 
Ανώτατων Εκπαιδευτικών Ιδρυμάτων (ΑΕΙ), σχολικοί σύμ¬ 
βουλοι, εκπαιδευτικοί της δημόσιας εκπαίδευσης καθώς 
και άλλοι δημόσιοι υπάλληλοι και ιδιώτες που έχουν τα 
απαιτούμενα επιστημονικά και διδακτικά προσόντα, με 
ωριαία αντιμισθία, το ύψος της οποίας καθορίζεται με 
κοινή απόφαση των Υπουργών Οικονομικών και Παιδείας, 
Δια Βίου Μάθησης και Θρησκευμάτων, που δημοσιεύεται 
στην Εφημερίδα της Κυβερνήσεως.» 

β) Η υποπερίπτωση ββ' της περίπτωσης β' της παρα¬ 
γράφου 1 του άρθρου 8 αντικαθίσταται ως εξής: 

«Τα λύκεια ΕΑΕ, που περιλαμβάνουν την προκαταρκτική 
τάξη και τρεις επόμενες τάξεις Α', Β' και Γ'. Μαθητές 
απόφοιτοι γυμνασίου με αναπηρία και ειδικές εκπαιδευ¬ 
τικές ανάγκες μπορεί να εγγράφονται απευθείας στην 
Α' τάξη του λυκείου ΕΑΕ, ύστερα από αξιολόγηση που 
πραγματοποιείται από το οικείο ΚΕ.Δ.Δ.Υ.» 

γ) Η παράγραφος 1 του άρθρου 11 αντικαθίσταται ως 
εξής: 

«Με απόφαση του Υπουργού Παιδείας, Δια Βίου Μάθη¬ 
σης και Θρησκευμάτων μετατρέπονται από την έναρξη 
του σχολικού έτους 2008-2009 τα κατά την παράγραφο 
13 του άρθρου 1 του ν. 2817/2000 (Α' 78) Τεχνικά Επαγ¬ 
γελματικά Εκπαιδευτήρια (Τ.Ε.Ε.) ειδικής αγωγής Α' και Β' 
βαθμίδας σε Ειδικά Επαγγελματικά Γυμνάσια και Ειδικά 
Επαγγελματικά Λύκεια, αντίστοιχα. Έως τη μετατροπή 
αυτή, είναι δυνατή η εγγραφή μαθητών στα Τ.Ε.Ε. ειδικής 
αγωγής Β' βαθμίδας ανεξαρτήτως ορίου ηλικίας.» 

δ) Στο τέλος της παραγράφου 1 του άρθρου 21 προ¬ 
στίθεται εδάφιο ως εξής: 

«Οι εκπαιδευτικοί που μετατίθενται σε κενές οργανικές 
θέσεις εκπαιδευτικών ΕΑΕ σύμφωνα με την παρούσα 
παράγραφο, ύστερα από τη συμπλήρωση πραγματικής 
υπηρεσίας δύο ετών στις θέσεις αυτές, σύμφωνα με την 
παράγραφο 1 του άρθρου 30 του ν. 3848/2010, μπορεί να 
μετατίθενται σε σχολικές μονάδες της γενικής ή επαγ¬ 
γελματικής εκπαίδευσης.» 

ε) Στο τέλος της παραγράφου 2 του άρθρου 21 προ¬ 
στίθεται εδάφιο ως εξής: 

«Οι νεοδιοριζόμενοι εκπαιδευτικοί των κλάδων ΕΑΕ 
του παρόντος νόμου, μετά τη συμπλήρωση τριετίας στη 
σχολική μονάδα της πρώτης τοποθέτησης μετά το διο¬ 
ρισμό, σύμφωνα με την παράγραφο 4 του άρθρου 4 του 
ν. 3848/2010, μπορεί να μετατίθενται μόνο σε Σ.Μ.Ε.Α.Ε. 
Τμήματα Ένταξης ή ΚΕ.ΔΔ.Υ.» 

στ) Στο τέλος της παραγράφου 1 του άρθρου 22 προ¬ 
στίθενται τα εξής: 

«Σε περίπτωση που εξακολουθούν να υπάρχουν κενές 
θέσεις των κλάδων ΠΕ70 Δασκάλων και ΠΕ71 Δασκάλων 
ΕΑΕ προσλαμβάνονται αναπληρωτές από τους πίνακες 
υποψήφιων αναπληρωτών ΕΑΕ των κλάδων ΠΕ60 Νηπια¬ 
γωγών και ΠΕ61 Νηπιαγωγών ΕΑΕ, αντίστοιχα, οι οποίοι: 
α) τοποθετούνται στην προκαταρκτική τάξη και στις 
τάξεις Α' και Β' των ειδικών δημοτικών σχολείων και β) 
παρέχουν παράλληλη στήριξη - συνεκπαίδευση σε μαθη¬ 
τές με αναπηρία ή/και με ειδικές εκπαιδευτικές ανάγκες 
των τάξεων Α' και Β' των λοιπών δημοτικών σχολείων. 
Η προϋπηρεσία των προσλαμβανομένων σύμφωνα με το 
προηγούμενο εδάφιο προσμετράται στους κλάδους ΠΕ60 
Νηπιαγωγών και ΠΕ61 Νηπιαγωγών ΕΑΕ, αντίστοιχα.» 

ζ)Ύστερα από την παράγραφο 4 του άρθρου 23 προ¬ 
στίθεται παράγραφος 4α ως εξής: 

«4α. Σε περίπτωση εξάντλησης των πινάκων των υπο¬ 
ψήφιων προσωρινών αναπληρωτών ΕΕΠ του κλάδου ΠΕ25 
Σχολικών Νοσηλευτών, προσλαμβάνονται ως προσωρι¬ 
νοί αναπληρωτές κάτοχοι πτυχίου Νοσηλευτικής ή Επι¬ 
σκεπτών Υγείας ιδρύματος τριτοβάθμιας εκπαίδευσης 
της ημεδαπής ή ισότιμου και αντίστοιχου πτυχίου της 
αλλοδαπής. Οι υποψήφιοι που διαθέτουν τα ανωτέρω 
προσόντα εγγράφονται στους πίνακες του κλάδου ΠΕ25 
Σχολικών Νοσηλευτών ύστερα από τους υποψήφιους που 
διαθέτουν τα προσόντα της παραγράφου 6 του άρθρου 
2 του ν. 3194/2003 (Α' 267). Η προϋπηρεσία των προ¬ 
σλαμβανομένων σύμφωνα με την παρούσα παράγραφο 
προσμετράται για τον κλάδο ΠΕ25 Σχολικών Νοσηλευτών 
και μόνο, τα δε ιδιαίτερα καθήκοντα και οι αρμοδιότητές 
τους ορίζονται με τις διατάξεις του Κεφαλαίου Β' της 
27922/Γ6/8.3.2007 απόφασης του Υφυπουργού Εθνικής 
Παιδείας και Θρησκευμάτων (Β' 449).» 

η) Η περίπτωση γ' της παραγράφου 1 του άρθρου 27 
του ν. 3699/2008 αντικαθίσταται ως εξής: 

«Στην πρόβλεψη της περίπτωσης β' της παραγράφου 
12 του κεφαλαίου Α' του άρθρου 8 του ν. 3205/2003 προ¬ 
στίθενται οι Προϊστάμενοι των Κέντρων Διαφοροδιάγνω- 
σης, Διάγνωσης και Υποστήριξης Ειδικών Εκπαιδευτικών 
Αναγκών (ΚΕ.Δ.Δ.Υ.), το Εκπαιδευτικό Προσωπικό (Ε.Π.), το 
Ειδικό Εκπαιδευτικό Προσωπικό (Ε.Ε.Π.) και το Ειδικό Βο¬ 
ηθητικό Προσωπικό (Ε.Β.Π.) που υπηρετεί με οποιαδήποτε 
σχέση εργασίας στα ΚΕ.Δ.Δ.Υ., στις Σχολικές Μονάδες 
Ειδικής Αγωγής και Εκπαίδευσης (Σ.Μ.Ε.Α.Ε.), στα Τμήμα¬ 
τα Ένταξης (Τ.Ε.), στα προγράμματα παράλληλης στή¬ 
ριξης - συνεκπαίδευσης και διδασκαλίας κατ’ οίκον, στα 
Γραφεία Σχολικού Επαγγελματικού Προσανατολισμού 
(ΓΡΑ.Σ.Ε.Π.) των Σ.Μ.Ε.Α.Ε., καθώς και σε δράσεις ενισχυ- 
τικής διδασκαλίας και εξατομικευμένων υποστηρικτικών 
εκπαιδευτικών προγραμμάτων - συνεκπαίδευσης, που 
υλοποιούνται από την Ειδική Υπηρεσία Εφαρμογής Εκ¬ 
παιδευτικών Δράσεων του Υπουργείου Παιδείας, Δια Βίου 
Μάθησης και Θρησκευμάτων, στο πλαίσιο των προγραμ¬ 
μάτων εξειδικευμένης εκπαιδευτικής υποστήριξης για 
ένταξη μαθητών με αναπηρία ή/και ειδικές εκπαιδευτικές 
ανάγκες του Επιχειρησιακού Προγράμματος «Εκπαίδευση 
και Δια Βίου Μάθηση» του Εθνικού Στρατηγικού Πλαισίου 
Αναφοράς (Ε.Σ.Π.Α.).» 

3. Στο άρθρο 11 του ν. 3848/2010 επέρχονται οι ακό¬ 
λουθες τροποποιήσεις: 

α) Στην περίπτωση β' της παραγράφου 1 απαλείφεται 
η φράση «του κλάδου δασκάλων». 

β) Η παράγραφος 7 αντικαθίσταται ως εξής: 

«7. Ως Προϊστάμενοι ΚΕ.Δ.Δ.Υ. επιλέγονται: α) εκπαι¬ 
δευτικοί πρωτοβάθμιας εκπαίδευσης των κλάδων νηπι¬ 
αγωγών και δασκάλων, εκπαιδευτικοί Φυσικής Αγωγής 


πρωτοβάθμιας εκπαίδευσης του π.δ. 323/1993 και εκπαι¬ 
δευτικοί δευτεροβάθμιας εκπαίδευσης των κλάδων ΠΕ02 
Φιλολόγων, ΠΕ03 Μαθηματικών και ΠΕ11 Φυσικής Αγωγής, 
με βαθμό Α', που έχουν τα τυπικά προσόντα τοποθέτησης 
σε Σ.Μ.Ε.Α.Ε. ή ΚΕ.Δ.Δ.Υ., δεκαετή συνολική εκπαιδευτική 
υπηρεσία στην πρωτοβάθμια ή δευτεροβάθμια εκπαί¬ 
δευση και έχουν ασκήσει, τουλάχιστον επί μία πεντα¬ 
ετία, διδακτικά καθήκοντα, από τα οποία τουλάχιστον 
τρία διδακτικά έτη σε Σ.Μ.Ε.Α.Ε. ή ΚΕ.Δ.Δ.Υ. και β) μέλη 
του Ειδικού Εκπαιδευτικού Προσωπικού (Ε.Ε.Π) όλων των 
κλάδων, με βαθμό Α' και δεκαετή συνολική εκπαιδευτική 
υπηρεσία σε Σ.Μ.Ε.Α.Ε. ή ΚΕ.Δ.Δ.Υ.» 

γ) Στο τέλος της παραγράφου 8 προστίθεται εδάφιο 
ως εξής: 

«Όπου στις ίδιες διατάξεις προβλέπεται εκπαιδευτική ή 
διδακτική υπηρεσία σε Σ.Μ.Ε.Α.Ε. ή ΚΕ.Δ.Δ.Υ., υπολογίζεται 
η υπηρεσία των υποψηφίων σε Κέντρα Διάγνωσης, Αξιο¬ 
λόγησης και Υποστήριξης (Κ.Δ.Α.Υ.) ή ΚΕ.Δ.Δ.Υ., σε αυτο¬ 
τελείς Σ.Μ.Ε.Α.Ε., σε Τμήματα Ένταξης, σε προγράμματα 
παράλληλης στήριξης, σε προγράμματα διδασκαλίας στο 
σπίτι ή στις εκπαιδευτικές δομές Ε.Α.Ε. που προβλέπονται 
στην περίπτωση β' της παραγράφου 4 του άρθρου 6 του 
ν. 3699/2008 (Α' 199).» 

4. Στην παράγραφο 9 του άρθρου 18 του ν. 3848/2010, 
ύστερα από την περίπτωση ε' και πριν από το τελευταίο 
εδάφιο της παραγράφου προστίθεται περίπτωση στ' ως 
εξής: «στ) Οι υποψήφιοι προϊστάμενοι ΚΕ.Δ.Δ.Υ. για τις 
θέσεις των ΚΕ.Δ.Δ.Υ. που υπάγονται στην Περιφερειακή 
Διεύθυνση Εκπαίδευσης της οργανικής τους θέσης.». Το 
τελευταίο εδάφιο της ίδιας παραγράφου αντικαθίσταται 
ως εξής: «Οι υποψήφιοι των περιπτώσεων α' έως γ' και 
στ' καταθέτουν δήλωση προτίμησης ύστερα από την 
ανακοίνωση των αξιολογικών πινάκων.» 

5α) Στο άρθρο 17 του ν. 3699/2008, ύστερα από την 
παράγραφο 1 προστίθεται παράγραφος Ια ως εξής: 
«Ι.α. Το ΕΕΠ συμμετέχει στην εκπαίδευση ισότιμα με το 
εκπαιδευτικό προσωπικό που προβλέπεται στο άρθρο 
16, σύμφωνα με την επαγγελματική ειδίκευσή του. Στο 
ΕΕΠ καταβάλλονται οι αποδοχές και οι πάσης φύσεως 
πρόσθετες αμοιβές και αποζημιώσεις που καταβάλλο¬ 
νται στο εκπαιδευτικό προσωπικό κατηγορίας ΠΕ της 
δευτεροβάθμιας εκπαίδευσης, με τους ίδιους όρους και 
προϋποθέσεις.» 

β) Το άρθρο 18 του ν. 3699/2008 αντικαθίσταται ως εξής: 

«1. Για θέματα αυτοεξυπηρέτησης, καθημερινής δια¬ 
βίωσης και λειτουργικών διευκολύνσεων, καθώς και για 
την παράλληλη εκπαίδευση σε θέματα κοινωνικής προ¬ 
σαρμογής, αυτόνομης διαβίωσης και δημιουργικών δρα¬ 
στηριοτήτων των μαθητών με αναπηρία και με ειδικές 
εκπαιδευτικές ανάγκες που φοιτούν στα γενικά σχολεία 
προσχολικής, πρωτοβάθμιας και δευτεροβάθμιας εκπαί¬ 
δευσης χωρίς παράλληλη στήριξη από εκπαιδευτικό ΕΑΕ 
ή που φοιτούν σε ΣΜΕΑΕ, προσλαμβάνεται ΕΒΠ. 

2. Το ΕΒΠ ασκεί καθήκοντα φροντίδας των μαθητών 
και βοηθητικά εκπαιδευτικά καθήκοντα. Στο ΕΒΠ κατα¬ 
βάλλονται οι αποδοχές και οι πάσης φύσεως πρόσθετες 
αμοιβές και αποζημιώσεις που καταβάλλονται στο εκπαι¬ 
δευτικό προσωπικό κατηγορίας ΔΕ της δευτεροβάθμιας 
εκπαίδευσης, με τους ίδιους όρους και προϋποθέσεις.» 

Άρθρο 57 

Θέματα της Εθνικής Σχολής Δημόσιας Διοίκησης 
και Αυτοδιοίκησης 

1. Το π.δ. 57/2007 (Α' 59) τροποποιείται ως ακολού¬ 
θως: 

α) Ύστερα από το άρθρο 15, προστίθεται άρθρο 15Α 
ως εξής: 

«Άρθρο 15Α 

Σύσταση της Εθνικής Σχολής Δημόσιας Διοίκησης 
και Αυτοδιοίκησης (Ε.Σ.Δ.Δ.Α.) 

1. Συνιστάται Εθνική Σχολή Δημόσιας Διοίκησης και 
Αυτοδιοίκησης (Ε.Σ.Δ.Δ.Α.) ως ενιαία εκπαιδευτική μονά¬ 
δα του Ε.Κ.Δ.Δ.Α., η οποία διαδέχεται την Εθνική Σχολή 
Δημόσιας Διοίκησης (Ε.Σ.Δ.Δ.) και ενσωματώνει την Εθνι¬ 
κή Σχολή Τοπικής Αυτοδιοίκησης (Ε.Σ.Τ.Α.). Οι απόφοιτοι 
της Ε.Σ.Δ.Δ.Α. στελεχώνουν τις υπηρεσίες της κεντρικής 
διοίκησης, της κρατικής περιφερειακής διοίκησης και 
αυτοδιοίκησης. 

2. Η Εθνική Σχολή Δημόσιας Διοίκησης και Αυτοδιοί¬ 
κησης (Ε.Σ.Δ.Δ.Α.) ως εκπαιδευτική μονάδα του Εθνικού 
Κέντρου Δημόσιας Διοίκησης και Αυτοδιοίκησης, διέπεται 
από τις διατάξεις του π.δ. 57/2007. Οι εκπαιδευτικές σει¬ 
ρές της Ε.Σ.Δ.Δ.Α. αποτελούν συνέχεια των εκπαιδευτικών 
σειρών της Ε.Σ.Δ.Δ.» 

β) Στο άρθρο 7 προστίθεται παράγραφος 9, η οποία 
έχει ως εξής: 

«9) Το Ε.Κ.Δ.Δ.Α. δύναται να αναθέτει, σε ειδικούς επι¬ 
στήμονες ή εμπειρογνώμονες, ανώτερα στελέχη της δη¬ 
μόσιας διοίκησης και δημόσιους λειτουργούς, οι οποίοι 
δεν ανήκουν στο Μητρώο κύριου διδακτικού προσωπικού 
του Ε.Κ.Δ.Δ.Α. και οι οποίοι διαθέτουν ειδική επιστημονική 
κατάρτιση ή εξειδικευμένη εμπειρία και γνώση σε τομείς 
αρμοδιότητας του Ε.Κ.Δ.Δ.Α., την παροχή, σε συγκεκριμέ¬ 
νες περιπτώσεις, διδακτικού ή συμβουλευτικού έργου, τη 
συμμετοχή σε συνέδρια, ημερίδες ή εργαστήρια, για τα 
οποία μπορεί να καθορίζεται αποζημίωση με απόφαση 
του Δ.Σ. του Ε.Κ.Δ.Δ.Α., μετά από πρόταση του Γενικού 
Γραμματέα, στο πλαίσιο των εγκεκριμένων εκπαιδευτικών 
και επιμορφωτικών δράσεων. Οι δαπάνες μετακίνησης, 
διαμονής - διατροφής που τυχόν απαιτούνται, βαρύνουν 
τον προϋπολογισμό του Ε.Κ.Δ.Δ.Α.» 

γ) Στο άρθρο 12, ύστερα από την παράγραφο 2 προ¬ 
στίθεται παράγραφος 2Β ως εξής: 

«2Β. Την αρμοδιότητα για το σχεδίασμά, την εφαρμογή, 
την αξιολόγηση και κάθε αναγκαία σχετική ενέργεια μέ¬ 
χρι τη λήξη του φυσικού και οικονομικού αντικειμένου των 
προγραμμάτων εκπαίδευσης, επιμόρφωσης ή κατάρτισης, 
όπως για κάθε έρευνα, μελέτη και πόσης φύσεως δράση 
του Ε.Κ.Δ.Δ.Α. έχουν οι υπεύθυνοι προγραμμάτων. 

α) Οι υπεύθυνοι προγραμμάτων τοποθετούνται σε 
κύκλους επιμόρφωσης ανά τομέα ή τομείς δημόσιας 
πολιτικής και σε τμήματα εκπαίδευσης. Στο έργο τους 
υποστηρίζονται από το μόνιμο ή με σύμβαση εργασίας 
ιδιωτικού δικαίου προσωπικό κάθε κατηγορίας. Με από¬ 
φαση του Γενικού Γραμματέα του Ε.Κ.Δ.Δ.Α. μετά από 
πρόταση των Διευθυντών των εκπαιδευτικών μονάδων 
του, ορίζεται σε κάθε κύκλο ή τμήμα εκπαίδευσης, μέλος 
του ειδικού επιστημονικού προσωπικού ως συντονιστής 
με αρμοδιότητα το συντονισμό της υλοποίησης του έρ¬ 
γου κάθε κύκλου ή τμήματος εκπαίδευσης. 

β) Υπεύθυνοι προγραμμάτων είναι το ειδικό επιστημο¬ 
νικό προσωπικό. Υπεύθυνος προγραμμάτων μπορεί να 
ορίζεται από το μόνιμο ή με σύμβαση εργασίας ιδιωτι¬ 
κού δικαίου προσωπικό το οποίο έχει τουλάχιστον τα 
προσόντα υπό τα στοιχεία α' και β' της παρ. 2 του άρ¬ 
θρου 25 του ν. 1943/1991 ή είναι απόφοιτος της Ε.Σ.Δ.Δ.Α. 
Η απασχόληση διοικητικού προσωπικού ως υπευθύνου 
προγραμμάτων πραγματοποιείται μετά από σχετική πρό¬ 


σκληση εκδήλωσης ενδιαφέροντος. Στην πρόσκληση εκ¬ 
δήλωσης ενδιαφέροντος, που εκδίδεται με απόφαση του 
Γενικού Γραμματέα του Ε.Κ.Δ.Δ.Α., καθορίζεται ο αριθ¬ 
μός των αναγκαίων προς πλήρωση θέσεων υπευθύνων 
προγραμμάτων από το μόνιμο ή με σύμβαση εργασίας 
ιδιωτικού δικαίου προσωπικό και ορίζονται, αν είναι απα¬ 
ραίτητο, οι αναγκαίες ειδικότητες. Ο ορισμός του μόνιμου 
ή με σύμβαση εργασίας ιδιωτικού δικαίου προσωπικού 
σε θέση υπευθύνου προγραμμάτων γίνεται για ορισμένο 
χρόνο, μέχρι δύο έτη, με απόφαση του Δ.Σ. του Ε.Κ.Δ.Δ.Α., 
μετά από πρόταση του Γ ενικού Γ ραμματέα του Ε.Κ.Δ.Δ.Α. 
Μετά την πάροδο των δύο ετών, τα μέλη του μόνιμου ή 
με σύμβαση εργασίας ιδιωτικού δικαίου προσωπικού που 
ορίστηκαν υπεύθυνοι προγραμμάτων έχουν τη δυνατό¬ 
τητα συμμετοχής σε κάθε επόμενη σχετική πρόσκληση 
εκδήλωσης ενδιαφέροντος. Κατά τη διάρκεια της απα¬ 
σχόλησης σε θέση υπευθύνου προγραμμάτων, το μόνιμο 
ή με σύμβαση εργασίας ιδιωτικού δικαίου προσωπικό 
διατηρεί την οργανική του θέση, αλλά απαλλάσσεται 
των διοικητικών του καθηκόντων και των καθηκόντων 
που απορρέουν από θέση ευθύνης που τυχόν κατέχει. Σε 
περίπτωση επιλογής σε θέση προϊσταμένου οργανικής 
μονάδας, το μόνιμο ή με σύμβαση εργασίας ιδιωτικού 
δικαίου προσωπικό παύει αυτοδίκαια να ασκεί τα καθή¬ 
κοντα του υπευθύνου προγραμμάτων. 

δ) Ύστερα από το άρθρο 10 προστίθεται άρθρο 10 Α 
ως εξής: 

«Άρθρο 10Α 

Μονάδα Τεκμηρίωσης και Καινοτομιών 

1. Στο Ε.Κ.Δ.Δ.Α. λειτουργεί Μονάδα Τεκμηρίωσης και 
Καινοτομιών. 

α) Αντικείμενο της Μονάδας είναι: 
αα) Η συγκέντρωση, επεξεργασία και διάχυση στοιχεί¬ 
ων και πληροφοριών σε θέματα ανάπτυξης ανθρώπινου 
δυναμικού, εισαγωγής οργανωτικών και λειτουργικών αλ¬ 
λαγών στη δημόσια διοίκηση και στην τοπική αυτοδιοίκη¬ 
ση, καθώς και η παρακολούθηση, καταγραφή και μελέτη 
καινοτομικών μεθόδων, διαδικασιών και προσεγγίσεων 
στη δημόσια διοίκηση και αυτοδιοίκηση. 

ββ) Η υποβολή προτάσεων για την αντιμετώπιση φαι¬ 
νομένων δυσλειτουργίας σε υπηρεσίες του ευρύτερου 
δημόσιου τομέα ιδιαίτερα σε τομείς που διαπιστώνεται 
χαμηλός βαθμός ικανοποίησης των πολιτών από τις πα¬ 
ρεχόμενες υπηρεσίες. 

γγ) Η επεξεργασία και αξιολόγηση των εκθέσεων που 
υποβάλλουν οι εκπαιδευόμενοι και ιδιαίτερα οι διευθυ¬ 
ντές και οι προϊστάμενοι τμημάτων, που αφορούν στον 
ανασχεδιασμό δομών και διαδικασιών και συμβάλλουν 
στη λειτουργική αναβάθμιση των υπηρεσιών στις οποίες 
προίστανται. 

β) Για την άσκηση των αρμοδιοτήτων της περίπτωσης 
α', ισχύουν τα οριζόμενα στο άρθρο 7 του π.δ. 57/2007. 

γ) Οι υπηρεσίες της δημόσιας διοίκησης και αυτοδιοί¬ 
κησης υποχρεούνται να κοινοποιούν στο Ε.Κ.Δ.Δ.Α. τα 
στατιστικά δεδομένα, καθώς και τις μελέτες και έρευνες 
που εκπονούνται σχετικά με τα θέματα που αναφέρο- 
νται στην περίπτωση α'. Η κοινοποίηση στο Ε.Κ.Δ.Δ.Α., 
με ευθύνη των αρμόδιων δημόσιων υπηρεσιών αποτελεί 
απαραίτητη προϋπόθεση αποπληρωμής των μελετών και 
ερευνών που εκπονούνται. Τα στοιχεία και οι πληροφορί¬ 
ες αυτές είναι διαθέσιμες προς το σύνολο των φορέων 
της δημόσιας διοίκησης και αυτοδιοίκησης, όπως επίσης 
σε ιδιώτες και ιδιωτικούς φορείς, μέσω ειδικών σελίδων 

του δικτυακού τόπου του Ε.Κ.Δ.Δ.Α. ή με οποιονδήποτε 
άλλον πρόσφορο τρόπο. Η πρόσβαση στα στοιχεία αυτά 
είναι ελεύθερη, εκτός αν πρόκειται για προσωπικά δεδο¬ 
μένα ή για θέματα άμυνας και ασφάλειας. 

δ) Οι λεπτομέρειες λειτουργίας της Μονάδας ορίζονται 
με απόφαση του Δ.Σ. του Ε.Κ.Δ.Δ.Α. μετά από πρόταση 
του Γενικού Γραμματέα του Ε.Κ.Δ.Δ.Α. Υπεύθυνος συντο¬ 
νιστής της Μονάδας ορίζεται, κατά προτεραιότητα, μέλος 
του ειδικού επιστημονικού προσωπικού του Ε.Κ.Δ.Δ.Α. 
της παραγράφου 2 του άρθρου 12 του π.δ. 57/2007 ή του 
διοικητικού προσωπικού, το οποίο διαθέτει τουλάχιστον 
τα προσόντα υπό τα στοιχεία α' ή β' της παραγράφου 2 
του άρθρου 25 του ν. 1943/1991, με απόφαση του Γενικού 
Γ ραμματέα του Ε.Κ.Δ.Δ.Α.» 

ε) Ύστερα από το άρθρο 35 προστίθεται άρθρο 35 Α 
ως εξής: 

«Άρθρο 35Α 

Ανίχνευση Εκπαιδευτικών Αναγκών 

1. Ο σχεδιασμός και ο προγραμματισμός των προ¬ 
γραμμάτων επιμόρφωσης και κατάρτισης βασίζεται στην 
ανίχνευση επιμορφωτικών αναγκών των υπαλλήλων και 
των φορέων του Δημοσίου, των Ν.Π.Δ.Δ. και της αυτο¬ 
διοίκησης. 

2. Το Ινστιτούτο Επιμόρφωσης (ΙΝ.ΕΠ), στο πλαίσιο του 
επιτελικού χαρακτήρα της αποστολής του Ε.Κ.Δ.Δ.Α., για 
το σχεδίασμά, προγραμματισμό, συντονισμό, οργάνωση, 
υλοποίηση και αξιολόγηση των προγραμμάτων επιμόρ¬ 
φωσης και εξειδίκευσης βασίζεται στην ανάπτυξη και 
εφαρμογή μεθοδολογίας ανίχνευσης εκπαιδευτικών ανα¬ 
γκών. Τα εκπαιδευτικά προγράμματα που αναπτύσσει και 
υλοποιεί, ικανοποιούν τις επιμορφωτικές και εκπαιδευτι¬ 
κές ανάγκες των φορέων και των στελεχών της δημόσιας 
διοίκησης και αυτοδιοίκησης, στο πλαίσιο της δημόσιας 
πολιτικής που διαμορφώνει το Υπουργείο Εσωτερικών, 
Αποκέντρωσης και Ηλεκτρονικής Διακυβέρνησης για τη 
διοίκηση, την εκπαίδευση και την ανάπτυξη του ανθρώ¬ 
πινου δυναμικού στο δημόσιο τομέα και την πολιτική για 
τη δια βίου μάθηση. 

3. Για την ανίχνευση επιμορφωτικών ή εκπαιδευτικών 
αναγκών σε φορείς του Δημοσίου, συγκροτούνται κοι¬ 
νές ομάδες εργασίας. Οι ομάδες αυτές συγκροτούνται 
με απόφαση του Γενικού Γραμματέα του Ε.Κ.Δ.Δ.Α. και 
συμμετέχουν σε αυτές στελέχη του Ε.Κ.Δ.Δ.Α. και στε¬ 
λέχη, των συνεργαζόμενων φορέων που ορίζονται από 
τα όργανα διοίκησής τους. 

4. Οι εκπαιδευτικές ανάγκες των φορέων της δημόσιας 
διοίκησης και αυτοδιοίκησης αποτυπώνονται σε Σχέδια 
Εκπαίδευσης και γενικότερα σε Επιχειρησιακά Σχέδια 
Ανάπτυξης Ανθρώπινου Δυναμικού των οικείων φορέων, 
τα οποία καταρτίζονται σε συνεργασία με το Ε.Κ.Δ.Δ.Α. 
Τα επιμορφωτικά προγράμματα, τα οποία προκύπτουν 
από τα εν λόγω Σχέδια Εκπαίδευσης, υλοποιούνται από 
το Ινστιτούτο Επιμόρφωσης. Αν το Ε.Κ.Δ.Δ.Α. κρίνει ότι 
μέρος των εν λόγω επιμορφωτικών προγραμμάτων δεν 
μπορούν να ενταχθούν στον προγραμματισμό του για 
δεδομένη χρονική περίοδο, η υλοποίησή τους μπορεί να 
πραγματοποιηθεί από τους οικείους φορείς και υπηρε¬ 
σίες της δημόσιας διοίκησης και αυτοδιοίκησης. Απα¬ 
ραίτητη προϋπόθεση για την υλοποίηση των προγραμ¬ 
μάτων αυτών από φορείς της δημόσιας διοίκησης και 
αυτοδιοίκησης είναι η έκδοση σχετικής βεβαίωσης από 
το Ε.Κ.Δ.Δ.Α. με την οποία πιστοποιείται ότι τα συγκε¬ 
κριμένα επιμορφωτικά προγράμματα δεν έχουν ενταχθεί 


στον προγραμματισμό του Ινστιτούτου Επιμόρφωσης. 
Η ύπαρξη της βεβαίωσης αυτής αποτελεί προϋπόθεση 
της νόμιμης εξόφλησης των δαπανών των εν λόγω προ¬ 
γραμμάτων.» 

στ) Η παράγραφος 7 του άρθρου 7 αντικαθίσταται ως 
ακολούθως: 

«7. Το Ε.Κ.Δ.Δ.Α. δύναται να παρέχει σε ιδιώτες έναντι 
αμοιβής υπηρεσίες κατάρτισης, επιμόρφωσης, καθώς και 
να εκπονεί μελέτες και έρευνες σε θέματα σχετικά με την 
αποστολή του. Η πρόταση συμμετοχής στους σχετικούς 
διαγωνισμούς ή η πρόταση για την ανάληψη εκτέλεσης 
των σχετικών έργων δύναται να υποβάλλεται από τον 
Γενικό Γραμματέα του Ε.Κ.Δ.Δ.Α., ενώ για την ανάληψη 
των έργων αποφαίνεται το Δ.Σ. του Ε.Κ.Δ.Δ.Α. Τις σχε¬ 
τικές συμβάσεις υπογράφει και διαχειρίζεται ο Γ ενικός 
Γραμματέας του Ε.Κ.Δ.Δ.Α.» 

ζ) Η παράγραφος 1 του άρθρου 10 αντικαθίσταται ως 
ακολούθως: 

«1. Στο Ε.Κ.Δ.Δ.Α. λειτουργούν ομάδες ανίχνευσης εκ¬ 
παιδευτικών αναγκών, μελετών, ερευνών, τεκμηρίωσης, 
ενημέρωσης και εποπτείας έργου με σκοπό τη διαρκή 
εξυπηρέτηση των εκπαιδευτικών και υπηρεσιακών μονά¬ 
δων του Ε.Κ.Δ.Δ.Α. και την πραγματοποίηση ερευνών για 
το συνεχή εκσυγχρονισμό της οργάνωσης και λειτουργί¬ 
ας των υπηρεσιών του ευρύτερου δημόσιου τομέα, την 
αύξηση της παραγωγικότητας και της αποδοτικότητάς 
του και την αντιμετώπιση της γραφειοκρατίας. 

Οι ομάδες συγκροτούνται με απόφαση του Γενικού 
Γ ραμματέα του Ε.Κ.Δ.Δ.Α. Με την ίδια απόφαση μπορεί 
να καθορίζεται το ύψος της αποζημίωσης των μελών 
τους, εφόσον το έργο των ανωτέρω ομάδων αποτελεί 
συγχρηματοδοτούμενη πράξη Ευρωπαϊκών Ταμείων ή άλ¬ 
λων πόρων. Το ύψος της συνολικής αποζημίωσης για κάθε 
έργο καθορίζεται με απόφαση του Δ.Σ. του Ε.Κ.Δ.Δ.Α.» 

η) Η παράγραφος 2 του άρθρου 10 αντικαθίσταται ως 
εξής: 

«2. Τις ομάδες απαρτίζουν οι υπεύθυνοι σπουδών και 
έρευνας, οι υπεύθυνοι προγραμμάτων, μέλη του κύριου 
διδακτικού προσωπικού, καθώς και εξωτερικοί εμπειρο¬ 
γνώμονες.» 

θ) Η παράγραφος 2 του άρθρου 11 αντικαθίσταται ως 
εξής: 

«2) Τα μέλη του κύριου διδακτικού προσωπικού, εκτός 
από την υποχρέωση παροχής διδακτικού έργου, συμμε¬ 
τέχουν στην ανίχνευση εκπαιδευτικών και επιμορφωτικών 
αναγκών, στο σχεδίασμά, στην αξιολόγηση και στην απο¬ 
τίμηση της αποτελεσματικότητας των προγραμμάτων 
των εκπαιδευτικών μονάδων του Ε.Κ.Δ.Δ.Α., στην εκπόνη¬ 
ση και συγγραφή εκπαιδευτικού υλικού, στο σχεδίασμά, 
στην παρακολούθηση και στην αξιολόγηση των εργασιών 
που εκπονούν οι εκπαιδευόμενοι και οι σπουδαστές της 
Ε.Σ.Δ.Δ.Α., καθώς και άλλων εργασιών που τους ανατίθε¬ 
νται στο πλαίσιο της αποστολής του Ε.Κ.Δ.Δ.Α. Τ α μέλη 
του βοηθητικού διδακτικού προσωπικού υποστηρίζουν 
την προετοιμασία, υλοποίηση και απολογισμό των προ¬ 
γραμμάτων.» 

ι) Η παράγραφος 3 του άρθρου 11 αντικαθίσταται ως 
εξής: 

«3) Με απόφαση του Δ.Σ. του Ε.Κ.Δ.Δ.Α., μετά από πρό¬ 
ταση του Γ ενικού Γ ραμματέα του Ε.Κ.Δ.Δ.Α., δύναται να 
καθορίζονται οι λεπτομέρειες άσκησης των καθηκόντων 
του κύριου και βοηθητικού διδακτικού προσωπικού.» 

ια) Η παράγραφος 4 του άρθρου 11 αντικαθίσταται ως 
εξής: 

«4) α) Για την ένταξη στο Μητρώο του κύριου διδα¬ 
κτικού προσωπικού υποβάλλεται σχετική αίτηση του 
ενδιαφερομένου και αξιολόγησή της σύμφωνα με τις 
προβλεπόμενες διαδικασίες, γίνεται με πρόταση του 
Γ ενικού Γ ραμματέα και απόφαση του Δ.Σ. του Ε.Κ.Δ.Δ.Α. 
Η ένταξη του κύριου διδακτικού προσωπικού στο Μητρώο 
δεν συνεπάγεται υποχρεωτικά την απασχόλησή του στο 
Ε.Κ.Δ.Δ.Α. Η απασχόληση εξαρτάται από τις ανάγκες του 
Ε.Κ.Δ.Δ.Α., τη διαθεσιμότητα του κύριου διδακτικού προ¬ 
σωπικού και την αξιολόγησή του. 

β) Προϋπόθεση για την ανάθεση καθηκόντων σε ιδιώ¬ 
τες ή σε δημόσιους λειτουργούς ή υπαλλήλους είναι η 
ένταξη στο Μητρώο κύριου διδακτικού προσωπικού και 
στο βοηθητικό διδακτικό προσωπικό. Η ανάθεση καθη¬ 
κόντων σε ιδιώτες είναι σύμβαση έργου και γίνεται κατά 
παρέκκλιση των ισχυουσών διατάξεων. Η ανάθεση εργα¬ 
σιών της παραγράφου 2 του παρόντος άρθρου γίνεται 
με απόφαση του Γ ενικού Γ ραμματέα του Ε.Κ.Δ.Δ.Α., η δε 
ανάθεση καθηκόντων διδασκαλίας στους ενταγμένους 
στο Μητρώο του κύριου διδακτικού προσωπικού γίνεται 
με απόφαση των διευθυντών των εκπαιδευτικών μονάδων 
που εγκρίνεται από τον Γ ενικό Γ ραμματέα του Ε.Κ.Δ.Δ.Α., 
σύμφωνα με τις απαιτήσεις των προγραμμάτων που υλο¬ 
ποιούνται στο Ε.Κ.Δ.Δ.Α. 

γ) Γ ια την αξιοποίηση των ενταγμένων στο Μητρώο 
του κύριου διδακτικού προσωπικού, λαμβάνεται υπόψη 
η αρχική και συνεχής αξιολόγησή τους. Η αξιολόγηση 
πραγματοποιείται μετά το πέρας της ανάθεσης έργου και 
πραγματοποιείται σύμφωνα με τις προβλεπόμενες διαδι¬ 
κασίες από τους εκπαιδευόμενους και τους υπευθύνους 
των προγραμμάτων. Γ ια την αξιολόγηση και την απόδοση 
των ενταγμένων στο Μητρώο του κύριου διδακτικού προ¬ 
σωπικού, εκδίδεται σχετική εξαμηνιαία έκθεση, η οποία 
κοινοποιείται στον Πρόεδρο και τα μέλη του Δ.Σ., καθώς 
και στον Γενικό Γραμματέα και στους Διευθυντές των 
εκπαιδευτικών μονάδων του Ε.Κ.Δ.Δ.Α. Συγκεντρωτικά 
και ανώνυμα στοιχεία ως προς την εν λόγω εξαμηνι¬ 
αία έκθεση αξιολόγησης αναρτώνται αμελλητί και στην 
ιστοσελίδα του Ε.Κ.Δ.Δ.Α. Με σκοπό τη συνεχή βελτίωση 
των μεθόδων εκπαίδευσης και την ανάπτυξη των εν γένει 
εκπαιδευτικών ικανοτήτων του κύριου διδακτικού προ¬ 
σωπικού, σχεδιάζονται και υλοποιούνται προγράμματα 
εκπαιδευτών. Η συμμετοχή σε αυτά των ενταγμένων στο 
Μητρώο του κύριου διδακτικού προσωπικού αποτελεί 
κριτήριο για την ανάθεση καθηκόντων διδασκαλίας. 

δ) Αν ανατίθενται καθήκοντα κύριου διδακτικού προ¬ 
σωπικού σε δημόσιους υπαλλήλους ή λειτουργούς, χρει¬ 
άζεται επιβεβαίωση διαθεσιμότητας από την υπηρεσία 
ή το φορέα στον οποίο υπηρετούν. Σύμφωνα με αυτή 
οι υπηρεσίες του Δημοσίου, Ν.Π.Δ.Δ. και Ο.Τ.Α. ή λοιπών 
φορέων του Δημοσίου δεσμεύονται να επιτρέπουν στους 
υπαλλήλους τους που ορίζονται ως διδακτικό προσωπικό 
σε εκπαιδευτικά προγράμματα του Ε.Κ.Δ.Δ.Α., να απου¬ 
σιάζουν από τα καθήκοντά τους κατά τον απαιτούμενο 
για την εκτέλεση του διδακτικού έργου χρόνο. 

ε) Με απόφαση του Δ.Σ. του Ε.Κ.Δ.Δ.Α., μετά από πρό¬ 
ταση του Γ ενικού Γ ραμματέα του Ε.Κ.Δ.Δ.Α., δύναται να 
προσδιορίζεται το ανώτατο όριο ωρών που μπορεί να 
ανατεθεί στους ενταγμένους στο Μητρώο του κύριου 
διδακτικού προσωπικού, για την εκτέλεση έργου της πα¬ 
ραγράφου 2 του παρόντος άρθρου. Η αποζημίωση που 
καταβάλλεται είναι ανάλογη με το χρόνο και το είδος 
της απασχόλησής του. 

στ) Το βοηθητικό διδακτικό προσωπικό προσλαμβά¬ 
νεται σύμφωνα με τις διατάξεις της παρ. 3 του άρθρου 


21 του ν. 2190/1994 για την υποστήριξη των υλοποιού¬ 
μενων προγραμμάτων και των εν γένει δράσεων του 

Ε.Κ.Δ.Δ.Α.» 

ιβ) Το άρθρο 44 αντικαθίσταται ως εξής: 

«1. Στο Ε.Κ.Δ.Δ.Α. λειτουργεί ως αποκεντρωμένη μο¬ 
νάδα του ΙΝ.ΕΠ. το Περιφερειακό Ινστιτούτο Επιμόρφω¬ 
σης Θεσσαλονίκης (Π.ΙΝ.ΕΠ.Θ.), με έδρα τη Θεσσαλονίκη. 
Η οργάνωση, η λειτουργία, οι αρμοδιότητες και η στελέ- 
χωσή του προβλέπονται από τον εκάστοτε οργανισμό 
του Ε.Κ.Δ.Δ.Α. 

2. Η εποπτεία του Π.ΙΝ.ΕΠ.Θ. ασκείται από το ΙΝ.ΕΠ. Προ¬ 
ϊστάμενος του Περιφερειακού Ινστιτούτου Θεσσαλονίκης 
ορίζεται μέλος του Ειδικού Επιστημονικού Προσωπικού 
του Ε.Κ.Δ.Δ.Α., σύμφωνα με την παράγραφο 2 του άρ¬ 
θρου 12 του π.δ. 57/2007, ή του μόνιμου ή με σύμβαση 
εργασίας ιδιωτικού δικαίου προσωπικό, το οποίο διαθέτει 
τουλάχιστον τα προσόντα υπό τα στοιχεία α' ή β' της 
παραγράφου 2 του άρθρου 25 του ν. 1943/1991 με από¬ 
φαση του Γ ενικού Γ ραμματέα του Ε.Κ.Δ.Δ.Α.» 

ιγ) Οι διατάξεις του άρθρου 2 του π.δ. 57/2007 αντικα¬ 
θίστανται ως εξής: 

«1) Το Ε.Κ.Δ.Δ.Α. διοικείται από Διοικητικό Συμβούλιο 
που αποτελείται από: 
α) τον Πρόεδρο, 

β) τον Γ ενικό Γ ραμματέα του Ε.Κ.Δ.Δ.Α., 

γ) τους Διευθυντές των εκπαιδευτικών μονάδων του 

Ε.Κ.Δ.Δ.Α., 

δ) τον υπεύθυνο συντονιστή της Μονάδας Τεκμηρίωσης 
και Καινοτομιών του Ε.Κ.Δ.Δ.Α., 
ε) τρεις εμπειρογνώμονες, έκαστος σε διαφορετικό 
γνωστικό αντικείμενο, με εμπειρία σε θέματα κυρίως 
δημόσιας διοίκησης, ηλεκτρονικής διακυβέρνησης, δια- 
βούλευσης, οικονομικής διαχείρισης, επίλυσης συγκρού¬ 
σεων, κοινωνικών δικτύων, διαφάνειας, δια βίου μάθησης, 
εκ των οποίων ένας τουλάχιστον να είναι απόφοιτος 
της Ε.Σ.Δ.Δ.Α., που ορίζονται με απόφαση του Υπουργού 
Εσωτερικών, Αποκέντρωσης και Ηλεκτρονικής Διακυβέρ¬ 
νησης. 

στ) έναν εκπρόσωπο της Κεντρικής Ένωσης Δήμων 
Ελλάδας (Κ.Ε.Δ.Ε.), 

ζ) έναν εκπρόσωπο της Ανώτατης Διοίκησης Ενώσεων 
Δημοσίων Υπαλλήλων Ελλάδας (Α.Δ.Ε.Δ.Υ.), 
η) έναν εκπρόσωπο της'Ενωσης Περιφερειών Ελλάδας 
(ΕΝ.Π.Ε.).» 

2. Οι διατάξεις του π.δ. 57/2007, οι οποίες αφορούν 
στην Εθνική Σχολή Δημόσιας Διοίκησης (Ε.Σ.Δ.Δ.) ως 
εκπαιδευτικής μονάδας του Εθνικού Κέντρου Δημόσιας 
Διοίκησης και Αυτοδιοίκησης (Ε.Κ.Δ.Δ.Α.), εφεξής αφορούν 
στην Εθνική Σχολή Δημόσιας Διοίκησης και Αυτοδιοίκη¬ 
σης (Ε.Σ.Δ.Δ.Α.). 

3. Οι απόφοιτοι της Ε.Σ.Τ.Α. διέπονται από το ίδιο κα¬ 
θεστώς με τους αποφοίτους της Ε.Σ.Δ.Δ. Από τη σύ¬ 
σταση της Ε.Σ.Δ.Δ.Α., οποιαδήποτε αναφορά σε αποφοί¬ 
τους Ε.Σ.Δ.Δ.Α. συμπεριλαμβάνει και τους αποφοίτους 
της Ε.Σ.Δ.Δ. και της Ε.Σ.Τ.Α. Εκκρεμείς υποχρεώσεις και 
αξιώσεις της Ε.Σ.Δ.Δ. και της Ε.Σ.Τ.Α. με τη λήξη των 
υφιστάμενων εκπαιδευτικών σειρών μεταφέρονται και 
αναλαμβάνονται από την Ε.Σ.Δ.Δ.Α. 

4. Με τη σύσταση της Ε.Σ.Δ.Δ.Α. οι υφιστάμενες εκπαι¬ 
δευτικές σειρές της Ε.Σ.Δ.Δ. και της Ε.Σ.Τ.Α. διατηρούν την 
αυτοτέλειά τους μέχρι την ολοκλήρωση της φοίτησης 
και υπάγονται στην αρμοδιότητα της Ε.Σ.Δ.Δ.Α. 

5. Με απόφαση του Υπουργού Εσωτερικών, Αποκέντρω¬ 
σης και Ηλεκτρονικής Διακυβέρνησης, μετά από πρόταση 

του Δ.Σ. του Ε.Κ.Δ.Δ.Α. καθορίζονται οι κατηγορίες μελε¬ 
τών και ερευνών, τα στατιστικά δεδομένα, κάθε στοιχείο, 
καθώς και η διαδικασία αποστολής τους στη Μονάδα 
Τεκμηρίωσης και Καινοτομιών του Ε.Κ.Δ.Δ.Α. του άρθρου 

1 ΘΑ του π.δ. 57/2007. Στην ίδια απόφαση καθορίζονται τα 
στοιχεία και οι πληροφορίες που είναι διαθέσιμες, καθώς 
και ο τρόπος και οι προϋποθέσεις διάθεσής τους. 

Άρθρο 58 

Λοιπά θέματα αρμοδιότητας του Υπουργείου 
Εσωτερικών, Αποκέντρωσης και 
Ηλεκτρονικής Διακυβέρνησης 

1. Στο τέλος του πρώτου εδαφίου της παραγράφου 

2 του άρθρου 93 του ν. 3852/2010 (Α' 87), τίθεται κόμ¬ 
μα και προστίθεται η φράση «εκτός των δημάρχων και 
αντιδημάρχων, οι οποίοι είναι ιατροί του Ε.Σ.Υ. σε δή¬ 
μους κάτω των πέντε χιλιάδων κατοίκων, καθώς και των 
προέδρων δημοτικών συμβουλίων όλων των δήμων και 
των προέδρων συνδέσμων» και στο τέλος της ανωτέρω 
παραγράφου προστίθεται εδάφιο, ως εξής: 

«Τα ανωτέρω πρόσωπα στην περίπτωση που δεν λά¬ 
βουν την ειδική άδεια κατά τα ανωτέρω, επιλέγουν είτε 
την αντιμισθία είτε το μισθό της θέσης τους.» 

2. Στο πρώτο εδάφιο της παραγράφου 2 του άρθρου 77 
και στο δεύτερο εδάφιο της παραγράφου 1 του άρθρου 
179 του ν. 3852/2010 αντικαθίσταται η φράση «πρέπει να 
έχει ολοκληρωθεί σε αποκλειστική προθεσμία» με τη 
φράση «γίνεται εντός». 

3. Στο άρθρο 9 του ν. 3854/2010 (Α' 94) προστίθεται 
παράγραφος 3, ως ακολούθως: 

«3. Μέχρι την έκδοση της απόφασης της παραγράφου 
4 του άρθρου 211 του ν. 3852/2010 (Α' 87) το οφειλόμενο 
ποσό της τριμηνιαίας δόσης της ετήσιας εισφοράς των 
Ο.Τ.Α. μελών του Ε.Σ.Δ.Κ.Ν.Α. προς αυτόν, μπορεί να πα- 
ρακρατείται από τους Κεντρικούς Αυτοτελείς Πόρους 
(Κ.Α.Π.) των υπόχρεων δήμων, με απόφαση του Υπουργού 
Εσωτερικών, Αποκέντρωσης και Ηλεκτρονικής Διακυβέρ¬ 
νησης. Η απόφαση εκδίδεται μετά από πρόταση του Διοι¬ 
κητικού Συμβουλίου του Συνδέσμου, που συνοδεύεται είτε 
από απόφαση που λαμβάνεται με την πλειοψηφία των 
τριών πέμπτων (3/5) του συνολικού αριθμού των μελών 
του ή κατόπιν ομόφωνης απόφασης της Εκτελεστικής 
Επιτροπής του, εφόσον έχει μεταβιβαστεί σε αυτήν η 
αντίστοιχη αρμοδιότητα.» 

4. Στο τέλος του ν. 3459/2006 «Κώδικας Νόμων για τα 
Ναρκωτικά» (Α' 103) προστίθεται ακροτελεύτιο νέο άρθρο 
με αριθμό 61, το οποίο έχει ως εξής: 

«Άρθρο 61 

1. Οι αστικές εταιρείες μη κερδοσκοπικού χαρακτήρα, 
τις οποίες έχουν συστήσει ή συστήνουν οι Ο.Τ.Α. Α' και Β' 
βαθμού ή μετέχουν σε αυτές, με αποκλειστικό σκοπό τη, 
σε συνεργασία με τον ΟΚΑΝΑ, λειτουργία Κέντρων Πρό¬ 
ληψης της Χρήσης Εξαρτησιογόνων Ουσιών, διέπονται 
από τις διατάξεις του Αστικού Κώδικα και τις ρυθμίσεις 
του παρόντος. Στις ανωτέρω αστικές εταιρείες μπορεί 
να μετέχουν και μη κερδοσκοπικού χαρακτήρα τοπικοί 
κοινωνικοί φορείς που οι σκοποί τους σχετίζονται με 
την πρόληψη των εξαρτήσεων και την προαγωγή της 
ψυχοκοινωνικής υγείας. Τα ανωτέρω Κέντρα επεκτείνουν 
τη δραστηριότητά τους πέραν της πρόληψης της χρήσης 
των εξαρτησιογόνων ουσιών στην πρόληψη των εν γένει 
εξαρτήσεων (διαδίκτυο, τζόγος κ.λπ.) που, μέσα από τις 
ενδεδειγμένες κατά περίπτωση δράσεις, έχει ως σκοπό, 


αποτέλεσμα και συνέπεια την περαιτέρω ισχυροποίηση 
της προαγωγής της ψυχοκοινωνικής υγείας και μετο¬ 
νομάζονται σε «Κέντρα Πρόληψης των Εξαρτήσεων και 
Προαγωγής της Ψυχοκοινωνικής Υγείας». 

Τα Κέντρα Πρόληψης των Εξαρτήσεων και Προαγωγής 
της Ψυχοκοινωνικής Υγείας, από άποψη ουσιαστική, συμ¬ 
βάλλουν και συντελούν με τη λειτουργία τους και την 
παροχή των υπηρεσιών τους στην υλοποίηση και στην 
επίτευξη των ιδρυτικών σκοπών του ΟΚΑΝΑ που αφορούν 
και στην πρόληψη των εξαρτήσεων που, μέσα από τις 
ενδεδειγμένες κατά περίπτωση δράσεις, έχει ως σκοπό, 
αποτέλεσμα και συνέπεια την περαιτέρω ισχυροποίηση 
της προαγωγής της ψυχοκοινωνικής υγείας. 

Τα Κέντρα Πρόληψης που λειτουργούν με τη μορφή 
διαδημοτικής επιχείρησης του π.δ. 410/1995 μετατρέ- 
πονται, σε ό,τι αφορά την πρόληψη της χρήσης των 
εξαρτησιογόνων ουσιών και μόνο, σε αστικές εταιρείες 
μη κερδοσκοπικού χαρακτήρα με τους ίδιους εταίρους 
και με σκοπό την πρόληψη των εξαρτήσεων που, μέσα 
από τις ενδεδειγμένες κατά περίπτωση δράσεις, έχει ως 
σκοπό, αποτέλεσμα και συνέπεια την περαιτέρω ισχυρο¬ 
ποίηση της προαγωγής της ψυχοκοινωνικής υγείας. Οι 
εργαζόμενοι που απασχολούνται για την εξυπηρέτηση 
αυτού του σκοπού, μεταφέρονται αυτοδίκαια από τη δι¬ 
αδημοτική επιχείρηση στην εν λόγω αστική εταιρεία με 
την ίδια σχέση εργασίας και σε αντίστοιχη ειδικότητα, 
ύστερα από διαπιστωτική απόφαση του διοικούντος αυ¬ 
τήν οργάνου. 

2. Δυνατότητα συμμετοχής στις εν λόγω αστικές εται¬ 
ρείες έχουν οι δήμοι, οι περιφέρειες και τοπικοί κοινω¬ 
νικοί φορείς μη κερδοσκοπικού χαρακτήρα. Διοικούνται 
από επταμελές διοικητικό συμβούλιο, μέλος του οποίου 
είναι υποχρεωτικά ο αιρετός εκπρόσωπος των εργαζο¬ 
μένων σε κάθε Κέντρο Πρόληψης. 

3. Για τη σύσταση νέου Κέντρου ή τη λύση υφιστάμενου 
Κέντρου απαιτείται προηγούμενη σύμφωνη γνώμη του 
ΟΚΑΝΑ και, σε περίπτωση που μετέχουν δήμοι ή και πε¬ 
ριφέρειες, σύμφωνη γνώμη της Κεντρικής'Ενωσης Δήμων 
Ελλάδας ή και της Ένωσης Περιφερειών, αντίστοιχα. 

4. Η χρηματοδότηση της λειτουργίας των Κέντρων 
αυτών πραγματοποιείται από τα Υπουργεία Εσωτερι¬ 
κών, Αποκέντρωσης και Ηλεκτρονικής Διακυβέρνησης 
και Υγείας και Κοινωνικής Αλληλεγγύης, ισόποσα και 
ταυτόχρονα. Η χρηματοδότηση του Υπουργείου Εσωτε¬ 
ρικών, Αποκέντρωσης και Ηλεκτρονικής Διακυβέρνησης 
προέρχεται από τους Κεντρικούς Αυτοτελείς Πόρους και 
καταβάλλεται μέσω της Ε.Ε.Τ.Α.Α. Α.Ε., μετά από πρόταση 
της Κεντρικής'Ενωσης Δήμων Ελλάδας. Η χρηματοδότη¬ 
ση του Υπουργείου Υγείας και Κοινωνικής Αλληλεγγύης 
πραγματοποιείται με πίστωση που αναγράφεται στον 
τακτικό προϋπολογισμό του, σε ειδικό κωδικό, και κατα¬ 
βάλλεται μέσω του ΟΚΑΝΑ. Το Υπουργείο Εσωτερικών, 
Αποκέντρωσης και Ηλεκτρονικής Διακυβέρνησης χρημα¬ 
τοδοτεί τα Κέντρα αυτά μόνο εφόσον μετέχουν σε αυτά 
δήμοι ή και περιφέρειες. 

5. Το πόσης φύσεως προσωπικό, το οποίο κατά τη δη¬ 
μοσίευση του παρόντος εργάζεται στα εν λόγω Κέντρα 
με σύμβαση εργασίας αορίστου χρόνου, εξακολουθεί να 
εργάζεται σε αυτά με την ίδια σχέση εργασίας και σε 
αντίστοιχη ειδικότητα. 

6. Με κοινή απόφαση των Υπουργών Εσωτερικών, Απο¬ 
κέντρωσης και Ηλεκτρονικής Διακυβέρνησης και Υγείας 
και Κοινωνικής Αλληλεγγύης, που εκδίδεται μετά από 
πρόταση του διοικητικού συμβουλίου του ΟΚΑΝΑ, κα¬ 
ταρτίζεται Ενιαίος Εσωτερικός Κανονισμός Λειτουργίας 

των Κέντρων Πρόληψης των Εξαρτήσεων και Προαγω¬ 
γής της Ψυχοκοινωνικής Υγείας. Στον Ενιαίο Εσωτερικό 
Κανονισμό ρυθμίζονται ιδίως: α) οι όροι και ο τρόπος 
οργάνωσης, διοίκησης, διαχείρισης και λειτουργίας των 
ως άνω Κέντρων, β) ο τρόπος άσκησης της επιστημονικής 
παρακολούθησης, εποπτείας και ελέγχου τους από τον 
ΟΚΑΝΑ, γ) ο αριθμός των θέσεων, τα προσόντα και οι 
αρμοδιότητες του προσλαμβανόμενου προσωπικού, δ) ο 
τρόπος κατάρτισης και εκπαίδευσης του προσωπικού των 
ως άνω Κέντρων, ε) ο τρόπος άσκησης του οικονομικού 
- διαχειριστικού ελέγχου των εν λόγω Κέντρων, στ) η 
διαδικασία και τα κριτήρια αξιολόγησης και πιστοποίησης 
της λειτουργίας του επιτελούμενου έργου, καθώς και 
των εργαζομένων των Κέντρων, καθώς και κάθε άλλη 
αναγκαία λεπτομέρεια.» 

5. Στις διατάξεις της παραγράφου 2 του άρθρου 1 του 
ν. 3812/2009, όπως ισχύει, προστίθεται εδάφιο ιθ' ως 
εξής: 

«ιθ. το προσωπικό του άρθρου 211 του ν. 3584/2007.» 

6. Στο τέλος της παραγράφου 9 του άρθρου 163 του 
ν. 3584/2007 (Α' 143) προστίθεται η εξής ερμηνευτική 
διάταξη: 

«Κατά την αληθή έννοια της παραγράφου αυτής, στους 
αντικαταστάτες δημάρχων και προέδρων συνδέσμων 
περιλαμβάνονται και όσοι εκλέγονται σε νέα δημοτική 
περίοδο.» 

7. Στο άρθρο πέμπτο του ν. 3839/2010 προστίθεται 
παράγραφος 9 ως εξής: 

«9. Έως την έκδοση των υπουργικών αποφάσεων που 
προβλέπονται στο τελευταίο εδάφιο της υποπερίπτωσης 
(5) της περίπτωσης γ' της παραγράφου 1, στο τελευταίο 
εδάφιο της υποπερίπτωσης (5) της περίπτωσης γ' της 
παραγράφου 2 και στο τελευταίο εδάφιο της υποπερί¬ 
πτωσης (4) της περίπτωσης γ' της παραγράφου 3 του 
άρθρου 85 του Υπαλληλικού Κώδικα, όπως το άρθρο αυτό 
αντικαταστάθηκε από το άρθρο πρώτο, η επιλογή των 
προϊσταμένων των οργανικών μονάδων της Ακαδημίας 
Αθηνών, των Πανεπιστημίων και των Τ.Ε.Ι. γίνεται βάσει 
των κριτηρίων που προβλέπονται στο ως άνω άρθρο, με 
εξαίρεση τη γραπτή εξέταση.» 

8. Παρατείνεται από τη λήξη της και μέχρι τις 29.5.2011 
η προβλεπόμενη από την παράγραφο 4 του άρθρου 2 
του ν. 3548/2007 (Α' 68), όπως τροποποιήθηκε και ισχύει, 
προθεσμία για την υποβολή φακέλου για τον έλεγχο της 
συνδρομής των προϋποθέσεων της παραγράφου 1 του 
άρθρου 2 του ν. 3548/2007. 

9. Οι διατάξεις της παραγράφου 7 του άρθρου 93 και 
της παραγράφου 10 του άρθρου 182 του ν. 3852/2010 
δεν εφαρμόζονται για τους εκπαιδευτικούς που προ¬ 
σλαμβάνονται με σύμβαση εργασίας ιδιωτικού δικαίου 
ορισμένου χρόνου στην πρωτοβάθμια και δευτεροβάθμια 
εκπαίδευση. 

10. Μετά το τελευταίο εδάφιο της παραγράφου 1 του 
άρθρου 95 του ν. 3852/2010, όπως τροποποιήθηκε και 
ισχύει, προστίθεται εδάφιο ως εξής: 

«Πριν την προθεσμία του προηγούμενου εδαφίου και 
κατ’ εξαίρεση των κειμένων διατάξεων, οι δήμοι δύνανται 
να εγγράφουν στον προϋπολογισμό τους πιστώσεις και 
να συνάπτουν δημόσιες συμβάσεις, που αφορούν την 
άσκηση της αρμοδιότητας της παραγράφου 4 υπ’ αριθμ. 
18 του προηγούμενου άρθρου για το σχολικό έτος 2011- 
2012.» 

11. Το δεύτερο, τέταρτο και πέμπτο εδάφιο της πα¬ 
ραγράφου 9 και η παράγραφος 11 του άρθρου 282 του 
ν. 3852/2010 αντικαθίσταται ως εξής: 


«Οι ανωτέρω ενώσεις είναι νομικά πρόσωπα ιδιωτικού 
δικαίου. Η Κεντρική'Ενωση Δήμων Ελλάδας και η Ένωση 
Περιφερειών εποπτεύονται από τον Υπουργό Εσωτερι¬ 
κών, Αποκέντρωσης και Ηλεκτρονικής Διακυβέρνησης 
και οι Περιφερειακές Ενώσεις Δήμων από τον Γενικό 
Γραμματέα της Αποκεντρωμένης Διοίκησης.» 

«Όργανα διοίκησης των Περιφερειακών Ενώσεων Δή¬ 
μων είναι η Γ ενική Συνέλευση, το Διοικητικό Συμβούλιο, 
η Εκτελεστική Επιτροπή, ο Πρόεδρος και το Εποπτικό 
Συμβούλιο. 

Όργανα διοίκησης της Κεντρικής Ένωσης Δήμων Ελ¬ 
λάδας και της Ένωσης Περιφερειών είναι η Γενική Συνέ¬ 
λευση, το Διοικητικό Συμβούλιο, η Εκτελεστική Επιτροπή, 
ο Πρόεδρος και το Εποπτικό Συμβούλιο.» 

«11. Από την ανάδειξη των νέων οργάνων διοίκησης η 
Κεντρική'Ενωση Δήμων Ελλάδας και οι Περιφερειακές 
Ενώσεις Δήμων, αντίστοιχα, υπεισέρχονται, αυτοδικαίως, 
σε όλα τα δικαιώματα και τις υποχρεώσεις της Κεντρικής 
Ένωσης Δήμων και Κοινοτήτων Ελλάδος και των Τοπικών 
Ενώσεων Δήμων και Κοινοτήτων Ελλάδος, περιλαμβανο- 
μένης και της ένταξης του προσωπικού τους, καθώς και 
των δικηγόρων με σχέση έμμισθης εντολής.» 

Άρθρο 59 
Λοιπές διατάξεις 

1. Στην παράγραφο 34 του άρθρου 6 του ν. 3027/2002 
(Α' 152) επέρχονται οι ακόλουθες τροποποιήσεις: 

α) Η περίπτωση ιζ' της υποπαραγράφου α', η οποία 
προστέθηκε με την περίπτωση β' της παραγράφου 9 του 
άρθρου 26 του ν. 3879/2010, αντικαθίσταται ως εξής: 

«ιζ) για την εφαρμογή καινοτόμων προγραμμάτων και 
λοιπών εκπαιδευτικών δράσεων σε δημόσια σχολεία πρω¬ 
τοβάθμιας και δευτεροβάθμιας εκπαίδευσης, που υλοποι¬ 
ούνται από το Υπουργείο Παιδείας, Δια Βίου Μάθησης 
και Θρησκευμάτων στο πλαίσιο συγχρηματοδοτούμενων 
Πράξεων του Επιχειρησιακού Προγράμματος (Ε.Π.) «Εκ¬ 
παίδευση και Δια Βίου Μάθηση» του Εθνικού Στρατηγικού 
Πλαισίου Αναφοράς (Ε.Σ.Π.Α.)». 

β) Η περίπτωση ίχ της υποπαραγράφου β', η οποία 
προστέθηκε με την περίπτωση β' της παραγράφου 9 του 
άρθρου 26 του ν. 3879/2010, αντικαθίσταται ως εξής: 

«ίχ) το Υπουργείο Παιδείας, Δια Βίου Μάθησης και Θρη¬ 
σκευμάτων, για υπηρεσίες που προσφέρθηκαν στο πλαί¬ 
σιο εφαρμογής καινοτόμων προγραμμάτων και λοιπών 
εκπαιδευτικών δράσεων στα δημόσια σχολεία πρωτο¬ 
βάθμιας και δευτεροβάθμιας εκπαίδευσης, στο πλαίσιο 
συγχρηματοδοτούμενων Πράξεων του Ε.Π. «Εκπαίδευση 
και Δια Βίου Μάθηση» του Ε.Σ.Π.Α.». 

2. Το δεύτερο εδάφιο της παραγράφου 2 του άρθρου 
31 του ν. 3848/2010 αντικαθίσταται ως εξής: 

«Κατ’ εξαίρεση ως μονάδες μετάθεσης των εκπαιδευ¬ 
τικών που αποσπώνται στην Κεντρική Υπηρεσία του 
Υπουργείου Παιδείας, Δια Βίου Μάθησης και Θρησκευ¬ 
μάτων, στις Περιφερειακές Διευθύνσεις, Διευθύνσεις και 
Γ ραφεία Εκπαίδευσης και στο Ινστιτούτο Εκπαιδευτικής 
Πολιτικής (Ι.Ε.Π.) υπολογίζονται οι προβλεπόμενες για την 
πλησιέστερη σχολική μονάδα και επιπλέον δύο μονάδες 
μετάθεσης για κάθε έτος.» 

3. Το άρθρο 8 του ν. 3374/2005 (Α' 189) τροποποιείται 
ως ακολούθως: 

α) Από το εδάφιο β' της παραγράφου 2, όπως η πα¬ 
ράγραφος αυτή αντικαταστάθηκε με την περίπτωση γ' 
του άρθρου 38 του ν. 3848/2010, απαλείφεται η λέξη 
«απρόβλεπτου» και 

β) το εδάφιο β' της παραγράφου 3 αντικαθίσταται ως 
εξής: «Ο ορισμός των μελών γίνεται με απόφαση της 
Ολομέλειας της Α.ΔΙ.Π.» 

4. α) Η παράγραφος 15 του άρθρου 9 του ν. 2817/2000 
αντικαθίσταται ως εξής: 

«15. α) Συνιστάται Ειδικό Υπηρεσιακό Συμβούλιο για 
τους αποσπασμένους στην Ομοσπονδιακή Δημοκρατία 
(Ο.Δ.) της Γερμανίας εκπαιδευτικούς και διοικητικούς 
υπαλλήλους της πρωτοβάθμιας και δευτεροβάθμιας εκ¬ 
παίδευσης, το οποίο αποτελείται από: 

αα) Τέσσερις συντονιστές εκπαίδευσης, οι οποίοι ορί¬ 
ζονται με τους αναπληρωτές τους. 

ββ) Δύο αιρετούς εκπροσώπους των εκπαιδευτικών της 
πρωτοβάθμιας και δύο της δευτεροβάθμιας εκπαίδευσης, 
που εκλέγονται με τους αναπληρωτές τους από τους 
αποσπασμένους εκπαιδευτικούς στην Ο.Δ. της Γερμανίας 
και που συμμετέχουν αναλόγως με τη βαθμίδα εκπαί¬ 
δευσης την οποία αφορούν τα θέματα της ημερήσιας 
διάταξης. 

γγ)Έναν Διευθυντή σχολικής μονάδας πρωτοβάθμιας 
ή δευτεροβάθμιας εκπαίδευσης, τον αρχαιότερο στην 
υπηρεσία, που ορίζεται με τον αναπληρωτή του. 

β) Η συγκρότηση του Συμβουλίου γίνεται με απόφαση 
του Υπουργού Παιδείας, Δια Βίου Μάθησης και Θρη¬ 
σκευμάτων, ο οποίος ορίζει και τους συντονιστές εκ¬ 
παίδευσης. Με την ίδια απόφαση ορίζεται ως Πρόεδρος 
του Συμβουλίου ένας από τους τέσσερις συντονιστές 
εκπαίδευσης. Η θητεία των μελών του συμβουλίου είναι 
διετής. Αν δεν υποδειχθούν εκπρόσωποι των εκπαιδευτι¬ 
κών, το Συμβούλιο συγκροτείται και λειτουργεί και χωρίς 
τη συμμετοχή τους. 

γ) Γραμματέας του Συμβουλίου και αναπληρωτής του 
ορίζονται με την απόφαση συγκρότησης, εκπαιδευτικοί 
ή διοικητικοί υπάλληλοι που υπηρετούν με απόσπαση 
στην περιοχή. 

δ) Το Ειδικό Υπηρεσιακό Συμβούλιο εδρεύει στην έδρα 
όπου υπηρετεί ο Πρόεδρος. 

ε) Το Ειδικό Υπηρεσιακό Συμβούλιο είναι αρμόδιο για 
την επιλογή διευθυντών εκπαιδευτικών μονάδων ελλη¬ 
νόγλωσσης πρωτοβάθμιας και δευτεροβάθμιας εκπαί¬ 
δευσης της Ο.Δ. της Γ ερμανίας, κατά τις διατάξεις της 
παραγράφου 17 του άρθρου 16 του ν. 2413/1996. 

στ) Με απόφαση του Υπουργού Παιδείας, Δια Βίου 
Μάθησης και Θρησκευμάτων, ύστερα από σύμφωνη και 
αιτιολογημένη γνώμη του Συμβουλίου, μπορεί να απαλ¬ 
λάσσονται από τα καθήκοντά τους διευθυντές σχολείων 
πρωτοβάθμιας και δευτεροβάθμιας εκπαίδευσης του εξω¬ 
τερικού για: 

αα) σοβαρούς προσωπικούς ή οικογενειακούς λόγους 
ή λόγους υγείας, ύστερα από αίτησή τους και 
ββ) πλημμελή άσκηση των καθηκόντων τους, 
ζ) Οι εκπαιδευτικοί που αποσπώνται στις εκπαιδευτικές 
μονάδες ελληνόγλωσσης εκπαίδευσης της Ο.Δ. της Γ ερ¬ 
μανίας τίθενται στη διάθεση του Ειδικού Υπηρεσιακού 
Συμβουλίου και τοποθετούνται σε σχολικές μονάδες και 
στα γραφεία των συντονιστών εκπαίδευσης. 

η) Το Ειδικό Υπηρεσιακό Συμβούλιο είναι αρμόδιο για 
τις μετακινήσεις των εκπαιδευτικών από περιοχή αρμοδι¬ 
ότητας ενός συντονιστή σε περιοχή αρμοδιότητας άλλου 
συντονιστή εκπαίδευσης. 

θ) Η μετακίνηση των αποσπώμενων εκπαιδευτικών εντός 
της περιοχής αρμοδιότητας του συντονιστή εκπαίδευσης 
γίνεται με απόφαση του οικείου συντονιστή και τελεί υπό 
την έγκριση του Ειδικού Υπηρεσιακού Συμβουλίου.» 


β) Όπου στην κείμενη νομοθεσία αναφέρονται τα Ειδικά 
Πενταμελή Υπηρεσιακά Συμβούλια Πρωτοβάθμιας και 
Δευτεροβάθμιας Εκπαίδευσης της Ο.Δ. της Γερμανίας 
(Ε.Π.Υ.Σ.Π.Ε. και Ε.Π.Υ.Σ.Δ.Ε.), από τη δημοσίευση του πα¬ 
ρόντος νόμου νοείται το Ειδικό Υπηρεσιακό Συμβούλιο 
της περίπτωσης α' της παραγράφου 15 του άρθρου 9 
του ν. 2817/2000. 

5. α) Η παράγραφος 2 του άρθρου 17 του ν. 3369/2005 
(Α' 171) αντικαθίσταται ως εξής: 

«2. Σκοπός του Ινστιτούτου Νεολαίας είναι η υλοποίηση 
έργων και δράσεων που αφορούν την προώθηση της νε¬ 
ανικής καινοτομίας. Με απόφαση του Υπουργού Παιδείας, 
Δια Βίου Μάθησης και Θρησκευμάτων ανατίθενται στο 
Ινστιτούτο Νεολαίας ειδικότερα έργα και δράσεις σύμφω¬ 
να με το προηγούμενο εδάφιο και καθορίζονται οι όροι 
υλοποίησης των δράσεων και έργων αυτών. Με απόφαση 
του Υπουργού Παιδείας, Δια Βίου Μάθησης και Θρησκευ¬ 
μάτων και του κατά περίπτωση αρμόδιου Υπουργού, που 
δημοσιεύεται στην Εφημερίδα της Κυβερνήσεως, ανατί¬ 
θεται στο Ινστιτούτο Νεολαίας η άσκηση αρμοδιοτήτων ή 
η υλοποίηση έργων και δράσεων για λογαριασμό άλλων 
φορέων του δημόσιου τομέα, όπως αυτός ορίζεται στην 
παράγραφο 1 του άρθρου 1Β του ν. 2362/1995, και ιδίως 
της Γ ενικής Γ ραμματείας Νέας Γ ενιάς του Υπουργείου 
Εργασίας και Κοινωνικής Ασφάλισης.» 

β) Στο πρώτο εδάφιο της παραγράφου 4 του άρθρου 
17 του ν. 3369/2005 προστίθενται τα εξής: «, ένα από 
τα οποία προτείνεται από τον Υπουργό Εργασίας και 
Κοινωνικής Ασφάλισης.» και η παράγραφος 5 του ίδιου 
άρθρου αντικαθίσταται ως εξής: 

«5. Οι πόροι του Ινστιτούτου είναι: α) επιχορηγήσεις από 
τον τακτικό προϋπολογισμό και το Πρόγραμμα Δημοσίων 
Επενδύσεων του Υπουργείου Παιδείας, Δια Βίου Μάθησης 
και Θρησκευμάτων, της Γ ενικής Γ ραμματείας Νέας Γ ενιάς 
του Υπουργείου Εργασίας και Κοινωνικής Ασφάλισης ή 
άλλων δημόσιων φορέων, β) χρηματοδοτήσεις από την 
Ευρωπαϊκή Ένωση ή άλλους διεθνείς οργανισμούς και 
γ) έσοδα από άλλες πηγές.» 

6. Η αξιολόγηση των αιτήσεων για χορήγηση μεταπτυ¬ 
χιακών υποτροφιών από το Ι.Κ.Υ., καθώς και η αξιολόγηση 
των αιτήσεων που υποβάλλονται στο πλαίσιο ερευνητι¬ 
κών προγραμμάτων του Ι.Κ.Υ. γίνονται εξατομικευμένα 
από καταξιωμένους επιστήμονες της Ελλάδας και του 
εξωτερικού. Οι λεπτομέρειες της διαδικασίας επιλογής 
των δικαιούχων των ανωτέρω υποτροφιών καθορίζονται 
με απόφαση του Υπουργού Παιδείας, Δια Βίου Μάθησης 
και Θρησκευμάτων, που εκδίδεται ύστερα από γνώμη του 
Διοικητικού Συμβουλίου του Ι.Κ.Υ. και δημοσιεύεται στην 
Εφημερίδα της Κυβερνήσεως. 

7. Η ισχύς της διάταξης της παραγράφου 8 του άρθρου 
9 του ν. 2575/1998 (Α' 23) παρατείνεται έως και 31.12.2013. 
Ως σπουδαστές Α.Δ.Σ.Ε.Ν. νοούνται οι σπουδαστές Α.Ε.Ν. 
Για τα θέματα της εκπαίδευσης επί πλοίου των σπουδα¬ 
στών εφαρμόζεται η κείμενη νομοθεσία. 

8. α) Στο Υπουργείο Παιδείας, Δια Βίου Μάθησης και 
Θρησκευμάτων οργανώνεται ηλεκτρονικό σύστημα, απο- 
τελούμενο από σύνολο ηλεκτρονικών εφαρμογών, για 
την υποβολή και αξιολόγηση προτάσεων υλοποίησης 
ερευνητικών προγραμμάτων ή χορήγησης υποτροφιών 
για έρευνα, μεταπτυχιακές σπουδές και εκπόνηση διδα¬ 
κτορικής διατριβής. 

β) Με απόφαση του Υπουργού Παιδείας, Δια Βίου Μάθη¬ 
σης και Θρησκευμάτων, που δημοσιεύεται στην Εφημερί¬ 
δα της Κυβερνήσεως, καθορίζονται: αα) οι προδιαγραφές 

του ηλεκτρονικού συστήματος που θα αποτελούν και 
τις ελάχιστες κοινές προδιαγραφές κάθε ηλεκτρονικής 
εφαρμογής του συστήματος, ββ) οι όροι συντήρησης και 
λειτουργίας του συστήματος, γγ) οι διαδικασίες διαμόρ¬ 
φωσης νέων ηλεκτρονικών εφαρμογών για τον εμπλουτι¬ 
σμό του συστήματος και δδ) η υπηρεσία του Υπουργείου 
Παιδείας, Δια Βίου Μάθησης και Θρησκευμάτων που θα 
είναι αρμόδια για τη συντήρηση, λειτουργία και βελτίω¬ 
ση του συστήματος. Με την ίδια απόφαση μπορεί να 
ανατίθεται η διαμόρφωση ή η συντήρηση ειδικότερων 
ηλεκτρονικών εφαρμογών σε υπηρεσία ή εποπτευόμενο 
φορέα του Υπουργείου Παιδείας, Δια Βίου Μάθησης και 
Θρησκευμάτων. 

9. α) Στο άρθρο 14 του ν. 3328/2005 (Α' 80) προστίθεται 
παράγραφος 5 ως εξής: 

«5. Με την υποβολή κάθε αίτησης παροχής πληροφο¬ 
ριών καταβάλλεται στον Οργανισμό παράβολο που κα¬ 
θορίζεται κατά το άρθρο 18.» 

β) Στο άρθρο 18 του ν. 3328/2005 (Α' 80) αντικαθίσταται 
η περίπτωση γ' και προστίθενται περιπτώσεις δ', ε', στ' 
και ζ' ως εξής: 

«γ)Έσοδα από παράβολο, το ύψος του οποίου καθο¬ 
ρίζεται με κοινή απόφαση των Υπουργών Οικονομικών 
και Παιδείας, Δια Βίου Μάθησης και Θρησκευμάτων, που 
εκδίδεται ύστερα από γνώμη του Διοικητικού Συμβουλίου 
του Οργανισμού και δημοσιεύεται στην Εφημερίδα της 
Κυβερνήσεως. Το παράβολο συνοδεύει, μαζί με τα σχετι¬ 
κά δικαιολογητικά, την αίτηση που κατατίθεται από κάθε 
ενδιαφερόμενο στη Γραμματεία του Οργανισμού για: 

αα) Την αναγνώριση «ισοτιμίας» ή «ισοτιμίας και αντι¬ 
στοιχίας» τίτλου σπουδών. Αν για την αναγνώριση πτυ¬ 
χίου απαιτείται και η συνεκτίμηση μεταπτυχιακού δι¬ 
πλώματος, καταβάλλεται ξεχωριστό παράβολο για κάθε 
τίτλο σπουδών. 

ββ) Την επανεξέταση αιτήματος αναγνώρισης τίτλου 
σπουδών. 

γγ) Τον καθορισμό της αντιστοιχίας της βαθμολογικής 
ή αξιολογικής κλίμακας των αναγνωριζόμενων ως «ισό¬ 
τιμων» ή «ισότιμων και αντίστοιχων» αλλοδαπών τίτλων 
σπουδών με τη βαθμολογική ή αξιολογική κλίμακα των 
ημεδαπών τίτλων ή το χαρακτηρισμό των τίτλων ως 
αδιαβάθμητων. 

δδ) Τη συμμετοχή σε εξετάσεις του Οργανισμού. 

εε) Τη χορήγηση αποσπασμάτων πρακτικών των συνε¬ 
δριάσεων του Διοικητικού Συμβουλίου. 

στστ) Τη χορήγηση ακριβών αντιγράφων εγγράφων 
που έχει εκδώσει ο Οργανισμός ή που φυλάσσονται στο 
αρχείο του. 

ζζ) Την παροχή κάθε είδους πληροφοριών και βε¬ 
βαιώσεων. 

δ) Επιχορηγήσεις από τον τακτικό προϋπολογισμό του 
Υπουργείου Παιδείας, Δια Βίου Μάθησης και Θρησκευ¬ 
μάτων. 

ε) Επιχορηγήσεις από το Πρόγραμμα Δημόσιων Επεν¬ 
δύσεων του Υπουργείου Παιδείας, Δια Βίου Μάθησης και 
Θρησκευμάτων. 

στ) Χρηματοδοτήσεις από την ΕυρωπάίκήΈνωση ή άλ¬ 
λους διεθνείς οργανισμούς. 

ζ) Έσοδα από άλλες πηγές. 

Οι πόροι των παραπάνω περιπτώσεων κατατίθενται σε 
τραπεζικό λογαριασμό και μπορεί να διατίθενται, με από¬ 
φαση του Διοικητικού Συμβουλίου, για τις λειτουργικές 
και στεγαστικές ανάγκες του Οργανισμού.» 

10. α) Η Ειδική Παιδαγωγική Ακαδημία Θεσσαλονίκης 
(Ε.Π.Α.Θ.) που ιδρύθηκε με το β.δ. 31/1968 (Α' 8) καταρ- 


γείται την 31.8.2013. Τα ζητήματα που ανακύπτουν από 
την κατάργησή της, ως ιδίως, θέματα της περιουσίας, 
ζητήματα εκκρεμών δικών, επαγγελματικών δικαιωμά¬ 
των αποφοίτων, θέματα κατάστασης προσωπικού και 
ασφαλιστικών ρυθμίζονται με προεδρικό διάταγμα, που 
εκδίδεται μετά από πρόταση των Υπουργών Εσωτερικών, 
Αποκέντρωσης και Ηλεκτρονικής Διακυβέρνησης και Παι¬ 
δείας, Δια Βίου Μάθησης και Θρησκευμάτων. 

β) Οι εισαγωγικές εξετάσεις για το προκαταρκτικό 
έτος στην Ειδική Παιδαγωγική Ακαδημία Θεσσαλονίκης 
(Ε.Π.Α.Θ.) δεν θα διεξαχθούν για το ακαδημαϊκό έτος 
2011 - 2012 και εφεξής. 

11. α) Η περίπτωση β' της παραγράφου 2 του άρθρου 
2 του ν. 2525/1997 (Α' 188), όπως αντικαταστάθηκε με 
την παράγραφο 2 του άρθρου 1 του ν. 2909/2001 (Α' 98), 
αντικαθίσταται ως ακολούθως: 

«β. Η επιλογή των υποψηφίων για τις σχολές και τα 
τμήματα, που δήλωσαν προτίμηση, γίνεται με βάση το 
σύνολο των μορίων που προκύπτουν από το άθροισμα 
των γινομένων του γενικού βαθμού πρόσβασης της βε¬ 
βαίωσης, των βαθμών πρόσβασης των δύο μαθημάτων 
αυξημένης βαρύτητας με τους αντίστοιχους συντελεστές 
βαρύτητας και κατά φθίνουσα σειρά μέχρι να καλυφθεί 
ο αριθμός θέσεων κάθε σχολής ή τμήματος. 

Για τις σχολές ή τα τμήματα που απαιτείται εξέταση 
σε ένα ή περισσότερα ειδικά μαθήματα ή πρακτικές δο¬ 
κιμασίες στο ανωτέρω σύνολο μορίων προστίθενται και 
τα μόρια που προκύπτουν από το γινόμενο του βαθμού 
των ειδικών μαθημάτων ή πρακτικών δοκιμασιών με τον 
αντίστοιχο συντελεστή.» 

β) Μετά την περίπτωση β' της παραγράφου 2 του άρ¬ 
θρου 2 του ν. 2525/1997 (Α' 188), όπως διαμορφώνεται 
ανωτέρω, προστίθεται περίπτωση γ' ως ακολούθως: 

«γ. Με απόφαση του Υπουργού Παιδείας, Δια Βίου 
Μάθησης και Θρησκευμάτων και του κατά περίπτωση 
αρμόδιου Υπουργού, καθορίζονται μία φορά το χρόνο, 
ένα τουλάχιστον μήνα πριν την υποβολή των μηχανο¬ 
γραφικών δελτίων των υποψηφίων: 

ί. Ο αριθμός των θέσεων εισακτέων στα Τμήματα και 
τις Σχολές των Πανεπιστημίων, των Τεχνολογικών Εκπαι¬ 
δευτικών Ιδρυμάτων (Τ.Ε.Ι.), των Ανώτατων Εκκλησιαστι¬ 
κών Ακαδημιών, της Ανώτατης Σχολής Παιδαγωγικής και 
Τεχνολογικής Εκπαίδευσης (Α.Σ.ΠΑΙ.Τ.Ε.) και των Ανώτε¬ 
ρων Σχολών Τουριστικής Εκπαίδευσης του Υπουργείου 
Πολιτισμού και Τουρισμού. 

Η απόφαση αυτή εκδίδεται μετά από γνώμη της Συ¬ 
γκλήτου κάθε Πανεπιστημίου, του Συμβουλίου κάθε Τ.Ε.Ι. 
και της Ανώτατης Σχολής Παιδαγωγικής και Τεχνολογι- 
κής Εκπαίδευσης (Α.Σ.ΠΑΙ.Τ.Ε.), των αρμόδιων Συμβουλίων 
των Ανώτερων Σχολών Τουριστικής Εκπαίδευσης και του 
Ακαδημαϊκού Συμβουλίου των Ανώτατων Εκκλησιαστικών 
Ακαδημιών, που υποβάλλονται στο Υπουργείο Παιδείας, 
Δια Βίου Μάθησης και Θρησκευμάτων. 

II. Ο αριθμός των θέσεων εισακτέων των κατόχων απο¬ 
λυτηρίου Γ ενικού ή Επαγγελματικού Λυκείου, πέραν του 
καθορισθέντος αριθμού στην περίπτωση ί, στα Τμήματα 
και τις Σχολές της ίδιας περίπτωσης, ως ακολούθως: 

αα) Υποψηφίων που είναι πολύτεκνοι, κατά την έννοια 
του άρθρου 1 του ν. 1910/1944 (Α' 229), όπως αντικατα- 
στάθηκε με την παράγραφο 1 του άρθρου 6 του ν. 3454/ 
2006 (Α' 75), καθώς και υποψηφίων τέκνων των ανωτέρω 
πολυτέκνων, 

ββ) Υποψήφιων γονέων και τέκνων πολυμελών οικογε¬ 
νειών με τρία ζώντα τέκνα από νόμιμο γάμο ή νόμιμό- 

ποιηθέντα ή νομίμως αναγνωρισθέντα ή υιοθετηθέντα, 
εφόσον κανένα από αυτά δεν υπερβαίνει το 26ο έτος της 
ηλικίας του, συμπεριλαμβανομένων των περιπτώσεων 
άγαμων μητέρων με τρία μη αναγνωρισθέντα ζώντα τέ¬ 
κνα, που δεν υπερβαίνουν το ανωτέρω όριο ηλικίας. 

γγ) Υποψηφίων: Α) με αδελφό ή αδελφή που φοιτά 
σε Πανεπιστήμιο ή Τ.Ε.Ι. ή στις Ανώτατες Εκκλησιαστι¬ 
κές Ακαδημίες ή στην Ανώτατη Σχολή Παιδαγωγικής 
και Τεχνολογικής Εκπαίδευσης (Α.Σ.ΠΑΙ.Τ.Ε.), καθώς και 
στις Ανώτερες Σχολές Τουριστικής Εκπαίδευσης του 
Υπουργείου Πολιτισμού και Τουρισμού διαφορετικής 
πόλης της μόνιμης κατοικίας γονέων, Β) ορφανών από 
τον ένα ή και από τους δύο γονείς ή τέκνων άγαμης 
μητέρας με ένα ή δύο μη αναγνωρισθέντα τέκνα, Γ) με 
γονείς, τέκνα, αδέλφια, συζύγους που είναι τυφλοί ή 
κωφάλαλοι ή νεφροπαθείς, που υποβάλλονται σε αιμο¬ 
κάθαρση ή πάσχουν από μυϊκή δυστροφία ϋυοόθηηθ ή 
ανήκουν στην κατηγορία ατόμων ειδικών αναγκών επει¬ 
δή έχουν κινητικά προβλήματα οφειλόμενα σε αναπηρία 
άνω του 67%, Δ) τέκνων των θυμάτων της τρομοκρατίας 
που αναφέρονται στην παράγραφο 1 του άρθρου 1 του 
ν. 1897/1990 (Α' 120). 

Για την εισαγωγή των υποψηφίων των περιπτώσεων αα' 
έως και γγ' στα Τμήματα και τις Σχολές της περίπτωσης 
ί της παρούσας που βρίσκονται στους Νομούς Αττικής και 
Θεσσαλονίκης, το ετήσιο οικογενειακό εισόδημα για τους 
υποψηφίους των περιπτώσεων αα' έως και γγ' του προ¬ 
ηγούμενου της εισαγωγής τους οικονομικού έτους δεν 
υπερβαίνει το ποσό των εξήντα χιλιάδων (60.000) ευρώ. 
Ως ετήσιο οικογενειακό εισόδημα νοείται το συνολικό 
ετήσιο καθαρό εισόδημα που αποκτά ο φορολογούμενος, 
η σύζυγός του και τα ανήλικα τέκνα του από κάθε πηγή, 
ανεξάρτητα αν αυτό είναι πραγματικό ή εισόδημα που 
προκύπτει με βάση τις αντικειμενικές δαπάνες και υπη¬ 
ρεσίες και δαπάνες απόκτησης περιουσιακών στοιχείων 
(άρθρα 16 και 17 του Κ.Φ.Ε.) φορολογούμενο ή απαλλασ¬ 
σόμενο ή φορολογούμενο με ειδικό τρόπο. Το ποσό αυτό 
προσαυξάνεται κατά δέκα χιλιάδες (10.000) ευρώ για 
κάθε επιπλέον τέκνο πέραν του δευτέρου. 

Για την εισαγωγή υποψηφίων στα λοιπά Τμήματα και 
Σχολές δεν εφαρμόζεται ο οικονομικός περιορισμός των 
προηγουμένων εδαφίων. 

Το ποσό του ετήσιου οικογενειακού εισοδήματος ανα¬ 
προσαρμόζεται με απόφαση των Υπουργών Παιδείας, Δια 
Βίου Μάθησης και Θρησκευμάτων και Οικονομικών. 

Ο συνολικός αριθμός των θέσεων εισακτέων της περί¬ 
πτωσης μ δεν μπορεί να υπερβαίνει το είκοσι τοις εκατό 
(20%) των θέσεων εισακτέων της περίπτωσης ί. 

μι. Ο αριθμός των θέσεων εισακτέων στα Τμήματα και 
τις Σχολές της περίπτωσης ί της παρούσας υποψηφίων 
των άρθρων: α) 34 του ν. 2725/1999 (Α' 121), όπως αυτό 
αντικαταστάθηκε με την παράγραφο 8 του άρθρου 18 
του ν. 3708/2008 (Α' 210) και αφορούν στην εισαγωγή 
αθλητών με διακρίσεις στην τριτοβάθμια εκπαίδευση, 
β) 2 παράγραφος 4 περιπτώσεις α' και β' του ν. 2525/1997 
(Α' 188), όπως αντικαταστάθηκε από την παράγραφο 2 
του άρθρου 1 του ν. 2909/2001 (Α' 90) και την παράγραφο 
3 του άρθρου 13 του ν. 3404/2005 (Α' 260) που αφορούν 
στην εισαγωγή τέκνων Ελλήνων του εξωτερικού, αλλο¬ 
γενών - αλλοδαπών και υποψήφιων Ελλήνων πολιτών 
της μουσουλμανικής μειονότητας της Θράκης στην τρι¬ 
τοβάθμια εκπαίδευση και γ) 35 του ν. 3794/2009 (Α' 156) 
που αφορούν στην εισαγωγή πασχόντων από σοβαρές 
παθήσεις στην τριτοβάθμια εκπαίδευση. 


Κατά τη διαδικασία επιλογής, κάθε υποψήφιος των ει¬ 
δικών περιπτώσεων αα' έως και γγ' της περίπτωσης ϋ 
κρίνεται για επιλογή για τις προβλεπόμενες θέσεις, που 
καθορίζονται σύμφωνα με τις διατάξεις της περίπτωσης 
ί του παρόντος άρθρου για κάθε τμήμα ή σχολή, με βάση 
το σύνολο των μορίων κατά φθίνουσα σειρά μορίων και 
τη δήλωση προτίμησής του στο μηχανογραφικό δελτίο, 
κατά πρώτον, ως υποψήφιος της γενικής σειράς. Εάν δεν 
εισάγεται στη σχολή ή το τμήμα που έχει δηλώσει πρώτο 
στις προτιμήσεις του, κρίνεται για επιλογή για τις ειδικές 
θέσεις της ίδιας σχολής ή τμήματος ως υποψήφιος μιας 
εκ των ειδικών περιπτώσεων. Αν δεν εισάγεται ούτε με 
το ειδικό ποσοστό στο συγκεκριμένο τμήμα ή σχολή, η 
διαδικασία συνεχίζεται με την επόμενη προτίμηση του 
υποψηφίου, τόσο στη γενική σειρά όσο και στην ειδική. 
Αν δεν εισαχθεί και σε αυτό το τμήμα ή σχολή με τη 
γενική σειρά και την ειδική που έχει δηλώσει, η διαδικα¬ 
σία συνεχίζεται με τις επόμενες κατά σειρά προτίμησης 
του υποψηφίου στο μηχανογραφικό του δελτίο. Εάν ο 
υποψήφιος ανήκει σε περισσότερες από μία των ειδικών 
περιπτώσεων επιλέγει μόνο μία. 

Εάν με το σύνολο των μορίων που έχει επιτύχει ο 
υποψήφιος μπορεί να εισαχθεί σε περισσότερες από 
μία σχολές ή τμήματα εισάγεται τελικά μόνο σε εκείνη 
τη σχολή ή τμήμα που προσδιόρισε στη δήλωσή του με 
σειρά προτίμησης υψηλότερη σε σχέση με τις άλλες 
σχολές ή τμήματα που έχει δηλώσει. 

Με απόφαση του Υπουργού Παιδείας, Δια Βίου Μάθη¬ 
σης και Θρησκευμάτων, καθορίζονται τα αναγκαία δικαιο- 
λογητικά, η διαδικασία κατάθεσης, ο τόπος και ο χρόνος 
υποβολής και τα όργανα ελέγχου των δικαιολογητικών, 
καθώς και κάθε άλλο θέμα σχετικό με την ένταξη των 
υποψηφίων στις κατηγορίες της περίπτωσης ϋ. 

Εάν μετά την εισαγωγή, με οποιονδήποτε τρόπο διαπι¬ 
στωθεί ότι δεν συντρέχουν οι νόμιμες προϋποθέσεις υπα¬ 
γωγής στις περιπτώσεις αα' έως και γγ' της περίπτωσης 
ϋ λόγω υποβολής ψευδών ή μη νόμιμων δικαιολογητικών, 
οι εισαχθέντες διαγράφονται από τα τμήματα εισαγωγής 
και αποκλείονται κατά τα επόμενα δύο ακαδημαϊκά έτη 
από κάθε διαδικασία εισαγωγής σε όλα τα Πανεπιστήμια, 
Τ.Ε.Ι. ή Σχολές της περίπτωσης ί. Οι θέσεις των διαγρα- 
φέντων δεν αναπληρώνονται ούτε μεταφέρονται.» 

12. Προστίθεται παράγραφος 13 στο τέλος του άρθρου 
1 του ν. 2909/2001 (Α' 90), ως ακολούθως: 

«13. Μαθητές της τελευταίας τάξης των Ημερήσιων Γ ενι¬ 
κών Λυκείων από το σχολικό έτος 2010-2011, προκειμένου 
να αποκτήσουν το απολυτήριο Γ ενικού Λυκείου χωρίς να 
συμμετάσχουν στις πανελλαδικές εξετάσεις του έτους 
αποφοίτησής τους μπορούν μετά από αίτησή τους που 
κατατίθεται στο οικείο Λύκειο, να εξετάζονται γραπτώς 
σε επίπεδο σχολικής μονάδας σε όλα τα γραπτώς εξε¬ 
ταζόμενα μαθήματα της τελευταίας τάξης του Γ ενικού 
Λυκείου σε θέματα που ορίζονται από τον οικείο Σύλλογο 
Διδασκόντων. Γ ια τη διαδικασία αξιολόγησης των ανωτέ¬ 
ρω ενδοσχολικά εξεταζόμενων μαθημάτων εφαρμόζονται 
οι αντίστοιχες διατάξεις του π.δ. 60/2006 (Α' 65). 

Στους αποφοίτους της παραγράφου αυτής χορηγείται 
απολυτήριο στο σώμα του οποίου αναγράφεται ότι χο¬ 
ρηγήθηκε σύμφωνα με τις διατάξεις της παρούσας. 

Όσοι αποκτούν απολυτήριο Ημερήσιου Γ ενικού Λυκείου, 
σύμφωνα με τις διατάξεις της παρούσας παραγράφου, 
μπορούν να αποκτήσουν δικαίωμα πρόσβασης στην τρι¬ 
τοβάθμια εκπαίδευση, εφόσον λάβουν μέρος στις γρα¬ 
πτές εξετάσεις των μαθημάτων της τελευταίας τάξης 

των Ημερήσιων Γενικών Λυκείων, που εξετάζονται σε 
πανελλαδικό επίπεδο, οποιοδήποτε άλλο έτος εκτός από 
αυτό της αποφοίτησής τους. Οι διατάξεις της περίπτω¬ 
σης ϋ του εδαφίου α' της παραγράφου 3 του άρθρου 2 
του ν. 2525/1997 (Α' 188), όπως αντικαταστάθηκαν με την 
παράγραφο 2 του άρθρου 1 του παρόντος νόμου, οι οποί¬ 
ες αφορούν στη διαδικασία απόκτησης της βεβαίωσης 
πρόσβασης στην τριτοβάθμια εκπαίδευση, εφαρμόζονται 
και στην περίπτωση αυτή.» 

13. α) Η παράγραφος 6 του άρθρου 34 του ν. 3848/2010 
(Α' 71) αντικαθίσταται ως ακολούθως: 

«6. Οι διατάξεις του άρθρου αυτού εφαρμόζονται ανα- 
λόγως στα Τ.Ε.Ι. και την Ανώτατη Σχολή Παιδαγωγικής 
και Τεχνολογικής Εκπαίδευσης (Α.Σ.ΠΑΙ.Τ.Ε.).» 

β) Προστίθεται παράγραφος 7 στο άρθρο 34 του 
ν. 3848/2010 (Α' 71) ως ακολούθως: 

«7. Η συμμετοχή των μελών Συμβουλίων και των Επιτρο¬ 
πών του Δ.Ο.Α.Τ.Α.Π., καθώς και των μελών των συλλογι¬ 
κών οργάνων των ερευνητικών κέντρων που εποπτεύο¬ 
νται από τη Γενική Γραμματεία'Ερευνας και Τεχνολογίας, 
μπορεί να γίνεται και με τη χρήση ηλεκτρονικών μέσων 
(τηλεδιάσκεψη), σύμφωνα με τα οριζόμενα στην παρά¬ 
γραφο 5.» 

14. Η διάταξη της περίπτωσης ί της παραγράφου 5α του 
άρθρου 2 του ν. 2525/1997 (Α' 188), όπως αντικαταστάθη- 
κε με την παράγραφο 2 του άρθρου 1 του ν. 2909/2001 
(Α' 90) και συμπληρώθηκε με τις διατάξεις του άρθρου 25 
του ν. 3687/2008 (Α' 159), που αναφέρεται στην εισαγωγή 
των αποφοίτων Γ ενικών Λυκείων ή άλλου τύπου Λυκείου 
σε ποσοστό 10% των θέσεων εισακτέων σε κάθε σχολή ή 
τμήμα της παραγράφου 1 του άρθρου 2 του ν. 2525/1997, 
ισχύει μέχρι και το ακαδημαϊκό έτος 2011-2012. 

15. Η παράγραφος 5 του άρθρου 11 του ν. 1966/1991 
(Α' 147) αντικαθίσταται ως εξής: 

«5. Για τα θέματα των προηγούμενων παραγράφων 
γνωμοδοτεί το δημοτικό συμβούλιο. Κατά τα λοιπά ισχύ¬ 
ουν οι σχετικές διατάξεις του ν. 1566/1985.» 

16. Στο ν. 3848/2010 (Α' 71) επέρχονται οι ακόλουθες 
τροποποιήσεις: 

α) Το πρώτο εδάφιο της παραγράφου 6 του άρθρου 7 
αντικαθίσταται ως εξής: 

«Σε εκπαιδευτικό που κατέχει πτυχίο σε διαφορετικό 
γνωστικό αντικείμενο αποδίδεται δεύτερη ειδικότητα 
με απόφαση του περιφερειακού διευθυντή εκπαίδευσης, 
ύστερα από αίτησή του και πρόταση του ανώτερου πε¬ 
ριφερειακού υπηρεσιακού συμβουλίου.» 

β) Το τελευταίο εδάφιο της παραγράφου 8 του άρθρου 
16 αντικαθίσταται ως εξής: 

«Τα μέλη των περιπτώσεων α' και β' του προηγούμενου 
εδαφίου ορίζονται με τους αναπληρωτές τους με απόφα¬ 
ση του περιφερειακού διευθυντή εκπαίδευσης.» 

γ) Στην παράγραφο 13 του άρθρου 16 προστίθεται τρίτο 
εδάφιο ως εξής: 

«Αν κατά την επιλογή των στελεχών των περιπτώσεων 
ια' έως και κβ' και κστ' έως και κη' της παραγράφου 2 
του άρθρου 10, τα τακτικά και αναπληρωματικά μέλη της 
περίπτωσης β' της παραγράφου 8 του άρθρου 16 και των 
περιπτώσεων β' των παραγράφων 2 και 3 του άρθρου 
έκτου του ν. 3839/2010 (Α' 51), όπως αντικαθίστανται, 
αντίστοιχα, από τις παραγράφους 8 και 9 του άρθρου 47, 
είναι υποψήφιοι, τότε στη θέση τους ορίζονται, με από¬ 
φαση του οικείου περιφερειακού διευθυντή εκπαίδευσης, 
εκπαιδευτικοί με βαθμό Α' και σημαντική εκπαιδευτική 
και διοικητική εμπειρία ή σχολικοί σύμβουλοι.» 


δ) Στο τρίτο εδάφιο της παραγράφου 2 του άρθρου 
21 η λέξη «Σεπτεμβρίου» αντικαθίσταται από τη λέξη 
«Αυγούστου». 

17. α) Εκπαιδευτικοί οι οποίοι προσλαμβάνονται στα 
σχολεία πρωτοβάθμιας και δευτεροβάθμιας εκπαίδευσης 
με σχέση εργασίας ιδιωτικού δικαίου ορισμένου χρόνου 
διαγράφονται από τους πίνακες αναπληρωτών για το 
σχολικό έτος που διανύεται κατά την ανακοίνωση της 
πρόσληψης και για το επόμενο σχολικό έτος, εφόσον δεν 
αναλαμβάνουν για οποιονδήποτε λόγο υπηρεσία εντός 
πέντε ημερών από την ανακοίνωση της πρόσληψής τους 
ή αναλαμβάνουν υπηρεσία και παραιτούνται κατά τη δι¬ 
άρκεια του διδακτικού έτους. 

β) Οι διατάξεις του προηγούμενου εδαφίου δεν εφαρ¬ 
μόζονται για τους εκπαιδευτικούς που προσλαμβάνονται 
για χρονικό διάστημα μικρότερο των τεσσάρων ημερο¬ 
λογιακών μηνών, τους ωρομίσθιους εκπαιδευτικούς, τους 
εκπαιδευτικούς που προσλαμβάνονται με πλήρες ή μει¬ 
ωμένο ωράριο για τη λειτουργία των σχολικών μονάδων 
που λειτουργούν σε Ειδικά Καταστήματα Κράτησης Νέων, 
τους εκπαιδευτικούς που προσλαμβάνονται κατά τη δι¬ 
άρκεια της εκπλήρωσης των στρατιωτικών τους υποχρε¬ 
ώσεων και αδυνατούν για το λόγο αυτόν να αναλάβουν 
υπηρεσία, καθώς και για τους εκπαιδευτικούς που υπο- 
χρεούνται να παραιτηθούν προκειμένου να εκπληρώσουν 
τις στρατιωτικές τους υποχρεώσεις. 

γ) Η περίπτωση α' της παραγράφου 45 του άρθρου 13 
του ν. 3149/2003 (Α' 141), όπως αντικαταστάθηκε με την 
παράγραφο 4 του άρθρου 9 του ν. 3391/2005 (Α' 240), 
καταργείται. 

18. Η παράγραφος 2 του άρθρου 1 του ν. 1238/1982 
(Α' 35) αντικαθίσταται ως εξής: 

«2. Τα Πανεπιστημιακά Νοσοκομεία Αρεταίειο και Αι- 
γινήτειο, το Ταμείο Διοικήσεως και Διαχειρίσεως Αγρο¬ 
κτήματος Πανεπιστημίου Θεσσαλονίκης και το Ταμείο 
Διοικήσεως και Διαχειρίσεως Πανεπιστημιακών Δασών 
του Πανεπιστημίου Θεσσαλονίκης υπάγονται στις δια¬ 
τάξεις της προηγούμενης παραγράφου.» 

Η ισχύς του προηγούμενου εδαφίου αρχίζει από 1.1.2012. 
Από 1.1.2012, η επιχορήγηση των ανωτέρω φορέων μει¬ 
ώνεται ισόποσα με τις δαπάνες μισθοδοσίας του προ¬ 
σωπικού τους. 

19. α) Στην παράγραφο 5 του άρθρου 2 του ν. 3149/2003 
(Α' 141) επέρχονται οι ακόλουθες τροποποιήσεις: 

αα) Η περίπτωση α' αντικαθίσταται ως εξής: 

«α) Η θέση του Γ ενικού Διευθυντή της Ε.Β.Ε. είναι απο¬ 
κλειστικής απασχόλησης και πληρώνεται με επιλογή, 
ύστερα από σχετική προκήρυξη. Η προκήρυξη εγκρίνεται 
από τον Υπουργό Παιδείας, Δια Βίου Μάθησης και Θρη¬ 
σκευμάτων και δημοσιεύεται στην Εφημερίδα της Κυβερ- 
νήσεως και σε δύο ημερήσιες εφημερίδες, μία της Αθήνας 
και μία της Θεσσαλονίκης. Οι αιτήσεις των υποψηφίων και 
τα σχετικά δικαιολογητικά υποβάλλονται εντός της προ¬ 
θεσμίας που ορίζεται ρητά στην προκήρυξη. Η επιλογή 
γίνεται από πενταμελή επιτροπή, στην οποία μετέχουν: 
(αα) Ο Πρόεδρος και ένα μέλος του Ε.Σ. της Ε.Β.Ε., (ββ) 
ένα μέλος Διδακτικού - Ερευνητικού Προσωπικού (Δ.Ε.Π.) 
Πανεπιστημίου της βαθμίδας του καθηγητή ή του ανα¬ 
πληρωτή καθηγητή με γνωστικό αντικείμενο Ιστορίας, 
Φιλολογίας, Βιβλιοθηκονομίας και Επιστήμης Πληροφό¬ 
ρησης ή Βιβλιολογίας, γγ) ένας καταξιωμένος επιστήμο¬ 
νας με πολυετή εμπειρία στη διοίκηση οργανισμών και 
επιχειρήσεων και (δδ) ένα μέλος του Νομικού Συμβουλίου 
του Κράτους που υπηρετεί στο Υπουργείο Παιδείας, Δια 

Βίου Μάθησης και Θρησκευμάτων. Τα μέλη της επιτροπής 
ορίζονται με απόφαση του Υπουργού Παιδείας, Δια Βίου 
Μάθησης και Θρησκευμάτων, η οποία εκδίδεται πριν τη 
λήξη της προθεσμίας υποβολής υποψηφιοτήτων. Με την 
ίδια απόφαση ορίζεται ο Πρόεδρος της Επιτροπής, κα¬ 
θώς και ο Γραμματέας της. Για την επιλογή, η επιτροπή 
συντάσσει αξιολογικό πίνακα κατάταξης των υποψηφίων 
με βάση τα τυπικά και ουσιαστικά προσόντα τους, κα¬ 
θώς και την προσωπικότητα και τη γενική συγκρότησή 
τους, η οποία εκτιμάται με προφορική συνέντευξη. Με 
απόφαση του Υπουργού Παιδείας, Δια Βίου Μάθησης 
και Θρησκευμάτων, που δημοσιεύεται στην Εφημερίδα 
της Κυβερνήσεως, καθορίζονται τα δικαιολογητικά των 
υποψηφίων, η εξειδίκευση των κριτηρίων επιλογής, ειδι¬ 
κότερα θέματα της διαδικασίας και κάθε θέμα σχετικό 
με την επιλογή.» 

ββ) Η περίπτωση β' αντικαθίσταται ως εξής: 

«β) Οι υποψήφιοι απαιτείται να έχουν τα ακόλουθα 
προσόντα: 

αα) Πτυχίο πανεπιστημίου και μεταπτυχιακό τίτλο 
σπουδών σε οποιοδήποτε γνωστικό αντικείμενο. Οι τίτ¬ 
λοι που χορηγούνται από εκπαιδευτικά ιδρύματα της 
αλλοδαπής γίνονται δεκτά ως προσόντα διορισμού, κατά 
τις διατάξεις του παρόντος άρθρου, εφόσον έχουν ανα¬ 
γνωριστεί ως ισότιμοι από το Διεπιστημονικό Οργανισμό 
Αναγνώρισης Τίτλων Ακαδημαϊκών και Πληροφόρησης 
(Δ.Ο.Α.Τ.Α.Π.) ή το Διαπανεπιστημιακό Κέντρο Αναγνώρι¬ 
σης Τίτλων Σπουδών της Αλλοδαπής (ΔΙ.Κ.Α.Τ.Σ.Α.) 
ββ) Άριστη γνώση της αγγλικής γλώσσας, 
γγ) Πενταετή τουλάχιστον εμπειρία στη διοίκηση ορ¬ 
γανισμών ή επιχειρήσεων του δημόσιου ή του ιδιωτικού 
τομέα. 

Η γνώση και άλλων ξένων γλωσσών, η συγγραφική ή 
ερευνητική δραστηριότητα, καθώς και οι σπουδές στη 
βιβλιοθηκονομία ή τη διοίκηση επιχειρήσεων και η εμπει¬ 
ρία στη βιβλιοθηκονομία συνεκτιμώνται. 

γγ) Το πρώτο εδάφιο της περίπτωσης γ' αντικαθίστα¬ 
ται ως εξής: 

«γ) Ο Γενικός Διευθυντής της Ε.Β.Ε. είναι δημόσιος 
λειτουργός και διορίζεται με απόφαση του Υπουργού 
Παιδείας, Δια Βίου Μάθησης και Θρησκευμάτων με τριετή 
θητεία, η οποία μπορεί να ανανεωθεί μία φορά.» 
δδ) Η περίπτωση δ' αντικαθίσταται ως εξής: 

«δ. Αν ο Γ ενικός Διευθυντής πριν από το διορισμό του 
υπηρετούσε ως εκπαιδευτικός της δημόσιας εκπαίδευσης 
ή ως υπάλληλος του δημόσιου τομέα, όπως αυτός ορίζε¬ 
ται στην παράγραφο 1 του άρθρου 1Β του ν. 2362/1995 (Α' 
247), μετά τη λήξη και τη μη ανανέωση της θητείας του, 
με κοινή απόφαση των Υπουργών Εσωτερικών, Αποκέ¬ 
ντρωσης και Ηλεκτρονικής Διακυβέρνησης, Οικονομικών, 
Παιδείας, Δια Βίου Μάθησης και Θρησκευμάτων και του 
κατά περίπτωση αρμόδιου Υπουργού, που δημοσιεύεται 
στην Εφημερίδα της Κυβερνήσεως, επιστρέφει, ύστερα 
από την υποβολή σχετικής αίτησης, στο φορέα προέ¬ 
λευσης και καταλαμβάνει κενή οργανική θέση αντίστοι¬ 
χη με τη θέση που κατείχε στον ίδιο φορέα ή, αν δεν 
υπάρχει τέτοια θέση, καταλαμβάνει προσωποπαγή θέση 
με την ίδια σχέση εργασίας, της ίδιας κατηγορίας και 
του ίδιου κλάδου ή ειδικότητας, που συνιστάται με την 
ίδια απόφαση.» 

β) Η παράγραφος 7 του άρθρου 2 του ν. 3149/2003 
αντικαθίσταται ως εξής: 

«7. Όταν ο Γ ενικός Διευθυντής ελλείπει, απουσιάζει ή 
κωλύεται, αναπληρώνεται από υπάλληλο Π.Ε. κατηγορίας 


με βαθμό Α' της Ε.Β.Ε., ο οποίος ορίζεται με απόφαση 
του Ε.Σ.» 

20. Στο άρθρο 3 του π.δ. 100/1994 (Α' 78) επέρχονται οι 
ακόλουθες τροποποιήσεις: 

α) Η παράγραφος 1 αντικαθίσταται ως εξής: 

«1. Η διοίκηση του Κέντρου Ελληνικής Γλώσσας ασκείται 
από πενταμελές Διοικητικό Συμβούλιο (Δ.Σ.) το οποίο 
αποτελείται από: 

α) δύο μέλη Δ.Ε.Π. ή ομότιμους καθηγητές του Τμήμα¬ 
τος Φιλολογίας της Φιλοσοφικής Σχολής του Αριστοτέ- 
λειου Πανεπιστημίου Θεσσαλονίκης, που ορίζονται με 
τους αναπληρωτές τους από τον Υπουργό Παιδείας, Δια 
Βίου Μάθησης και Θρησκευμάτων, 
β) έναν εκπρόσωπο του Υπουργείου Παιδείας, Δια Βίου 
Μάθησης και Θρησκευμάτων, που ορίζεται με τον ανα¬ 
πληρωτή του από τον οικείο Υπουργό, 
γ) έναν εκπρόσωπο του Υπουργείου Εξωτερικών για 
θέματα Απόδημου Ελληνισμού, που ορίζεται με τον ανα¬ 
πληρωτή του από τον οικείο Υπουργό και 
δ) έναν εκπρόσωπο του Υπουργείου Πολιτισμού και 
Τουρισμού, που ορίζεται με τον αναπληρωτή του από 
τον οικείο Υπουργό.» 

β) Το πρώτο εδάφιο της παραγράφου 7 αντικαθίσταται 
ως εξής: 

«Το Δ.Σ. βρίσκεται σε απαρτία, όταν παρόντα είναι του¬ 
λάχιστον τρία μέλη του, μεταξύ των οποίων απαραιτήτως 
ο Πρόεδρος ή ο αναπληρωτής του.» 

21. Οι παράγραφοι 3 και 4 του άρθρου 2 του ν. 349/ 
1976 (Α' 149) όπως το άρθρο αυτό αντικαταστάθηκε με 
την παράγραφο 5 του άρθρου 8 του ν. 2740/1999 (Α' 186) 
αντικαθίσταται ως εξής: 

«3. Το σώμα των εκλεκτόρων συγκροτείται από τους 
κατωτέρω: 

α) τον επιχώριο Μητροπολίτη, 
β) τον Δήμαρχο και τα τακτικά μέλη του Δημοτικού 
Συμβουλίου του Δήμου Τήνου, ανεξάρτητα από τη δη¬ 
μοτική εκλογική περιφέρεια από την οποία εξελέγησαν, 
γ) τους Προέδρους των Συμβουλίων των Δημοτικών 
Κοινοτήτων, καθώς και τους Προέδρους των Συμβουλίων 
και τους εκπροσώπους των Τοπικών Κοινοτήτων του 
Δήμου Τήνου, 

δ) τους Περιφερειακούς Συμβούλους της εκλογικής πε¬ 
ριφέρειας της Περιφερειακής Ενότητας Τήνου και 
ε) τα επτά πρώτα μέλη του Διοικητικού Συμβουλίου 
της Αδελφότητας Τηνίων εν Αθήναις. 

4. Όλα τα μέλη του σώματος των εκλεκτόρων είναι 
υποχρεωτικώς Τήνιοι Χριστιανοί Ορθόδοξοι, άλλως αντι¬ 
καθίστανται κατά τη νόμιμη τάξη των αναπληρωτών 
τους, εφόσον υπάρχουν. Ειδικότερα οι Πρόεδροι των 
Συμβουλίων των Δημοτικών και Τοπικών Κοινοτήτων, 
αν δεν είναι Τήνιοι Χριστιανοί Ορθόδοξοι, αντικαθίστα¬ 
νται από τον επόμενο κατά σειρά σύμβουλο του οικείου 
Συμβουλίου και μέχρι την εξάντληση του όλου αριθμού 
των Συμβούλων της αντίστοιχης Δημοτικής ή Τοπικής 
Κοινότητας. Οι εκλέκτορες δεν επιτρέπεται να είναι 
και εκλόγιμοι.» 

Άρθρο 60 

Καταργούμενες διατάξεις 

1. Καταργούνται οι ακόλουθες διατάξεις: 
α) η παράγραφος 1 του άρθρου 23 και τα άρθρα 24 έως 
και 27 του ν.1566/1985, 

β) το άρθρο 2 και οι παράγραφοι 15 έως και 18 του 
άρθρου 10 του ν. 2327/1995, 

γ) οι παράγραφοι 17 έως και 20 του άρθρου 2 του 
ν. 2817/2000, 

δ) τα άρθρα 5 έως και 7 του ν. 2413/1996, 
ε) η παράγραφος 4 του άρθρου 4, το άρθρο 6 και η 
παράγραφος 9 του άρθρου 9 του ν. 2986/2002, 
στ) η περίπτωση ι' της παραγράφου 7 του άρθρου 2 
του ν. 3194/2003 (Α' 267), 
ζ) το άρθρο 16 του ν. 3369/2005, 
η) η περίπτωση γ' της παραγράφου 12 του άρθρου 6 
του ν. 2909/2001, 

θ) η παράγραφος 6 του άρθρου 8 του ν. 2158/1993 και 
ι) το π.δ. 307/1993 (Α' 134). 

2. Ο α.ν. 952 της 12/19.11.1937 και η παράγραφος 21 του 
άρθρου 10 του ν. 2327/1995 καταργούνται. 

3. Η παράγραφος 10 του άρθρου 3, η παράγραφος 16 
του άρθρου 4, η παράγραφος 7 του άρθρου 5, η παρά¬ 
γραφος 6 του άρθρου 8 και η παράγραφος 7 του άρθρου 
9 του ν. 1566/1985 καταργούνται. 

4. Επίσης καταργούνται: 

α) το άρθρο 31 του ν. 1566/1985, 
β) το π.δ. 9/1985, 
γ) το άρθρο 2 του ν. 2909/2001, 
δ) η παράγραφος 2 του άρθρου 19 του ν. 3404/2005 
(Α' 260), 

ε) η παράγραφος 2 του άρθρου 9 και η παράγραφος 2 
του άρθρου 11 του ν. 3577/2007, 
στ) η παράγραφος 4 του άρθρου 8 και η παράγραφος 
3 του άρθρου 34 του ν. 3699/2008, 
ζ) η περίπτωση ιη' της υποπαραγράφου α' της πα¬ 
ραγράφου 34 του άρθρου 6 του ν. 3027/2002, η οποία 
προστέθηκε με την περίπτωση β' της παραγράφου 9 του 
άρθρου 26 του ν. 3879/2010, 
η) η παράγραφος 4 του άρθρου 6 του ν. 2158/1993, 
θ) τα άρθρα 2 έως και 7 του ν. 3577/2007, 
ι) η παράγραφος 5 του άρθρου 11 του π.δ. 57/2007 και 
τα άρθρα 28, 29, 30, 31 και 32 του ίδιου διατάγματος, 
ια) το άρθρο 1 του ν. 3282/2004 (Α' 208), όπως οι δια¬ 
τάξεις του αντικαταστάθηκαν, τροποποιήθηκαν και 
συμπληρώθηκαν με τις διατάξεις των άρθρων 14 του 
ν. 3404/2005 (Α' 260), 16 του ν. 3443/2006 (Α' 41), 33 του 
ν. 3794/2009 (Α' 156), 25 του ν. 3879/2010 (Α' 163), 10 παρ. 1 
περιπτώσεις α' και β' του ν. 1897/1990 (Α' 120) και 3 του 
ν. 860/1979 (Α' 2), 

ιβ) οι παράγραφοι 1 και 2 του άρθρου 7 του ν. 1825/ 
1951 (Α' 150), 

ιγ) η παράγραφος 4 του άρθρου 58 του ν. 3918/2011 
(Α' 31) και 

ιδ) κάθε άλλη γενική ή ειδική διάταξη που ρυθμίζει με 
διαφορετικό τρόπο τα θέματα του παρόντος νόμου. 


Άρθρο 61 
Έναρξη ισχύος 

1. Η ισχύς του άρθρου 21 και της παραγράφου 1 του 
άρθρου 60 αρχίζει από την έναρξη της πλήρους λειτουρ¬ 
γίας του Ι.Ε.Π., η οποία διαπιστώνεται σύμφωνα με την 
παράγραφο 33 του άρθρου 20. 

2. Η ισχύς της περίπτωσης η' της παραγράφου 2 του 
άρθρου 56 και της παραγράφου 1 του άρθρου 59 αρχίζει 
από την 1.9.2010. 

3. Η ισχύς της παραγράφου 2 του άρθρου 60 αρχίζει 
από την κατάργηση του Ο.Ε.Δ.Β. (31.12.2011), σύμφωνα με 
την παράγραφο 1 του άρθρου 33. 

4. Η ισχύς της παραγράφου 15 του άρθρου 59 και της 
παραγράφου 3 του άρθρου 60 αρχίζει από 1.1.2011. 

5. Η ισχύς των λοιπών διατάξεων του παρόντος νό¬ 
μου αρχίζει από τη δημοσίευσή του στην Εφημερίδα της 
Κυβερνήσεως, εκτός αν ορίζεται διαφορετικά στις επί 
μέρους διατάξεις του. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 19 Μαΐου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

I. ΡΑΓΚΟΥΣΗΣ 

ΟΙΚΟΝΟΜΙΑΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΝΑΥΤΙΛΙΑΣ 

Μ. ΧΡΥΣΟΧΟΪΔΗΣ 

ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Α. ΛΟΒΕΡΔΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

X. ΚΑΣΤΑΝΙΔΗΣ 


ΟΙΚΟΝΟΜΙΚΩΝ 

Γ. ΠΑΠΑΚΩΝΣΤΑΝΤΙΝΟΥ 

ΠΑΙΔΕΙΑΣ, ΔΙΑ ΒΙΟΥ 
ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ 

Α. ΔΙΑΜΑΝΤΟΠΟΥΛΟΥ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Κ. ΣΚΑΝΔΑΛΙΔΗΣ 

ΘΑΛΑΣΣΙΩΝ ΥΠΟΘΕΣΕΩΝ, 
ΝΗΣΩΝ ΚΑΙ ΑΛΙΕΙΑΣ 

I. ΔΙΑΜΑΝΤΙΔΗΣ 


Θεωρήθηκε και τέθηκε η Μεγάλη Σφραγίδα του Κρά¬ 
τους. 

Αθήνα, 20 Μάΐου 2011 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 

